
PARTEA ÎNTII 


Duminică după-amiază 

Haddevalley e un orăşel din New Jersey. 

Cel puţin asta au găsit investitorii în proprietăți 

imobiliare cînd — privind semnalele de alarmă în legătură cu 

ruinarea păturilor superioare ale burgheziei din Manhattan — au 

invadat această regiune împădurită la sfîrşitul anilor treizeci. 
Pe indicatorul alb, în formă de scut de pe Valley Road 

se poate citi: 


SADDLE VALLEY 
LOCALITATE ÎNTEMEIATĂ ÎN 1862 
Bine ați venit! 


Urarea de bun venit e scrisă cu litere mai mici decît 
celelalte cuvinte, pentru că Saddle Valley nu prea se bucură 
de prezenţa străinilor, acei şoferi de duminică dornici să-i 
privească pe localnici distrîndu-se. Două maşini ale poliției 
din Saddle Valley patrulează pe străzi în după-amiezele de 
duminică. 

S-ar mai putea observa că pe indicatorul de pe Valley 
Road nu e scnis: 


SADDLE VALLEY, NEW JERSEY 
nici măcar 
SADDLE VALLEY, NJ. 
ci doar 
SADDLEY VALLEY 


Localitatea nu recunoaşte vreo autoritate superioară; e 
propria sa stăpînă. Izolată, singură, neprofanată. 

Într-o recentă duminică după-amiază de iulie, una din 
cele două maşini de patrulare din Saddle Valley părea să 
cerceteze locul extrem de minuţios. Vehiculul alb cu dungi 
albastre mergea de la un capăt la altul al tîrgului — cu viteza 
redusă în zonele rezidenţiale — prin faţa, spatele şi părțile 
laterale ale terenurilor întinse, bine îngrijite. 

Această mașină anume din acea după-amiază de 
duminică fu observată de cîțiva localnici din Saddle Valley. 

Aşa Şi trebuia. 

Făcea parte din plan. 

John Tanner, într-un şort alb uzat şi cu o cămaşă veche, 
cu pantofi de tenis, dar fără şosete, făcea curăţenie în garajul 
său pentru două maşini, pe jumătate atent la sunetele ce veneau 

dinspre piscină. Fiul său de doisprezece ani, Raymond, chemase 
nişte prieteni, iar Tanner se ducea din cînd în cînd pe alee ca să 
poată vedea piscina şi să verifice dacă puștii își vedeau de joacă. 
De fapt, făcea treaba asta ori de cîte ori strigătele îşi pierdeau 
din intensitate sau în momentele de tăcere. 

Soţia lui Tanner, Alice, intra în garaj cu o regularitate 
iritantă, venind dinspre spălătorie, pentru a-i spune soțului ei 
ce trebuia să mai arunce. John detesta să se descotorosească 
de lucrurile uzate, în vreme ce pe soţia sa o exaspera 
acumularea de vechituri. De astă dată, ea arătă spre o 
semănătoare defectă, ce zăcea de mai multe săptămîni în 
fundul garajului. 

John îi observă gestul. 

— Aş putea s-o instalez pe un piedestal din fier forjat şi 
s-o vînd la Muzeul de Artă Modernă, zise el. Vestigii 
nepieritoare ale trecutului. Perioada pregrădinănitului. 

Alice Tanner rîse. Soţul ei observă din nou, aşa cum 
făcea de mulți ani, că avea un rîs plăcut. 

— O s-o duc pe trotuar. Gunoierii vin luni. 

Alice puse mîna pe unealta defectă. 

— E în regulă. O duc eu. 

— Nu cred. O să te răzpîndeşti la jumătatea drumului. 

Soţul ei ridică semănătoarea peste o mașină de tuns 
iarba, în vreme ce Alice trecu aplecîndu-se pe lîngă micul 
Triumph despre care afirma cu mîndrie că reprezintă „simbolul 
statutului“ ei social. Cînd începu să împingă semănătoarea pe 
alee, roata din spate căzu. Amîndoi rîseră. 

— Asta rezolvă afacerea cu muzeul. E irezistibilă. 

Alice ridică privirea şi încetă să rîdă. La patruzeci de 
metri distanță, în fața casei lor de pe Orchard Drive, maşina 
albă a poliției reducea treptat viteza. 

— Gestapoul îi supraveghează pe localnici în 
după-amiaza asta, zise ea. i 

— Ce? 

Tanner luă roata şi-o aruncă în rezervorul semănătorii. 

— Cei mai buni poliţişti din Saddle Valley sînt la lucru. 
E a doua sau a treia oară cînd trec pe Orchard. 

Tanner aruncă o privire spre maşina ce trecea. Şoferul, 
polițistul Jenkins, se uită la el. Nu-i făcu cu mîna, nici vreun 
semn de salut. Totuşi, erau cunoştinţe, dacă nu chiar prieteni. 

— Poate că a lătrat cîinele prea mult azi-noapte. 

— Doica n-a spus nimic. 

— Un dolar şi jumătate pe oră înseamnă un fel de bacşiş. 

— Mai bine ai duce asta jos, iubitule. 

Alice îşi luă gîndul de la maşina poliţiei. 

— Eu o să mă duc să văd ce fac copiii. 

Tanner, trăgînd semănătoarea după el, cobori aleea spre 
trotuar, cu ochii îndreptați spre lumina ce strălucea la vreo 
şaizeci de metri în față. Orchard Drive, mergînd spre vest, o 
lua la stînga pe lîngă un pîlc de copaci. La cîteva zeci de 
metri de la mijlocul curbei stăteau cei mai apropiaţi vecini ai 
lui Tanner, familia Scanlan. 

Lumina se datora reflectănii soarelui pe maşina poliţiei. 
Era parcată la marginea drumului. Cei doi polițiști se întoarseră 
în scaune, privind prin geamul din spate, fixîndu-l, de bună 

seamă, pe el. Preţ de o secundă sau două, rămase nemișcat. 
Apoi se îndreptă spre maşină.'Cei doi poliţişti se întoarseră, 
porniră motorul şi se îndepărtară. 

Tanner se uită după ei, zăpăcit, apoi reveni încet către 
casă. 


Maşina poliției din Saddle Valley gonea spre Peachtree 
Lane; acolo încetini şi îşi continuă drumul cu viteză redusă. 

Richard Tremayne stătea în camera sa de zi, prevăzută cu 
instalaţie de aer condiționat, şi urmărea meciul cu Mets, care 
conducea cu şase puncte. Perdeaua din fața ferestrei mari era 
dată la o parte. 

Brusc, Tremayne se ridică din fotoliu şi se duse la geam. 
Maşina de patrulare apăruse din nou. Numai că acum mergea 
mult mai încet. 

— Hei, Ginny! o strigă el pe soția sa. Vino puțin aici. 

Virginia Tremayne cobori cu graţie cele trei trepte spre 
camera de zi. 

— Ce e? Sper că nu m-ai chemat să-mi spui că Mets ori 
Jets au mai înscris un punct. 

— Aseară, cînd au venit în vizită John şi Alice... eu şi cu el 
am fost... în regulă? Adică n-am strigat prea tare sau n-am făcut 
ceva deplasat, nu-i așa? 

— V-aţi îmbătat amîndoi. Însă n-aţi depăşit limita. De 
ce? 

— Ştiu că ne-am îmbătat. Am avut o săptămînă proastă. 
Dar n-am făcut nimic ciudat? 

— Sigur că nu. Avocaţi şi jurnaliştii sînt modele de conduită. 
De ce întrebi? 

— Afurisita aia de maşină a poliţiei a trecut prin fața casei 
a cincea oară. 

— Ah! Virginia simți un nod în stomac. Eşti sigur? 

— Nu se poate să nu vezi maşina aia în plină zi. 

— Nu, cred că nu... Spuneai că ai avut o săptămînă 
proastă. Crezi că omul ăla îngrozitor o să încerce să... 

— Iisuse, nu! Ți-am spus să nu te mai gîndeşti la treaba 
asta. Individul face multă zarvă. A luat situaţia prea în serios. 

Tremayne continuă să se uite pe fereastră. Maşina 
poliţiei se îndepărta. 

— Totuşi, te-a ameninţat. Tu spuneai asta. Zicea că are 
relații... 

Tremayne se întoarse încet cu fața spre soția lui. 

— Toţi avem relaţii, nu-i aşa? Unii chiar şi în Elveţia. 

— Dick, te rog. E absurd. 

— Sigur că e. Maşina a plecat... poate că n-a fost nimic. 
O să mai crească prețurile în octombrie. Probabil că se uitau 
după case de vînzare. Ticăloșii! Cîştigă mai bine decît mine 
după cinci ani de la absolvirea facultăţii de drept. 

— Cred că eşti puţin iritat din cauza mahmurelii. Asta 
e tot. 

— Poate ai dreptate. 

Virginia își privea soţul, care continua să se uite pe 
fereastră. 

— Menajera vrea să-şi ia liber miercuri. O să mîncăm în 
oraş, e bine? 

— Sigur. 

Soţia lui porni spre hol. Se uită înapoi după soțul ei şi 

privirile celor doi se încrucișară. Pe frunte îi apăruseră broboane 
de sudoare. Deşi în cameră era răcoare. 


Maşina de patrulare din Saddle Valley se îndreptă spre 
est, către Autostrada Cinci, principala legătură cu Manhattan, 
aflat la vreo patruzeci şi doi de kilometri distanță. Se opri pe 
un drum aflat deasupra şoselei 10A. Polițistul din dreapta 
şoferului luă un binoclu din cutia de la bord şi începu să 
cerceteze maşinile ce rulau pe panta şoselei. Binoclul avea 
lentile Zeiss-Ikon. 

După cîteva minute, atinse mîneca şoferului, Jenkins, 
care se uita pe geamul deschis. Îi făcu semn celuilalt să-i dea 
binoclul, îl duse la ochi şi depistă automobilul indicat de 
colegul lui. Rosti un singur cuvînt: „Confirmat“. 

Jenkins porni mașina şi se îndreptă spre sud. Luă 
microfonul stației radio. 

— Sîntem echipajul doi. Ne îndreptăm către sud, pe 
Register Road. Sîntem în urma unui Ford verde. Număr de 
New York. Plin cu negri sau portoricani. 

În difuzor se auzi replica bruiată. 

— Recepţionat, echipajul doi. Lasă-i dracului. 

— Așa facem. Nici o problemă. Terminat. 

Apoi maşina de patrulare coti la stînga şi cobori în viteză 
pe lunga pantă către Autostrada Cinci. Ajunşi acolo, Jenkins 
apăsă pedala de acceleraţie pînă în podea, iar vehiculul țişni 
înainte pe suprafața netedă. În şaizeci de secunde, acul 
vitezometrului arăta o sută cincizeci de kilometri la oră. 

Patru minute mai tîrziu, mașina de patrulare încetini într-o 
curbă lungă. La cîteva sute de metri dincolo de curbă se aflau 
două cabine telefonice cu schelet din aluminiu, ce reflectau lu- 
mina intensă a soarelui de iulie. 

Maşina poliţiei se opri şi colegul lui Jenkins cobori. 

— Ai o fisă? 

- Doamne, McDermott! rîse Jenkins. Eşti de 
cincisprezece ani în meserie şi nu aj la tine nişte fise să dai un 
telefon. 

— Nu face pe deşteptul. Am fise, dar una are un cap de 
indian. 

— Ţine. 

Jenkins scoase o monedă din buzunar şi i-o întinse lui 
McDermott. 

— Ar putea fi lansată și o rachetă militară, dar tu tot n-ai 
folosi o fisă cu Roosevelt ca să dai alarma. 

— Nu ştiu dacă n-aş face-o. 

McDermott se duse la cabina telefonică, împinse uşa 
lucioasă, care scîrții, şi formă 0. Cabina era înăbuşitoare, iar 
aerul atît de închis încît lăsă ușa întredeschisă. 

— O să cobor pînă la curbă, ţipă Jenkins de la geamul 
mașinii. Ne întîlnim pe partea cealaltă. 

— În regulă... Centrala. O convorbire cu taxă inversă la 
New Hampshire. Codul trei-unu-doi. Şase-cinci-patru-zero-unu. 
Numele e Leather. 

Cuvintele nu puteau fi înțelese greşit. McDermott 
ceruse o convorbire cu statul New Hampshire, iar operatoarea 
îi făcuse legătura. Totuşi, operatoarea nu avea de unde şti faptul 
că acel număr nu făcea să sune nici un telefon în statul New 

Hampshire. Deoarece undeva, într-un complex subteran 
adăpostind mii de circuite interurbane, era activat un mic releu, 
iar o bară magnetizată cădea într-un spaţiu de şase milimetri, 
făcînd altă legătură. Aceasta provoca nu un țîrîit, ci un bîzîit 
slab, la un telefon aflat la patru sute douăzeci de kilometri 
sud de Saddle Valley, New Jersey. 

Telefonul se afla într-un birou de la etajul doi al unei 
clădiri din cărămidă roşie, la cincizeci de metri de un gard 
electrificat, înalt de trei metri şi jumătate. Clădirea era una 
din cele aproximativ zece, legate între ele pentru a forma 
un singur complex. În afara gardului se vedea frunzișul 
compact al pădurii. Locul era McLean, Virginia, iar 
complexul — Agenţia Centrală de Investigaţii. Izolată, 
sigură, neprofanată. 

Bărbatul aşezat în spatele biroului de la etajul doi îşi 
strivi ţigara respirînd uşurat. Aşteptase cu nerăbdare acel 
telefon. Observă satisfăcut că rotiţele aparatului de înregistrat 
porniră să se învîrtă automat. Ridică receptorul. 

— Andrews la telefon. Da, accept plata convorbirii. 

— Raportează Leather, se auziră cuvintele retransmise 
din statul New Hampshire. 

— Ai fost verificat. Banda merge, Leather. 

— Confirm prezența tuturor suspecților. Familia Cardone 
tocmai a sosit de la Aeroportul Kennedy. 

— Ştiam că a aterizat... 

— Atunci de ce dracu’ a trebuit să alergăm pînă aici? 

— Autostrada Cinci e foarte aglomerată. Putea să aibă 
un accident. 

— Duminică după-amiază? 

— Sau în orice altă zi. Vrei statistica accidentelor de pe 
Şoseaua aia? 

- Întoarce-te la afurisitele tale de computere... 

Andrews dădu din umeri. Oamenii de pe teren erau 
întotdeauna iritaţi de cîte ceva. 

— Dacă am înţeles bine, toţi-trei suspecţii sînt prezenți. 
Corect? 

— Corect. Familiile Tanner, Tremayne şi Cardone. Toţi 
motivaţi. Toţi aşteaptă. Primele două sînt verificate. În cîteva 
minute ajungem la Cardone. 

— Altceva? 

— Deocamdată nimic. 

— Ce-ţi face soţia? 

— Jenkins are noroc. E burlac. Lillian se tot uită la casele 
alea şi-ar vrea şi ea una. 

— Nu cu salariile noastre, McDermott. 

— Asta-i spun şi eu. Vrea să trec de partea dușmanului. 

Preţ de o clipă, Andrews fu mîhnit de gluma lui 
McDermott. 

— Am auzit că plăteşte mai prost. 

— Nu se poate... A venit Jenkins. Ţinem legătura. 


Joseph Cardone intră cu Cadillacul pe aleea circulară şi 
parcă maşina în fața treptelor de piatră ce duceau spre ușa imensă 
din lemn de stejar. Opri motorul şi se întinse, ridicîndu-și coatele 
pînă la tavanul automobilului. Căscă, apoi îşi trezi băieţii de 
şase şi şapte ani. Al treilea copil, o fată de zece ani, citea o 
carte de benzi desenate. 

Lîngă Cardone se afla soția lui, Betty. Privea pe geam, 
către casă. 

=:E bine să pleci, dar mult mai bine te simţi acasă. 

Cardone rise şi îşi puse mîna mare pe umărul soției lui. 

— Ar trebui să crezi sincer lucrul ăsta. 

— Așa e. 

— Sînt sigur. De fiecare dată cînd ne întoarcem spui 
acelaşi lucru. Cu aceleaşi cuvinte. 

— E un cămin frumos. 

Cardone deschise uşa. 

— Hei, prinţeso... dă-i jos pe frații tăi şi ajută-ți mama la 
bagajele mai mici. 

Cardone întinse mîna şi scoase cheile din contact. Pomi 
spre portbagaj. 

— Unde e Louise? 

— Probabil că n-o să vină pînă marți. Am ajuns cu trei 
zile mai devreme, îți amintești? I-am dat liber pînă atunci. 

Cardone gemu. Gîndul că avea să gătească soția lui nu 
avea darul să-l binedispună. 

— Mîncăm în oraş. 

— Astăzi n-avem încotro. Durează prea mult pînă 
decongelez alimentele. 

Betty Cardone urcă treptele de piatră, scoțînd cheile 
casei din poşetă. Joe nu luă în seamă remarca soţiei sale. Îi 
plăcea să mănînce, dar nu se dădea în: vînt după felul cum 
gătea ea. Tinerele bogate din Chestnut Hill nu ştiau să gătească 
precum bunele mame italience din Philadelphia. 

O oră mai tîrziu, pornise aerul condiționat în toată 

casa, iar aerul stătut, neîmprospătat de aproape două 
săptămîni, deveni iarăşi respirabil. Era atent la astfel de 
lucruri. Fusese un atlet cu succese excepţionale, ce-i 
marcaseră drumul spre reuşită, atît socială, cît şi financiară. 
leşi pe veranda din față şi privi peluza ce avea în centru o 
salcie uriașă. Grădinarii își făcuseră bine treaba. Era şi de 
aşteptat. Aveau nişte tarife uriaşe. Dar banii nu mai 
reprezentau o problemă pentru el. 

Deodată, apăru din nou. Maşina de patrulare. Era a 
treia oară cînd o vedea, de cînd părăsise autostrada. 

— Hei, voi! Staţi aşa! 

Cei doi poliţişti din maşină se uitară scurt unul la altul, 
pregătindu-se să se îndepărteze. Dar Cardone ajunsese la 
bordură. 

— Hei! 

Maşina se opri. 

— Da, domnule Cardone. 

— Ce mai face poliția? Ceva necazuri prin zonă? 

— Nu, domnule Cardone. Dar e perioada de vacanţă. 
Verificăm doar orele la care se întorc acasă localnicii. Eraţi 
aşteptat în după-amiaza asta, aşa că voiam să fim siguri că 
sînteți dumneavoastră. O să vă ştergem de pe listă. 

Joe îl privi cu atenţie pe poliţist. Ştia că ofiţerul minţea, 
iar polițistul îşi dădea seama că Joe intuise acest lucru. 

— Vă câştigaţi pîinea cu trudă. 

— Ne dăm toată silința, domnule Cardone. 

— Sînt convins. 

— Bună ziua, domnule. 

Mașina de patrulare se îndepărtă. Joe o urmări cu 
privirea. Nu intenţionase să se ducă la birou pînă la mijlocul 
săptămînii, dar acum trėbuia să-şi schimbe planurile. A doua 
zi de dimineaţă avea să plece la New York. 


În după-amiezele de duminică, între orele cinci şi şase, 
Tanner se închidea în biroul său, o cameră lambrisată cu lemn 
de nuc, în care se aflau trei televizoare, şi urmărea simultan 
trei programe diferite de interviuri. 

Alice ştia că soțul ei n-avea încotro. Printre atribuțiile 
funcției sale de director de știri la Standard Mutual, se număra 
Şi aceea a monitorizării concurenţei. Dar Alice credea că un 
om stînd singur în semiîntuneric şi uitîndu-se simultan la trei 
televizoare avea ceva sinistru, de aceea îl certa mereu din 
cauza asta. 

În acea zi, Tanner îi aminti soției sale că o să rateze 
emisiunile din duminica următoare — Bernie și Leila urmau 
să vină la ei, şi nimic nu tulbura vreodată un week-end al lui 
Osterman. Aşa că stătea în camera întunecată, ştiind prea bine 
ce o să vadă. 

Fiecare director de ştiri al oricărui post de televiziune 
avea programul său preferat, cel căruia îi acorda o atenţie 
specială. În cazul lui Tanner, era vorba despre emisiunea lui 
Woodward. O jumătate de oră, duminică după-amiază, în 
timpul căreia cel mai bun analist de ştiri intervieva o singură 
persoană, de obicei o figură controversată ce ocupa prima 
pagină a ziarelor. 

În acea zi, Charles Woodward îl avea ca interlocutor 

pe subsecretarul de stat Ralph Ashton, de la Departamentul 
de Stat. Secretarul devenise dintr-o dată indisponibil, aşa că 
fusese convocat Ashton. 

Departamentul comitea o greşeală enormă. Ashton 
era un fost om de afaceri ignorant și banal, a cărui 
principală calitate o constituia abilitatea de a face bani. 
Pînă şi faptul că fusese considerat capabil să reprezinte 
Administraţia era o eroare majoră a cuiva. Dacă nu cumva 
existau alte motive. 

Woodward avea să-l pună la zid. 

În vreme ce asculta replicile evazive, lipsite de 
consistenţă ale lui Ashton, Tanner înțelese că, în curînd, 
mulți oameni importanţi din Washington aveau să-şi 
telefoneze unul altuia. Inflexiunile politicoase din vocea 
lui Woodward nu puteau masca opoziţia sa crescîndă față 
de afirmaţiile subsecretarului. Instinctul de reporter fusese 
reprimat; în curînd, tonul lui Woodward avea să devină 
glacial, iar Ashton urma să fie măcelărit. Politicos, fără 
îndoială, totuşi, măcelărit. 

Era genul de situație pe care Tanner n-o urmărea cu 
plăcere. 

Dădu mai tare cel de-al doilea televizor. Pe un ton 
măsurat, cu voce nazală, un moderator prezenta funcțiile şi 
studiile unui grup de experți de la o masă rotundă, ce se 
pregăteau să-i pună întrebări delegatului din Ghana la 
Naţiunile Unite. Diplomatul negru avea aerul că era dus la 
ghilotină împreună cu alaiul de manechine masculine ce 
prezentau colecţia de modă a lui Madame Defarges. 

Manechinele foarte albe şi bine plătite ale lui Madame 
Defarpes. 

Aia nu era concurenţă. 

A treia emisiune părea mai bună, dar nu îndeajuns. Nici 
acolo nu se făcea simțită vreo concurență. 

Tanner hotărî că văzuse destul. N-avea nici un motiv 
să-şi facă griji, iar emisiunea lui Woodward urma s-o vadă a 
doua zi de dimineață, înregistrată. Nu era decît cinci şi 
douăzeci, şi soarele continua să strălucească deasupra piscinei. 
Auzi strigătele fiicei sale care se întorcea de la club şi larma 
făcută de prietenii lui Raymond, care plecau fără tragere de 
inimă din curtea aflată în spatele casei. Familia lui era iarăşi 
împreună. Cei trei urmau să stea, probabil, afară, aşteptînd 
ca el să termine de vizionat programele şi să facă focul pentru 
prătar. Avea să-i ia prin surprindere. 

Închise televizoarele, apoi puse carnetul şi stiloul pe 
birou. Era timpul să bea ceva. 

Tanner deschise uşa biroului şi intră în camera de zi. 
Prin ferestrele din spate, îi văzu pe copii şi pe Alice jucîndu-se 
„Ce-fac-eu-să-facă-toți““ dincolo de marginea piscinei. Rîdeau 
su toții, fără griji. 

Alice merita o asemenea soartă! Doamne! O merita 
Jin plin! 

Îşi privi soţia. Sărise în apă — cu viîrfurile picioarelor 
intinse —, apoi ieşise repede la suprafaţă, ca să se asigure că 
lanet, fetița lor de opt ani, n-avea să păţească nimic dacă o urma. 

Extraordinar! După atîția ani de căsnicie, era mai 
'ndrăgostit ca oricînd de soția sa. 

Îşi aminti de maşina de patrulare, apoi alungă acel gînd. 
Poliţiştii căutau doar un loc ferit unde să se odihnească ori să 
asculte meciul netulburaţi. Auzise că şi la New York poliţiştii 
procedau la fel. De ce nu şi la Saddle Valley? 

Saddle Valley era probabil cel mai sigur loc din lume. 
Cel puţin aşa i se părea lui John Tanner în acea după-amiază de 
duminică. 


Richard Tremayne închise micul său televizor la zece 
secunde după ce John Tanner le oprise pe cele trei ale lui. Pînă 
la urmă, cîştigase Mets. 

Durerea de cap îi dispăruse și o dată cu ea şi iritarea. 
Ginny avusese dreptate, se gîndi el. Fusese doar nervos. Nu 
trebuia să-i supere pe ai săi. Stomacul nu-l mai jena. Puţină 
hrană avea să-l remonteze. Poate că o să-i sune pe Johnny și 
Ali, apoi o s-o ia pe Ginny la o partidă de înot în piscina familiei 
Tanner. 

Soţia lui îl tot întreba de ce nu-şi amenajaseră şi ei una. 
Slavă Domnului, aveau un venit de cîteva ori mai mare decît al 
lui Tanner. Toată lumea putea să-şi dea seama de asta. Dar 
Tremayne ştia de ce. 

O piscină ar fi însemnat un simbol în plus. Prea mult pentru 
vârsta lui de patruzeci şi patru de ani. Era de-ajuns că se mutaseră 
în Saddle Valley pe cînd el avea doar treizeci şi opt. O casă de 
şaptezeci şi patru de mii de dolari la vîrsta de treizeci şi opt de 
ani. Cu achitarea unui avans de cincizeci de mii de dolari. O 
piscină putea să aştepte pînă cînd o să împlinească patruzeci şi 
cinci de ani. Atunci devenea ceva normal. 

Sigur, ceea ce oamenii — clienţii lui — nu ştiau era faptul 

că absolvise Facultatea de Drept de la Yale printre primii cinci 
din anul său, apoi fusese funcționar la Leamed Hand şi petrecuse 
trei ani la baza ierarhiei din firma unde lucra acum pînă să cîştige 
sume cu adevărat importante. De atunci banii începură să vină 
cu repeziciune. 

Tremayne ieşi în curtea interioară. Ginny şi fiica lor de 
treisprezece ani, Peg, tăiau trandafiri lîngă un copac alb. Toată 
curtea interioară, aproape jumătate de pogon, era cultivată şi 
bine îngrijită. Se vedeau flori peste tot. Grădina reprezenta 
hobby-ul lui Ginny — după sex, pasiunea ei. Nimic nu înlocuia 
cu adevărat sexul, îşi zise soţul ei cu un chicotit involuntar. 

— Haide! Lăsaţi-mă să vă ajut, strigă Tremayne, 
îindreptîndu-se spre soția şi fiica lui. 

— Te simți mai bine, zise Virginia, zimbind. 

— Uită-te la astea, tati! Nu-i aşa că-s minunate? 

Fata lui ridică un buchet de trandafiri roşii şi galbeni. 

— Sînt superbe, draga mea. 

— Dick, ţi-am spus? Bernie şi Leila vin pe Coasta de Est 
săptămîna viitoare. Or să fie aici vineri. 

— Mi-a spus Johnny... Un week-end al lui Osterman. Va 
trebui să fiu în formă. 

— Credeam că ai exersat destul aseară. 

Tremayne rîse. Niciodată nu se scuza cînd se îmbăta, se 
intimpla prea rar şi nu era niciodată deplasat. În plus, seara 
trecută meritase o beţie. Avusese o săptămînă proastă. 

Se întoarseră toți trei în curtea interioară. Virginia îşi 
strecură mîna sub brațul soțului ei. Peggy, care crescuse aşa de 
imaltă, îşi zise tatăl ei, zîmbea fericită. Telefonul din curte sună. 

— Răspund eu! 

Peg o luă înainte. 

— De ce nu? strigă tatăl ei, mimînd exasperarea. Pe noi 
nu ne caută nimeni. 

— Trebuie să-i instalăm și ei un telefon. 

Virginia Tremayne ciupi în joacă brațul soțului ei. 

— O să mă aduceţi amîndoi în sapă de lemn. 

— E pentru tine, mamă. Doamna Cardone. Peggy 
acoperi microfonul cu mîna. Te rog să nu vorbeşti mult, mamă. 
Carol Brown spunea că o să mă sune cînd ajunge acasă. Ştii, 
ţi-am spus. Tînărul Choate. 

Virginia Tremayne zîmbi cu înțeles, schimbînd o privire 
conspirativă cu fiica sa. 

— Carol n-o să fugă cu iubitul ei fără să-ți spună, draga 
mea. S-ar putea ca banii de buzunar să nu-i fie de ajuns. 

— Of, mamă! 

Richard le privea amuzat. Era o scenă plăcută şi 
liniştitoare în acelaşi timp. Soţia lui se ocupa cu atenţie de 
fiica lor. Nimeni nu putea contesta lucrul ăsta. Ştia că unii o 
criticau pe Ginny, reproşîndu-i faptul că se îmbrăca puțin 
cam... strident. Auzise aceste birfe şi îşi dădea seama de 
adevărata lor semnificație. Dar nu avea legătură cu copiii. 
Toţi puștii se strîngeau în jurul lui Ginny. Asta era important 
acum. Poate că soția lui cunoştea ceva ce alte femei nu ştiau. 

Lucrurile... „lucrurile“ mergeau bine, îşi zise Tremayne. 
Chiar şi suprema siguranţă, dacă era să-i dea crezare lui Bernie 
Osterman. 

Ar fi vorbit cu Joe la telefon, dacă Ginny şi Betty şi şi-ar fi 
încheiat conversaţia. Apoi i-ar fi sunat pe John şi Ali. După 

terminarea emisiunilor la care se uita John. Poate că s-ar fi dus 
toți şase la club, la bufetul organizat duminica. 

- Deodată îi reveni în memorie imaginea maşinii de 
patrulare. O alungă. Fusese iritat, mahmur. la să vedem, îşi 
zise el. Era duminică după-amiază, iar consiliul orăşenesc 
insistase ca poliţia să verifice cu atenţie zonele rezidențiale în 
după-amiezele de. duminică. 

Ciudat! cugetă el. Nu se așteptase că familia Cardone 
avea să se întoarcă atît de curînd. Probabil că Joe fusese sunat 
de la birou, pentru a se duce acolo luni. Piața explodase în 
ultima vreme. Mai ales bursa de mărfuri, specialitatea lui Joe.. 


La întrebarea lui Joe, care vorbea la telefon, Betty 
dăduse aprobator din cap. Rezolvau astfel problema cinei. 
Bufetul nu era rău, deşi cei de la club nu aflaseră secretul 
unor adevărate aperitive. Joe îi spunea mereu directorului să 
servească salam genovez, nu cîrnați evreieşti, dar bucătarul-şef 
uvea o înţelegere cu un furnizor evreu, aşa că ce-ar fi putut 
face un simplu membru al clubului? Fie el Joe, probabil cel 
mai bogat dintre ei. Pe de altă parte, el era italian — nu catolic, 
totuşi italian —, iar clubul din Saddle Valley îi accepta pe italieni 
numai de zece ani încoace. În curînd avea să-i primească şi 
pe evrei — urma să se organizeze un fel de sărbătoare. 

Tocmai această intoleranță tăcută — niciodată exprimată 
deschis — determinase familiile Cardone, Tanner şi Tremayne 
să-şi facă un punct de onoare din a-i invita pe Bernie și Leila 
Osterman la club, ori de cîte ori aceştia veneau în est. Cei 
şase aveau ceva în comun. Nu erau bigoți. 

Ce ciudat! îşi zise Cardone, închizînd telefonul şi 
îndreptîndu-se către mica sală de gimnastică dintr-o latură a 
casei. Ce ciudat că familia Tanner îi adunase pe toți laolaltă! 
John şi Ali Tanner cunoscuseră cuplul Osterman la Los 
Angeles, pe cînd Tanner era la începutul carierei. Acum, Joe 
se întreba dacă John şi Ali înțelegeau cu adevărat legătura 
dintre Bernie Osterman, el şi Dick Tremayne. Această relaţie 
nu se discuta cu străinii. 

La urma urmei, ar fi exprimat genul de independenţă la 
care aspira fiecare om, pentru care se ruga fiecare cetățean 

îngrijorat; existau primejdii, riscuri, însă el şi Betty o duceau 
bine. La fel și familiile Tremayne şi Osterman. Discutaseră 
între ei, analizaseră situaţia, o studiaseră cu atenție şi luaseră 
decizia împreună. 

Putea să fie bine şi pentru TANG Dar Joe, Dick şi 
Bernie căzuseră de acord că primul semnal trebuia să vină 
chiar de la John. Nici nu s-ar fi putut altfel. Făcuseră destule 
aluzii, însă Tanner nu reacţionase. 

Joe închise uşa grea, acoperită cu rogojini a sălii de 
gimnastică, dădu drumul la aburi şi îşi scoase hainele. Luă 
de pe raftul metalic un costum de trening şi se îmbrăcă. 
Zîmbi cînd observă inițialele brodate pe bluza de trening. 
Numai o fată din Chestnut Hill ar fi cusut o asemenea 
monogramă. 

J.A.C. 

Joseph Ambruzzio Cardone. 

Giuseppe Ambruzzio Cardione. Al doilea dintre cei opt 
copii rezultați din căsătoria Angelei cu Umberto Cardione, 

zare locuiseră cîndva în Sicilia, apoi se stabiliseră în 
>hiladelphia de Sud. În cele din urmă, căpătaseră cetăţenia. 
Zu steaguri americane înconjurau nenumăratele imagini 
'etuşate ale Fecioarei Maria ţinînd în braţe un angelic prunc 
isus, cu ochi albaştri şi buze roşii. 

Giuseppe Ambruzzio Cardione deveni un tînăr masiv, 
;xtrem de puternic, considerat unul dintre cei mai buni atleți 
»e care-i avusese vreodată un colegiu din Philadelphia de 
sud. Era președintele clasei lui şi fusese ales de două ori în 
»onsiliul elevilor din oraş. 

Dintre numeroasele centre universitare la care se putea 
nscrie, el îl alese pe cel mai prestigios, Princeton, acesta fiind 
otodată şi cel mai apropiat de Philadelphia. Ca fundaş în 
;chipa de la Princeton, el reuşi o performanță aparent 
mposibilă în raport cu pregătirea lui. Fu ales în selecționata 
Americii, primul jucător de fotbal de la Princeton care se 
»ucura de o asemenea onoare după mulți ani. 

Cîţiva foşti colegi recunoscători îl aduseră pe Wall 
street. El îşi scurtă numele în Cardone, cu ultima vocală 
sronunţată foarte slab. În felul ăsta, numele căpăta o anume 
năreţie, îşi zicea el. Precum Cardozo. Dar nu amăgi pe 
vimeni; curînd, nu-i mai păsa. Piaţa se extindea, explodînd în 
inemenea măsură încît toți cumpărau titluri de valoare. La 
nceput, era doar omul priceput al clienţilor. Un tînăr italian 
are făcea treabă bună, un tip care putea vorbi cu îmbogăţiții 
jpăruți peste noapte ce aveau bani de cheltuit; şi vorbea pe 
i(elesul noilor bogătaşi, încă stresaţi în legătură cu investiţiile. 

Şi pînă la urmă trebuia să se întîmple. 

Italienii sînt oameni susceptibili. Se simt mai bine 
cînd fac afaceri între ei. Anumiți lideri din industria de 
construcții — Castellano, Latrona, Battella — care se 
îmbogăţiseră de pe urma investiţiilor în industrie fură atraşi 
de Cardone. Doar două cuvinte. „Joey Cardone“, aşa-i ziceau. 
Iar Joey le obținu scutiri de taxe, Joey le obținu câștiguri de 
capital, Joey le obținu garanții. 

Banii începură să curgă. Capitalul brut al casei de 
brokeraj aproape că se dublă, graţie prietenilor lui Joey. 
Worthington şi Bennett, asociați ai Bursei de Valori din New 
York, deveni Worthington, Bennett și Cardone. De aici nu 
mai era decît un pas pînă la Bennett-Cardone, Ltd. 

Cardone le purta o vie recunoştinţă compatrioților săi. 
Dar acelaşi motiv de gratitudine îl făcea să simtă un fior de 
cîte ori o maşină a poliției se învîrtea prea des în jurul casei 
sale. Deoarece cîțiva dintre compatrioţii lui, poate chiar mai 
mulți, se aflau la hotarul — dacă nu chiar mai mult — cu lumea 
interlopă. 

Lăsă deoparte greutăţile şi se sui în barca mecanică. 
Transpirase abundent şi acum se simțea mai bine. Amenințarea 
reprezentată de maşina de patrulare se diminua. La urma 
urmei, nouăzeci la sută dintre familiile din Saddle Valley 
se întorceau din vacanță duminica. Unde se mai auzise de 
oameni revenind acasă miercurea? Chiar dacă ziua apărea 
consemnată astfel la secţia de poliţie, un ofiţer de serviciu 
conştiincios ar fi considerat-o o eroare şi ar fi modificat-o 
în duminică. Nimeni nu se întorcea acasă miercurea. Asta 
era o zi de lucru. 

Și cine ar fi luat în serios ideea că Joseph Cardone avea 
/reo legătură cu Cosa Nostra? El era întruchiparea onestității. 
"ovestea clasică a succesului american. Un absolvent de la 
Princeton din selecționata Americii. 

Joe îşi scoase bluza de trening şi intră în saună, care era 
cum plină de vapori. Se aşeză pe bancă şi inspiră adînc. 
Aburii erau purificatori. După aproape două săptămîni de 
rană canadiano-franceză, corpul lui avea nevoie de 
urificare. 

Începu să rîdă în saună. Era bine să fii acasă, soția lui 
ivusese dreptate în privinţa asta. lar Tremayne îi spusese că 
)sterman avea să ajungă în oraş vineri dimineaţă. Era o 
lăcere să-i vadă din nou pe Bemie şi Leila. Trecuseră aproape 
atru luni de la ultima lor întrevedere. Dar păstraseră legătura. 


La patru sute de kilometri sud de Saddle Valley, New 
ersey, se află acea secțiune a capitalei țării cunoscută sub 
umele de Georgetown. În Georgetown, ritmul vieţii se 
chimbă în fiecare zi, la ora 5,30 după-amiază. Pînă atunci, 
itmul e lent, aristocratic, aproape delicat. După această oră, 
vrmează o accelerare — nu bruscă, ci treptată. Locuitorii acelei 
one, majoritatea femei şi bărbaţi puternici şi bogaţi, se 
unsacră propagării propriei influenţe. 

După ora cinci treizeci, încep jocurile. | 

După ora cinci treizeci, la Georgetown încep să se pună 
n cale diverse stratageme. 

Cine şi unde se află?... De ce se află acolo? 

Cu excepţia după-amiezelor de duminică, atunci cînd 

persoanele importante îşi trec în revistă realizările săptămînii 
încheiate şi îşi refac forțele pentru următoarele șase zile de 
activitate. 

Să fie lumină, şi s-a făcut lumină. Să fie odihnă şi 
urmează odihnă. 

Cu excepţia, iarăşi, a unora. 

Spre exemplu, a lui Alexander Danforth, consilier al 
preşedintelui Statelor Unite. Un consilier fără portofoliu şi fără 
activităţi specifice. Danforth reprezenta legătura dintre camera 
comunicațiilor de maximă securitate, aflată la un nivel subteran 
al Casei Albe, şi Agenţia Centrală de Investigații din McLean, 
Virginia. Era consultantul perfect, deoarece nu-și făcea niciodată 
simțită prezența, însă cu toate acestea, deciziile lui se numărau 
printre cele mai importante la Washington. Indiferent de culoarea 
politică a administraţiei aflate la putere, toată lumea îi asculta 
cu atenţie vocea calmă. Aşa stăteau lucrurile de ani de zile. 

În acea după-amiază de duminică, Danforth stătea cu 
administratorul-delegat al CIA, George Grover, sub un arbore 
de bougainvillea, aflat în curtea din spate a casei sale, uitîndu-se 
la televizor. Cei doi bărbaţi ajunseră la aceeaşi concluzie ca şi 
John Tanner, aflat la patru sute de kilometri distanță spre nord: 
Charles Woodward urma să apară pe pagina întîi a ziarelor de 
a doua zi dimineaţă. 

— Departamentul de Stat o să folosească rezerva de hîrtie 
igienică pe o lună, spuse Danforth. 

— Aşa ar trebui. Cine l-o fi trimis pe Ashton acolo? Nu 
numai că e stupid, dar și arată stupid. Stupid şi nesigur. John 
Tanner răspunde de programul ăsta, nu-i aşa? 

— Da. 


30 


OPERAŢIUNEA OMEGA 


— E al naibii de isteţ. Ar trebui să ne asigurăm că e de 
partea noastră, zise Grover. 

— Fassett susține că aşa stau lucrurile. 

Cei doi schimbară o privire. 

— Mă rog, ai văzut dosarul. Nu eşti de acord? 

— Ba da. Fassett are dreptate. 

— De obicei, are. 

Pe măsuța de ceramică din fața lui Danforth se aflau 
două telefoane. Unul era negru, cuplat la o priză aflată pe 
jos, iar celălalt, de culoare roşie, legat la un cablu roşu ce se 
întindea pînă în casă. Telefonul roşu bîzîi — nu tîrîi. Danforth 
ridică receptorul. 

— Da... Da, Andrews. Bine... Foarte bine. Sună-l pe 
Fassett la Redder şi spune-i să vină încoace. De la Los Angeles 
s-a confirmat prezența familiei Osterman? Nici o schimbare?... 
l:xcelent. Ne încadrăm în program. 


Bernard Osterman scoase pagina din maşina de scris şi 
aruncă o privire asupra ei. O puse la fundul unui teanc subțire 
de hirtii şi se ridică de pe scaun. Se duse către piscina în 
formă de rinichi şi-i întinse manuscrisul soţiei sale, Leila, care 
stătea goală într-un şezlong. Nici Osterman nu purta vreo 
huină pe el. 

— Să ştii că o femeie dezbrăcată nu e foarte atrăgătoare 
in lumina soarelui. 

— Îţi închipui că tu eşti vreun Adonis în sepia?... Dă-mi-l. 
| .uä paginile şi se întinse după ochelarii mari, fumurii. Asta-i 
sfîrşitul? 

Bernie încuviință. 

— Cînd se întorc copiii? 

— Or să sune de pe plajă înainte de-a porni spre casă. 
M-am înţeles cu Marie să-i pună să telefoneze. N-aş vrea ca 
Merwyn să vadă fete goale la vîrsta lui. Şi-aşa se manifestă 
destulă aversiune față de nudişti în oraşul ăsta. 

— Ai pus punctul pe i. Citeşte! 

Bernie plonjă în piscină. Înotă rapid timp de trei 
minute... pînă cînd îşi pierdu răsuflarea. Era un înotător bun. 
La Fort Dix, în armată, fusese instructor de înot. „Evreul 
vitezist“ îl porecliseră la bazinul militar. Dar nu i se adresau 
niciodată aşa. Era un bărbat suplu, însă vînjos. Dacă în unitatea 
lui ar fi existat cu adevărat o echipă de fotbal, el ar fi fost 
căpitanul. Dar n-a avut norocul ăsta. Joe Cardone îi spusese 
lui Bernie că l-ar fi putut selecționa la Princeton. 

Bernie izbucnise în rîs cînd Joe îi zisese asta. În ciuda 
aparentei democratizări a vieţii în armată — şi era doar de 
suprafață —, niciodată nu-i trecuse prin minte lui Bernard 
Osterman, de pe Tremont Avenue, Bronx, New York, să 
sară peste barierele tradiționale şi să intre într-o universitate 
prestigioasă. Ar fi fost în stare, fiindcă era inteligent şi 
beneficia de avantajul de a fi făcut armata, dar pur şi simplu 
nu-i trecuse prin cap. 

Atunci n-ar fi fost un lucru uşor — în 1946. Acum, da; 
situaţia se schimbase. ' 

Osterman urcă pe scara piscinei. Se bucura fiindcă el şi 
cu Leila urmau să se ducă pentru cîteva zile pe Coasta de Est, 
la Saddle Valley. Ori de cîte ori se întorceau acolo, avea senzația 

că traversa o scurtă perioadă de viaţă plăcută. Toată lumea 
spunea că estul era agitat, nepăsător — mult mai mult decît Los 
Angeles; dar se înşela. Părea astfel numai din cauza ariei sale 
limitate de acțiune. 

În Los Angeles, în Los Angeles-ul său, care însemna 
Burbank, Hollywood, Beverly Hills, era adevărata nebunie. 
Bărbaţi şi femei alergau disperaţi de colo-colo pe culoarele 
unui magazin străjuit de palmieri. Totul era de vînzare, totul 
purta o etichetă, întreaga lume se afla în competiţie, îmbrăcată 
în cămăşi psihedelice şi pantaloni oranj. 

„Erau momente cînd Bernie ar fi vrut'să vadă pe cineva 
intr-un costum Brook Brothers şi cu o cămaşă neagră deschisă 
la gît. Asta nu însemna nimic, de fapt; el nu dădea mare atenție 
hainelor pe care le purtau triburile din Los Angeles. Poate că 
cra vorba doar despre neîncetatul, insuportabilul asalt asupra 
ochilor. | 

Sau poate că se afla într-una dintre perioadele lui de 
cădere. ÎI obosea totul. 

` Ceea ce nu era corect. Magazinul străjuit de palmieri îl 
tratase foarte bine. 

— Cum e? o întrebă pe soția lui. 

— Foarte bun. S-ar putea chiar să ai o problemă. 

— Ce? Bernie luă un prosop dintr-un vraf de pe masă. Ce 
problemă? 

— O să îndepărtezi prea multe straturi. Cu prea multă 
durere, poate. 

Leila întoarse o pagină, iar soțul ei zîmbi. 

— Ai răbdare un minut şi lasă-mă să termin. Poate că îți 
revii pe parcurs. 

Bemie Osterman se așeză într-un fotoliu împletit, lăsîndu-și 
trupul scăldat de razele soarelui fierbinte al Californiei. Zîmbetul 
îi stăruia pe buze; știa că soția lui vorbea serios şi asta îl liniştea. 
Anii de scris la comandă nu-i distruseseră capacitatea de a 
îndepărta straturile — atunci cînd voia. 

Şi existau perioade în care nu conta decît să vrea acest 
lucru. Să-şi dovedească sieşi că încă mai putea s-o facă. Aşa 
cum era pe vremea cînd trăiau la New York. 

Fuseseră vremuri bune. Provocatoare, palpitante, pline 
de obligaţii şi năzuințe. Numai că se rezumaseră doar la 
obligaţii şi năzuințe. Cîteva reviste elogioase, realizate de alți 
tineri scriitori entuziaşti. Fusese numit pe-atunci pătrunzător; 
receptiv, incisiv. O dată, chiar extraordinar. 

Nu se dovedise suficient. Astfel că el şi cu Leila reveniră 
la magazinul străjuit de palmieri şi îşi exersară cu bucurie 
talentele în lumea explozivă a televiziunii rămase în urmă. 

Totuşi, cîndva... Într-o bună zi, îşi zise Bernie 
Osterman, o să se întîmple din nou. Luxul de a sta liniştit, 
avînd tot timpul din lume de-a face cu adevărat acest lucru. 
Să comită o mare greşeală, dacă trebuia. Era important să 
poată gîndi astfel. 

— Bernie? 

— Da. 

Leila îşi puse un prosop în față şi împinse manivela 
şezlongului, astfel că spătarul se ridică singur. 

— E minunat, dragule. De-a dreptul minunat şi cred că 
ştii că n-o să meargă. 

— Merge! 

— Totuşi, n-or să accepte. 

— Să-i ia dracu’! 

— Ni s-au oferit treizeci de mii de dolari pentru o dramă 

o oră, Bernie. Nu pentru o exorcizare de două ore care 
irşeşte într-o capelă funerară. 

— Nu-i o exorcizare. E o poveste tristă, inspirată de 
tîmplări reale, iar acestea nu se modifică. Vrei să te întorci 
scena din cartierul latino-american şi să arunci o privire? 

— N-or să cumpere scenariul. Or să-ţi ceară să-l rescrii. 

— N-o să-l rescriu! 

— Iar ei vor sta în cumpănă. E vorba despre partea 
»astră de cincisprezece mii. 

— Ticăloşii! 

— Ştii bine că am dreptate. 

— Vorbe! Doar nişte afurisite de vorbe! În sezonul ăsta 
să avem semnificaţii! Controverse!... Vorbe! 

— Ei se uită la cifre. O reclamă în The Times nu vinde 

codorante în Kansas. 

— Să-i ia naiba! 

— Calmează-te. Mai înoată puțin. Piscina e mare. 

Leila Osterman se uită la soțul său. El ştia ce însemna 

rivirea aia şi nu se putu abține să nu zîmbească. Puțin întristat. 

— Bine, atunci aranjează-l. 

Leila luă creionul şi carnetul cu foi galbene de pe masa 
c lîngă șezlong. Bernie se ridică şi se apropie de marginea 

uzinului. 

— Crezi că Tanner ar fi dispus să ni se alăture? Să încerc 

A-l contactez? 

Soţia lui puse creionul deoparte şi ridică privirea spre el. 

— Nu ştiu. Johnny e diferit de noi... 

— Diferit de Joe şi Betty? De Dick şi Ginny? Nu mi se 
pare cîtuşi de puțin. 

— Eu n-aş precipita lucrurile. E totuși un șoim al presei. I 
se spune „Vulturul“, îți aminteşti? Vulturul din San Diego. Are 
spinarea dreaptă. Nu mi-ar plăcea să i-o aplec. Ar putea 
reacționa violent. 

— Dar gîndeşte ca noi. Gîndeşte ca Joe şi Dick. Ca noi toți. 

— Repet. Nu te pripi. Pune-o pe seama intuiției unei femei 
cu experienţă, dar nu te pripi... Am putea avea probleme. 

Osterman se aruncă în bazin şi înotă pe sub apă unsprezece 
metri, pînă la capătul îndepărtat. Leila avea dreptate doar pe 
jumătate, îşi zise el. Tanner era un jurnalist care nu accepta 
compromisul, dar în acelaşi timp vădea sensibilitate şi 
emotivitate. Tanner nu era prost, vedea ce se întîmplă — peste 
tot. 

Totul se reducea la supraviețuirea individuală. Iar aceasta 
se rezuma la capacitatea de a acționa în concordanță cu 
propriile intenţii. Să scrii o „exorcizare““, dacă erai capabil. Fără 
să-ți pese de deodorantele din statul Kansas. 

Bernie ieşi la suprafaţă şi se ținu de marginea bazinului, 
respirînd adînc. Apoi se îndepărtă şi înotă încet în stilul bras 
către soţia lui. > 

— Te-am înghesuit la colț? 

— Niciodată n-ai reuşi. Leila vorbea în tin.p ce scria în 
carnetul cu file galbene. A fost o-perioadă în viaţa mea cînd 
credeam că treizeci de mii de dolari reprezintă toți banii din 

lume. Weintraub cu casa sa din Brooklyn nu era cel mai important 
zlient al lui Chase Manhattan. 

Rupse o pagină din carnet şi o puse sub o sticlă de 
Pepsi Cola. 

— Eu n-am avut niciodată problema asta, zise Bernie, 
zălcînd apa. Clanul Osterman chiar este o ramură discretă a 
familiei Rothschild. 

— Ştiu. Culorile voastre la curse sînt roşu-brun şi oranj 
de dovleac. 

— Hei! 

Bernie se prinse de marginea bazinului şi o privi 
*ntuziasmat pe soția lui. 

— Ți-am spus? A sunat azi-dimineaţă antrenorul din Palm 
Springs. Armăsarul de doi ani pe care l-am cumpărat a parcurs 
jase sute de metri în patruzeci şi una de secunde! 

Leila Osterman lăsă carnetul în poală şi rise. 

— Să ştii că exagerăm! Şi mai vrei să treci drept 
Dostoievski! 

— Înţeleg ce vrei să spui... Mă rog, într-o bună zi. 

— Sigur. Pînă atunci, fii cu un ochi la Kansas şi cu celălalt 
n tîmpiţii ăia de cai ai tăi. 

Osterman chicoti şi plonjă spre partea opusă a bazinului. 
se pîndea din nou la familia Tanner. La John şi Ali Tanner. Urma 
iñ lămurească problema în Elveţia. Cei de la Zürich erau 
mtuziasmați. 

Bernard Osterman se hotărîse. O să încerce s-o convingă 
w nevasta lui. Avea de gînd să vorbească serios cu John Tanner 
n week-end-ul viitor. 

Danforth străbătu holul îngust al casei sale din Georgetowi 
şi deschise ușa. Laurence Fassett, de la Agenţia Centrală d 
Investigaţii, zîmbi şi întinse mîna. 

— Bună ziua, domnule Danforth. M-a sunat Andrew. 
de la McLean. Ne-am mai întîlnit o singură dată — sînt sigu 
că nu vă amintiţi. E o onoare pentru mine, domnule. 

Danforth îl privi pe omul extraordinar din fața lui și- 
întoarse zîmbetul. În dosarul de la CIA scria că Fassett ave: 
patruzeci şi şapte de ani, însă părea mult mai tînăr. Umeri 
largi, gîtul musculos, chipul neridat de sub părul blond, tun: 
scurt — toate astea îi aminteau lui Danforth că urma si 
împlinească în curînd şaptezeci de ani. 

— Sigur că-mi amintesc. Intră, te rog. 

În clipa în care pătrunse în hol, Fassett remarcă vrec 
cîteva acuarele de Degas, agăţate pe perete. Se apropit 
de ele. 

— Sînt minunate. 

— Da, sînt. Te pricepi, domnule Fassett? 

— A, nu. Sînt doar un amator entuziast... Soţia mea : 
fost artistă. Petreceam mult timp la Luvru. 

Danforth ştia că nu trebuia să stăruiască asupra soție 
lui Fassett. Fusese nemţoaică, cu legături în Berlinul de Est 
O uciseseră acolo. 

— Da, desigur. Vino pe-aici, te rog. Grover s-a întors 
Urmăream programul lui Woodward în curte. 

Cei doi ieşiră în curtea pardosită cu lespezi de piatră şi 
cărămidă. George Grover se ridică din fotoliu. i 

— Salut, Larry. Lucrurile încep să se mişte. 

— Aşa se pare. Nu destul de repede pentru mine. 

— Pentru nici unul dintre noi, aş zice, aprecie Danforth. 
iei ceva? 

— Nu, mulțumesc. Dacă n-aveţi nimic împotrivă, aş dori 
i terminăm cît mai curînd. 

Cei trei bărbaţi se aşezară în jurul mesei de ceramică. 

— Atunci, să pornim din punctul unde ne aflăm acum, 
ise Danforth. Care e planul imediat următor? 

Fassett îl privi stupefiat. 

— Credeam că ni s-a explicat întreaga situație. 

— A, am citit rapoartele. Voiam doar niște informaţii de, 
1 omul însărcinat cu treaba asta. 

— Foarte bine, domnule. Etapa întîi e încheiată. Familiile 
anner, Tremayne şi Cardone se află la Saddle Valley. Dacă 
u-şi planifică vreo vacanţă, vor rămîne acolo pe parcursul 
iptămînii viitoare. Această informaţie e confirmată de toate 
ursele noastre. Există treisprezece agenţi în oraş, iar cele 
ci familii se vor afla sub o supraveghere constantă... La toate 
'lefoanele au fost ataşate microfoane. De nedepistat. La Los 
ngeles s-a aflat că familia Osterman pleacă vineri cu cursa 
09 şi ajunge la Aeroportul Kennedy la 4,50, ora Coastei de 
st. De obicei, ei iau un taxi direct spre suburbii. Care va fi 
rmărit, desigur... 

— Dacă, pînă atunci, urmează traseul normal, îl 
irerupse Grover. 

— Dacă nu, nu se vor afla în acel avion... Miine îl aducem 
« Tanner la Washington. 

— Nu bănuiește nimic pînă acum, nu? întrebă Danforth. 

— Nu — în afară de maşina de patrulare, pe care o vom 
folosi dacă refuză să vină mîine dimineață. 

— Cum crezi că va reacționa? 

Grover se aplecă în față. 

— Cred că o să fie uluit. 

— S-ar putea să refuze colaborarea, zise Danforth. 

— Puțin probabil. Dacă-mi fac bine treaba, n-o să aibă 
de ales. 

Danforth se uită la bărbatul puternic, musculos, care 
părea atît de încrezător. 

— Eşti nerăbdător să reuşim, nu-i aşa? Te-ai implicat 
foarte tare. 

— Am şi motive să fiu. Fassett îi întoarse privirea 
bătrînului. Cînd vorbi, o făcu pe un ton neutru. Mi-au ucis soția. 
Au lichidat-o pe Kurfürstendamm la ora două dimineaţa — în timp 
ce eu eram „reținut“. Ea încerca să mă găsească. Ştiaţi asta? 

— Am citit dosarul. Te asigur de profunda mea simpatie... 

— Nu mă încălzeşte simpatia dumneavoastră. Acele 
ordine au venit de la Moscova. Pe ei îi vreau. Mai precis, e 
vorba de Omega. 


PARTEA 4 DOUA 


Luni 
Marţi 
Miercuri 
Joi 

Luni — ora 10,15 


TR one ieşi din ascensor şi cobori pe coridorul 
acoperit cu mochetă groasă ce ducea la biroul său. 
Pctrecuse douăzeci şi cinci de minute în camera de analiză, 
privind caseta cu interviul lui Woodward. Îi confirma ceea ce 
scriseseră ziarele: Charles Woodward îl prezentase pe 
Nubsecretarul Ashton ca pe un trepăduş politic. 

Trebuie să fi deranjat o mulțime de lume la Washington, 
iyi zise el. 

— Un interviu grozav, nu-i așa, zise secretara lui. 

— Nemaivăzut, cum ar spune fiul meu. Nu cred că vom 
primi prea multe invitaţii la dineurile organizate de Casa Albă. 
Ceva telefoane? 

— Din tot oraşul. Mai ales felicitări; am lăsat lista de nume 
pe biroul dumneavoastră. 

— Asta-i reconfortant. S-ar putea să am nevoie de ele. 
Altceva? 

— Da, domnule. Consiliul Federal al Audiovizualului a 
sunat de două ori. Un bărbat numit Fassett. 

— Cine? 

— Domnul Laurence Fassett. 

— Acolo am discutat mereu cu Cranston. 

— Aşa ştiam și eu, dar omul spunea că e ceva urgent. 

— Poate că Departamentul de Stat încearcă să ne aresteze 
înainte de apusul soarelui. 

— Mă îndoiesc. Ar aştepta cel puţin o zi sau două; astfel, 
gestul lor ar avea mai puţine implicaţii politice. 

— Mai bine fă-mi legătura. Pentru CIA, totul e urgent. 

Tanner se îndreptă spre camera lui de lucru, se aşeză la 
birou şi citi mesajele. Zîmbi; pînă şi concurenţa fusese 
impresionată. Interfonul bizîi. 

— Domnul Fassett e pe linia unu, domnule. 

— Mulţumesc. 

Tanner apăsă pe un buton. 

— Domnul Fassett? Îmi pare rău că n-am fost aici cînc 
ai sunat. 

— Eu trebuie să-mi cer scuze, zise vocea politicoasă de lz 
celălalt capăt al firului. Însă am un program dificil azi, iai 
dumneata eşti o prioritate. 

— Care-i problema? 

— Aş putea-o descrie ca fiind de rutină, însă urgentă 
Documentele pe care ni le-aţi prezentat în mai pentri 
departamentul de ştiri de la Standard sînt incomplete. 

— Ce? 

John îşi aminti că-i spusese ceva Cranston în urmă ci 


44 


OPERAȚIUNEA OMEGA 


cîteva săptămîni. Dar tot el îi zisese că nu era ceva important. 

— Ce lipseşte? 

— Două semnături ale dumitale pentru un singur lucru. Pe 
paginile șaptesprezece şi optsprezece. Şi repartizarea 
programelor proiectate de servicii publice pe o perioadă de 
șase luni, începînd din ianuarie. 

John Tanner îşi amintea acum. Fusese greşeala lui 
Cranston. Paginile șaptesprezece şi optsprezece lipsiseră din 
dosarul trimis de la Washington pentru a fi semnat de 
Tanner — aspect asupra căruia departamentul juridic al 
societății îi atrăsese atenţia —, iar rubricile pentru programele 
de servicii urmau să rămînă necompletate încă o lună, în 
așteptarea deciziilor societăţii. Cranston îşi dăduse avizul 
şi în acest caz. 

— Dacă o să verifici, vei afla că domnul Cranston a omis 
paginile despre care vorbeşti, iar programele respective au 
fost amînate pentru o dată ulterioară. A fost de acord cu treaba 
asta. 

Urmă o scurtă pauză. Cînd Fassett vorbi, vocea lui era 
ceva mai puțin politicoasă decît pînă atunci. 

— Cu toată stima pentru Cranston, el nu avea autoritatea 
să ia o asemenea decizie. Acum presupun că deţii informaţiile 
necesare. 

— Da, în realitate le avem. O să le trimit prin curier spe- 
cial. 

— Din păcate, nu e suficient. Va trebui să-ţi cerem să vii 
dumneata aici, în după-amiaza asta. 

— Stai puţin. M-ai anunţat cam în pripă, nu? 

— Nu eu fac regulile. Doar le aplic. Începînd de 
acum două luni, Standard Mutual Network operează 
violînd codul CFA. Nu ne putem complăcea într-o 
asemenea situație. Indiferent de cine poartă răspunderea, 
asta e realitatea. Încălcaţi legea. Hai să lămurim situaţia 
azi. 

— Foarte bine. Însă te avertizez că dacă această acţiune e 
în vreun fel o hărțuire din partea Departamentului de Stat, o să 
convoc avocaţii companiei, care o vor eticheta ca atare. 

— Nu numai că nu-mi place insinuarea dumitale, dar nici 
nu ştiu despre ce vorbeşti. 

— Eu cred că ştii. Despre interviul lui Woodward de ieri 
după-amiază. 

Fassett rîse. 

— A, am auzit despre el. The Post a făcut mare caz... Şi 
cred că poți să stai liniştit. Te-am căutat de două ori vinerea 
trecută. 

— Serios? 

— Da. 

— Aşteaptă puţin. Tanner apăsă butonul pauză, apoi pe 
cel pentru interior. Norma? M-a căutat Fassett vineri? 

Urmă o scurtă pauză, în timp ce secretara lui Tanner 
verifica lista apelurilor de vineri. 

. — S-ar putea. Au fost două apeluri de la Washington, de 
la operatorul treizeci şi şase, care vă cerea să-l sunați dacă vă 
întoarceți pînă la patru. Aţi fost la studio pînă la cinci şi jumătate. 

— N-ai întrebat cine suna? 

— Sigur că am întrebat. Mi s-a spus că putea să aştepte 
pînă luni. 

— Mulţumesc. 

Tanner se întoarse la convorbirea cu Fassett. 

— Ai lăsat un număr de operator? 

— Trei-şase, Washington. Pînă la ora 4 p.m. 

— Nu ţi-ai lăsat numele sau pe cel al agenţiei... 

— Era vineri. Mă grăbeam. Te-ai fi simţit mai bine 
dacă ți-aș fi lăsat un mesaj urgent la care n-aveai cum să 
răspunzi? 

— Bine, bine. Şi treaba asta nu se poate rezolva prin poștă? 

— Îmi pare foarte rău, domnule Tanner. Realmente îmi 
pare rău, dar trebuie să respect instrucțiunile. Standard 
Mutual nu e o mică stație locală. Dosarul trebuia completat 
cu mai multe săptămîni în urmă... Pe deasupra — în acel 
moment, Fassett rîse din nou —, ținînd seama de felul cum 
valci lumea pe coadă, n-aş vrea să fiu în pielea dumitale 
dacă nişte granguri de la Departamentul de Stat ar afla că 
iepartamentul vostru de ştiri a încălcat legea... Ṣi nu e o 
ameninţare. Nici n-ar putea fi. Amîndoi am comis o 
ureşeală. 

John Tanner zîmbi la telefon. Fassett avea dreptate. Era 
in întârziere cu dosarul. Şi n-avea rost să-şi asume riscul unor 
'epresalii birocratice. Ofiă. 

—O să iau trenul de ora unu şi-o să fiu la CFA în jurul orei 
iei. Unde e biroul dumitale? 

— O să fiu cu Cranston. O să luăm documentele, dar 
nu uita programările. Sînt doar proiecte, n-o să te reținem 
pentru ele. 

—În regulă. Ne vedem mai tîrziu. 

Tanner apăsă alt buton şi formă numărul de acasă. 

— Bună, iubitule. ü 

— Trebuie să mă duc la Washington în după-amiaza asta. 

— Ai probleme? 

— Nu. „Chestiuni de rutină, dar urgente“, aşa mi s-a spus. 
O treabă la CFA. O săiau un tren pînă la Newark pe la şapte. 
Voiam doar să ştii că o să întîrzii. 

:— Bine, iubitule. Vrei să te aştept? 

— Nu, o să iau un taxi. 

— Sigur? 

— Foarte. Mă simt reconfortat la gîndul că Standard 
plăteşte cei douăzeci de dolari. 

— Meriţi asta. Apropo, am citit afticolele despre interviul 
lui Woodward. E un adevărat triumf. 

— Asta mi-am scris pe haină. Tanner Triumfalul. 

„.— Aş vrea s-o fi făcut, zise Alice încet. 

Nici măcar cîn 1 glumeau, ea nu se putea abține. Nu aveau 
probleme cu banii, dar Alice Tanner considerase întotdeauna 
că soțul'ei era prost plătit. Acesta reprezenta singurul motiv 
serios de ceartă dintre ei. Nu reușea s-o facă să înțeleagă că a 
pretinde mai mult de la o corporație de talia lui Standard Mu- 
tual însemna asumarea unu: număr sporit de obligaţii față de 
gigantul fără chip. t 

— Ne vedem diseară, Ali. 

— Pa. Te iubesc. 

În chip de respect tăcut față de plîngerea soției lui, ceru 
uneia dintre maşinile de la ştiri să-l ducă la Aeroportul La 
Guardia peste o oră. Nimeni nu comentă. În acea dimineață, 
Tanner repurtase cu adevărat un triumf. 

În următoarele patruzeci și cinci de minute, Tanner 
rezolvă o serie de probleme administrative. Ultima fu un 
ielefon dat la departamentul juridic al lui Standard Mutual. 

— Cu domnul Harrison, vă rog... Salut, Andy. Sînt John 
lanner. Mă grăbesc, Andy; trebuie să prind un avion. Vreau 
Joar să aflu ceva. Avem vreo chestiune amînată la CFA în 
vrivinţa căreia n-am fost informat? Ceva probleme? Ştiu 
lespre programele de servicii publice, dar Cranston spunea 
“A pot să rămînă așa... Sigur, aştept. 

Tanner răsuci firul telefonului pe deget, cu gîndul la 
'ussett. 

— Da, Andy, sînt aici... Paginile şaptesprezece şi 
ptsprezece. Semnăturile... Înţeleg. Bine. Mulţumesc. Nu, 
ici o problemă. Mulţumesc. 

Tanner puse receptorul în furcă şi se ridică încet din 
vtoliu. Harrison îi confirmase vagile bănuieli. Totul părea o 
Ascocire. Dosarul pentru CFA era complet, cu excepția 

ltimelor două pagini ale c6piilor patru şi cinci ale 
ocumentului. Erau doar duplicate, care nu interesau pe 
imeni şi puteau fi uşor xeroxate. Totuşi, acele pagini lipseau 
in dosar. Harrison comentase: 

— Îmi amintesc, John. Ţi-am trimis o notă în acest sens. 

Mi s-a părut că fuseseră omise în mod deliberat. Nu-mi dau 
seama de ce... 
Nici Tanner nu-şi putea da seama. 


3 


Luni — ora 15,25 


pre surprinderea lui Tanner, CFA trimise o limuzină 
ss să-l ia de la aeroport. 

Birourile lui Cranston se aflau la al şaselea etaj al sediului 
"TA; din cînd în cînd, fiecare director de știri al companiilor 
uportante de televiziune se trezea convocat acolo. Cranston 
ru un profesionist — respectat de companii, ca şi de 
ihninistraţiile în permanentă schimbare — un motiv în plus pentru 
n Tanner să se simtă iritat de necunoscutul Laurence Fassett, 
wre putuse să afirme indignat: ,,... Cranston nu avea autoritatea 
1 ia o asemenea decizie“. 

El nu auzise niciodată de Laurence Fassett. 

Tanner împinse uşa sălii de aşteptare de la Cranston. 
icâperea era pustie. Biroul secretarei era gol — nu se vedeau 
‘nistre, creioane sau documente. Lumina venea dinspre uşa 
oului lui Cranston. Era deschisă, astfel că se putea auzi bîzîitul 

monoton al instalaţiei de aer condiționat. Jaluzelele de la 
ferestrele biroului fuseseră lăsate, probabil pentru a se evita 
lumina soarelui de vară. Pe peretele biroului, văzu conturîndu: 
se umbra unei siluete ce venea spre uşă. 

— Bună ziua, spuse bărbatul ce îşi făcu apariţia. 

Părea mai scund decît Tanner cu cîţiva centimetri; poate 
că avea un metru şaptezeci şi cinci sau unu optzeci, dar era 
foarte lat în umeri. Părul blond era tuns scurt şi ochii depărtaţi 
sub sprîncenele castanii, stufoase îi confereau un anume farmec. 
Era, probabil, de vîrsta lui Tanner, însă indiscutabil mult mai 
bine clădit. Pînă şi ținuta lui avea o flexibilitate potențială, îşi 
zise Taner. 

— Domnul Fassett? 

— Eu sînt. Te aşteptam. 

Fassett, în loc să se retragă în biroul lui Cranston, trecu 
prin fața lui Tanner, se duse la ușa sălii de aşteptare şi o încuie. 

— E mai bine să nu fim întrerupți. 

— De ce nu? întrebă Tanner uimit. 

Laurence Fassett se uită în jurul camerei. 

- Da. Da. Înţeleg ce vrei să spui. Bună întrebare. Intră, te 
rog. 

Fassett păşi înaintea lui Tanner în biroul lui Cranston. 
Cele două ferestre ce dădeau spre stradă aveau jaluzelele trase 
pînă jos; biroul lui Cranston era la fel de gol ca şi cel al 
secretarei sale, abstracție făcînd de prezenţa a două scrumiere 
şi un alt obiect. În centrul suprafeţei netede se afla un mic 
magnetofon cu două cabluri — unul îndreptat spre fotoliul lu: 
Cranston, celălalt ieşind către fotoliul din fața biroului. 

— Ăsta-i un magnetofon? întrebă directorul de ştiri, 
urmîndu-l pe Fassett în birou. 

— Da. Te rog să iei loc. 

John Tanner rămase în picioare. Vorbi cu furie stăpînită: 

— Nu, n-am de gînd să iau loc. Nu-mi place deloc treaba 
usta. Metodele dumitale sînt foarte neclare sau poate prea 
clare. Dacă intenționezi să înregistrezi ceea ce am de spus, să 
ştii că n-o să fac lucrul ăsta în absenţa unui avocat al 
companiei. ră 

Fassett stătea în spatele biroului lui Cranston. 

— Asta nu e o problemă a CFA. După ce o să-ți explic, 
vei înțelege... metodele mele. 

— Te-aş ruga să explici mai repede, fiindcă mă grăbesc 
să plec. Am fost chemat la CFA ca să aduc programele 
serviciilor publice proiectate de Standard Mutual — pe care le 
um în servietă — şi să semnez două copii ale dosarului nostru 
pe care biroul dumitale a uitat să le trimită. Mi-ai spus că 
discuţia noastră va avea loc în prezenţa lui Cranston. În 
schimb, găsesc un birou gol... Ți-aş sugera să-mi dai o 
explicaţie plauzibilă, altfel o să ai de-a face cu avocaţii noştri 
ın mai puţin de o oră. lar dacă asta înseamnă represalii 
impotriva departamentului de ştiri de la Standard Mutual, o 
și ajungi de pomină în toată țara. 

— Îmi pare rău... Treburile astea nu sînt uşoare. 

— Nici nu trebuie să fie! 

— Acum opreşte-te. Cranston e în concediu. I-am folosit 

sumele fiindcă am mai negociat cu el şi pînă acum. 

— Vrei să spui că ai minţit în mod deliberat? 

— Da. Cheia, domnule Tanner, se află în fraza pe care 
tocmai ai rostit-o... „Am fost chemat de CFA“, mi se pare că 
ai spus. Îmi dai voie să mă prezint? 

Laurence Fassett vîri mîna în buzunarul de la piept şi 
scoase un mic portvizit din plastic. ÎL puse pe birou. 

Tanner îl deschise. Legitimaţia de deasupra îl prezenta 
pe Laurence C. Fassett drept funcționar al Agenţiei Centrale 
de Investigaţii. Celălalt document era permisul de acces al lui 
Fassett în complexul McLean la orice oră din zi sau din noapte. 

— Ce înseamnă toate astea? De ce mă aflu aici? 

Tanner îi dădu înapoi legitimațiile lui Fassett. 

— Ăsta e motivul pentru care există aici un magnetofon. 
Să-ţi arăt. Înainte de a-ţi explica problema noastră, trebuie 
să-ţi pun nişte întrebări. Sînt două butoane care pot opri 
aparatul. Unul în fața mea, celălalt în fața dumitale. Dacă nu 
vrei să răspunzi la vreo întrebare, nu ai decît să apeşi butonul 
şi magnetofonul se opreşte. Pe de altă parte — tot pentru 
protecţia dumitale —, dacă am impresia că oferi niște informații 
anume care nu ne privesc, eu voi opri aparatul. 

Fassett porni magnetofonul, apoi întinse mîna peste 
birou, spre cablul din faţa lui Tanner, şi-l opri. 

— Vezi? E foarte simplu. Am luat sute de interviuri de 
genul ăsta. N-ai de ce să-ți faci griji. 

— Asta seamănă cu interogatoriul dinaintea unui 
proces, fără sprijinul unui avocat şi fără citație! Care-i 
rostul? Dacă îţi închipui că o să mă intimidezi, nu eşti în 
toate minţile! 

— Rostul îl constituie identificarea completă... Şi ai 

=rfectă dreptate. Dacă am intenţiona să intimidăm pe cineva, 
n aborda un subiect delicat, precum J. Edgar Hoover. Deşi nici 
nu deţine controlul asupra unui canal cu programe de ştin. 
Tanner se uită la omul de la CIA, care adoptase o atitudine 
»liticoasă în spatele biroului lui Cranston. Fassett avea dreptate. 
IA nu şi-ar fi permis să folosească o tactică atît de arogantă 
tă de cineva cu poziţia lui. 
— Ce înţelegi prin „identificare completă“? Ştii cine sînt. 
— Asta ar trebui să-ţi sugereze importanţa informației 
: care sînt împuternicit să o furnizez. E doar o măsură de 
ecauţie determinată de amploarea datelor... Ştiai că în al 
ilea război mondial un actor — mai exact, un caporal din 
mata britanică — l-a întruchipat pe mareşalul Montgomery 
conferințele la nivel înalt din Africa, şi nici unul dintre foştii 
i colegi de școală de la Saudhurst nu şi-a dat seama? 
Directorul de ştiri luă cablul şi apăsă pe butoanele 
)RNIT şi OPRIT. Aparatul începu să meargă, apoi se opri. 
riozitatea lui John Tanner — amestecată cu teamă — creştea 
mai mult. Se aşeză. 
— Dă-i drumul! Dar nu uita, o să opresc aparatul şi-o să 
c atunci cînd am să cred de cuviință. 
— Înţeleg. E dreptul dumitale — pînă la un punct. 
— Ce vrei să spui cu asta? Fără condiţii, te rog. 
— Ai încredere în mine. Vei înțelege, zise Fassett, 
ăluindu-l într-o privire liniştitoare. 
— Dă-i drumul, repetă Tanner. 
Omul de la CIA luă un dosar şi-l deschise. Apoi puse 
ynetofonul în funcțiune. 

— Numele dumitale întreg e John Raymond Tanner? 

— Incorect. Numele meu oficial e John Tanner. 
Raymond e numele de botez, dar nu figurează în certificatul 
de naştere. 

Fassett zîmbi din spatele biroului. 

— Foarte bine. 

— Mulţumesc. 

— Locuieşti în prezent pe Orchard Drive, 22, din Saddle 
Valley, New Jersey? 

— Da. 

— Te-ai născut pe 21 mai 1924, la Springfield, Illinois, 
din părinții Lucas şi Margaret Tanner? 

— Da. 

— Familia dumitale s-a mutat la San Mateo, California, 
pe cînd aveai şapte ani? 

— Da. 

— În ce scop? 

— Firma la care lucra tatăl meu l-a transferat în Califor- 
nia de Nord. Era director executiv de personal la un lanţ de 
magazine. Magazinele Bryant. 

— În condiţii mai bune? 

— Acceptabile. 

— Ai fost angrenat în sistemul şcolar public din San 
Mateo? 

— Nu. Am absolvit anul doi la colegiul din San Mateo, 
apoi am fost transferat la o şcoală particulară în ultimii doi 
ani de liceu. Școala pregătitoare Winston. 

— După absolvire, te-ai înscris la Universitatea Stanford? 

— Da. 

— Ai fost membru al vreunei frății sau club? 

— Da. Frăția Alpha Kappa, Societatea Trylon News şi 
Incă vreo cîteva de care nu-mi amintesc... Un club fotografic, 
mi se pare, dar nu sînt sigur. Am lucrat la revista campusului, 
«ur după un timp, am plecat. 

— Ai avut vreun motiv? 

Tanner se uită la omul de la CIA. 

— Da. Am protestat vehement împotriva situaţiei de la 
Nisei. Lagărele de deţinuţi. Revista le susținea. Obiecţia mea 
iAmîne şi acum în picioare. 

Fassett zîmbi din nou. 

— Educația dumitale a fost întreruptă? 

— Mai toate sînt întrerupte. Mi-am satisfăcut stagiul militar 
lu sfîrşitul anului doi. 

— Unde anume? 

— La Fort Benning, Georgia. Infanterie. 

— Armata a treia? Divizia paisprezece? 


- Da. 
— Ai servit şi pe cîmpul de operaţiuni european? 
- Da. 


— Cel mai înalt grad al dumitale a fost de 
Iscotenent-major? 

— Da 

— Ai urmat şcoala de ofițeri la Fort Benning? 

— Nu. Am fost avansat în Franța. 

- Înţeleg că ai primit şi nişte decorații. 

— Au fost citări pe unitate, elogii la nivelul batalionului. 
Nimic individual. 

— Ai stat în spital timp de trei săptămîni la St Lô. Din 
cauza rănilor? 

Pe moment, Tanner păru încurcat. 

— Ştii foarte bine că nu din cauza asta. Nu am nici o Inimă 
Purpurie la dosar, zise el calm. 

— Vrei să-mi explici? 

— Am căzut dintr-un jeep pe drumul spre St L6. Mi s-a 
dizlocat un şold. 

Amâîndoi zîmbiră. 

— Ai fost lăsat la vatră în iulie 1945 şi te-ai întros la 
Stanford în luna septembrie a aceluiași an? 

— Aşa e... Ca să anticipez următoarea dumitale întrebare, 
domnule Fassett, m-am transferat de la facultatea de engleză la 
cea de ziaristică. Mi-am luat licenţa în 1947. 

Laurence Fassett rămase cu privirea ațintită asupra 
dosarului din fața sa. 

— Te-ai căsătorit în anul trei de facultate cu o anume Alice 
McCall? 

Tanner întinse mîna spre buton şi închise aparatul. 

— În momentul ăsta s-ar putea să plec. 

— Calmează-te, domnule Tanner. E doar o identificare... 
Noi nu împărtăşim punctul de vedere potrivit căruia păcatele 
părinților sînt ispăşite de fiicele lor. Un simplu da sau nu e 
de-ajuns. 

Tanner pomi din nou magnetofonul. 

- Da. 

În acel moment, Laurence Fassett trase de cablul 
aparatului, oprindu-l. Tanner văzu că rolele nu se mai învîrteau 
şi se uită la omul de la CIA. 

— Următoarele două întrebări sînt legate de împrejurările 
vare au condus la încheierea căsătoriei dumitale. Presupun că 
n-D să vrei să răspunzi. 

— Aşa e. 

— Crede-mă, nu sînt importante. 

— Dacă-mi spuneai că sînt, aş fi plecat chiar acum. 

Ali suferise destul. Tanner n-ar fi permis ca tragedia soției 
lui să fie adusă din nou în discuţie. Fassett porni din nou aparatul. 

— S-au născut doi copii după căsătoria dumitale cu Alice 
Mc... Tanner. Un băiat, Raymond, care are acum treisprezece 
ani, ŞI o fată, Janet, acum în vîrstă de opt ani. 

— Fiul meu are doisprezece ani. 

- Ziua lui de naștere e poimîine. Întorcîndu-ne puţin în 
tmp, ai obținut prima dumitale slujbă de după absolvire la The 
Aucramento Daily News. 

— Ca reporter. Eram redactor, curier, critic de film și agent 
„e publicitate, cînd aveam timp. 

— Ai lucrat la ziarul din Sacramento trei ani şi jumătate, 
upoi te-ai transferat la The Los Angeles Times? 

— Nu. Am stat la Sacramento... doi ani şi jumătate — timp 
ıle aproape un an am lucrat la San Francisco Chronicle înainte 
de a obţine slujba de la The Times. 

— La The Los Angeles Times ai repurtat succese notabile 
va reporter de investigații... 

— Am avut noroc. Presupun că te referi la anchetele 
mele în legătură cu operaţiunile din portul San Diego. 

— Da. Mi se pare că ai fost nominalizat pentru premiul 
Pulitzer. 

— Nu l-am luat. 

— Apoi te-au avansat ca editorialist la The Times? 

— Adjunctul editorului. Nimic spectaculos. 

— Ai rămas la The Times timp de cinci ani... 

— Cred că aproape şase. 

— Pînă în ianuarie 1958, cînd te-ai dus la Standar 
Mutual din Los Angeles? 

— Corect. 

— Ai rămas cu echipa din Los Angeles pînă în mart 
1963, cînd te-ai transferat la New York. De atunci ai mai fo 
promovat? 

— Am venit în est ca editor pentru programul de ştiri « 
la ora şapte. Am extins documentarele şi edițiile speciale, pîi 
cînd am ajuns la poziția actuală. 

— Care-i aceea? 

— Director de ştiri la Standard Mutual. 

Laurence Fassett închise dosarul şi opri magnetofon! 
Se lăsă pe spătarul fotoliului şi-i zîmbi lui John Tanner. 

— N-a fost prea greu, nu-i așa? 

— Vrei să spui că asta-i tot? 

— Nu, nu e... tot, ci doar încheierea identificării. Mi- 
dat numai cîteva răspunsuri uşor eronate, aşa că ai trecut test 

— Ce? 

— Aceste lucruri — Fassett lovi dosarul cu palma — s 
destinate Departamentului de Interogatorii. Tipi cu func 
înalte se întîlnesc cu alți tipi cu bărbi şi introduc toate informați 
în computere. Nu era posibil să răspunzi corect la to: 
întrebările. Dacă ai fi făcut-o, ar fi însemnat că ai studiat inte 

"Anpunsurile... De exemplu, ai lucrat la The Sacramento Daily 
News aproape trei ani încheiaţi. Nu doi ani şi jumătate sau trei 
ani şi jumătate. Familia dumitale s-a mutat la San Mateo cînd 
aveai opt ani şi două luni, nu șapte ani. 

- Fir-aş al naibii!... 

— Sincer vorbind, chiar dacă ai fi răspuns corect la toate 
intrebările, ai fi trecut testul. Dar e bine să ştim că eşti normal. 
In cazul dumitale, trebuia să avem totul înregistrat pe bandă... 
IDin păcate, acum urmează partea mai dură. 

— Dură în comparaţie cu ce? întrebă directorul de ştiri. 

— Doar mai grea... Acum o să dau drumul la 
magnetofon. 

Porni aparatul şi luă o coală de hîrtie. 

— John Tanner, te anunț că tot ce vom discuta aici 
intră sub incidența informaţiilor strict secrete. Te asigur că 
ucestea nu se vor răsfrînge în nici un fel asupra dumitale 
nnu asupra familiei dumitale. Transmiterea informaţiilor 
espective unei terțe persoane ar însemna o acţiune 
îndreptată împotriva intereselor guvernului Statelor Unite, 
in cel mai grav sens. Într-o asemenea măsură încît cei aflaţi 
in serviciul guvernului şi care cunosc aceste informaţii riscă 
NA fie puşi sub acuzare, în baza Actului de Securitate 
Naţională, titlul optsprezece, secțiunea şapte-nouă-trei, 
«ducă încalcă regulile păstrării secretului... E perfect clar 
te-am spus pînă acum? 

— Este... Totuşi, eu nu sînt obligat să respect această 
lege, nici pasibil de vreo pedeapsă. 

— Bineînţeles. Intenţionez să trecem prin trei etape spre 

informaţiile esenţiale, cele secrete. La sfîrșitul etapelor unu şi 
doi, dumneata ai dreptul să renunți la acest interviu, iar nouă 
nu ne rămîne decît să ne bizuim pe inteligenţa şi loialitatea 
dumitale față de guvern pentru a păstra tăcerea asupra celor 
discutate. Totuși, dacă eşti de acord să trecem la etapa a treia, 
în care ți se vor dezvălui nişte identități, accepți implicit aceeaşi 
responsabilitate ca și a celor aflați în serviciul guvernului şi 
poți fi pus sub acuzare în temeiul Actului de Securitate 
Naţională dacă încalci condiţiile menţionate ale păstrării 
secretului. E clar, domnule Tanner? 

Tanner îşi schimbă poziţia în fotoliu înainte de a vorbi. 
Se uită la rolele ce se învîrteau, apoi ridică privirea spre Fassett. 

— E clar, dar al naibii să fiu dacă o să accept asta. Nu ai 
nici un drept să mă chemi aici sub un pretext fals, apoi să 
stabileşti nişte condiţii care mă fac pasibil de pedeapsă. 

— Nu te-am întrebat dacă eşti de acord, ci doar dacă ai 
înțeles limpede ce-am spus. 

— Iar dacă asta-i o amenințare, poți să te duci dracului. 

— Nu fac decît să formulez nişte condiţii. Asta-i o 
amenințare? Se deosebeşte cumva de ceea ce faci dumneata 
zilnic cu contractele? Poţi să pleci cînd vrei, înainte de a 
consimțţi să dezvălui nume. E atît de ilogic? 

Tanner se gîndi că, într-adevăr, nu era. Iar curiozitatea 
lui trebuia satisfăcută. 

— Spuneai mai devreme că informaţiile respective n-au 
nici o legătură cu familia mea? Nici o legătură cu soția mea?... 
Sau cu mine? 

— Ți-am dat asigurări mai devreme. 

Fassett înțelese că Tanner adăugase „sau cu mine“ ca 
pe o explicație tardivă. Îşi proteja soţia. 

— Dă-i drumul. 

Fassett se ridică din fotoliu şi se îndreptă spre jaluzelele 
de la ferestre. 

— Apropo, nu trebuie să stai jos. Microfoanele sînt de 
mare impedanță. Miniaturizate, desigur. 

— Prefer să stau Jos. 

— Cum doreşti. Cu cîțiva ani în urmă, am auzit nişte 
zvonuri despre o operațiune a NKVD-ului, care, în caz de 
reuşită, ar fi putut avea efecte dezastruoase asupra economiei 
americane. Am încercat să depistăm sursa, să aflăm mai multe. 
Nu am reuşit. Era un secret mai bine păstrat decît programul 
spaţial rusesc. Apoi, în 1966, un ofițer de informații est- 
german a dezertat. El ne-a furnizat primele date concrete 
despre această operațiune. Ne-a spus că serviciile secrete 
est-germane păstrau legătura cu nişte agenți din Vest — sau o 
celulă — cunoscuţi doar sub denumirea generică Omega. O 
să-ți dau curînd numele de cod geografic... sau poate că nu. 
Asta ar urma în etapa a doua. Depinde de dumneata. Se pare 
că Omega trimite regulat dosare sigilate serviciilor secrete 
est-germane. Doi curieri înarmați le transportă la Moscova 
în condiții de maximă securitate. Modul de funcționare al 
ucestei Omega e la fel de vechi ca şi spionajul, dovedindu-se 
extrem de eficient în etapa actuală de dezvoltare a marilor 
corporații şi a conglomeratelor imense... Omega este un 
registru de cadastru. 

— Un ce? 

— Registru de cadastru. Liste conținînd sute — de-acum 
poate mii — de indivizi atinşi de ciumă. În cazul ăsta, 
nu bubonică, ci șantaj. Bărbaţii şi femeile de pe aceste 
liste sînt oameni aflaţi în posturi de decizie din 
companii uriașe ce activează în domenii-cheie. Multe 
au o enormă putere economică. Puterea de a cumpăra, 
dar şi de a refuza să cumpere. Patruzeci sau cincizeci 
dintre ele, acționînd concertat, ar putea genera haosul 
economic. .. 

— Nu înţeleg. De ce ar face-o? De ce ar trebui s-o facă? 

— Ți-am spus. E vorba despre şantaj. Fiecare dintre aceşti 
oameni e vulnerabil, putînd fi folosit dintr-o mie de motive. 
Sex în afara căsătoriei sau deviat; denaturări ale legii; delicte 
în afaceri; preţuri măsluite; manipulări de stocuri, evaziune 
fiscală.. Lista cuprinde mulți oameni. Bărbaţi şi femei ale căror 
reputaţie, afaceri, profesiuni, chiar şi familii ar putea fi distruse. 
Dacă nu colaborează. 

— Mi se pare totuşi o imagine degradantă a lumii 
afacerilor şi nu cred că e corectă. Nu în felul în care o descrii, 
nu pînă la declanşarea haosului economic. 

— Da? Fundaţia Crawford a efectuat un studiu 
aprofundat privind conducerea industriei în Statele Unite între 
1925 şi 1945. Rezultatele rămîn secrete pe o perioadă de 
douăzeci şi cinci de ani. Cercetătorii au ajuns la concluzia că 
în acest interval treizeci și două de procente din puterea 
financiară a corporațiilor acestei țări au fost obținute: prin 
mijloace dubioase, dacă nu de-a dreptul ilegale. Treizeci şi două 
de procente! 

— Nu cred asta. Dacă ar fi adevărat, ar trebui ca rezultatele 
să fie făcute publice. 

— Imposibil. Ar fi un masacru juridic. Instanţele şi banii 
nu sînt o combinaţie imaculată... În ziua de azi e vorba despre 
conglomerate. Ia orice ziar. Deschide-l la paginile financiare 
şi citeşte despre manipulatori. Ai să vezi acuzaţiile şi ripostele. 
|: o sursă nesecată pentru Omega. Un registru de candidați. 
Nici unul dintre oamenii ăia nu are mîinile curate. Nici măcar 
unul. Un împrumut nesigur e garantat, limita unui stoc e 
extinsă — temporar —, unui client bun i se furnizează fete. 
Omega nu are decît să sape puţin, cu oameni potriviţi, şi o 
prămadă de mizerie va ieşi la suprafață. Nu e prea greu. 

I'rebuie doar să fii exact. Destul cît să înspăimînți. 

Tanner își întoarse privirea de la bărbatul care vorbea cu 
atita precizie. Cu atîta detaşare izvorită dintr-o infinită încredere 
in sine: 

— Detest ideea că ai avea dreptate. 

Brusc, Fassett se întoarse la birou şi închise magnetofonul. 
kolele se opriră. 

— De ce nu? Nu e vorba doar despre informaţie dezvăluită 

care ar putea fi relativ inofensivă —, ci despre felul în care se 
aplică. Dumneata, de exemplu. Să presupunem — doar să 
presupunem — că o poveste bazată pe întîmplări petrecute acum 
douăzeci și ceva de ani la periferia Los Angelesului e tipărită în 
ziarul din Saddle Valley. Copiii dumitale învaţă la şcoala din 
localitate, soția dumitale e fericită în comunitate... Cît timp crezi 
că ai mai putea locui acolo? 

Tanner sări din fotoliu şi se propti în fața bărbatului 

mai scund. Era atît de înfuriat, încît mîinile îi tremurau. Vorbi 
din adîncul inimii, aproape în şoaptă: 

— Asta-i o porcărie! 

— Asta-i Omega, domnule Tanner. Calmează-te, voiam 
doar să dau un exemplu. 

Fassett porni din nou magnetofonul şi continuă, în 
vreme ce Tanner se așeza cu grijă în fotoliu. 

— Omega există. lar cu asta ajungem la ultima parte a... 
primei etape. 

— Care-i aceea? 

Laurence Fassett se instală în spatele fotoliului. Strivi 
ţigara, iar Tanner vîrî mîna în buzunar şi scoase un pachet. 

— Acum ştim că Omega are un program. Un termen 
pentru declanşarea haosului... Nu e o noutate pentru dumneata 
faptul că agenţia la care lucrez efectuează frecvent schimburi 
de persoane cu sovieticii. 

— Nu, într-adevăr. 

— Unul de-al nostru pentru doi sau trei de-ai lor, asta e 
proporţia normală... 

— Ştiu şi asta. 

— Acum un an, la granița cu Albania a avut loc un astfel 
de schimb. Patruzeci şi cinci de zile de tocmeală. Eram acolo, 
de aceea mă aflu acum aici. În timpul negocierilor, echipa 
noastră a fost contactată de cîțiva membri ai Ministerului 
sovietic de Externe. I-aş putea defini drept moderați. La fel 
ca moderaţii noştri. 

— Știu cum se opun moderaţii noştri. Dar moderați: 
sovietici? 

— Situaţiile sînt identice. Însă în loc de Pentagon — şi un 
complex militaro-industrial pe care nu te poți bizui —, e vorba 
despre conservatorii din Prezidiul Sovietului Suprem. 
Militariştii. 

— Înţeleg. 

— Am fost informaţi că militariştii sovietici au stabilit un 
termen limită pentru faza finală a Operațiunii Omega. La acea 
dată, planul va fi aplicat. Sute de puternici lideri necunoscuți 
din comunitatea oamenilor de afaceri americani vor fi 
contactaţi şi ameninţaţi cu distrugerea dacă nu se vor supune 
ordinelor primite. Rezultatul ar putea fi o criză financiară de 
proporţii. Nu e exclus nici un dezastru economic... Asta-i 
adevărul. Cu aceasta ia sfîrşit prima etapă. 

Tanner se ridică din fotoliu, cu ţigara în mînă. Începu 
Nă se plimbe prin faţa biroului. 

— Şi după această informaţie pot să plec? 

— Poţi. 

— Ai depăşit orice limită. Pe cinstea mea, ai depăşit orice 
limită!... Banda continuă să se învârtă. Dă-i drumul! 

— Foarte bine. Etapa a doua. Ştiam că Omega era 
constituită din acelaşi tip de indivizi ca şi cei pe care îi ataca. 
Aşa trebuia să fie, altfel nu s-ar fi putut realiza contactele, iar 
punctele vulnerabile n-ar fi fost descoperite. În esență, ştiam 
ce să căutăm. Oameni care se puteau infiltra în mari companii, 
enre lucrau fie în interiorul lor, fie cu ele, care se puteau asocia 
cu subiecții lor... După cum am menţionat, Omega e un nume 
«e cod pentru o celulă sau un grup de agenţi. E şi un nume de 
cod geografic, un loc pentru transmiterea de informaţii. Din 

momentul în care trece prin această sursă, autenticitatea este 
asigurată datorită secretului operațiunii. E greu de făcut o 
traducere corectă a numelui de cod geografic al lui Omega, 
dar cea mai apropiată e „Spărtura din... piele“ sau „Piele de 
tap“. 

— „Spărtura din piele“? 

Tanner stinse ţigara. 

— Da. Aminteşte-ţi că am aflat acest lucru acum mai 
bine de trei ani. După optsprezece luni de cercetare intensă, 
am stabilit că „Spărtura din piele“ e una dintre cele unsprezece 
localizări din întreaga ţară... 

— Una dintre ele este Saddle Valley, New Jersey? 

— Să nu anticipăm. 

— Am dreptate? 

— Am plasat agenți în aceste comunități, continuă omul 
de la CIA, fără să ia în seamă întrebarea lui Tanner. Am 
verificat mii de cetăţeni — un exercițiu foarte costisitor — şi cu 
cît căutam mai mult, cu atît mai evident devenea faptul că 
Saddle Valley era „Spărtura din piele“. A fost o muncă 
migăloasă. Am studiat filigranele de pe hirtii, am analizat 
particulele de praf de pe dosarele pe care ni le-a dat ofițerul 
est-german atunci cînd a dezertat, am verificat și răsverificat 
mii de obiecte diferite... Dar cel mai mult au contat 
informaţiile obținute despre anumiţi cetăţeni în cursul 
cercetării. 

— Cred că ar fi bine să treci la fondul problemei. 

— Asta va fi decizia dumitale. Aproape că am încheiat 
etapa a doua. 

Tanner nu zise nimic, așa că Fassett continuă: 

— Eşti în măsură să ne dai un ajutor de o valoare 
incalculabilă. Într-una dintre cele mai delicate operaţiuni din 
cadrul relaţiilor americano-sovietice actuale, poți să faci ceea 
ce nimeni altcineva n-ar fi în stare. S-ar putea chiar să te 
atragă treaba asta, fiindcă, după cum trebuie să fi presupus 
din cele spuse de mine, moderaţii din ambele tabere lucrează 
în acest moment împreună. 

— Te rog să mă lămurești. 

— Numai fanaticii sînt receptivi la un asemenea tip de 
revoltă. E mult prea primejdios pentru ambele țări. În Prezidiul 
sovietic se dă o luptă acerbă pentru putere. Moderaţii trebuie 
să cîştige, spre binele tuturor. O modalitate de a realiza acest 
lucru ar conta în demascarea Operațiunii Omega, fie şi parțial, 
și în distrugerea obiectivelor ei. 

— Şi ce pot eu să fac? 

— Dumneata cunoşti Omega, domnule Tanner. O 
cunoști foarte bine. 


Tanner îşi pierdu răsuflarea. Pentru moment, crezu că 
inima i s-a oprit. Simţea sîngele suindu-i-se la cap. Avu 
senzația, preţ de o clipă, că se îmbolrăvise cu adevărat. 

— Mi se pare o afirmaţie incredibilă. 

— Şi mie mi s-ar părea, dacă aș fi în locul dumitale. Cu 
toate astea, e adevărat. 

— Şi presupun că ăsta e sfîrşitul etapei a doua... 
Nememicule! Ticălosule! 

Tanner vorbise aproape în şoaptă. 

— Spune-mi cum vrei. Poţi să mă şi loveşti. N-o să 
ripostez... Ţi-am zis, am mai trecut prin aşa ceva. 

Tanner se ridică din fotoliu şi îşi apăsă fruntea cu 
degetele. Îşi întoarse faţa de la Fassett, apoi se răsuci înapoi. 

— Şi dacă preşiţi? şopti el. Dacă voi, idioţi blestemaţi, 
aţi făcut altă greşeală? 

— Nu am făcut... Nu pretindem că am scos complet 
Omega din ascunziş. Totuşi, am delimitat-o. Dumneata eşti 
într-o postură unică. 

Tanner se duse la fereastră şi începu să ridice jaluzelele. 

— Nu pune mîna! Lasă-le jos! 

Fassett sări din fotoliu şi înşfăcă încheietura lui Tanner 
cu o mină şi cordonul jaluzelei cu cealaltă. Tanner privi în 
ochii agentului. 

— Şi dacă plec acum de aici, o să trăiesc mai departe ca 
şi cum nimic nu s-ar fi întîmplat? Fără să ştiu cine intră în 
casa mea, cu cine stau de vorbă pe stradă? Să trăiesc conştient 
de faptul că dumneata crezi că cineva o să tragă cu puşca în 
camera asta dacă ridic jaluzelele? 

— Nu dramatiza. Astea sînt doar precauții. 

Tanner se întoarse lîngă birou, dar nu se aşeză. 

— Să te ia dracu’, spuse el încet. Ştii că nu pot să plec... 

— Accepţi condiţiile? 

— Le accept. 

— Te rog să semnezi această depoziție sub jurămînt. 

Scoase o pagină din dosar şi o puse în fața lui Tanner. 
Era o declarație concisă privind natura şi sancțiunile prevăzute 
de Actul de Securitate Naţională. Se referea la Omega în 

termeni vagi — Proba materială A, numită banda de 
magnetofon. Tanner iscăli şi rămase în picioare, uitîndu-se la 
Fassett. 

— Acum o să-ți pun următoarele întrebări. Fassett luă 
dosarul şi-l răsfoi pînă cînd ajunse la ultimele pagini. Îi cunoşti 
pe indivizii pe care-i menţionez acum? Richard Tremayne şi 
soția lui, Virginia... Te rog să răspunzi. 

Uluit, Tanner şopti. 

— Da. 

— Joseph Cardone, născut Giuseppe Ambruzzio 
Cardione, şi soția lui, Elizabeth? 

— Da. 

— Bernard Osterman şi soţia lui, Leila? 

— Da. 

— Mai tare, te rog, domnule Tanner. 

— Am spus da. 

— Te informez că unul, două, dacă nu chiar toate cele 
trei cupluri menţionate sînt elemente esenţiale în Operaţiunea 
Omega. 

— Ai înnebunit! 

— Ţi-am vorbit despre schimbul nostru la graniţa cu 
Albania. Ni s-a adus atunci la cunoştinţă că Omega, „Spărtura 
din Piele“, opera într-o suburbie a Manhattanului — iar asta a 
confirmat rezultatele analizei noastre. Ajunsesem la concluzia 
că Omega era formată din cupluri — bărbaţi şi femei, adepți 
fanatici ai politicii militariste a expansioniştilor sovietici. 
Aceste cupluri primeau bani frumoși pentru serviciile lor. Cele 
menționate — Tremayne, Cardone şi Osterman — dețin conturi 

în bănci din Zürich, Elveția, cu sume ce depăşesc cu mult 
veniturile raportate. 

— De necrezut! 

— Chiar dacă admitem o coincidenţă — iar noi am 
cercetat minuţios toate părțile implicate —, după părerea 
noastră, dumneata eşti folosit ca o acoperire perfectă pentru 
Omega. Te-ai remarcat ca un jurnalist ireproşabil. Nu 
pretindem că toate cele trei cupluri sînt implicate direct. S-ar 
putea ca unul sau chiar două dintre ele să fie folosite ca 
momeală, aşa cum eşti şi dumneata. Dar pare puţin probabil. 
Dovezile — conturile elveţiene, profesiunile, împrejurările 
neobişnuite ale asocierii voastre — conduc la ideea unei celule. 

— Atunci cum de m-aţi exclus pe mine? întrebă Tanner 
tulburat. l 

— Viața dumitale, din ziua cînd te-ai născut, a fost 
verificată pas cu pas de către profesionişti. Dacă ne înşelăm 
în privinţa dumitale, înseamnă că ne-am greşit cariera. 

Epuizat, Tanner se aşeză cu greutate în fotoliu. 

— Ce-ar trebui să fac? 

— Dacă informaţia noastră e corectă, cuplul Osterman 
urmează să sosească pe Coasta de Est vineri şi va petrece 
week-end-ul împreună cu familia dumitale. Aşa e? 

— Era. 

— Nu schimba planul. Nu modifica situația. 

— Acum mi-ar fi imposibil... 

— E singurul mod în care ne poți ajuta. Pe toți. 

— De ce? 

— Credem că putem prinde Omega în capcană în timpul 

week-end-ului care urmează. Cu concursul dumitale. În caz 
contrar, ne-ar fi imposibil. 

— Cum? 

— Mai sînt patru zile pînă la sosirea familiei Osterman. 
În această perioadă, subiecţii noştri — cuplurile Osterman, 
Tremayne şi Cardone — vor fi hărțuite. Fiecare din ele va 
primi telefoane de la necunoscuţi, telegrame deviate prin 
Zurich, se va întîlni ca din întîmplare cu străini în restaurante, 
săli de recepţie, pe stradă. Ideea e să transmitem un mesaj 
comun. Fostul John Tanner devine altcineva. Poate un agent 
dublu, un informator al Politbiuro sau chiar un membru de 
bună-credinţă al agenţiei mele. Informaţia pe care o vor primi 
va fi confuză, destinată să-i debusoleze. 

— Şi să transformăm familia mea într-un şir de ţinte? 
Nu sînt de acord! Ne-ar ucide! 

— Ăsta e singurul lucru pe care nu-l vor face. 

— De ce nu? Dacă ceea ce spui e adevărat... Îi cunosc 
pe oamenii ăștia. Nu-mi vine să cred! 

— În cazul ăsta, nu există nici un risc. 

— De ce nu? 

— Dacă ei — unul sau toate cuplurile — nu sînt implicați 
în Omega, vor reacționa normal. Vor raporta incidentul la 
poliţie sau la FBI. Atunci o să preluăm noi controlul. În cazul 
în care unul sau două cupluri se vor adresa poliției, iar celălalt 
sau celelalte nu, o să ştim cine e Omega. 

— Şi... presupunînd că ai dreptate. Ce urmează? Care 
sînt garanţiile dumitale implicite? 

— Mai mulţi factori. Toţi inofensivi. Ţi-am spus că 

„informația“ despre dumneata va fi falsă. Oricine ar fi Omega, 
îşi va folosi resursele şi va reverifica tot ce-a aflat chiar la 
Kremlin. Aliaţii noștri de acolo sînt pregătiți. Vor intercepta 
mesajele. Informaţia pe care Omega o va primi de la Moscova 
va corespunde realității. Pînă în după-amiaza asta. Eşti pur şi 
simplu John Tanner, director de ştiri, şi nu faci parte din nici 
o conspirație. Ceea ce se va adăuga ulterior va reprezenta o 
capcană. Moscova îl va informa pe cel care te verifică să fie 
atent la celelalte cupluri. Ei ar putea fi trădătorii. Îi divizăm. 
Provocăm o confruntare și ne facem intrarea. 

— E teribil de superficial. Pare prea simplu. 

— Dacă ar încerca să agreseze vreun membru al familiei 
dumitale, întreaga Operaţiune Omega ar fi în primejdie. Nu 
sînt dispuşi să-şi asume un asemenea risc. Au muncit prea 
mult. Ți-am spus, sînt fanatici. Data-limită pentru Omega e 
fixată în maximum o lună. 

— Nu e suficient. 

— Şi încă ceva. Cel puţin doi agenţi înarmaţi vor fi 
însărcinați cu paza familiei dumitale. Vor supraveghea zi şi 
noapte. Nu se vor afla la mai mult de cincizeci de metri 
distanță. În nici un moment. 

— Acum sînt convins că nu eşti în toate minţile. Nu 
cunoşti Saddle Valley. Străinii care spionează sînt observați 
imediat şi alungaţi! Am deveni o ţintă uşoară. 

Fassett zîmbi. 

— În acest moment avem treisprezece oameni la Saddle 
Valley. Treisprezece. Sînt rezidenți ai comunității în care 
locuieşti. 

— Sfinte Hristoase! Tanner vorbi încet. Anul o mie nouă 
sute optzeci şi patru se apropie, nu-i aşa? 

— Vremurile în care trăim fac deseori necesar acest lucru. 

— Nu am de ales, nu? Arătă spre magnetofon și spre 
depoziţia ce se afla alături. M-aţi agăţat, nu-i aşa? 

— Cred că exagerezi din nou. 

— Nu. Nu exagerez deloc... Trebuie să fac exact ce vrei 
dumneata, nu? Trebuie să suport totul pînă la capăt... Singura 
mea şansă e să dispar... şi să fiu vînat. De dumneata şi — dacă 
ui dreptate — de această Omega. 

Fassett îi susținu privirea lui Tanner. Acesta spusese 
adevărul şi amîndoi ştiau lucrul acesta. 

— E vorba doar de şase zile. Şase zile dintr-o viaţă de 
om. 

Luni — ora 20,05 


(Dura de la Aeroportul Dulles la Newark i se păru 
= ireală. Nu se simțea obosit. Era terorizat. Mintea îi 


gonea de la o imagine la alta, fiecare dintre ele îndepărtînd-o 
pe cea anterioară. Vedea privirea intensă din ochii lui 
Laurence Fassett pe deasupra rolelor magnetofonului. Vocea 
monotonă a agentului, punîndu-i nenumărate întrebări; apoi 
glasul se auzea tot mai tare. 

„Omega!“ 

Pe urmă vedea parcă aievea fețele lui Bernie şi Leila 
Osterman, Dick şi Ginny Tremayne, Joe şi Betty Cardone. 

Totul era absurd! Avea să ajungă la Newark, coşmarul 
o să se încheie, iar el o să-şi aducă aminte că-i dăduse lui 
Laurence Fassett programele de servicii publice şi că semnase 
paginile lipsă din dosarul CFA. 

Dar ştia că nu era aşa. 

Călătoria de o oră de la Newark la Saddle Valley se 
desfăşură în tăcere, şoferul de taxi imitîndu-l pe clientul din spate, 
care fuma întruna, fără să-i răspundă la întrebare atunci cînd se 
interesase de condiţiile de zbor. 


SADDLE VALLEY 
LOCALITATE ÎNTEMEIATĂ ÎN 1862 
Bine aţi venit 


Tanner fixa indicatorul luminat de farurile taxiului. După 
ce se îndepărtă de el, nu se mai gîndi decit la cuvintele „Spărtura 
din Piele“. 

Ireal. 

Zece minute mai tîrziu, taxiul ajunse în faţa casei lui. 
Cobori şi-i întinse absent şoferului suma convenită. 

— Mulţumesc, domnule Tanner, zise şoferul, aplecîndu-se 
peste scaun ca să ia banii prin fereastră. 

— Ce? Ce-ai spus? întrebă John Tanner. 

— Am spus „Mulţumesc, domnule Tanner“. 

Tanner se aplecă şi înhăță mînerul poriierei, trăgînd de el 
cu putere. 

— De unde ştii numele meu? Spune-mi imediat cum ai 
aflat de numele meu! 

Şoferul văzu broboane de sudoare curgînd pe fața 
pasagerului său şi privirea înnebunită din ochii acestuia. Un 
trăsnit, îşi zise. Îşi lăsă încet mîna stîngă spre podeaua de sub 
picioare. Avea întotdeauna acolo o manivelă subțire. 

— Ascultă, amice, spuse el, cu degetele strînse pe 

manivelă. Dacă nu vrei să-ți spună nimeni pe nume, scoate placa 
aia de pe peluza din faţa casei. 

Tanner se dădu înapoi şi privi peste umăr. Pe pajiște se 
afla felinarul din fier forjat, o lampă rezistentă la intemperii, 
legată cu un lanţ de o bară transversală. Deasupra felinarului, 
vizibile în lumină, erau scrise cuvintele: 


FAMILIA TANNER 
22, ORCHARD DRIVE 


Văzuse lampa şi cuvintele de mii de ori. Familia Tanner, 
22, Orchard Drive. Dar în acel moment şi ele păreau ireale. De 
parcă nu le mai văzuse niciodată. 

— Scuză-mă, amice. Sînt puţin nervos. Nu-mi place să 
călătoresc cu avionul. 

Închise ușa, iar şoferul începu să ridice geamul. 

— Atunci ia trenul, zise el scurt. Sau mergi pe jos, ce 
naiba! 

Taxiul se îndepărtă cu zgomot, apoi Tanner se întoarse 
şi se uită la casă. Uşa se deschise. Cîinele sări să-l întîmpine. 
Soţia lui, cu zîmbetul pe buze, stătea în holul puternic luminat. 


5 


Marţi — ora 3,30 (ora Californiei) 


V eletonui alb, cu țîrîitul lui înăbușit, sunase de cel 
puţin cinci ori. Somnoroasă, Leila îşi zise că n-avea 
nici un rost să lase aparatul pe noptiera lui Bernie. El nu se 
trezea niciodată, doar ea. 

Îl înghionti cu cotul pe soțul ei. 

— Iubitule... Bernie. Bernie! Telefonul. 

— Ce? Osterman deschise ochii, zăpăcit. Telefonul? Ah, 
blestematul ăsta de telefon. Cine-l aude? 

Întinse mîna în întuneric și bîjbîi după receptor. 

— Da... Da, sînt Bernard Osterman... O convorbire 
internaţională? Acoperi microfonul cu palma şi se ridică în 
capul oaselor. Se întoarse către soția lui. Cît e ceasul? 

Leila aprinse veioza şi se uită la deşteptător. 

— Trei şi jumătate. Doamne! 

— Probabil că-i vreun tîmpit din serialul ăla din Hawaii. 

Acolo nu e nici miezul nopţii. Bernie asculta la telefon 
Da, aştept... E un telefon internaţional, iubito. Dacă ı 
din Hawai, pot să-l vîre pe producătorul ăla în maşin: 
de scris, noi ne-am săturat. N-ar fi trebuit să ni 
amestecăm... Da, domnule. Te rog să te grăbeşti, da? 

— Spuneai că vrei să vezi insulele alea fără uniformă, îț 
aminteşti? 

— Îmi cer scuze... Da, sînt Bernard Osterman, ce naiba 
Da! Da! Mulţumesc... Alo! Nu vă aud. Alo!... Da, e mai bine 
acum. Cine e?... Ce? Ce-aţi spus?... Cine e? Cum vă numiți‘ 
Nu vă înţeleg. Da, vă aud, dar nu vă înțeleg... Alo!... Alo 
Staţi puţin! Am zis să staţi puţin! 

Osterman se ridică repede şi se dădu jos din pat. Trast 
după el pătura, care căzu pe podea. Începu să lovească îr 
furca telefonului. 

— Centrala! Centrala! S-a întrerupt legătura! 

— Cine era? De ce strigi? Ce spunea? 

— El... ticălosul mormăia ca un taur. Spunea... spune: 
că trebuie să fim atenţi la... Zan Unu. Asta spunea. Voia sè 
ştie dacă l-am auzit bine. Tan Unu. Ce dracu” înseamnă asta 

— Ce? 

— Tan Unu! Asta tot repeta! 

— N-are nici un sens... Vorbea din Hawaii? Ţi-a spus 
centrala de unde a sunat? 

Osterman îşi privi nevasta în lumina slabă din dormitor 

— Da, Am auzit clar. De dincolo de ocean... De l: 
Lisabona. Lisabona, Portugalia. 

— Nu cunoaștem pe nimeni în Portugalia. 

— Lisabona, Lisabona, Lisabona... 

Osterman continua să repete încet numele... 

— Lisabona. Neutră. Lisabona era neutră. 

— Ce vrei să spui? 

— Tan Unu... 

— Tan... tan. Tanner. Putea să fie John Tanner? John 
Tanner! 

— Neutră! 

— E John Tanner, spuse calm Leila. 

— Johnny?... Ce voia să însemne avertismentul acela? 
De ce-ar trebui să fim atenţi? Ce l-o fi apucat să sune la ora 
trei şi jumătate dimineaţa? 

Leila se ridică în capul oaselor şi luă o țigară. 

— Johnny şi-a făcut o mulțime de duşmani. Cei din portul 
San Diego suferă şi-acum din cauza lui. 

— San Diego, treacă-meargă! Dar Lisabona? 

— În Daily Variety scria săptămîna trecută că o să 
mergem la New York, continuă Leila, trăgînd adînc fumul în 
piept. Că o să stăm probabil la foștii noștri vecini, familia 
Tanner. 

— Şi? 

— Poate că ni se face prea multă reclamă. Se aită la 
soțul ei. 

— Ar fi mai bine să-l sun pe Johnny. 

Osterman întinse mîna după telefon. Leila îl prinse de 
încheietură. 

— Ai înnebunit? 

Osterman lăsă mîna jos. 

* 


Joe deschise ochii şi se uită la.ceas: şase douăzeci şi 
două. Era timpul să se scoale, să se încălzească puţin în sala 
de gimnastică şi să se ducă eventual pînă la club, să se 
antreneze vreo oră pe terenul de golf. 

El se scula devreme, Betty — nu. De cîte ori i se oferea 
ocazia, dormea pînă la prînz. Aveau două paturi duble, cîte 
unul pentru fiecare, fiindcă Joe cunoştea efectele negative 
ale temperaturilor diferite a două corpuri aflate sub același 
aşternut. Binefacerile somnului erau diminuate cu aproape 
cincizeci de procente atunci cînd împărțeai patul cu altcineva. 
Şi, de vreme ce rostul patului conjugal era exclusiv sexual, 
n-avea rost să renunţe la binefacerile somnului. 

O pereche de paturi duble reprezenta soluția ideală. 

Consacră zece minute pedalatului pe bicicleta 
ergometrică şi alte cinci exerciţiilor cu greutăţi de trei 
kilograme și jumătate. Se uită pe geamul gros dinspre saună 
şi văzu că încăperea era pregătită. 

Se aprinse o lumină deasupra ceasului de pe perete. Era 
soneria de la uşa din față. Joe instalase dispozitivul pentru cazul 
în care se afla doar el în casă şi exersa în sala de gimnastică. 

Ceasul arăta ora şase cincizeci şi unu, mult prea devreme 
pentru ca vreun locuitor din Saddle Valley să sune la uşă. 
Puse greutăţile pe podea şi se duse la interfon. 

— Da. Cine e? 

— O telegramă, domnule Cardione. 

— Cine? 

— Cardione, aşa scrie. 

— Numele meu e Cardone. 

— Adresa nu e Apple Place, numărul unsprezece? 

— Vin imediat. 

Închise interfonul şi înhăţă un prosop de pe raft, înfășurîndu-l 
în jurul șoldurilor în timp ce ieşea în grabă din sala de gimnastică. 
Nu-i plăcea deloc ceea ce tocmai auzise. Ajunse la uşa din față 
şi o deschise. Se trezi faţă în față cu un bărbat scund, în uniformă, 
ce mesteca gumă. 

— De ce n-ai dat telefon? E cam devreme, nu crezi? 

— Am primit instrucțiuni s-o livrez personal. A trebuit să 
vin cu maşina pînă aici, domnule Cardione. Aproape douăzeci 
şi cinci de kilometn. Avem serviciu permanent. 

Cardone semnă pentru plic. 

— De ce douăzeci Şi cinci de kilometri? Western Union 
are o filială în Ridge Park. 

— Nu e de la Western Union, domnule. E o telegramă... 
din Europa. 

Cardone înşfăcă plicul din mîna bărbatului în uniformă. 

— Aşteaptă puţin. 

Nu voia să pară tulburat, aşa că se duse calm în camera 
de zi, unde își amintea că văzuse geanta lui Betty pe pian. Scoase 
din ea două hirtii de un dolar şi se întoarse la ușă. 

— Uite. Îmi pare rău că ai bătut atîta drum. 

Închise ușa şi desfăcu plicul telegramei. 


L’UOMO BRUNO PALIDO NON E AMICO DEL ITALIANO. GUARDA 

BENE VICINI DI QUESTA MANIERA. PROTECIATE PER LA FINA DELLA 
SETTIMANA. 

DA VINCI 

Cardone se duse în bucătărie, găsi un creion lîngă 
telefon şi se așeză la masă. Scrise traducerea pe coperta 
unei reviste. 


Bărbatul brunet nu e prietenul italianului. Fii atent la 
asemenea vecini. la-ţi măsuri de precauţie la sfirşitul 
săptăminii. 

Da Vinci. 


Ce însemna asta? Ce „vecini... bruneţi“? În Saddle 
Valley nu existau negri. Mesajul n-avea sens. 

Deodată, Joe Cardone îngheță. Vecinul brunet nu putea 
fi decît John Tanner. Sfîrşitul săptămînii — vineri — însemna 
sosirea cuplului Osterman. Cineva din Europa îl sfătuia să se 
ferească de John Tanner şi de week-end-ul pe care urma să-l 
petreacă împreumă cu Osterman. 

Luă repede telegrama şi se uită la expeditor. 

Era trimisă din Ziirich. 

O, Iisuse! Din Zürich! 

Cineva din Zürich — care îşi spunea Da Vinci, care 
cunoştea numele lui adevărat, care îl cunoştea pe John 
Tanner, care ştia de familia Osterman — îl avertiza! 

Joe Cardone privea pe fereastră pajiştea din spatele 
casei. Da Vinci, Da Vinci! 

Leonardo. 

Artist, soldat, strateg militar — încercînd să fie pe placul 
tuturor. 

Mafia! O, Doamne! Care dintre ei? 

Costellano? Battella? Poate Latrona. 

Care dintre ei îi pusese gînd rău? Şi de ce? El era 
prietenul lor! 

Mîinile îi tremurau cînd puse telegrama pe masa din 
bucătărie. O mai citi o dată. Fiecare frază sugera progresiv 
înțelesuri tot mai primejdioase. 

Tanner! 

John Tanner descoperise ceva! Dar ce? Şi de ce venea 
mesajul de la Ziirich? Ce legătură avea oricare dintre ei cu 
Ziirich? Sau cu familia Osterman? 

Ce descoperise Tanner? Ce-avea de gînd să facă?... Unul 
dintre oamenii lui Battella îl poreclise cîndva pe Tanner... cum 
îi zisese? 

Volturno! 

Vultur. 

„.. nu e prieten al italianului... Fii atent... Ia-ţi măsuri 
de precauţie...“ 

Cum? De ce? Tanner n-ar fi avut încredere în el. De 
ce-ar fi avut? 

El, Joe Cardone, nu făcea parte din organizație, nu era 
din famiglia. Ce putea e! şti? 

Dar mesajul lui „Da Vinci“ venise din Elveţia. lar asta îl 
făcea să întrevadă o singură posibilitate, una înspăimîntătoare. 
Cosa Nostra aflase despre Ziirich! Ar fi folosit această informație 
împotriva lui dacă el n-ar fi reușit să-l ţină sub control pe „bărbatul 
brunet“, dușmanul italianului. În cazul în care n-ar fi putut 
contracara intențiile lui John Tanner, el ar fi fost distrus. 

Ziirich! Cuplul Osterman! 

El făcuse ce crezuse că era corect. Ce fusese necesar 
pentru a supraviețui. Osterman indicase lucrul ăsta într-un fel 
care nu lăsa loc la dubii. Dar acum situația se afla sub controlul 
altcuiva. Nu al său. El nu va mai putea fi atins. 

Joe Cardone ieşi din bucătărie şi se întoarse în sala de 
gimnastică. Fără să-şi pună mănuşi, începu să lovească sacul 
de box cu pumnii. Tot mai repede, tot mai înverşunat. 

Simţea un scrişnet în creier: 

— Zürich! Zürich! Zürich! 


Virginia Tremayne îl auzi pe soțul ei sculîndu-se din pat 
la ora şase şi un sfert şi îşi dădu imediat seama că ceva nu era în 
regulă. Bărbatul ei se trezea rareori aşa devreme. 

Aşteptă cîteva minute. Văzînd că nu se întorcea, se ridică 
din pat, îşi puse halatul şi cobori scările. El era în camera de zi, 
stînd în picioare în faţa ferestrei, fuma o țigară şi citea ceva 
scris pe o bucată de hîrtie. 

— Ce faci? 

— Uită-te la asta, răspunse el calm. 

— La ce? 

Luă hîrtia din mîna lui. 


Fii extrem de prudent cu prietenul tău jurnalist. Amiciţia 
lui nu e mai presus de interesul său. Nu e ceea ce pare să fie. 
S-ar putea să fim nevoiți să întocmim un raport despre 
vizitatorii lui din California. 

Blackstone 

— Ce-i asta? Cînd ai primit-o? 

— Am auzit zgomote la fereastră acum vreo douăzeci de 

minute. A fost de-ajuns ca să mă scol. A urmat zgomotul unui 
motor de maşină. Mergea în sus şi-n jos prin fața casei... Credeam 
că ai auzit şi tu. Îţi trăseseşi cuvertura peste cap. 

— Cred că da. N-am dat atenţie... 

— Am coborit şi-am deschis uşa. Am văzut plicul pe 
preşul din faţa uşii. 

— Ce înseamnă asta? 

— Deocamdată nu ştiu. 

— Cine-i Blackstone? 

— Juristul englez. A scris despre bazele sistemului 
legislativ... 

Richard Tremayne se trînti într-un fotoliu şi îşi duse 
mîna la frunte. Cu cealaltă răsuci ţigara pe marginea unei 
scrumiere. 

— Te rog... Lasă-mă să mă gîndesc. 

Virginia Tremayne se uită din nou la hîrtia ce conţinea 
acel mesaj enigmatic. 

— „Prieten jurnalist.“ Asta înseamnă...? 

— Tanner a aflat ceva, iar cel care a adus hîrtia asta e 
alarmat. Acum încearcă să mă alerteze şi pe mine. 

— De ce? 

— Nu ştiu. Îşi închipuie probabil că-i pot ajuta. Şi dacă 
n-o fac, mă ameninţă. De fapt, pe toți. 

— Familia Osterman. 

— Exact. Ne ameninţă cu Zürich. 

— O, Doamne! Ştiu! Cineva a aflat! 

— Aşa se pare. 

— Crezi că Bernie s-a speriat? A vorbit despre asta? 


87 


ROBERT LUDLUM 


Ochii lui Tremayne se îngustară. 

— Ar fi nebun dacă ar face-o. Ar fi răstignit pe ambele 
maluri ale Atlanticului... Nu, nu e asta. 

— Atunci ce e? 

— Semnatarul biletului e fie cineva cu care am lucrat în 
trecut, fie unul care a refuzat să trateze cu mine. Poate că e unul 
dintre cazurile actuale. Poate unul dintre dosarele pe care le am 
acum în lucru. Iar Tanner a aflat ceva şi face valuri. Ei se aşteaptă 
să-l opresc eu. Dacă nu, sînt terminat. Înainte de a-mi putea permite... 
Înainte ca Zürich să lucreze pentru noi. 

— Nu se pot atinge de tine! zise soția lui Tremayne cu 
insolență artificială. 

— Ei, haide, dragă. Să nu ne amăgim unul pe altul. În 
cercurile distinse, eu sînt un analist al fuzionărilor. În sălile 
de consiliu, sînt un pirat al corporațiilor. Ca să-l parafrazez 
pe judecătorul Hand, piaţa fuziunilor trebuie să facă față în 
prezent unei avalanşe de false achiziţii. False. Asta înseamnă 
înşelăciune. Să cumperi cu hirtii. Fragmente de ficțiune. 

— Ai necazuri? 

— Nu tocmai — aş putea să spun că am primit informaţii 
eronate. Juriştii mă agreează. 

— Te respectă! Ai muncit mai mult decît oricare om pe 
care-l cunosc. Eşti cel mai bun avocat! 

— Mi-ar plăcea să cred asta. 

— Aşae! 

Richard Tremayne rămase în fața ferestrei mari, privind 
peluza casei sale de şaptezeci şi patru de mii de dolari. 

— E ciudat. Poate că ai dreptate. Sînt unul dintre cei mai 

buni, într-un sistem pe care-l disprețuiesc... Un sistem pe care 
Tanner l-ar sfişia bucată cu bucată într-unul din programele sale, 
dacă ar şti ce-l face cu adevărat să funcţioneze. La asta face 
aluzie mesajul ăla. 

— Cred că te înșeli. Probabil e vorba despre cineva pe 
care l-ai pus în dificultate şi care vrea să se răzbune. Poate că 
încearcă să te sperie. 

— Atunci a reuşit. Ceea ce îmi spune acest... Blackstone 
nu e o noutate. Ce sînt şi ce fac eu mă determină să fiu duşmanul 
natural al lui Tanner. Cel puţin, aşa ar crede el... Dacă ar şti 
adevărul. 

Se uită la soţia lui şi se strădui să zîimbească. 

— Ei ştiu adevărul despre Zürich. 


6 


Marţi — ora 9,30 (ora Californiei) 


(sem se plimba de colo-colo prin parcarea 
studioului, încercînd să-şi alunge din minte gîndul 
la telefonul primit în primele ore ale dimineții. Era obsedat 
de el. 

Nici el, nici Leila nu mai închiseseră ochii. Încercaseră 
să reducă numărul posibilităților, iar atunci cînd acestea fură 
epuizate, se concentrară asupra celei mai importante întrebări: 
de ce? 

De ce fusese e? sunat? Ce se ascundea în spatele acelui 
telefon? Pregătea oare Tanner încă una dintre dezvăluirile 
sale? 

În acest caz, nu era deloc implicat. Toate astea n-aveau 
nimic de-a face cu Bernie Osterman. 

Tanner nu obişnuia să vorbească prea mult despre 
activitatea sa. Spunea doar generalități. Cobora tonul atunci 

cînd venea vorba despre ceea ce considera el a fi nedreptate şi, 
de vreme ce amîndoi dezaprobau adesea aşa-zisul joc cinstit 
pe piaţa bursieră, evitaseră să intre în amănunte. 

Bernie credea despre Tanner că era un cruciat care 
nu călătorise niciodată pe jos. Nu fusese pus niciodată în 
situaţia de a-şi vedea tatăl venind acasă şi anunţînd că 
rămăsese fără slujbă. Şi nici nu avusese o mamă care stătea 
trează jumătate de noapte ca să coasă hainele uzate ale 
unui copil ce mergea a doua zi de dimineaţă la şcoală. 
Tanner îşi putea permite să fie indignat şi făcuse treabă 
bună. Dar existau nişte lucruri pe care nu le-ar fi înțeles 
niciodată. Din cauza asta Bernie nu discutase niciodată cu 
el despre Zirich. 

— Hei, Bernie! Stai puțin! 

Ed Pomfret, un producător între două vîrste, gras, 
nesigur pe el, îl ajunse din urmă pe trotuar. 

— Salut, Eddie. Ce mai faci? 

— Grozav! Am încercat să dau de tine la birou. Fata 
mi-a spus că ai plecat. 

— N-aveam treabă. 

— Am aflat vestea, cred că şi tu. Mă bucur să lucrez cu 
tine. 

— Da?... Nu, n-am aflat vestea. La ce lucrăm? 

— Glumeşti? 

Pomfret deveni uşor circumspect. De parcă şi-ar fi dat 
seama că Osterman îl considera inferior. 

— Nu glumesc. Eu mi-am terminat treaba aici săptămîna 
asta. Despre ce vorbeşti? Cine ţi-a dat vestea? 

— Angajatul ăla nou de la Continuity m-a sunat 
azi-dimineață. Eu o să realizez o jumătate din episoadele 
serialului Interceptarea. Omul spunea că ai făcut deja patru 
filmări. Îmi place ideea. 

— Ce idee? 

— A scenariului. Trei bărbați implicaţi într-o mare şi 
discretă afacere în Elveţia. M-a captivat imediat. 

Osterman se opri şi-l privi pe Pomfret. 

— Cine te-a informat despre asta? 

— Nu înţeleg. 

— N-au existat patru filmări. Nici scenariu. Nici vreo 
afacere. Acum treci la subiect. = 

— Cred că glumeşti. Mi-aş permite eu să păcălesc niște 
oameni de talia ta şi a lui Leila? M-am bucurat foarte tare. 
Omul de la Continuity mi-a spus să-ţi telefonez şi să-ți cer 
scenariul! 

— Cine te-a sunat? 

— Cum îl cheamă... Directorul ăla nou pe care l-a adus 
Continuity de la New York. 

— Cine e? 

— Mi-a spus numele... Tanner. Ăsta e. Tanner. Jim 
Tanner, John Tanner... 

— John Tanner nu lucrează aici! Cine ţi-a zis să-mi 
îndrugi povestea asta? ÎI prinse pe Pomfret de braţ. Spune-mi, 
ticălosule! 

— la mîna de pe mine! Eşti nebun! 

Osterman își dădu seama de greşeala comisă: Pamfret 
nu era decît un mesager. Dădu imediat drumul braţului. 

— Îmi pare rău, Eddie. Am prea multe pe cap. Iartă-mă, te 
rog. Sînt un porc. 

— Bine, bine. Eşti încordat, asta-i tot. Eşti foarte încordat, 
omule. 

— Spuneai că tipul ăsta — Tanner — te-a sunat azi-dimineaţă? 

— Acum vreo două ore. Ca să fiu sincer, nu ne-am cunoscut. 

— Ascultă-mă. Asta-i o glumă proastă. Înţelegi ce vreau 
să spun? Nu fac nici un serial, crede-mă... Hai să dăm uitării 
povestea asta, bine? 

— O glumă? 

— Crede-mă pe cuvînt, da? ... Să-ţi spun ceva: cei de-aici 
au vorbit cu Leila şi cu mine despre un proiect. O să cer insis- 
tent ca tu să fii omul cu banii; ce zici de asta? 

— A, mulțumesc! 

— Nu sufla un cuvînt. Gluma asta să rămînă între noi, de 
acord? 

Osterman nu mai aşteptă replica recunoscătoare a lui 
Pomfret. Plecă în grabă, îndreptîndu-se către maşina lui. Trebuia 
să ajungă acasă, la Leila. 

Un bărbat uriaş, într-o uniformă de şofer, stătea pe scaunul 
din față al maşinii lui! Cînd Bernie se apropie, omul cobori 
şi-i deschise portiera din spate. 

— Domnul Osterman? 

— Cine ești? Ce cauţi în... 

— Am un mesaj pentru dumneata. 

— Nu mă interesează! Vreau să ştiu de ce stăteai în maşina 
mea! 

— Fii foarte atent la prietenul dumitale, John Tanner. Fii 
atent ce-i spui. 

— Despre ce dracu’ vorbeşti? 

Şoferul dădu din umeri. 

— Eu doar transmit un mesaj, domnule Osterman. Vrei 
să te duc pînă acasă? 

— Sigur că nu! Nu te cunosc! Nu înțeleg... 

Uşa din spate se închise uşor. 

— Cum doreşti, domnule. Voiam doar să fiu politicos. 

Salutînd scurt, omul se întoarse şi plecă. 

Bernie rămase nemişcat, uitindu-se după el. 


Zi 


Marţi — ora 10 


Je Cardone întrebă: 
— Sînt probleme cu vreunul dintre conturile 
mediteraneene? 

Partenerul lui, Sam Bennett, se întoarse în fotoliu ca să 
se asigure că uşa biroului era închisă. „Mediteranean“ 
reprezenta cuvîntul de cod pentru acei clienți despre care 
amîndoi ştiau că erau investitori profitabili, dar periculoși. 

— Din cîte ştiu eu, nu, zise el. De ce? Ai auzit ceva? 

— Nu direct... Poate că nu-i nimic. 

— Totuşi, din cauza asta te-ai întors devreme? 

— Nu, nu tocmai. 

Cardone înţelegea că nici măcar lui Bennett nu-i putea 
da toate explicaţiile. Sam nu ştia despre Ziirich. Aşa că Joe 
ezita. 

— Mă rog, parţial. Am petrecut ceva timp la Bursa din 
Montreal. 

— Ce-ai aflat? 

— Că există o nouă directivă, dată de biroul procurorului 
general; că Agenţia de Supervizare a Burselor predă toate 
informaţiile pe care le deține. Orice posibilă legătură cu 
Mafia a conturilor pornind de la o sută de mii e 
supravegheată. 

— Asta nu-i ceva nou. Unde ai fost pînă acum? 

— La Montreal. Nu-mi place să aud asemenea lucruri 
cînd mă aflu la o mie trei sute de kilometri de birou. Şi nu-mi 
vine deloc să pun mîna pe un telefon şi să-mi întreb partenerul 
dacă vreunul dintre clienţii noştri n-a compărut în faţa unui 
mare juriu... Cu alte cuvinte, conversațiile telefonice nu mai 
sînt deloc sigure. 

— Doamne Sfinte! 

Bennett rîse. 

— Ai o imaginație bogată, nu-i aşa? 

— Aşa sper. 

— Ştii prea bine că aş lua legătura cu tine dacă s-ar 
întîmpla ceva de genul ăsta. Sau chiar dacă mi s-ar părea 
plauzibil. Nu-ţi întrerupi o vacanţă din cauza asta. Ce mai e? 

Aşezîndu-se în faţa biroului, Cardone evită privirea 
partenerului său. 

— În regulă. N-o să te mint. Altceva m-a adus înapoi... 
Nu cred că are vreo legătură cu noi. Cu tine sau cu compania. 
Dacă aflu altceva, o să vin la tine, bine? 

Bennett se ridică din fotoliu şi acceptă non-explicaţia 
partenerului său. De-a lungul anilor, învățase să nu-i pună 
prea multe întrebări lui Joe. Deoarece, în ciuda firii sale 

sociabile, Cardone era un tip retras. Aducea la firmă sume 
substanţiale și nu cerea niciodată decît un procent corect din 
afaceri. Asta era suficient pentru Bennett. . 

Sam se îndreptă către ușă, rîzînd încet. 

— Cînd ai de gînd să te opreşti din goana după Aa 
din Philadelphia de Sud? 

Cardone îi întoarse zîmbetul. d, 

— Cînd o să înceteze să mă hăituiască la Clubul 
Bancherilor cu /asagna fierbinte. 

Bennett închise uşa în urma lui, iar Joe se întoarse la vraful 
de corespondență adunată în zece zile. Nu descoperi nimic legat 
de vreo problemă mediteraneană. Nici măcar vreo aluzie la un 
conflict cu Mafia. Totuşi, ceva se întîmplase în acele zece zile; 
ceva ce-l privea pe Tanner. a 

Puse mîna pe telefon şi apăsă pe butonul care-i făcea 
legătura cu secretara. 

— Asta-i tot? N-au mai fost alte mesaje? 

— Nici unul care să necesite un răspuns din partea 
dumneavoastră. I-am anunţat pe toți că nu vă întoarceţi pînă la 
sfîrşitul săptămînii. Unii au zis că vor suna atunci, alții că or să 
vă caute luni. i - 

— Foarte bine. Dacă mai întreabă cineva de mine, spune-i 
că mă întorc luni. 

Aşeză receptorul în furcă şi descuie al doilea sertar al 
biroului, în care ţinea o cutie cu cărți de vizită. Clienţii 
mediteraneeni. 

Puse cutia metalică în faţa lui şi începu să caute printre 
cărți, sperînd că vreun nume o să-i reîmprospăteze o amintire, 
un fapt uitat ce putea fi semnificativ. 

Telefonul sună. Numai: Betty îl căuta pe linia aia; nimeni 
altcineva n-avea numărul. Joe îşi iubea soţia, dar ea avea un 
dar teribil de a-l sîcîi cu probleme mărunte atunci cînd nu 
voia să fie întrerupt. 

— Da, dragă. 

Tăcere. 

— Ce e, iubito? Sînt foarte ocupat. 

Soția lui tot nu răspundea. Lui Cardone i se făcu dintr-o 
dată frică. Nimeni în afară de Betty nu avea numărul ăla! 

— Betty! Răspunde-mi! 

Într-un târziu se auzi o voce tărăgănată, profundă şi 
clară. 

— John Tanner a zburat ieri la Washington. Domnul 
Da Vinci e foarte preocupat. S-ar putea ca prietenii dumitale 
din California să te fi trădat. Au luat legătura cu Tanner. 

Joe Cardone auzi declicul telefonului închis. 

Iisuse! O, Iisuse! O, Hristoase! Era vorba despre familia 
Osterman! Ei trădaseră! 

Dar de ce? N-avea sens! Ce legătură putea exista între 
Zürich şi Mafia? Erau la ani-lumină distanță! 

Sau exista vreuna! Nu cumva una o folosea pe cealaltă? 

Cardone încercă să se stăpînească, dar îi era imposibil. 
Fără să-și dea seama, strivi cutia metalică. 

Ce avea de făcut? Cu cine putea să vorbească? 

Cu Tanner? O, Doamne, sigur că nu! 

Cu alde Osterman? Cu Bernie Osterman? Iisuse, nu! 
Nu acum. 

Cu Tremayne. Cu Dick Tremayne. 

Pre tulburat ca să se urce în expresul de la Saddle 
Valley, Tremayne se hotărî să se ducă la New 
York cu maşina. 

Gonind spre est pe Autostrada Cinci, către Podul 
George Washington, observă un Cadillac albastru în oglinda 
retrovizoare. Cînd o luă la stînga, depășind alte maşini, 
Cadillacul făcu la fel. Cînd coti la dreapta, strecurîndu-se prin 
traficul mai lent, Cadillacul îl urmă — tot timpul rămînînd la cîteva 
maşini în spatele lui. 

Pe pod se apropie de barieră şi văzu că automobilul, 
care circula pe o bandă alăturată, mergea alături de el. Încercă 
să observe cine se afla la volan. 

Era o femeie, care îşi întoarse fața; putea să-i vadă numai 
ceafa. Totuşi, i se părea vag cunoscută. 

Cadillacul se îndepărtă în viteză, înainte ca el să-şi dea 

seama cine era. Traficul îl împiedica s-o urmărească. Cadillacul 
venise după el, nu încăpea nici o îndoială, după cum la fel de 
neîndoielnic era faptul că şoferul său nu voia să fie recunoscut. 
De ce? 
Acea femeie era oare „Blackstone“? 


Nu mai fu în stare să lucreze nimic la birou. Anulă cele 
cîteva întîlniri programate, reexaminînd în schimb ultimele 
fuziuni de corporaţii pentru care obținuse aviz favorabil la 
tribunal. Un dosar îl interesa în mod deosebit: Cameron 
Woolens — trei fabrici dintr-un mic oraş din Massachusetts, 
aflate de mai multe generații în proprietatea familiei Cameron 
şi ruinate din interior de către fiul mai vîrstnic. Acesta fusese 
şantajat pentru a-şi vinde cota-parte din companie unui 
concem de textile care pretindea că voia marca firmei Cameron. 

Concernul obținuse marca şi închisese fabricile; oraşul 
ajunsese în stare de faliment. Tremayne reprezentase concernul 
la tribunalul din Boston. Familia Cameron avea o fiică. O femeie 
necăsătorită, de vreo treizeci de ani. Încăpăţinată, violentă. 

Şoferul Cadillacului era o femeie. Cam de aceeaşi vîrstă. 

Totuşi, alegerea uneia dintre posibilități presupunea 
renunțarea la multe altele. Arhitecţii fuziunilor ştiau la cine să 
apeleze în probleme juridice neclare. La Tremayne! El era 
expertul. Un magician de patruzeci şi patru de ani ce ştia să 
mînuiască mecanismele noilor legi, dînd la o parte vechile 
concepte juridice, într-o economie aflată în plină expansiune a 
conglomeratelor industriale. 

Să fi fost fiica lui Cameron în Cadillacul albastru? 

d. [ua 


Smythe din Atlanta. Boynton din Chicago. Ferguson din Roches- 
ter. Piraţii corporațiilor prădau vechile familii, cele cu bani. Care 
dintre ele ar fi putut să fie Blackstone? 

Tremayne se ridică din fotoliu şi începu să se plimbe prin 
birou. Nu mai suporta izolarea; trebuia să iasă. 

Se întrebă ce-ar fi spus Tanner dacă l-ar fi sunat şi i-ar fi 
sugerat să ia prînzul împreună. Cum ar fi reacționat Tanner? 
S-ar fi putut întîmpla să accepte? L-ar fi refuzat? Era 
posibil — dacă Tanner accepta — să afle ceva legat de 
avertismentul lui Blackstone? 

Tremayne ridică receptorul şi formă numărul. O pleoapă 
i se zbătea, aproape dureros. 

Tanner era la o întrunire. Tremayne se simti ușurat; fusese 
o prostie. Nu lăsă nici un mesaj și ieşi în grabă din birou. 

Pe Fifth Avenue, un taxi opri exact în faţa lui, blocîndu-i 
drumul la intersecție. 

= Hei, domnu”! l 

Şoferul scoase capul pe geam. Tremayne, ca şi alți cîțiva 
pietoni, se întrebă cine striga. Se uitară cu toții unul la altul. 

— Dumneata, domnu’! Te cheamă Tremayne? 

— Pe mine? Da... 

— Am un mesaj pentru dumneata. 

— Pentru mine? Cum ai...? 

— Tre’ să mă grăbesc, se schimbă sopu' şi eu am luat 
douăj’ de dolari pentru treaba asta. Tre’ să-ți spun să te duci 
spre est, pe Fifty-fourth Street. Mergi mai departe şi-o să ia 
legătura cu dumneata un domn Blackstone. 

Tremayne puse mîna pe umărul şoferului. 

— Cine ți-a spus asta? Cine ţi-a dat... 

— De un’ să ştiu? Un scrîntit a stat în taxiu’ meu pîn’ la 
nouă jumate azi-dimineaţă, cu contoarul mergînd. Avea un 
binoclu şi fuma țigări de foi subțiri. 

Culoarea roşie a semaforului începu să clipească. 

— Ce-a spus?... Ține! 

Tremayne vîrî mîna în buzunar şi scoase cîteva 
bancnote. Îi dădu șoferului una de zece dolari. 

— "Ține. Spune-mi, te rog! 

— Ce ţi-am zis, domnu”. A plecat acu’ cîteva clipe, mi-a 
dat douăj” de dolari ca să-ți spun să te duci pe Fifty-fourth. 
Asta-i tot. 

— Nu-i asta tot! 

Tremayne îl prinse pe şofer de cămaşă. 

— Mulţumesc pentru parale. 

Şoferul împinse mîna lui Tremayne, apăsă pe claxon 
ca să-i disperseze pe pietonii neatenţi şi se îndepărtă. 

Tremayne îşi stăpîni panica. Se întoarse pe trotuar şi se 
retrase sub copertina unei vitrine din spatele lui, privindu-i 
pe bărbaţii ce mergeau spre nod, încercînd să descopere un 
om cu un binoclu sau fumînd un trabuc subțire. 

Nezărind pe nimeni, începu să-şi croiască drum de la 
intrarea unui magazin la alta, spre Fifty-fourth Street. Mergea 
încet, uitîndu-se cu atenţie la trecători. Cîţiva se ciocniră de 
el, mergînd în aceeaşi direcţie, dar mai repede. Alţii, 
îndreptîndu-se spre sud, observară purtarea ciudată a 
bărbatului blond, îmbrăcat în haine scumpe, şi zîmbiră. 

La colțul lui Fifty-fourth Street, Tremayne se opri. În 

ciuda brizei uşoare şi a costumului său lejer, transpirase. Ştia 
că trebuia s-o ia spre est. Asta era sigur. 

Un lucru era clar. Blackstone nu era şoferul Cadillacului 
albastru. Blackstone era un bărbat cu binoclu şi un trabuc 
subțire. 

Atunci cine era femeia? O mai văzuse. O cunoştea! 

Porni către est pe Fifty-fourth, mergînd pe partea 
dreaptă; nimeni nu-i făcu semn, nimeni nu se uită măcar la el. 
Apoi traversă Park Avenue, spre insula din centru. 

Nimeni. 

Pe urmă pe Lexington Avenue. Pe lîngă uriaşele şantiere 
de construcții. Nimeni. 

Pe Third Avenue. Pe Second, pe First. 

Nimeni. 

Tremayne pătrunse în ultimul cvartal. Era o fundătură 
ce dădea spre East River, flancată pe ambele părți de 
baldachinele intrărilor în blocuri. Cîţiva bărbaţi cu serviete şi 
femei cu sacoşe de cumpărături intrau și ieșeau din clădiri. 
La capătul străzii se aflau un Mercedes bej, parcat de-a 
curmezişul, de parcă s-ar fi oprit în mijlocul unui viraj. lar 
lîngă el stătea un bărbat îmbrăcat într-un elegant costum alb 
şi cu pălărie pe cap. Era ceva mai scund decît Tremayne. 
Chiar şi de la treizeci de metri distanţă, Tremayne văzu că 
era foarte bronzat. Purta ochelari mari de soare şi se uita 
direct la Tremayne, care se apropia de el. 

— Domnul... Blackstone? 

— Domnule Tremayne, regret că a trebuit să mergi pe 
jos atît de mult. Trebuia să fim siguri că eşti singur. 

— De ce n-aş fi fost? 

Tremayne încerca să recunoască accentul omului. Era 
cultivat, dar nu semăna cu cel folosit în statele din nord-est. 

— Un om cu probleme caută adesea, în mod eronat, 
compania cuiva. 

— Ce fel de probleme am eu? 

— Ai primit biletul meu? 

— Sigur. Ce înseamnă? 

— Exact ce scria acolo. Prietenul dumitale, Tanner, e foarte 
periculos pentru dumneata. Şi pentru noi. Vrem doar să subliniem 
acest aspect, aşa cum procedează între ei oamenii de afaceri 
corecţi. 

— Ce interese de afaceri te preocupă, domnule 
Blackstone? Presupun că Blackstone nu e numele dumitale, aşa 
că nu prea pot face legătura cu ceva cunoscut mie. 

Bărbatul cu costum alb, pălărie şi ochelari de soare făcu 
cîţiva paşi în fața Mercedesului. 

— i-am spus. Prietenii lui din California... 

— Familia Osterman? 

— Da. 

— Firma mea nu face afaceri cu Osterman. De nici un fel. 

— Dar dumneata faci, nu-i aşa? 

Blackstone trecu prin fața capotei şi se opri pe partea 
cealaltă a Mercedesului. 

— Doar nu vorbeşti serios! 

— Crede-mă că așa vorbesc. 

Omul puse mîna pe mînerul portierei, dar n-o deschise. 
Aştepta. 

— Stai puţin! Cine ești? 

— Blackstone e de-ajuns. 

— Nu!... Ce spuneai! N-ai putea... 

— Ba putem. Asta-i problema. Şi din moment ce ştii 
acum că putem, asta îţi va servi drept dovadă a considerabilei 
noastre influenţe. 

— Unde vrei să ajungi? 

Tremayne îşi puse palmele pe capota Mercedesului şi 
se aplecă spre Blackstone. 

— Ne-a trecut prin minte că s-ar putea să fi colaborat cu 
prietenul dumitale Tanner. De aceea am vrut să te vedem. 
N-ar fi deloc recomandabil. N-am ezita să facem publică 
contribuţia dumitale la afacerile lu: Osterman. 

— Eşti nebun! De ce-aş colabora cu Tanner? La ce? Nu 
ştiu despre ce vorbeşti. 

Blackstone îşi dădu jos ochelarii de soare. Avea ochii 
albaștri, pătrunzători şi fața acoperită de pistrui. 

— Dacă ăsta e adevărul, n-ai de ce să-ţi faci griji. 

— Bineînţeles că ăsta e! N-aş avea nici cel mai mic motiv 
să colaborez în vreun fel cu Tanner! 

— E logic. 

Blackstone deschise portiera Mercedesului. 

— Ţine-o tot așa. 

— Pentru numele lui Dumnezeu, nu pleca! ÎL văd pe 
Tanner în fiecare zi. La club. În tren. Ce-ar trebui să cred, ce 
să spun? 

— Dacă aș fi în locul dumitale, aş acționa ca şi cum 
nimic nu s-ar fi întîmplat. Mi-aş alunga din minte această 
întîlnire... S-ar putea să facă nişte aluzii — dacă spui 

adevărul —, s-ar putea să cerceteze problema. Atunci o să știi. 

Tremayne luă mîinile de pe capotă, impunîndu-și să rămînă 
calm. 

— Spre binele tuturor, cred că ar fi bine să-mi spui pe cine 
reprezinți. 

— A, nu, domnule avocat. Un rîs scurt însoți replica lui 
Blackstone. Vezi dumneata, noi am observat că ai căpătat o 
deprindere îngrijorătoare în ultimii ani. Nu e nimic serios, cel 
puțin nu în momentul de față, dar trebuie s-o luăm în considerare. 

— Ce deprindere? 

— Din cînd în cînd, bei prea mult. 

— Asta-i ridicol! 

— Am spus că nu-i nimic serios. Excelezi în activitatea 
dumitale. Totuși, în acele perioade, îţi pierzi controlul de sine. 
Nu, ar fi o greşeală să-ţi creem probleme suplimentare, mai 
ales acum cînd eşti atît de stresat. 

— Nu pleca. Te rog!... 

— Păstrăm legătura. Poate că vei afla ceva ce ne poate 
ajuta. În orice caz, noi urmărim... activitatea dumitale 
profesională cu mare interes. 

Tremayne se înfioră. 

— Dar familia Osterman? Trebuie să-mi spui. 

— Dacă ai o fărîmă de minte în capul ăla de jurist, n-o să 
sufli un cuvînt! Sau să faci vreo aluzie! În eventualitatea în care 
Osterman colaborează cu Tanner, o să afli. În caz contrar, nu-i 
da idei în ceea ce te priveşte. 

Blackstone se sui pe scaunul şoferului şi porni motorul. 
Înainte de a pleca, mai zise: 

— Fereşte-ți capul, domnule Tremayne. Păstrăm legătura. 

Tremayne încerca să-şi pună gîndurile în ordine; simţea 
cum i se zbate o pleoapă. Slavă Domnului că nu se întîlnise 
cu Tanner! Nefiind pregătit, ar fi putut spune ceva — ceva 
stupid, primejdios. 

Fusese oare Osterman atît de tîmpit — sau laş — încît să-i 
dezvăluie lui John Tanner adevărul despre Zürich? Fără să se 
consulte? 

În cazul acesta, Ziirichul trebuia alertat. Acesta urma 
să aibă grijă de Osterman. Avea să-l răstignească! 

Trebuia să-l găsească pe Cardone şi să hotărască 
împreună ce să facă. Alergă spre o cabină telefonică. 

Betty îi spuse că Joe se dusese la birou. Secretara lui 
Cardone îl informă că Joe era încă în vacanţă. 

Joe făcea figuri. Pleoapa stîngă a lui Tremayne se zbătea 
atît de tare încît aproape că nu mai vedea. 

Marţi — ora 7 


Neria să doarmă, Tanner se duse în camera sa de 
lucru şi îşi aținti privirea spre ecranele gri ale celor 
trei televizoare. Aveau ceva funebru, pustiu. Își aprinse o ţigară 
Şi se aşeză pe canapea. Se gîndi la instrucțiunile lui Fassett: 
să-şi păstreze calmul şi să nu-i spună nimic lui Ali. Fassett 
repetase de cîteva ori ultima indicație. 

Singurul pericol real apărea dacă Ali scăpa vreo vorbă 
nelalocul ei în prezenţa unei persoane nepotrivite. Asta era 
ceva periculos. Pentru Ali. Dar Tanner nu avusese niciodată 
vreun secret față de soţia sa. Nu ştia dacă va putea să-l 
păstreze. Faptul că erau întotdeauna deschişi unul faţă de 
celălalt reprezenta cea mai puternică legătură a solidei lor 
căsnicii. Chiar dacă se certau, aceasta nu însemna că trebuia 
să răsucească pe toate fețele acuzaţii nerostite. Alice McCall 
se săturase de aşa ceva în copilărie. 

Omega urma, totuși, să le schimbe vieţile, în orice caz 
pentru următoarele șase zile. Trebuia să accepte situaţia, 
deoarece Fassett îi spusese că așa era mai bine pentru Ali. 

Soarele se ridicase pe cer. Ziua începea, iar familiile 
Cardone, Tremayne și Osterman aveau să intre în focul luptei. 
Tanner se întreba ce vor face, cum vor reacționa. Spera ca 
toate cele trei cupluri să ia legătura cu autoritățile, dovedind 
astfel că Fassett se înşela. Normalitatea şi-ar fi reintrat în 
drepturi. 

Dar era posibil ca nebunia de-abia să înceapă. În orice 
caz, el o să stea acasă. Dacă Fassett avea dreptate, el ar fi 
urmat să rămînă acasă, cu Ali şi copiii. Fassett nu-i putea 
influenţa această decizie. 

l-ar fi dat de înţeles lui Ali că era răcit. Ar fi păstrat 
legătura telefonică cu biroul său, dar nu şi-ar fi părăsit familia. 

Telefonul suna mereu — chestiuni de serviciu. Ali 
şi copiii nu mai putură suporta ţîrîitul permanent, aşa 
că se duseră toţi trei la piscină. În afară de cîţiva nori 
apăruţi pe la prînz, ziua era călduroasă — perfectă 
pentru înot. Mașina albă a poliţiei trecu de cîteva ori 
pe lîngă casă. Duminică, Tanner fusese îngrijorat din 
cauza asta. Acum era recunoscător. Fassett se ţinea de 
cuvînt. 

Telefonul sună din nou. 

— Da, Charlie. 

Nu se mai obosise să-l salute. 

— Domnul Tanner? 

— A, scuze. Da, sînt John Tanner. 

— Fassett te caută... 

— Stai puțin! 

Tanner se uită pe fereastră, să vadă dacă Ali şi copiii 
mai erau la piscină. Se aflau tot acolo. 

— Ce e, Fassett? Aţi început treaba? 

— Poţi să vorbeşti? 

— Da... Ai aflat ceva? A sunat vreunul dintre ei la poliție? 

— Nu. Dacă se întîmplă aşa ceva, te vom contacta 
imediat. Nu de asta te-am sunat... Ai făcut o prostie foarte 
mare. Nu-ţi pot spune cît de neglijent ai fost. 

— Despre ce e vorba? 

— Nu te-ai dus azi-dimineaţă la birou... 

— Bineînţeles că nu! 

— ... Dar nu trebuie să existe nici o abatere de la 
programul dumitale obişnuit. E foarte important să nu-ţi 
modifici programul normal. Pentru propria dumitale protecție, 
trebuie să urmezi instrucţiunile noastre. 

— Îmi ceri prea mult! 

— Ascultă-mă. În acest moment, soția şi copiii dumitale 
se află la piscina din spatele casei. Fiul dumitale, Raymond, 
nu s-a dus la lecţia de tenis... 

— Eu i-am cerut lucrul ăsta. I-am zis să lucreze ceva pe 
peluză. 

— Soția dumitale a primit alimentele acasă, ceea ce nu 
se întîmplă de obicei. 

— I-am explicat că aş putea avea nevoie de ea, să-mi 
scrie nişte note. A mai făcut treaba asta... 

— Esenţial este faptul că nu te comporți ca de obicei. E 

vital să-ți păstrezi acelaşi program zilnic. Nu poţi, nu trebuie 
să atragi atenția asupra dumitale. 

— Îmi supraveghez familia. Cred că e de înțeles. 

— Şi noi facem asta. Mult mai eficient decît dumneata. 
Nici unul dintre ei nu ne-a scăpat o clipă din ochi. Ba mai 
mult, nici măcar dumneata. Ai ieşit pe alee de două ori: 
la nouă treizeci şi două şi la unsprezece şi douăzeci. Fiica 
dumitale a chemat o prietenă la prînz, pe nume Joan 
Loomis, în vîrstă de opt ani. Sîntem foarte meticuloşi şi 
foarte atenți. 

Directorul de ştiri luă o ţigară şi-o aprinse cu bricheta 
de birou. 

— Nici nu mă îndoiesc de lucrul ăsta. 

— N-ai nici un motiv de îngrijorare. Nu există nici un 
pericol pentru familia dumitale. 

— Poate că nu. Cred că sînteţi cu toții nebuni. Nici unul 
din cei trei n-are vreo legătură cu Omega. 

— E posibil. Dar dacă avem dreptate, nu vor trece la 
acţiune fără să facă mai întîi verificări. Nu vor intra în panică, 
fiindcă miza e prea mare. Iar cînd vor face verificări, se vor 
suspecta imediat unul pe celălalt. Pentru numele lui Dumnezeu, 
nu le da vreun motiv să n-o facă. Vezi-ţi de treburile dumitale ca 
şi cum nimic nu s-ar fi întîmplat. E esenţial. Nimeni nu-ţi poate 
vătăma familia. N-ar putea ajunge suficient de aproape. 

— Foarte bine. Eşti convingător. Dar azi-dimineață am 
ieșit pe alee de trei ori, nu de două. 

— Nu, nu-i așa. A treia oară ai rămas la uşa parajului. 
N-ai mers propriu-zis pe alee. Şi nu era dimineaţă, era 


111 


ROBERT LUDLUM 


douăsprezece şi paisprezece minute. Fassett rîse. Te simţi mai 
bine acum? 

— Te-aş minţi dacă aş nega. 

— Nu obișnuieşti să spui minciuni. Din dosarul dumitale 
reiese foarte clar lucrul.ăsta. 

Fassett rîse din nou. Pînă şi Tanner zîmbi. 

— Chiar că ai întrecut măsura, să ştii. O să mă duc mîine 
la birou. 

— După ce o să se termine.totul, va trebui să ne întîlnim 
într-o seară — dumneata cu soţia şi eu cu a mea. Cred că 
doamnele or să se placă. Fac eu cinste. Dewars White Label 
cu un pahar mare de sifon pentru dumneata şi scotch cu gheaţă 
şi puţină apă pentru soția dumitale.. 

— Doamne Sfinte! Dacă o să începi să descrii şi viața 
noastră sexuală... 

— Stai să verific... 

— Du-te dracului, rîse Tanner, ușurat, O să vă băgăm 
sub masă în seara aia. 

— S-ar putea. Ne descurcăm noi. 

— Spune o zi şi îţi promit c-o să fiu acolo. 

— Aş prefera într-o luni. Păstrăm legătura. Ai numărul 
de urgenţă pentru erele din afara programului. Nu ezita să 
mă suni. 

— Nu. Miine mă duc la birou. 

— Foarte bine: Şi fă-m: un serviciu. Nu mai transmite 
programe despre noi. Şefilor mei nu le-a plăcut ultimul. 

Tanner își aminti. Programul la care se referea Fassett 
fusese o emisiune cu Woodward. Scenariştii inventaseră fraza 

Cojcarii În Arenă pentru dezvoltarea iniţialelor CIA. Asta se 
întîmplase cu un an în urmă. 

— N-a fost rău. 

— Dar nici bun. L-am văzut. Era să mă strîmb de ris, 
dar nu puteam. Eram cu directorul, în camera Jui de zi. 
Coţcarii În Arenă! Iisuse! 

Fassett rîse din nou, făcîndu-l pe Tanner să respire mai 
uşurat decît şi-ar fi închipuit. 

— Mulţumesc, Fassett., 

Tanner închise telefonul şi stinse ţigara. Fassett era un 
profesionist meticulos, îşi zise. Şi avea dreptate. Nimeni nu 
se putea apropia de Ali şi copii. Din cîte ştia el, CIA folosea 
lunetiști ascunși în copaci. Tot ce-avea el de făcut era exact 
ce-i spusese Fassett: nimic. Doar să-și vadă de treabă ca de 
obicei. Nici o întrerupere a programului obişnuit, nici o abatere 
de la normă. Acum simţea că-şi putea juca rolul. Protecţia 
era aşa cum spusese Fassett că va fi. E 

Totuşi, un gînd nu-i dădea pace şi, cu cît reflecta mai 
mult, cu atît mai tare îl tulbura. | 

Era aproape patru după-amiază. Familiile Tremayne, 
Cardone și Osterman fuseseră contactate. Hărţuirea începuse. 
Totuşi, nici. unul nu se gîndise să sune la poliție. Sau măcar 
să-i telefoneze lui. 

„Era oare posibil ca şase oameni care se numărau de ani 
de zile printre prietenii lui să nu fie ce păreau a fi? 


10 


Marţi — ora 9,40 (ora Californiei) 


N4Zarmann Ghia ieşea din Wilshire Boulevard, cotind 

“A spre Beverly Drive. Osterman ştia că depăşise 

limita de viteză din Los Angeles; asta părea un lucru complet 

lipsit de importanță. Nu se putea gîndi decît la avertismentul pe 

care tocmai îl primise. Trebuia să ajungă acasă, la Leila, şi să 
decidă împreună ce era de făcut. 

De ce fuseseră aleşi ei? 

Cine-i avertiza? Şi despre ce? 

Leila avea probabil dreptate. Tanner era poate cel 
mai bun prieten al lor. În plus, ştia să prețuiască 
discreţia în prietenie. Existau zone de neatins. 
Întotdeauna era o anume distanţă, un perete subțire de 
sticlă între Tanner şi orice altă ființă umană. Desigur, 
cu excepţia lui Ali. 

Iar Tanner deţinea acum informaţii care aveau o anume 

semnificație pentru el şi Leila. Iar Zürich făcea parte din povestea 
asta. Însă, Doamne! Cum? 

Osterman ajunse la poalele dealului Mulholland şi urcă 
în viteză pînă sus, trecînd pe lîngă uriaşele vile ce imitau vechea 
arhitectură, locuite de cei aflaţi — sau care fuseseră cîndva — 
în vîrful ierarhiei sociale din Hollywood. Cîteva dintre case 
reprezentau vestigii dărăpănate ale extravaganţei lor de 
odinioară. Limita de viteză în sectorul Mulholland era de 
cincizeci de kilometri. Vitezometrul maşinii lui Osterman arăta 
optzeci şi doi. Apăsă pedala de acceleraţie. Hotărîse ce trebuia 
să facă. Avea s-o ia pe Leila şi să plece la Malibu. Ar fi găsit o 
cabină telefonică pe autostradă şi i-ar fi sunat pe Tremayne şi 
Cardone. 

Vaietul jalnic al sirenei, tot mai tare, îl izbi în timpane. 
Era un efect sonor în acest oraș al trucurilor. Nu părea real, 
nimic nu părea real aici. Pentru el nu putea fi. 

Însă, desigur, era. 

— Domnule poliţist, locuiesc aici. Sînt Osterman. 
Bernard Osterman. Caliente, numărul 260. Ştii cu siguranță 
casa mea. 

Era o afirmaţie făcută cu convingere. Caliente 
reprezenta un cartier rezidențial. 

— Îmi pare rău, domnule Osterman. Permisul și talonul 
dumitale, te rog. 

— Stai puţin. Am primit un telefon la studio şi am aflat 
că soția mea nu se simte bine. E firesc să mă grăbesc. 

— Nu în detrimentul pietonilor. Permisul şi talonul. 

Osterman i le dădu şi privi drept înainte, stăpînindu-şi 

furia. Polițistul completă fără grabă lungul formular al procesului- 
verbal, iar cînd termină, prinse de el permisul lui Bernie cu un 
capsator. 

La auzul pocnetului, Osterman ridică privirea. 

- Trebuie să-mi distrugi permisul? 

Polițistul oftă plictisit, ținînd în mînă procesul-verbal. 

— Puteam să-ți suspend permisul pentru treizeci de zile, 
domnule. Am menționat o viteză mai mică; aşa, te costă doar 
zece dolari, cît un tichet de parcare. Îi întinse procesul-verbal 
lui Bernie. Sper că soția dumitale se va însănătoşi curînd. 

Polițistul se întoarse la maşina lui. Mai vorbi o dată prin 
geamul deschis: 

— Nu uita să-ți pui permisul în portact. 

Apoi maşina se depărtă în viteză. 

Osterman puse procesul-verbal lîngă el şi răsuci cheia în 
contact. Karmann Ghia cobora pe panta dealului Mulholland. 
Aproape dezgustat, Bernie se uită la documentul aflat pe scaunul 
de alături. Apoi îl mai privi o dată. 

Ceva era în neregulă. Forma actului părea cea 
normală, scrisul ilizibil fusese înghesuit în spaţiile prea 
înguste ale rubricilor, însă hîrtia avea alt aspect. Părea 
prea lucioasă, de o nuanță mai închisă decît cea a 
proceselor-verbale emise de Departamentul Vehiculelor 
Motorizate din Los Angeles. 

Osterman opri maşina. Luă hîrtia şi o privi mai atent. 
Contravenţiile comise de el fuseseră bifate neglijent de către 
poliţist. De fapt, nu se făcea nici o menţiune în acest sens. 

Apoi, Osterman îşi dădu seama că suprafața procesului- 

verbal era o fotocopie subțire, lipită pe o foaie de hîrtie mai 
groasă. 

O întoarse şi descoperi că pe spate era un mesaj scris cu 
cerneală roşie, parţial acoperit de permisul lui capsat acolo. 
Dădu la o parte permisul şi citi: 


Am aflat că vecinii lui Tanner s-ar putea să fi colaborat 
cu el. Aceasta e o situație potenţial periculoasă, agravată 
de faptul că informațiile noastre sînt incomplete. Fii extrem 
de prudent şi află ce poţi. E esenţial să ştim — tu să ştii — cît 
de implicaţi sint ei. Repet. Fii extrem de prudent! | 

Ziirich 


Osterman privea fascinat literele roşii, iar frica îi provocă 
o durere bruscă în timple. 
Pînă şi Tremayne şi Cardone! 


11 


Marți — ora 16,50 


Î) ick Tremayne nu se afla în trenul local de la ora 
patru cincizeci ce mergea spre Saddle Valley. 
Cardone stînd în Cadillacul său, trase o înjurătură cu voce 
tare. Încercase să-l găsească pe Tremayne la birou, dar i se 
spusese că avocatul plecase să ia prînzul. N-avea rost să-i 
lase vorbă să-l sune la întoarcere. Joe hotărîse să revină la 
Saddle Valley și să-l aştepte la unul din trenurile ce ajungeau 
acolo, începînd cu ora trei şi jumătate. 

Cardone părăsi gara, o luă la stînga la intersecția cu 
Saddle Road şi se îndreptă spre vest, în cîmp deschis. Mai 
erau treizeci şi cinci de minute pînă la sosirea următorului 
tren. Poate că şofatul l-ar fi ajutat să se calmeze. Nu putea să 
stea la gară şi să aştepte. Dacă l-ar fi observat cineva, ar fi 
părut suspect. 

Tremayne trebuia să aibă nişte răspunsuri. Dick era un 

avocat al naibii de bun şi cunoştea nişte soluții legale, dacă 
acestea existau. 

La periferia lui Saddle Valley, Joe ajunse pe o porțiune 
de drum mărginită de cîmpii. Un Rolls-Royce argintiu îl depăşi 
prin stînga, iar Cardone observă că'uriaşul automobil mergea 
cu o viteză mult prea mare pentru un drum îngust de țară. El 
îşi continuă drumul cîțiva kilometri, vag conştient de faptul 
că intrase în cîmp deschis. Probabil că o să poată întoarce pe 
aleea vreunei ferme. Dar în fața lui apăru o lungă curbă şerpuită, 
despre care îşi aminti că avea refugii largi. O să întoarcă acolo. 
Era timpul să revină la gară. 

Intră în curbă şi încetini, pregătindu-se să răsucească 
volanul spre dreapta, către refugiu. Nu reuşi. Rolls-ul argintiu 
era parcat sub copacii de acolo, blocîndu-l. 

Iritat, Cardone ambală motorul şi mai merse cîteva sute 
de metri, după care, nezărind nici o maşină pe șosea, făcu o 
curbă strînsă. 

Ajuns la gară, Joe se uită la ceas. Era cinci şi 
nouăsprezece, aproape cinci și douăzeci. Putea să vadă tot 
peronul. L-ar fi zărit pe Tremayne dacă apărea. Spera ca 
avocatul să vină cu trenul de cinci şi douăzeci și cinci. 
Aşteptarea era chinuitoare. 

O maşină opri în spatele Cadillacului său, iar Cardone 
ridică privirea. Era Rolls-ul argintiu. Joe începu să transpire. 

Un bărbat masiv, mai înalt de un metru optzeci, cobori 
din mașină şi porni încet spre geamul deschis al maşinii lui 
Cardone. Era îmbrăcat într-o uniformă de şofer. 

— Domnul Cardione? 

— Numele meu e Cardone. 

Miinile bărbatului, care prinseră baza geamului de la 
portieră, erau imense. Mult mai mari și mai groase decît ale 
lui Joe. 

— În regulă. Cum doreşti... 

— M-ai depășit puţin mai devreme, nu-i aşa? Pe Saddle 
Road. 

— Da, domnule, aşa e. De fapt, am fost aproape de 
dumneata toată ziua. 

Cardone înghiți involuntar în sec şi se răsuci în scaun. 

— Asta mi se pare o afirmaţie uluitoare. Ca să nu mai 
vorbesc de faptul că e şi foarte supărătoare. 

— Îmi pare rău... 

— N-am nevoie de scuzele dumitale, vreau să cunosc 
motivul. De ce mă urmăreşti? Nu te cunosc. Nu-mi place să 
fiu urmărit. 

— Nimănui nu-i place. Eu fac doar ce mi se spune. 

— Ce anume? Ce doreşti? 

Şoferul își mişcă uşor mîinile, de parcă ar fi atras atenția 
asupra mărimii şi forței lor. 

— Mi s-a cerut să-ţi transmit un mesaj, apoi să plec. Am 
de făcut un drum lung. Patronul meu locuieşte în Maryland. 

— Ce mesaj? De la cine? 

— De la domnul Da Vinci, domnule. 

— Da Vinci? 

— Da, domnule. Mi se pare că a luat legătura cu 
dumneata azi-dimineaţă. 

— Nu-l cunosc pe domnul Da Vinci al dumitale... Ce mesaj? 

— Că nu trebuie să ai încredere în domnul Tremayne. 

— Ce tot spui acolo? 

— Doar ce mi-a zis domnul Da Vinci, domnule Cardione. 

Cardone se uită cu atenţie în ochii uriașului. Privirea lui 
inexpresivă trăda o vie inteligență. 

— De ce-ai aşteptat pînă acum? M-ai urmărit toată ziua. 
Puteai să mă abordezi cu mai multe ceasuri în urmă. 

— N-am primit instrucţiuni. În maşină e un radio-telefon. 
Mi s-a spus să iau legătura cu dumneata acum cîteva minute. 

— Cine ţi-a zis? 

— Domnul Da Vinci, domnule... 

— Nu-i ăsta numele lui! Spune-mi, cine e? Cardone se 
lupta să-şi stăpînească furia. Trase adînc aer în piept înainte de 
a vorbi. Spune-mi cine e Da Vinci. 

— Ar mai fi ceva de adăugat la mesaj, zise şoferul, fără să 
ia în seamă cererea lui Cardone. Domnul Da Vinci îți transmite 
că Tremayne s-ar putea să fi vorbit cu domnul Tanner. Nu e 
nimic sigur, dar aşa se pare. 

— Ce a făcut? A vorbit cu el despre ce? 

— Nu ştiu, domnule. Nu e treaba mea. Eu am fost angajat 
să conduc o maşină și să transmit mesaje. 

— Mesajul dumitale nu ec/ar! Nu-l înțeleg! La ce foloseşte 
un mesaj neclar? 

Cardone încerca din răsputeri să se stăpînească. 

— Poate că ultima parte va fi mai explicită. Domnul Da 
Vinci crede că ar fi o idee bună dacă ai încerca să afli cît de 
strînsă e legătura domnului Tremayne cu Tanner. Dar trebuie să 
fii atent. Foarte, foarte atent. La fel şi cu prietenii dumitale din 
California. E important. 

Şoferul se retrase şi duse două degete la cozorocul şepcii. 

— Stai puţin! 

Cardone puse mîna pe mînerul portierei, însă uriașul în 
uniformă prinse marginea geamului şi împinse uşa. 

— Nu, domnule Cardione. Rămii în maşină. Nu trebuie 
să atragi atenţia asupra dumitale. Vine trenul. 

— Nu, te rog! Te rog... Vreau să vorbesc cu Da Vinci! 
Trebuie să vorbim! Unde pot să-l găsesc? 

— Nu se poate, domnule. 

Şoferul ţinea uşa fără efort. 

— Jigodie! 

Cardone trase de mînerul portierei şi se lăsă cu toată 
greutatea pe uşă, care se deschise puţin, apoi fu din nou închisă 
de mîinile şoferului. 

— Te fac praf! 

Trenul se opri în faţa peronului. Cîţiva oameni coborîră, 
apoi locomotiva şuieră strident de două ori. Şoferul vorbi calm: 

— Nu a venit cu trenul, domnule Cardione. A sosiz cu 
maşina în oraş, azi-dimineaţă. Știm şi asta. 

Trenul porni încet, rulînd pe şine. Joe se uita fix la uriaşa 
fiinţă umană care ținea uşa maşinii închisă. Aproape că nu-şi 
mai stăpînea furia, dar era destul de lucid încît să-şi dea seama 
că asta nu-l ajuta cu nimic. Şoferul se retrase, îl salută încă o 
dată pe Cardone şi porni grăbit spre Rolls-Royce. Cardone 
împinse portiera maşinii şi cobori pe pavajul fierbinte. 

— Salut, Joe! 

Era Amos Needham, din al doilea val de călători ce 
coborîseră la Saddle Valley. Vicepreşedinte la Manufactures 

Hanover Trust şi preşedinte al comitetului pentru evenimente 
speciale al Clubului Saddle Valley. 

— Voi, oamenii de bursă, n-aveţi probleme. În vremuri de 
restriște staţi acasă și așteptați să se calmeze lucrurile, nu-i aşa? 

— Sigur, sigur, Amos. 

Cardone îl urmărea cu privirea pe șoferul Rolls-ului, 
care se urcase în mașină şi pornise motorul. 

— Îţi spun eu, continuă Amos, nu ştiu unde o să ajungem 
cu voi, tinerii!... Ai văzut cotaţiile pentru DuPont? Toată lumea 
suferă pierderi, iar ei înregistrează o creştere rapidă! Am cerut 
oamenilor din comitetul meu de la bancă să se consulte cu 
conducerea de la Ouija. Să vă ia dracu” pe voi, toţi, brokerii 
parveniți. 

Needham chicoti, apoi îşi flutură brațul scurt, făcînd 
semn unui Lincoln Continental ce se apropia de gară. 

— E Ralph. Să te duc pînă acasă, Joe?... A, nu-i nevoie. 
Tocmai ai coborit din mașina ta. 

Lincoln-ul opri lîngă peron, iar şoferul lui Amos 
Needham dădu să coboare. 

— Nu-i nevoie, Ralph. Pot să deschid o portieră. Apropo, 
Joe... Rolls-ul ăla la care te uiţi îmi aminteşte de un prieten. 
Totuşi, nu poate fi al lui. Locuieşte tocmai în Maryland. 

Cardone întoarse brusc capul şi-l privi pe nevinovatul 
bancher. 

— În Maryland? Despre cine e vorba? 

Amos Needham ţinu portiera mașinii lui deschisă şi-i 
susținu privirea lui Joe, cu o bună dispoziţie amestecată cu 
nepăsare. 

— A, nu cred că-l cunoşti. A murit de mulți ani... Un nume 
ciudat. Rîdeam mereu de el... Îl chema Caesar. 

Amos Needham urcă în maşină şi închise portiera. La 
capătul lui Station Parkway, Rolls-Royce-ul o luă la dreapta 
şi porni în viteză către arterele ce duceau spre Manhattan. 
Paralizat de spaimă, Cardone stătea în fața gării din Saddle 
Valley. 

Tremayne! 

Tremayne era cu Tanner! 

Osterman era cu Tanner! 

Da Vinci... Caesar! 

Strategii războiului! 

Iar el, Giuseppe Ambruzzio Cardione, rămăsese singur! 

O, Iisuse! Iisuse! Fiul Domnului! Binecuvintată Maria! 
Binecuvintată Maria, Maica Domnului! Spală-mi mîinile cu 
sîngele Lui! Sîngele Mielului! Iisuse! Iisuse! lartă-mi 
păcatele!... Maria şi lisuse! Preasfinte Dumnezeule! Ce-am 
făcut? 


Marţi — ora 17 


y ! N emayne rătăcea fără țintă de ceasuri întregi, în susul 

Şi în josul străzilor familiare din East Side. Totuşi, 

dacă l-ar fi oprit cineva şi l-ar fi întrebat unde se afla, n-ar fi 
ştiut să răspundă. 

Era epuizat. Înspăimîntat. Blackstone spusese totul, fără 
să clarifice nimic. 

Iar Cardone minţise. Pe cineva. Pe soţia lui sau la 
birou, nu mai conta. Esenţial era faptul că Joe nu putea fi 
găsit. Tremayne ştia că nu se va putea elibera de spaimă 
pînă cînd el şi Cardone n-aveau să-și dea seama ce făcuse 
Osterman. 

Îi trădase Osterman? 

Era oare posibil? 

Traversă Vanderbilt Avenue, înțelegînd că mergea spre 
hotelul Biltmore fără să se gîndească la o destinație anume. Nici 

nu-i de mirare, îşi zise. Biltmore îi deştepta amintiri din vremurile 
bune. 

Pătrunse în hol, aproape aşteptîndu-se să vadă vreun 
prieten uitat din adolescenţă — și privirea îi fu atrasă de un bărbat 
pe care nu-l mai văzuse de aproape douăzeci şi cinci de ani. Îi 
cunoștea chipul, schimbat teribil de trecerea anilor — buhăit, i 
se păru lui Tremayne, ridat —, dar nu-și putea aminti numele. Îl 
cunoştea din anii de liceu. 

Cei doi bărbaţi se apropiară stînjeniți unul de altul. 

— Dick... Dick Tremayne! Eşti Dick Tremayne, nu-i aşa? 

— Da. Iar tu eşti... Jim? 

— Jack! Jack Townsend! Ce mai faci, Dick? Cei doi îşi 
strînseră mîinile, Townsend ceva mai entuziasmat. Cred că au 
trecut douăzeci şi cinci, treizeci de ani! Arăţi grozav! Cum dracu” 
nu te-ai îngrăşat? Eu am renunțat să mai țin regim. 

— Și tu arăţi bine. Nu știam că eşti în New York. 

— Nu stau aici. M-am stabilit în Toledo. Am venit doar 
pentru cîteva zile... Îţi jur, am avut un gînd smintit cînd m-am 
urcat în avionul de New York. Am anulat rezervarea la Hilton 
şi mi-am zis să iau o cameră aici, doar ca să văd dacă mai 
găsesc pe cineva din vechea gașcă. O nebunie, nu?... Și uite 
peste cine dau! 

— Ciudat. Chiar că e ciudat. Și eu mă gîndeam la acelaşi 
lucru acum cîteva clipe. 

— Hai să bem ceva! 


Townsend nu se mai oprea din vorbit, emițînd judecăți de 
valoare impregnate de tradiția gîndirii corporatiste. Era cumplit 
de plictisitor. 

Tremayne continua să se gîndească la Cardone. În timp 
ce bea al treilea pahar, se uită în jur, căutînd o cabină telefonică 
de lîngă bar, de care-şi amintea din tinerețe. Era ascunsă lîngă 
intrarea în bucătărie, şi numai clienţii obişnuiţi de la Biltmore 
ştiau de existenţa ei. 

N-o mai zări. lar Jack Townsend continua să vorbească, 
amintindu-şi cu voce tare lucruri pe care s-ar fi cuvenit să le 
treacă sub tăcere. 

La cîţiva pași de ei stăteau doi negri în scurte de piele, cu 
mărgele la gît. În alte vremuri nu s-ar fi aflat acolo. În vremurile 
bune. 

Tremayne bău dintr-o dată al patrulea pahar; Townsend 
n-avea de gînd să înceteze cu pălăvrăgeala. 

Trebuia să-l sune pe Joe! Panica îl cuprinsese din nou. 
Poate că Joe, cu o singură frază, ar fi dezlegat enigma 
Osterman. 

— Ce se întîmplă cu tine, Dick? Pari foarte abătut. 

— Să mă ajute Dumnezeu, e prima dată cînd vin aici după 
ani de zile. Tremayne bolborosi cuvintele şi înțelese asta. Trebuie 
să dau un telefon. Scuză-mă. 

Townsend puse mîna pe brațul lui Tremayne. Vorbi încet: 

— Ai de gînd să-l suni pe Cardone? 

= Ce? 

— Te-am întrebat dacă ai de gînd să-l suni pe Cardone. 

— Cine eşti?... Cine dracu” ești tu? 

— Un prieten al lui Blackstone. Nu-l suna pe Cardone. 
Nu face asta sub nici o formă. Numai dacă nu vrei să-ți baţi 
singur cuie în coşciug. Înţelegi? 

— Nu înțeleg nimic! Cine ești tu? Cine-i Blackstone? 

Tremayne încerca să vorbească în şoaptă, dar vocea îi 
răsuna în întreaga încăpere. 

'— Cardone poate fi periculos. Nu avem încredere în el. 
Nu sîntem siguri nici de cuplul Osterman. 

— Ce vrei să spui? 

— S-ar putea ca ei să fi căzut la o înțelegere. N-ar fi exclus 
ca tu să fi rămas singur. Poartă-te normal și vezi ee poți să afli. 
Păstrăm legătura... dar domnul Blackstone ţi-a spus deja asta, 
nu-i aşa? 

Apoi Townsend făcu un lucru ciudat. Scoase o bancnotă 
din portmoneu şi-o aşeză în faţa lui Richard Tremayne. Rosti 
doar două silabe în timp ce se întorcea cu spatele, îndreptîndu-se 
către uşa de sticlă. 

= Ia-o. 

Era o bancnotă de o sută de dolari. Ce cumpărase cu ea? 
Nu cumpărase nimic, îşi zise Tremayne. Era doar un simbol. 

Un preţ. Orice preţ. 


Cînd intră Fassett în camera de hotel, doi bărbaţi erau 
aplecaţi asupra unei mese, studiind diverse documente şi hărți. 
Unul era Grover. Celălalt se numea Cole. Fassett își scoase 
ochelarii de soare şi pălăria, punîndu-le pe birou. 

— Totul e în regulă? întrebă Grover. 

— Conform programului. Numai dacă Tremayne nu se 
îmbată prea tare la Biltmore. 

`. — Dacă o face, zise Cole, privind o hartă a oraşului New 
Jersey, un polițist prietenos şi ciubucar o să corecteze situația. 
O să-l ducă acasă. 
— Ai oameni de ambele părţi ale podului? 

— Şi în tuneluri. El merge uneori prin tunelul Lincoln şi 
urcă pe Parkway. Toţi comunică între ei prin stația de radio. 

Cole făcea nişte semne pe o hîrtie de calc aşezată 
deasupra hărţii. Telefonul sună. Grover se duse către noptieră 
să răspundă. 

— Grover la telefon... Aha. Da, o să verificăm din nou, 
dar sînt sigur că am fi auzit dacă... Nu-ţi face griji. Foarte bine. 
Păstrăm legătura. 

Grover puse receptorul în furcă şi rămase lîngă telefon. 

— Ce s-a întîmplat? 

Fassett îşi scoase haina albă și începu să-și suflece 
mânecile. 

— Era baza logistică de la Los Angeles. Între momentul 
în care Osterman a părăsit studioul şi cel în care a fost oprit 
pe Mulholland, l-am pierdut din vedere vreo douăzeci de 
minute. Bănuiesc că s-ar putea să fi luat legătura cu Cardone 
sau Tremayne. 

Cole ridică privirea de la masă. 

— Asta înseamnă ora unu la noi și zece în California? 

— Da. 

— Nu se confirmă. Cardone era în maşina lui, iar 
Tremayne rătăcea pe străzi. Nici unul nu putea fi contactat... 

— Totuși, înţeleg la ce se gîndesc cei de-acolo, îl 
întrerupse Fassett. Tremayne a tot încercat să dea de Cardone 
la prînz. 

— Am calculat asta, Larry, spuse Cole. I-am fi interceptat 
pe amâîndoi dacă ar fi stabilit o întîlnire. 

— Da, ştiu. E totuși riscant. 

Cole rîse şi luă hîrtia de calc. 

— Tu planifici — noi o să controlăm. Aici se află toate 
drumurile lăturalnice care duc la „Piele“. 

— Le avem. 

— George a uitat să mai aducă o copie, iar celelalte sînt 
împrăştiate pe la oamenii noștri. Un post de comandă trebuie 
să aibă întotdeauna o hartă a zonei. 

— Mea culpa. Am fost în şedinţă pînă la ora două 
azi-dimineață şi a trebuit să prind trenul de şase treizeci. Mi-am 
uitat şi aparatul de ras, periuța de dinţi şi Dumnezeu mai ştie 
ce. 

Telefonul sună din nou, iar Grover întinse mîna după 
receptor. 

— ... Înţeleg... numai puţin. Depărtă receptorul de ureche 
şi se uită la Laurence Fassett. Al doilea șofer al nostru a avut 
o dispută cu Cardone... 

— O, Doamne! Nimic grav, sper. 

— Nu, nu. Temperamentalul ex-sportiv a încercat să iasă 
din maşină şi a-nceput să se zbată. Nu s-a întîmplat nimic. 

— Spune-i să se întoarcă la Washington. Să iasă din 
zonă. 

— Întoarce-te la D.C., Jim... Sigur, se poate. Bine. Ne 
vedem la sediu. 

Grover închise telefonul şi reveni la masă. 

— Ce i-ai permis lui Jim să facă? întrebă Fassett. 

— Să lase Rolls-ul în Maryland. Crede că Joe Cardone 
i-a luat numărul. 

— Bun. Şi familia Caesar? 

— Perfect pregătită, interveni Cole. De-abia așteaptă să 
audă de Giuseppe Ambruzzio Cardione. Fiul nu seamănă nici 
pe departe cu tatăl. 

— Asta ce înseamnă? 

Grover tinea flacăra brichetei la capătul țigănii. 

— Bătrînul Caesar a făcut o avere uriaşă de pe urma 
gangsterilor. Fiul său cel mai mare lucrează la biroul 
procurorului general şi turbează cînd aude de Mafia. 

— Spală păcatele familiei? 

— Cam aşa ceva. 

Fassett se îndreptă spre fereastră şi privi terenul întins 
din Central Park South. Vorbi încet, dar satisfacția din vocea 
lui îi făcu pe ceilalți să zimbească. 

— Acum sînt cu toții acolo. Fiecare dintre ei este 
nedumerit şi înfricoșat. Nici unul nu știe ce să facă sau cu 
cine să vorbească. Noi o să stăm deoparte şi-o să-i 
supraveghem. Le dăm o pauză de douăzeci şi patru de ore. O 
întrerupere... lar Omega nu are de ales. Omega trebuie să-şi 
facă mutarea. 


13 


Miercuri — ora 10,15 


n ora zece şi cincisprezece cînd Tanner ajunse la 
biroul său. Îi venise foarte greu să-și părăsească 
locuința, dar înțelegea că Fassett avea dreptate. Se aşeză la 
birou şi se uită distrat la corespondenţă şi mesaje. Toţi îi 
solicitau o întrevedere. Nici unul nu voia să ia vreo decizie 
fără aprobarea lui. 

Preşedinţi de companii muzicale. Sumedenia de 
directori adjuncți ai trustului. 

Ridică receptorul şi formă numărul de acasă. 

— Bună, Ali. 

— Bună, iubitule. Ai uitat ceva? 

— Nu... nu. Mă simțeam singur. Ce faci? 

În casa de pe Orchard Place, 22, Saddle Valley, New 
Jersey, Alice Tanner zîmbi înduioşată. 

— Ce fac?... Păi, conform ordinelor marelui han, îl 

supraveghez pe fiul tău, care face curăţenie în pivniță. Şi tot 
după instrucțiunile marelui han, fiica lui îşi petrece o dimineaţă 
călduroasă de iulie completîndu-şi lecturile. Cum altfel o să 
intre la Berkeley cînd va împlini doisprezece ani? 

Tanner sesiză reproşul. În anii copilăriei, verile soţiei 
sale fuseseră solitare şi terifiante. Ali le dorea perfecte pentru 
Janet. 

— Mă rog, nu exagera. Cheamă nişte copii acolo. 

— M-am gîndit şi eu la asta. Dar a telefonat Nancy Loomis 
şi-a întrebat dacă Janet poate să se ducă acolo la prînz... 

— Ali... Tanner luă receptorul în mîna stîngă. Aş prefera 
să rărim vizitele la familia Loomis timp de cîteva zile... 

— Ce vrei să spui? 

John îşi aminti ce-i zicea Jim Loomis în fiecare zi, în 
trenul de opt şi douăzeci. 

— Jim încearcă să pună pe picioare o afacere la bursă. 
În tren are mulți amici care vor să-i fie asociaţi. Dacă reuşesc 
să-l evit pînă săptămîna viitoare, am scăpat de griji. 

— Joe ce spune? 

— Habar n-am. Loomis nu vrea ca Joe să știe. Firme 
rivale, presupun. 

— Nu văd ce legătură are vizita lui Janet cu... 

— Ne scuteşte de încurcături. Noi nu dispunem de banii 
de care are el nevoie. 

— Amin! 

— Şi... fă-mi un serviciu. Stai lîngă telefon astăzi. 

Alice Tanner se uită la receptorul din mîna ei. 

— De ce? 

— Nu pot să-ți dau amănunte, dar s-ar putea să primesc un 
telefon important... Despre ce discutăm noi mereu... 

Fără să vrea, Alice Tanner cobori imediat vocea şi zimbi: 

— Cineva ţi-a făcut o ofertă! 

— S-ar putea. Or să sune acasă, să stabilim o întîlnire. 

— O, John. Asta-i grozav! 

— Ar... putea fi interesant. Îi veni dintr-o dată greu să 
stea de vorbă cu ea. Discutăm mai tîrziu. 

— Ar fi nemaipomenit, iubitule. O să dau soneria la 
maximum, ca să se audă pînă la New York. 

— Te sun mai tîrziu. 

— Să-mi dai şi alte amănunte. 

Tanner puse uşor receptorul în furcă. Începuseră 
minciunile... dar familia lui avea să rămînă acasă. 

Ştia că trebuia să se concentreze asupra problemelor 
de la Standard Mutual. Fassett îl avertizase. Nu se admiteau 
nici un fel de abateri de la programul său obişnuit, iar 
normalitatea, pentru oricare director de ştiri, era o stare 
asemănătoare cu hipertensiunea. Specialitatea lui Tanner la 
Standard o constituia aplanarea dificultăților potențiale. Dacă 
exista în viaţa lui profesională un moment în care trebuia să 
evite haosul, acela apăruse acum. 

Ridică receptorul. 

— Norma, o să-ţi citesc lista celor cu care urmează să 
mă văd în dimineaţa asta, iar tu o să-i suni. Comunică-le 
tuturor că e vorba de nişte întîlniri scurte şi nu lăsa pe nimeni 
să stea mai mult de cincisprezece minute dacă nu te anunţ în 
prealabil să faci o excepție. Ar fi bine dacă toate problemele şi 

propunerile s-ar concentra într-o jumătate de pagină scrisă pentru 
fiecare. Am multe lucruri de pus la punct. 


Nu termină pînă la 12,30. Închise uşa biroului şi-o sună 
pe soţia sa. Nu răspunse nimeni. Lăsă telefonul să sune 
aproape două minute, avînd impresia că pauzele soneriei erau 
interminabile. 

Nici un răspuns. Nici un răspuns la telefonul a cărui 
sonerie fusese dată atît de tare încît ar fi trebuit să se audă pînă 
la New York. 

Era douăsprezece și treizeci şi cinci. Ali şi-o fi închipuit 
pesemne că nimeni n-o să sune între douăsprezece şi unu şi 
jumătate. Şi probabil că avusese nevoie de ceva de la magazin. 
Sau poate că se hotărîse să-i ia pe copii la Club, să mănînce 
nişte hamburgeri. Sau acceptase pînă la urmă invitaţia lui 
Nancy Loomis de a merge împreună cu Janet la masa de 
prînz. Ori se dusese la bibliotecă — Ali era o cititoare 
împătimită, la marginea piscinei, în timpul verii. 

Tanner încercă să și-o imagineze pe Ali făcînd toate 
astea. Trebuia să fie vorba despre una sau alta dintre situaţii, 
ori despre toate la un loc. 

Sună din nou, însă nici de astă dată nu răspunse nimeni. 
Apoi telefonă la Club. 

— Îmi pare rău, domnule Tanner. Am sunat şi pe terasă. 
Doamna Tanenr nu e aici. 

Familia Loomis. Sigur, acolo se dusese. 

— Fir-ar să fie, John, Alice spunea că Janet avea crampe 
abdominale. Poate că a dus-o la doctor. 

Pînă la ora unu şi opt minute, John Tanner mai făcu două 
încercări să dea de Ali. Ultima dată lăsă telefonul să sune 
aproape cinci minute. Imaginîndu-și că soția sa intra într-un suflet 
pe uşă, lăsînd aparatul să mai sune o dată, așteptîndu-se ca ea 
să răspundă. 

Dar nu se întîmplă aşa. 

Nu înceta să-şi repete că-şi făcea probleme inutil. El 
însuși văzuse maşina poliției urmărindu-i cînd Ali îl condusese 
la gară. Fassett îl convinsese cu o zi în urmă că oamenii lui 
erau meticuloși. 

Fassett. 

Ridică receptorul şi formă numărul de urgență pe care 
i-l dăduse Fassett. Avea prefix de Manhattan. 

— Grover... 

Cine? îşi zise Tanner. 

— Alo! Alo!... George Grover la telefon. 

— Numele meu e John Tanner. Încerc să-l găsesc pe 
Laurence Fassett. 

— A, bună ziua, domnule Tanner. S-a întîmplat ceva? 
Fassett nu-i aici. Pot să te ajut eu? 

— Eşti un asociat al lui Fassett? 

— Da, domnule. 

— Nu reuşesc să dau de soția mea. Am sunat de mai 
multe ori. Nu răspunde. 

— Poate că a ieşit în oraş. Eu n-aş fi îngrijorat. E 
supravegheată. 

— Eşti sigur? 

— Bineînţeles. 

— I-am spus să stea lîngă telefon. Credea că am de primit 
un apel important... 

— O să iau legătura cu oamenii noştri şi-o să te sun 
imediat. Stai liniştit. 

Tanner închise, simțindu-se oarecum stînjenit. Însă 
trecură cinci minute și telefonul rămase mut. Formă numărul 
lui Fassett, dar era ocupat. Puse repede receptorul în furcă, 
întrebîndu-se dacă nu cumva Grover suna la el şi găsea linia 
ocupată. Încerca oare Grover să dea de el? De bună seamă aşa 
stăteau lucrurile. O să încerce din nou imediat. 

Totuşi, telefonul nu sună. 

Tanner ridică iarăşi receptorul şi formă numărul încet, 
cu atenție, asigurîndu-se că toate cifrele erau corecte. 

— Grover. 

— Sînt Tanner. Credeam că o să mă suni imediat! 

— Îmi pare rău, domnule Tanner. Am avut o mică 
dificultate. Nu ai nici un motiv de îngrijorare. 

— Ce dificultate? 

— Să luăm legătura cu oamenii noştri de pe teren. Nu e ceva 
neobișnuit. Nici nu le putem pretinde să se afle lîngă radio-telefon 
în fiecare clipă. O să dau de ei în curînd şi-ţi promit că te sun. 

— Nu e suficient! 

John Tanner trînti receptorul şi se ridică din fotoliu. În 
după-amiaza trecută, Fassett îi descrisese fiecare mişcare 
făcută de familia lui — pînă şi ce se întîmpla cînd vorbea cu el 
la telefon. Iar acum acest Grover nu putea contacta pe nici 
unul dintre oamenii care ar fi trebuit să-i supravegheze familia. 
Ce zisese Fassett? 

„Avem treisprezece agenți în Saddle Valley...“ 

Joe Grover nu reuşea să-l găsească pe nici unul. 
Treisprezece oameni şi nici unul nu putea fi contactat! 

Se îndreptă spre uşa biroului. 

— A intervenit ceva, Norma. Răspunde la telefonul meu, 
te rog. Dacă mă caută un bărbat pe nume Grover, spune-i că 
am plecat acasă. 


SADDLE VALLEY 
LOCALITATE ÎNTEMEIATĂ ÎN 1862 
Bine ați venit! 


— Unde mergem acum, domnule? 

— Drept înainte. O să-ți arăt. 

Taxiul ajunse pe Orchard Drive, la două case de locuinţa 
lui; lui Tanner i se accelerase pulsul. Îşi tot imagina camioneta 
aflată pe alee. La următoarea cotitură avea s-o vadă — dacă 
era acolo. Și în acest caz, totul ar fi fost în regulă. O, Iisuse! 
Dă, Doamne, să fie totul în regulă! 

Camioneta nu era pe alee. Tanner se uită la ceas. Două 
patruzeci şi cinci. Trei fără un sfert! Şi Ali nu era acolo! 

— La stînga. Casa acoperită cu şindrilă. 

— Frumos loc, domnule. Cu adevărat frumos. 

— Grăbeşte-te! 

Taxiul se opri în faţa aleii pavate cu lespezi de piatră. 
Tanner plăti şi împinse portiera, fără să audă mulțumirile 
şoferului. 

— Ali! Ali! 

Tanner alergă prin spălătorie, ca să caute în garaj. Nimic. 
Micul Triumph era acolo. Linişte. 

Totuşi, se simţea ceva. Un miros. Slab, dezgustător, pe 
care Tanner nu-l putea defini. 

— Ali! Ali! 

Alergă înapoi în bucătărie şi văzu piscina prin fereastră. 
O, Doamne! Privi suprafața apei și fugi către uşa dinspre curte. 
Zăvorul era înțepenit; îl izbi, sfărîmîndu-l şi ieşi în goană. 

Slavă Domnului! Nu era nimic în apă! 

Micul său Welsh terier se trezi din somn. Animalul era 
legat de un cablu de sîrmă şi începu imediat să hămăie cu 
lătratul lui ascuţit, isteric. 

Se întoarse rapid în casă şi se duse la uşa pivniţei. 

— Ray! Janet! Ali! 

Linişte. Cu excepţia lătratului necontenit de afară. Lăsă 
deschisă ușa pivniţei şi alergă spre scări. 

Sus! 

Urcă, sărind treptele în grabă; uşile de la camerele 
copiilor şi de la cea pentru oaspeţi erau deschise. Nu însă și 
cea de la dormitorul părinţilor. 

Apoi auzi. Zgomotul stins al unui aparat de radio. 
Radioul-ceas al lui Ali, cu un cronometru automat, care 
declanşa închiderea aparatului în momentul programat, pe 
parcursul unei ore. El şi cu Ali obişnuiau să utilizeze 
cronometrul cînd ascultau ceva la radio. Niciodată butonul 
de pornire. lar Ali dispăruse de peste două ore şi jumătate. 
Altcineva deschisese aparatul. 

Deschise ușa. Nimeni. Se pregătea să se întoarcă să 

caute în celelalte camere cînd o văzu. O notă scrisă cu cerneală 
roşie, aflată lîngă radioul-ceas. Se duse într-acolo. 
Îi găsești lîngă un vechi depou de vagoane de pe Lassiter Road. 

Cuprins de panică, Tanner îşi aminti depoul abandonat. 
Era situat adînc în pădure, pe un drum lăturalnic rareori folosit. 

Ce făcuse? Pentru numele Domnului, ce făcuse? Îi 
ucisese! Dacă era așa, avea să-l omoare pe Fassett! Pe Grover! 
Pe toți cei care ar fi trebuit să-i păzească! 

leşi în fugă din dormitor, cobori scările şi se duse la 
garaj. Dintr-un salt, se instală la volanul Triumph-ului şi 
ambală motorul. 

Tanner ieşi de pe alee cu micul automobil sport, o 
luă la dreapta şi porni în viteză pe curba lungă a lui 
Orchard Drive, încercînd să-şi amintească cel mai scurt 
drum spre Lassiter Road. Ajunse la un heleşteu despre 
care ştia că se numea Lacul Lassiter, folosit de localnici 
drept patinoar în timpul iernii. Lassiter Road se afla de 
partea cealaltă şi părea să dispară într-o pădure crescută 
haotic. 

Ținea pedala accelerației apăsată pînă în podea. Începu 
să vorbească singur, apoi să strige. 

Ali! Ali! Janet! Ray! 

Drumul era şerpuit. Puncte moarte, curbe, raze de soare 
apăreau ici-colo, printre copaci. Nu se vedeau alte automobile, 
nici vreun semn de viață. 

Vechiul depou abandonat îi apăru brusc în fața ochilor. Şi 
acolo era și camioneta — pe jumătate ieşită din parcarea năpădită 

de bălării, oprită în iarba înaltă. Tanner frînă lîngă camionetă. 
Nu se vedea nimeni. 

Sări din Triumph şi alergă spre maşină. Într-o clipă, mintea 
i-o luă razna. Groaza era reală. Imposibilul se petrecuse. 

Pe podeaua de sub scaunele din față zăcea soția lui. 
Prăbuşită, nemişcată. În spate se aflau micuța Janet și fiul lui. 
Cu capetele aplecate. Cu trupurile întinse pe scaunele roșii. 

O, Iisuse! Hristoase! Se întîmplase! Ochii i se umplură 
de lacrimi. Capul îi tremura. 

Deschise portiera, țipînd îngrozit. Și deodată fu învăluit 
de un miros. Acelaşi miros dezgustător pe care îl simţise şi în 
garaj. Luă capul lui Ali şi-l ridică, peste măsură de înfricoşat. 

— Ali! Ali! Doamne! Ze rog! Ali! 

Soţia lui deschise încet ochii. Clipi. Era conştientă şi 
nu prea. Îşi mişcă braţele. 

— Unde... unde? Copiii! strigă ea. 

La auzul țipătului ei, Tanner îşi veni în fire. Se ridică şi 
se întinse peste scaun către fiul și fiica lui. Aceştia se mişcară. 
Trăiau! Trăiau cu toții! 

Ali ieşi din camionetă, împleticindu-se cînd ajunse cu 
picioarele pe pămînt. Soţul ei o scoase pe fată de pe scaunul 
din spate, iar aceasta începu să plîngă. 

— Ce s-a întîmplat? Ce s-a întîmplat? 

Alice Tanner se ridică în picioare. 

— Nu vorbi, Ali. Respiră. Cît de adînc poţi. Hai! 

Se duse spre ea şi i-o întinse pe Janet, care suspina. 

— O să-l iau pe Ray. 

— Ce s-a întîmplat? Nu-mi spune mie să nu... 

— Taci! Respiră. Respiră adînc! 

Îşi scoase fiul de pe bancheta din spate. Băiatul începu 
să vomite. Tanner îi puse palma pe frunte, ţinîndu-l de mijloc 
cu brațul stîng. 

— John, nu poți... 

— Fă cîțiva paşi. Încearcă s-o ajuţi pe Janet să meargă! 
Fă cum îţi spun! 

Supusă, uluită, Alice Tanner se conformă. Băiatul 
începu să-şi scuture capul în mîna lui Tanner. 

— Te simți mai bine, fiule? 

— Vai!... Vai! Unde sîntem? 

Băiatul se sperie deodată. 

— E în regulă. E în regulă... Sîntem toți... în regulă. 

Tanner se uită la soția lui. Ea pusese picioarele lui Janet 
pe pămînt, susținînd-o cu braţele. Copilul plîngea acum tare, 
iar Tanner îl privea îngrozit. 

Se duse la camionetă, să vadă dacă erau cheile în 
contact. Nu se aflau acolo. N-avea nici un sens. 

Se uită sub scaune, în cutia de la bord, în spate. Apoi le 
văzu. Înfăşurate într-o bucată de hîrtie albă, legată cu o bandă 
elastică. Pachetul era vîrît adînc între scaunele rabatabile, 
aproape imposibil de văzut. 

Fata lui începuse să țipe, iar Alice Tanner o luă în brațe, 
încercînd s-o liniştească, repetîndu-i mereu că totul era în 
regulă. 

Asigurîndu-se că nu-l vedea soția lui, Tanner ținu micul 
pachet sub bancheta din spate, scoase banda elastică și desfăcu 
hîrtia. Nu scria nimic pe ea. 

AAA 


O rupse şi o vîrî în buzunar. Era tentat să-i mărturisească 
lui Ali ce se întîmplase. Apoi ar fi plecat de-acasă. Cît mai 
departe. Dar nu voia să-i spună în faţa copiilor. 

— Urcă-te în maşină! 

Tanner îi vorbi cu blîndeţe fiului său, apoi se duse la 
soție şi-i luă copilul isterizat din braţe. 

— Ia cheile de la Triumph, Ali. Mergem acasă. 

Ea stătea în faţa lui, cu ochii măriți de spaimă, cu 
lacrimile curgîndu-i pe obraji. Se străduia din răsputeri să nu 
țipe. 

— Ce s-a întîmplat? Ce s-a întîmplat cu noi? 

Zgomotul unui motor îl scuti pe Tanner de răspuns. 
Deşi furios, era recunoscător. Maşina poliției din Saddle 
Valley venea în viteză spre depou şi se opri la mai puţin de 
zece metri de ei. 

Jenkins şi McDermott săriră din automobil. Jenkins avea 
pistolul în mînă. 

— Totul e în regulă? 

Veni în fugă spre Tanner. McDermott se duse în grabă 
la camionetă şi vorbi încet cu băiatul aflat pe bancheta din 
spate. i 

— Am găsit nota din dormitorul dumitale. Apropo, 
credem că am recuperat cea mai mare parte din bunuri. 

— Din ce? 

Alice Tanner îl privea cu atenţie pe poliţist. 

— Ce bunuri? 

— Două televizoare, bijuteriile doamnei Tanner, o casetă 
de argint, tacîmuri, nişte bani. E o listă la secţie. Nu ştiu dacă 

am găsit tot. Maşina a fost abandonată la distanță de cîteva 
case față de locuința dumitale. S-ar putea să fi luat şi altceva. 
Va trebui să verificaţi. 

Tanner îi dădu fata lui Ali. 

— Despre ce dracu’ vorbeşti? 

— Aţi fost jefuiţi. Soţia dumitale trebuie să se fi întors în 
timp ce ei operau. Ea şi copiii au fost gazați în garaj... Erau 
profesionişti, fără îndoială. Au folosit metode profesioniste... 

— Eşti un mincinos, zise Tanner încet. Nu a fost nimic... 

— Vă rog! îl întrerupse Jenkins. Acum contează soţia 
dumitale şi copiii. 

Ca la un semnal, McDermott strigă dinăuntrul 
camionetei: 

— Puştiul ăsta trebuie dus imediat la spital! 

— O, Doamne! 

Alice Tanner alergă spre automobil, ducîndu-şi fata în 
braţe. 

— Lăsaţi-l pe McDermott să-i ducă, zise Jenkins. 

— Cum să am încredere în dumneata? M-ai minţit. Nu 
lipsea nimic din casă. Nici un televizor, nici un semn de jaf! 
De ce-ai mințit? ; 

— Nu e timp. O să-i trimit pe copii şi pe soția dumitale 
cu McDermott. 

Jenkins vorbise grăbit. 

— Or să meargă cu mine! 

— Nu, n-or să meargă. 

Jenkins ridică uşor pistolul. 

— Te omor, Jenkins. 

— În cazul acesta, cine-o să mai stea între dumneata şi 
Omega? spuse Jenkins calm. Fii rezonabil. Fassett e pe drum. 
Vrea să te vadă. 


— Îmi cer scuze cu umilință. N-o să se mai întîmple. 

— Ce s-a petrecut? Unde era infailibila dumitale 
protecție? 

— O eroare logistică într-un program de supraveghere 
care nu fusese reverificat. Asta-i adevărul. N-are rost să te 
mint. Eu sînt răspunzător. 

- Dumneata n-ai fost aici. 

— Totuşi eu sînt de vină. Echipa care se ocupă de „Piele“ 
e responsabilitatea mea. Omega a văzut că un post nu era 
acoperit — mai puţin de cincisprezece minute, din 
întîmplare — şi a acţionat. 

— Nu pot să admit lucrul ăsta. Ai riscat vieţile copiilor şi 
soției mele! 

— Ți-am spus, nu se va mai repeta. În plus — şi, într-un 
sens răsturnat, lucrul ăsta ar trebui să fie liniştitor — această 
după-amiază confirmă faptul că Omega n-o să ucidă. Teroare, 
da. Crimă, nu. 

— De ce? Fiindcă spui dumneata? Palmaresul Agenţiei 
arată ca un dosar al dezastrelor. Nu mai iei nici o decizie în 
ce mă priveşte, să fie clar. 

— Da? Atunci iei dumneata? 

— Da. 

— Nu fi stupid. Dacă nu-ți pasă de dumneata, gîndeşte-te 
măcar la familia dumitale. 

Tanner se ridică din fotoliu. Văzu prin jaluzelele 
venețiene că doi bărbaţi stăteau de pază în fața ferestrei 
motelului. 

— O să-mi iau familia cu mine. 

— Unde-o să te duci? 

— Nu ştiu. Ştiu doar că nu mai stau aici. 

— Crezi că Omega n-o să te urmărească? 

— De ce-ar... face-o? Nu sînt de-ai voştri. 

— Ei n-or să creadă asta. 

— Atunci o să le spun clar! 

— Ai de gînd să dai un anunţ în The Times? 

— Nu! 

Tanner se întoarse şi întinse un deget spre omul de la 
CIA. 

— Dumneata o s-o faci! Pentru că altfel o să relatez 
tuturor rețelelor de ştiri din ţară povestea acestei operațiuni 
şi coordonarea ei de către dumneata cu stupizenie şi răutate. 
N-o să supraviețuiești acestei situaţii. 

— Nici dumneata, fiindcă o să fii lichidat. Soţia dumitale — 
moartă. Fiul, fiica dumitale... morți. 

— Degeaba mă ameninți... 

— Pentru numele lui Dumnezeu, răsfoieşte istoria! Nu-ţi 
dai seama ce s-a întimplat cu adevărat? Fassett explodă. Apoi, 
dintr-o dată, îşi coborî vocea şi duse mîna la piept, vorbind 
încet. Eu, de exemplu... Soţia mea a fost ucisă în Berlinul de 
est. Au omoriît-o din simplul motiv că era măritată cu mine. 
Mi s-a... servit o lecţie. Şi ca să învăţ bine acea lecţie, mi-au 
lichidat soţia. Nu emite sentinţe în privinţa mea. Eu am fost 

acolo. Dumneata erai în siguranță. Ei bine, acum mai ești în 
pericol. 

Tanner avea un aer surprins. 

— Ce vrei să spui? 

— Vei proceda exact aşa cum am plănuit. Acum sîntem 
foarte aproape. Vreau să demasc Omega. 

— Nu mă poţi obliga şi ştii lucrul ăsta! 

— Ba da, pot... Fiindcă dacă refuzi, dacă fugi, o să retrag 
toți agenţii din Saddle Valley. Vei rămîne singur... şi nu cred că 
o să te descurci singur în situația asta. 

— Îmi iau familia şi plec... 

— Nu fi nebun! Omega a profitat de o simplă eroare 
logistică. Asta înseamnă că, oricine ar fi ei, sînt în alertă. 
Extrem de atenţi, rapizi şi meticuloşi. Ce şanse crezi că o să 
ai? Ce şansă acorzi familiei dumitale? Am admis că am făcut 
o greşeală. N-o să se mai întimple. 

Tanner se văzu nevoit să-i dea dreptate lui Fassett. Dacă 
era abandonat acum, n-avea mijloacele de a controla situația. 

— Nu-ţi pierzi vremea, nu-i aşa? 

— Dumneata ai face-o — într-un cîmp minat? 

— Cred că nu... În după-amiaza asta. Ce-a fost? 

— O tactică de terorizare. Fără identificare. Asta în cazul 
că eşti curat. Ne-am dat seama ce se întîmplase şi am născocit 
altă explicație. O să luăm cîteva dintre bunurile dumitale — 
lucruri mărunte, cum ar fi bijuterii, pînă cînd totul se va sfîrşi. 
Pare mai autentic aşa. 

— Ceea ce înseamnă că trebuie să fiu de acord cu ideea 
„jafului“. 

— Bineînţeles. E cel mai sigur. 

— Da... Bineînţeles. 

Tanner vîri mîna în buzunar după ţigări. Telefonul sună, 
iar Fassett răspunse. Vorbi încet, apoi se întoarse. 

— Familia dumitale s-a întors acasă. Sînt cu toții bine. 
Încă speriați, dar în regulă. Câţiva dintre oamenii noștri 
cercetează locul. Încearcă să descopere amprente. Fireşte, se 
va constata că hoţii purtau mănuşi. I-am spus soţiei dumitale 
că ești încă la secţie, unde dai o declaraţie. 

— Înţeleg. 

— Vrei să te ducem acasă? 

— Nu... Nu, nu vreau. Oricum, probabil că o să fiu urmărit. 

— Supravegheat pentru protecţie e termenul adecvat. 


Tanner intră la Village Pub, singurul bar elegant din 
Saddle Valley, şi sună la familia Tremayne. 

— Ginny, sînt John. Aș vrea să vorbesc cu Dick. E acolo? 

— John Tanner? 

De ce spusese asta? Numele lui. Doar îi cunoştea vocea. 

— Da. Dick e acolo? 

— Nu... Sigur că nu. E la birou. S-a întîmplat ceva? 

— Nimic important. 

— Nu poți să-mi spui mie? 

— Am nevoie de un sfat juridic. O să-l caut la birou. La 
revedere. 

Tanner ştia că nu se descurcase. Fusese stîngaci. Dar la 
fel se comportase şi Virginia Tremayne. F ormă numărul de la 
New York. 

— Îmi pare rău, domnule Tanner. Domnul Tremayne s-a 
dus la Long Island. La o întrunire. 

— E ceva urgent. Care-i numărul de-acolo? 

Secretara i-l dădu fără tragere de inimă. El îl formă. 

— Regret, domnul Tremayne nu-i aici. 

— De la biroul lui mi s-a spus că are o întrunire acolo. 

— A sunat azi-dimineață şi a contramandat-o. Îmi pare 
rău, domnule. 

Tanner închise, apoi formă numărul familiei Cardone. 

— Tati şi mami sînt plecaţi toată ziua, unchiule John. 
Spuneau că se întorc după cină. Vrei să te sune ei? 

— Nu... nu, nu-i nevoie... 

Simţea un gol în stomac. Formă numărul centralei, dădu 
informaţiile necesare, inclusiv numărul cărții lui de credit, 
apoi, la cinci mii cinci sute de kilometri distanță, un telefon 
sună la Beverly Hills. 

— Reşedinţa Osterman. 

— Domnul Osterman e acolo? 

— Nu, nu e. Cine-l caută, vă rog? 

— Doamna Osterman e acolo? 

— Nu. 

— Cînd îi aştepţi să se întoarcă? 

— Săptămîna viitoare. Cine-i la telefon? 

— Numele meu e Cardone. Joseph Cardone. 

— C-A-R-D-O-N-E... 

— Aşa. Cînd au plecat? 

— Au plecat aseară la New York. Cu avionul de la ora 
zece, mi se pare. 


149 


ROBERT LUDLUM 


John Tanner puse receptorul în furcă. Familia Osterman 
era la New York! Ajunseseră acolo pe la ora şase dimineaţa! 

Tremayne, Cardone, Osterman. 

Toţi se aflau acolo. Nici unul în mod justificat. 

Nici unul sau toți. 

Omega! 

Rosso regizase convingător locul aşa-zisei infracțiuni. 
Atunci cînd Tanner ajunse acasă, camerele fuseseră 
„aranjate“, însă continua să domnească dezordinea. Fotoliile 
nu se aflau la locurile lor, covoarele erau deplasate, lămpile 
aveau alte poziţii; menajera încă nu făcuse ordine. 

Ali îi relată cum o ajutase poliţia; chiar dacă bănuia ceva, 
nu făcu nici o aluzie. 

Dar Alice McCall cunoscuse violenţa în copilărie. Apariția 
poliţiştilor în casa ei nu era ceva neobişnuit. Se deprinsese să-și 
tempereze reacţiile. 

Pe de altă parte, soţul ei nu era deloc obişnuit cu 
rolul pe care trebuia să-l joace. A doua noapte la rînd, 
somnul îi fu intermitent şi pînă la urmă imposibil. Se uită 
la cadranul ceasului cu radio. Deşi se apropia de ora 
trei dimineața, gîndurile tot nu-i dădeau pace, iar ochii 
refuzau să se închidă. 

Era inutil să mai stea în pat. Trebuia să se scoale, să se 
plimbe; poate să mănînce ceva, să citească ceva, să fumeze. 
Să facă orice l-ar fi putut împiedica să se mai gîndească. 

El şi cu Ali băuseră cîteva pahare de coniac înainte de 
culcare — Ali băuse chiar prea mult; dormea adînc atît din 
cauza alcoolului, cît şi a epuizării. 

Tanner se dădu jos din pat și coborî scările. Rătăci 
prin casă fără țintă; mîncă un rest de pepene galben în 
bucătărie, citi nişte scrisori vechi în hol, frunzări nişte 
reviste în camera de zi. Pînă la urmă ieşi din casă şi se duse 
în garaj. Se mai simțea mirosul slab — acum şi 
mai slab — al gazului folosit împotriva soției şi copiilor lui. 
Se întoarse în camera de zi, lăsînd lumina aprinsă în 
garaj. 

Stinse ultima țigară şi se uită în jur după alt pachet, mai 
mult ca să fie sigur că mai are decît fiindcă ar fi vrut să fumeze 
în clipa aceea. În camera de lucru era un cartuș întreg. În 
timp ce trăgea sertarul de la birou, un zgomot îl făcu să ridice 
privirea. 

Era o bătaie în fereastra camerei de lucru şi fasciculul 
unei lanterne care descria cercuri mici lîngă geam. 

— Sînt Jenkins, domnule Tanner, spuse o voce înfundată. 
Vino la uşa din spate. 

Uşurat, Tanner dădu din cap spre silueta întunecată de 
lîngă fereastră. 

— Zăvorul ăsta a fost fărîmat, zise încet Jenkins, în vreme 
ce Tanner deschidea uşa de la bucătănie. Nu ştim cum s-a 
întîmplat. i 


152 


OPERAŢIUNEA OMEGA 


— Eu l-am sfărîmat. Ce cauţi aici? 

— Mă asigur că n-o să se repete povestea de azi 
după-amiază. Sîntem patru. Ne întrebam ce faci dumneata. 
Toate luminile de la parter sînt aprinse. Chiar şi în garaj. Care-i 
problema? Te-a sunat cineva? 

— N-aţi fi ştiut dacă am primit vreun telefon? 

În timp ce intra pe ușă, Jeankins zîmbi. 

— Aşa ar trebui, cred că ştii lucrul ăsta. Dar defecțiunile 
nu pot fi controlate. 

— Ai dreptate. Vrei o ceaşcă de cafea? 

— Numai dacă le faci şi celorlalţi trei. Nu-şi pot părăsi 
posturile. 

— Sigur. 

Tanner umplu ibricul cu apă fierbinte. 

— Vă pot oferi cafea solubilă. 

— Grozav. Mulţumesc. 

Jenkins se aşeză la masa de bucătărie şi îşi mută tocul 
masiv al pistolului, lăsîndu-l să atîrne lîngă scaun. Se uită la 
Tanner cu atenţie, apoi îşi roti privirea prin cameră. 

— Mă bucur că staţi în preajma casei. Vă sînt 
recunoscător, serios. Ştiu că asta-i meseria, totuşi... 

— Nu e doar meseria. Sîntem îngrijoraţi. 

— Îmi face plăcere să aud asta. Ai soție și copii? 

— Nu, domnule, n-am. 

— Credeam că eşti căsătonit. 

— Colegul meu e, McDermott. . 

— A, înțeleg... L.ucrezi aici, ia să vedem... de vreo doi ani, nu? 

— Cam aşa. 

Tanner se întoarse de la mașina de gătit şi se uită la Jenkins. 

— Eşti unul dintre ei? 

— Poftim? 

— Te-am întrebat dacă eşti unul dintre ei. Azi după-amiază 
ai rostit numele Omega. Asta înseamnă că ești unul dintre 
oamenii lui Fassett. 

— Am fost instruit ce să-ți spun. L-am cunoscut pe domnul 
Fassett, desigur. 

— Dar nu eşti un polițist dintr-un orăşel, nu-i aşa? 

Jenkins nu mai avu timp să răspundă. De afară se auzi un 
strigăt. Cei doi bărbaţi din bucătărie mai auziseră sunetul ăla, 
Tanner în Franţa, Jenkins lîngă Yalu River. Era țipătul dinaintea 
Morții. 

Jenkins se repezi la uşa bucătăriei şi ieşi în goană afară, 
cu Tanner după el. Alți doi bărbaţi apărură din întuneric. 

— E Ferguson! Ferguson! 

Vorbiseră aspru, dar fără să țipe. Jenkins ocoli piscina şi 
alergă spre pădurea aflată dincolo de proprietatea lui Tanner. 
Directorul de ştiri se împiedică, dar încercă să se țină după el. 

Trupul mutilat zăcea într-un desiş de bălării. Capul îi 
fusese retezat; ochii erau larg deschişi, de parcă pleoapele ar fi 
fost bătute în cuie. 

— Întoarce-te, domnule Tanner! Stai deoparte! Nu te uita! 
Nu ridica vocea! 

Jenkins îl luă pe directorul de ştiri pe după umeri, 
îndepărtîndu-l de cadavru. Ceilalți doi bărbaţi intrară în fugă în 
pădure, cu pistoalele în mîini. 

Tanner se lăsă moale la pămînt, cuprins de o spaimă pe 
care n-o mai trăise niciodată. 

— Ascultă-mă, şopti Jenkins, îngenunchind lîngă bărbatul 
ce tremura. Nu trebuia să vezi cadavrul de-acolo. N-are nici 
o legătură cu dumneata. Există anumite reguli, anumite semne 
pe care le ştim cu toții. Omul ăla a fost ucis pentru a-i atrage 
atenția lui Fassett. Lui i se adresează mesajul ăsta. 

Cadavrul fu înfăşurat într-o prelată, apoi cei doi oameni 
îl ridicară pentru a-l duce de-acolo. Se mişcau în liniște, 
eficient. 

— Soția dumitale doarme şi-acum, zise calm Fassett. 
Asta-i bine... Băiatul s-a sculat şi-a coborit la parter. 
McDermott i-a spus că faci cafea pentru noi. 

Tanner era aşezat pe iarbă, la capătul îndepărtat al 
piscinei, încercînd să priceapă ce se întîmplase în ultima oră. 
Fassett şi Jenkins stăteau în picioare în fața lui. 

— Pentru numele lui Dumnezu, cum s-a întîmplat? 

Îi privea pe cei care transportau cadavrul, iar vorbele 
lui de-abia se auzeau. Fassett îngenunche lîngă el. 

— A fost atacat prin spate. 

— Prin spate? 

— De către cineva care cunoştea pădurea din spatele 
casei dumitale. 

Fassett îl sfredeli cu privirea pe Tanner, iar directorul 
de ştiri înţelese acuzația nerostită. 

— E greşeala mea, nu-i aşa? 

— Posibil. Jenkins şi-a părăsit postul. El stătea alături. 
De ce-ai coborit la parter? De ce erau aprinse toate 
luminile? 

— N-am putut să dorm. M-am dat jos din pat. 

— Era lumină şi în garaj. De ce te-ai dus în garaj? 

— Nu... nu ştiu. Cred că mă gîndeam la după-amiaza 
trecută. 

— Ai lăsat lumina aprinsă în garaj... Înţeleg că un om 
agitat se dă jos din pat, coboară la parter — fumează o 
țigară, bea ceva. Dar nu înţeleg un om care se duce în 
garajul lui şi lasă lumina aprinsă... Voiai să te duci undeva, 
domnule Tanner? 

— Să mă duc undeva?... Nu. Nu, sigur că nu. Unde să 
mă duc? 

Fassett ridică ochii spre Jenkins, care privea chipul lui 
Tanner în lumina slabă ce venea dinspre casă. 

— Eşti sigur? 

— Doamne... Credeai că vreau să fug. Te-ai gîndit că 
voiam s-o şterg şi-ai venit să mă opreşti! 

— Vorbeşte mai încet, te rog. 

Fassett se ridică în picioare. 

— Crezi că aş face asta? Ţi-a trecut măcar o clipă prin 
minte gîndul mi-aş părăsi familia? 

— Ai fi putut să-ţi iei familia cu dumneata, răspunse 
Jenkins. 

— O, Doamne! Din cauza asta ai venit la fereastră. De 
asta ţi-ai părăsit... Tanner nu reuşi să-şi termine fraza. I se făcu 
rău şi se întrebă unde-ar fi putut să vomite. Ridică privirea spre 
cei doi oficiali. O, Doamne! 

— E posibil ca asta să se fi întîmplat oricum. Fassett 
vorbea calm. Nu făcea... nu făcea parte din vreun plan 
iniţial. Dar trebuie să înţelegi. Ai avut un comportament 

anormal. Nu era firesc să faci tot ce-ai făcut. Trebuie să-ți 
supraveghezi fiecare mişcare, orice faci sau spui. Să nu 
uiţi asta. Niciodată. 

Tanner se ridică cu greutate în picioare. 

— Ai de gînd să continui în același fel? Trebuie să 
întrerupi acţiunea asta. 

— S-o întrerup? Unul dintre oamenii mei tocmai a fost 
omorît. Dacă o întrerupem acum, ești deja un om mort. Ca şi 
restul familiei dumitale. 

Tanner văzu tristețea din ochii agentului. Pe astfel de 
oameni nu-i contrazici. Ei spun adevărul. 

— L-ai verificat pe ceilalți? 

- Da. 

— Unde sînt? 

— Familia Cardone e acasă. Tremayne a rămas la New 
York; soția lui e aici. 

— Dar Osterman? 

— O să verific mai tîrziu. Ar fi bine să intri în casă. Am 
dublat patrulele. 

— Nu le dubla. Ce ai cu famila Osterman? Nu sînt în 
California? 

— Ştii bine că nu. I-ai sunat cu cartea de credit azi 
după-amiază la ora patru patruzeci şi şase. 

— Atunci unde sînt? 

Fassett se uită la directorul de ştiri şi răspunse simplu: 

— E clar că au luat bilete de avion sub un nume fals. Ştiu 
că se află în zona New York-ului. O să-i găsim. 

— Atunci ar putea fi Osterman. 

— Ar putea. Du-te mai bine în casă. Și nu-ţi face griji. Am 
adus o armată aici. 

Tanner se uită spre pădurea unde fusese ucis omul lui 
Fassett. Preţ de o clipă, tot corpul i se cutremură. Faptul că 
asistase la o moarte atît de brutală îl îngrozea. Dădu din cap 
spre oamenii legii şi porni spre casă, simțind doar un dezgust 
copleşitor. 

— E adevărat ce-ai spus despre Tremayne? întrebă încet 
Jenkins. E în oraş? 

— Da. A băut mult şi a luat o cameră la Biltmore. 

— A verificat cineva camera aseară? 

Fassett se întoarse dinspre silueta lui Tanner ce dispărea 
în casă. Se uită la Jenkins. 

— Da, mai devreme. Omul nostru a raportat că s-a dus 
probabil pe şapte cărări — în camera lui puţin după miezul 
nopții. I-am spus să se retragă şi să reia supravegherea lui 
Tremayne la ora şapte. Ce te preocupă? 

— Nu ştiu încă sigur. O să fie mai clar după ce o să 
lămurim situaţia lui Cardone. 

— E acasă. 

— Presupunem că e acasă fiindcă n-am avut nici un motiv 
se găsim altă explicaţie. 

— Ce vrei să spui? 

— Familia Cardone a avut oaspeţi la cină. Trei cupluri. 
Au venit cu toţii încoace, într-o maşină cu număr de New York. 
Cei care-i supravegheau spuneau că au plecat în grabă la 
douăsprezece şi jumătate... Acum mă întreb dacă în maşina aia 
nu se afla cumva şi Cardone. Era întuneric. S-ar fi putut să fie. 

— Hai să verificăm. Pe amîndoi. La Biltmore n-o să fie o 
problemă. Pentru Cardone o să-l punem pe Da Vinci să mai 
dea un telefon. 

Optsprezece minute mai tîrziu, cei doi oameni ai legii 
stăteau pe scaunele din față ale unui automobil, la cîteva sute 
de metri de casa lui Tanner. Mesajul venit prin staţia radio se 
auzi clar. 

— Avem informaţii, domnule Fassett. Telefonul lui Da 
Vinci n-a rezolvat nimic. Doamna Cardone spunea că soţul 
ei nu se simte bine; dormea în camera de oaspeţi şi nu voia 
să-l deranjeze. Apropo, ne-a închis telefonul în nas. La 
Biltmore s-a confirmat. Nu e nimeni în camera zece-douăzeci 
şi unu. Tremayne nici măcar n-a dormit acolo. 

— Mulţumesc, New York, zise Laurence Fassett şi 
închise stația radio. Privi spre Jenkins. Îţi poţi imagina un om 
precum Cardone refuzînd să vorbească la telefon la ora patru 
treizeci dimineaţa? Cu Da Vinci? 

— Nu e acolo. 

— Nici Tremayne. 

| T îi spusese că putea să stea acasă joi. Nu că ar 
fi avut nevoie de permisiunea lui; nimic nu-l mai 
putea obliga să plece. Fassett îi mai zisese că urma să ia legătura 
cu el de dimineață. Avea să pună la punct planurile definitive 
pentru protecția absolută a familiei lui Tanner. 

Directorul de ştiri îmbrăcă o pereche de pantaloni 
kaki şi luă cu el la parter un tricou şi pantofii de tenis. Se 
uită la ceasul din bucătărie: era şapte fără douăzeci. Copiii 
aveau să mai doarmă încă cel puţin o oră şi jumătate. Ali, 
cu puţin noroc, ar fi dormit pînă la nouă şi jumătate sau 
zece. 

Tanner se întreba cîți oameni se aflau afară. Fassett 
spusese că era o întreagă armată, însă la ce ar fi folosit o 
armată dacă Omega îl voia mort? La ce servise o armată 
oamenilor legii aflați în pădure la ora trei şi jumătate dimineața? 

Erau prea multe posibilități. Prea multe ocazii. Acum, Fassett 
trebuia să înțeleagă acest lucru. Situația se deteriorase. Dacă 
ilogicul devenise real, dacă familiile Osterman, Cardone sau 
Tremayne chiar făceau parte din Omega, el nu putea să-i 
întîmpine în pragul ușii ca şi cum nimic nu s-ar fi întîmplat. Era 
absurd! 

Se duse la uşa bucătăriei și ieşi în linişte afară. Avea să 
se îndrepte spre pădure pînă cînd ar fi văzut pe cineva. Trebuia 
să ia legătura cu Fassett. 

— Bună dimineața. 

Era Jenkins, cu cearcăne întunecate sub ochi din cauza 
oboselii. Stătea pe pămînt, imediat după liziera pădurii. Nu 
putea fi văzut din casă, nici dinspre piscină. 

— Salut. N-ai de gînd să dormi? 

— O să fiu schimbat la opt. Nu contează. Dar dumneata? 
Eşti epuizat. 

— Uite, vreau să-l văd pe Fassett. Trebuie să-l văd înainte 
să facă alte planuri. 

Polițistul îşi privi ceasul. 

— Avea de gînd să te sune după ce-i spuneam noi că 
te-ai sculat. Nu cred că se aştepta să te trezeşti așa devreme. 
Totuşi, s-ar putea să fie bine. Aşteaptă puțin. 

Jenkins făcu cîţiva paşi în pădure şi se întoarse cu o 
stație radio învelită într-o prelată. 

— Haide! O să mergem cu maşina. 

— De ce nu poate veni aici? 

— Calmează-te. Nimeni nu se poate apropia de casa 
dumitale. Vino să-ți arăt. 

Jenkins luă stația radio de curea şi-l conduse pe Tanner 
spre o cărare nou-creată în pădurea ce înconjura proprietatea 
lui. La fiecare zece sau cincisprezece metri se aflau oameni, 
îngenuncheați, aşezaţi sau culcați pe burtă, uitîndu-se către 
casă, nevăzuţi, dar controlînd totul. Cînd Jenkins şi Tanner 
se apropiau de cîte un om, erau scoase armele. Jenkins dădu 
staţia unui om de pe flancul estic. 

— Cheamă-l pe Fassett. Spune-i că sîntem în drum spre 
el, zise polițistul. 

— Asasinul de-azi noapte l-a lichidat pe agent de teamă 
să nu fie recunoscut. O fracțiune din Omega ar fi fost 
identificată, iar aşa ceva era inacceptabil. 

Fassett își sorbea cafeaua, privindu-l pe Tanner. 

— A mai existat un fel de avertisment, însă asta nu te 
priveşte pe dumneata. 

— A fost omorît la cincizeci de metri de casa mea, de 
familia mea! Totul mă priveşte! 

— Foarte bine!... Încearcă să înţelegi. Am putea 
presupune că au fost transmise informațiile asupra dumitale; 
nu uita, eşti doar Tanner jurnalistul, nimic altceva. Acum dau 
roată precum șoimii, prudenți unul față de celălalt. Nici unul 
nu ştie dacă ceilalți au complici... Ucigaşul — un tentacul din 
Omega — făcea o supraveghere pe cont propriu. A dat peste 
agent; n-avea altă soluție decît să ucidă. Nu-l cunoştea, nu-l 
văzuse niciodată. Singurul lucru cert era faptul că, oricine 
l-ar fi postat acolo, şi-ar fi făcut griji dacă omul nu raporta. 
Cel care răspundea de acel om din pădure ar fi venit şi l-ar fi 
găsit. Ăsta a fost avertismentul — moartea lui. 

— Nu poți fi sigur de asta. 

— Nu avem de-a face cu amatori. Ucigaşul știa că trupul 
neînsuflețit urma să fie îndepărtat înainte de venirea zorilor. 
Ți-am spus încă de la Washington că Omega e fanatică. Un 
trup decapitat, la cincizeci de metri de casa dumitale, e genul 
de eroare care amintește de o execuţie comisă de NKVD. 
Dacă Omega a comis crima. Dacă nu... 

— De unde ştii că n-au lucrat împreună? Dacă familiile 
Osterman, Cardone sau Tremayne sînt implicate, puteau să fi 
plănuit întreaga acțiune. 

— Imposibil. N-au mai luat legătura unii cu alții de cînd 
a început hărţuirea. I-am transmis fiecăruia dintre ei poveşti 
contradictorii, presupuneri ilogice, jumătăți de adevăr. Am 
trimis telegrame deviate prin Ziirich şi am dat telefoane de la 
Lisabona. Mesajele au fost transmise de străini pe străzi 
lăturalnice. Toate cele trei cupluri sînt debusolate. Nici unul 
nu ştie ce fac ceilalți. 

Din fotoliul aflat lîngă fereastra motelului, agentul 
numit Cole ridică ochii spre Fassett. Ştia că acesta din urmă 
nu putea fi absolut sigur de ultima sa afirmaţie. Pierduseră 
urma cuplului Osterman timp de aproape douăsprezece 
ore. În ce-i privea pe Tremayne şi Cardone, exista un in- 
terval, între trei şi trei treizeci, în care nu fuseseră 
supravegheați. Cu toate astea, îşi zise Cole, Fassett era 
îndreptățit să facă acele afirmaţii. 

'— Unde-i familia Osterman? Spuneai azi-noapte — 
azi-dimineaţă — că nu ştiai nimic de ei. 

— I-am găsit. La un hotel din New York. Din cîte am aflat, 

e puţin probabil ca Osterman să se fi aflat în zonă azi-noapte. 

— Dar nici de asta nu eşti sigur. 

— Am spus că e puţin probabil. 

— Şi eşti convins că trebuie să fi fost unul dintre ei? 

— Aşa credem. Aproape sigur, ucigaşul e un bărbat. l-a 
trebuit... o forță enormă... Cunoştea zona din jurul casei dumitale 
mai bine decît noi. Şi trebuie să ştii că ţi-am studiat proprietatea 
timp de mai multe săptămîni. 

— Atunci, pentru numele lui Dumnezeu, opreşte-i! 
Înfruntă-i! Nu-i poţi lăsa să continue! 

— Pe care din ei? întrebă calm Fassett. 

— Pe toți! Un om a fost ucis! 

Fassett puse deoparte ceașca de cafea. 

— Dacă procedăm aşa cum sugerezi, ceea ce trebuie să 
admit că e tentant — nu uita, un om de-al meu a fost 
omorît —, nu numai că pierdem orice şansă de a demasca Omega, 
dar ne asumăm şi un risc în privința dumitale şi a familiei dumitale, 
pe care nu-l pot justifica. 

— Nu ne-am putea asuma riscuri mai mari, iar dumneata 
ştii asta. 

— Nu ești în pericol. Nu atîta vreme cît continui să te 
comporti normal. Dacă intervenim acum, admitem implicit că 
week-end-ul e o capcană. Care nu putea fi întinsă fără concursul 
dumitale... În felul ăsta v-am semna certificatele de deces. 

— Nu înţeleg. 

— Atunci, crede-mă pe cuvînt, zise Fassett cu asprime. 
Omega trebuie să vină la noi. Nu există altă cale. 

Tanner tăcu, privindu-l cu atenție pe Fassett. 

— Asta nu-i întru totul adevărat? Ceea ce spui e... e tardiv. 

— Eşti foarte perspicace. 

Fassett îşi luă ceaşca şi se duse la masa pe care se afla 
un termos cu cafea. 

— Mai e doar o zi. Cel mult două. Pînă atunci, o parte 
din Omega va ceda. Nu avem nevoie decît de o singură trădare 
şi totul s-a terminat. 

— Iar o încărcătură de dinamită în casa mea ne va trimite 
la dracu”. 

— Nu se va întîmpla nimic de genul ăsta. Nu se vor 
comite acte de violență. Nu împotriva dumitale. Cu alte 
cuvinte, dumneata nu eşti important. Ai încetat să mai fii. Ei 
vor fi preocupați doar unul de celălalt. 

— Dar treaba de ieri după-amiază? 

— Am pus în circulaţie o versiune a poliției. A fost vorba 
despre un jaf. Mai curînd bizar, însă totuşi un jaf. Exact cum 
crede soția dumitale că s-a întîmplat, în felul în care gîndeşte 
ea că s-au petrecut lucrurile. Nu trebuie să negi nimic. 

— Vor afla că e o minciună. Așa or s-o considere. 

Calm, Fassett ridică privirea de la termos. 

— Atunci o să descoperim Omega, nu? O să aflăm care 
dintre ei e făptaşul. 

— Şi eu ce-ar trebui să fac? Să pun mîna pe telefon şi să 
te chem? S-ar putea ca ei să aibă alte idei... 

— O să auzim fiecare cuvînt rostit în casa dumitale, 
începînd cu primul dumitale oaspete de mîine după-amiază. În 
dimineața asta, mai tîrziu, vor veni doi depanatori de televizoare 
ca să-ţi repare aparatele stricate în timpul jafului. În timp ce vor 
instala cablul de antenă, vor monta şi microfoane peste tot în 

casa dumitale. O dată cu primul sosit de miine, vor fi activate. 

— Vrei să spui că n-o să le activezi pînă atunci? 

Cole interveni. 

— Nu, n-o să le activăm. Nu ne interesează intimitatea 
dumitale, ci doar siguranța dumitale. 

— Ar fi bine să te duci acasă, spuse Fassett. Jenkins o să 
te lase la capătul sudic al proprietăţii dumitale. N-ai putut să 
dormi şi ai ieşit să te plimbi. 

Tanner porni încet către uşă. Se opri şi se uită înapoi 
spre Fassett. 

— E ca la Washington, nu? Nu-mi laşi nici o altă 
posibilitate. 

Fassett îi întoarse spatele. 

— Păstrăm legătura. În locul dumitale, m-aș destinde, 
m-aş duce la Club. Joacă tenis, înoată. Alungă-ţi gîndurile 
negre! O să te simţi mai bine. 

Tanner se uita la spatele lui Fassett, nevenindu-i să 
creadă. Era dat afară, la fel ca un funcţionar neînsemnat trimis 
la plimbare înainte de o întrunire politică importantă. 

— Hai, zise Cole, ridicîndu-se, o să te conduc la maşină. 
În timp ce mergeau, adaugă: Ar trebui să știi că moartea acelui 
om, azi-noapte, complică sarcina lui Fassett mai mult decît îți 
poți închipui. Moartea aia îl viza pe el. A fost un avertisment 
la adresa Jui. 

Directorul de ştiri se uită cu atenţie la Cole. 

— Ce vrei să spui? 

— Există anumite semne între vechii profesioniști, iar 
acesta e unul dintre ele. Acum, dumneata eşti lipsit de 

importanță. Fassett e un tip strălucit. A pus niște forțe în mişcare 
şi nimic nu le mai poate opri. Cei care au conceput Omega 
înțeleg ce s-a întîmplat. Şi încep să-şi dea seama că ar putea fi 
puşi în dificultate. Vor ca omul care controlează situaţia să ştie 
că se vor întoarce. Cîndva. Un om decapitat înseamnă un 
masacru, domnule Tanner. I-au omorît soţia. Au rămas trei copii 
pe care trebuie să-i apere. 

Tanner se simţi din nou copleşit de dezgust. 

— În ce fel de lume trăiţi voi? 

— În aceeași lume ca şi dumneata. 

Jo dimineață, la ora zece şi un sfert, cînd se trezi, în 

# primul moment Alice nu-şi dori decît să rămînă în 

pat pentru totdeauna. Auzea gîlceava copiilor la parter şi 

cuvintele indescifrabile, dar calme ale soţului ei care încerca 

să aplaneze disputa. Se gîndi la remarcabila lui bunătate, pe 

care o manifesta de fiecare dată în pofida preocupărilor lui 
majore. Nu era rău, după atîţia ani de căsnicie. 

Poate că soțul ei nu se dovedea la fel de activ sau 
spectaculos ca Dick Tremayne ori tot atît de puternic ca Joe 
Cardone sau, în fine, la fel de spiritual şi strălucit ca Bernie 
Osterman, dar n-ar fi schimbat locul cu cel al lui Ginny, Betty 
sau Leila pentru nimic în lume. Chiar dacă ar fi trebuit să ia 
viața de la capăt, ea l-ar fi așteptat pe John Tanner sau pe 
cineva asemenea lui. Era un soi rar de bărbat. Voia să împartă 
cu cineva, trebuia să împartă. Totul. Nici unul din ceilalți n-o 

făcea. Nici măcar Bernie, deși el semăna cel mai mult cu John. 
Pînă şi Bernie avea mici secrete, din cîte spunea Leila. 

La început, Alice se întrebase dacă nevoia soțului ei de 
a împărți totul izvora doar din compasiunea lui față de ea. 
Deoarece era demnă de milă, înțelegea asta fără să se 
autocompătimească. Cea mai mare parte a vieţii ei, înainte 
de a-l cunoaşte pe John Tanner, şi-o petrecuse mutîndu-se 
dintr-un oraș în altul sau căutînd un adăpost. Tatăl ei, un 
autodeclarat tămăduitor al relelor lumii, nu era niciodată în 
stare să rămînă prea mult timp într-un loc. Un John Brown al 
zilelor noastre. 

În final, ziarele îl catalogaseră drept... lunatic. 

Pînă la urmă, poliția din Los Angeles îl omorîse. 

Ea îşi amintea:articolul. 


Los Angeles, 10 februarie 1945 — Jason McCall, despre 
care autorităţile cred că s-a aflat în solda comuniştilor, a 
fost împuşcat astăzi în faţa locuinţei sale de lîngă canion, în 
vreme ce ieşea din casă minuind ceea ce părea să fie o armă. 
Poliția din Los Angeles şi agenți ai FBI au descoperi! 
domiciliul lui McCall după cercetări minuţioase... 


Poliţia din Los Angeles şi agenții FBI nu se mai 
obosiseră să precizeze faptul că arma lui Jason McCall era 
doar o bucată încovoiată de metal, căreia el îi spunea 
„brăzdarul“ său. 

Din fericire, Alice se afla la o mmătuşă din Pasadena atunci 
cînd avusese loc asasinatul. Îl cunoscuse pe studentul la 

jurnalistică John Tanner cu prilejul anchetei întreprinse după 
moartea tatălui ei. Autorităţile din Los Angeles ceruseră o 
anchetă publică. Nu trebuia creat un martir. Voiseră să clarifice 
faptul că în nici un caz moartea lui McCall nu fusese o crimă. 

Din păcate, însă, aşa stăteau lucrurile. 

Tînărul jurnalist — proaspăt întors din război — înțelesese 
asta şi catalogase fapta ca atare. Şi, deşi articolul lui nu ajutase 
cu nimic familia McCall, îl apropiase de fata tristă şi derutată 
care devenise soția lui. 

Alice îşi curmă şirul gîndurilor și se întoarse pe burtă. 
Totul era de domeniul trecutului. Acum se afla acolo unde 
dorise să fie. 

Cîteva minute mai tîrziu, auzi voci necunoscute de 
bărbaţi în holul de la parter. Dădu să se ridice din pat, cînd 
uşa se deschise şi soțul ei pătrunse în cameră. El zîmbi Și se 
aplecă spre ea, sărutînd-o uşor pe frunte, dar, în ciuda gestului 
său degajat, ea îl simţi oarecum încordat. 

— Cine e jos? întrebă ea. 

— Depanatorii de televizoare. Rebranşează aparatele, 
dar antena din exterior e stricată. Urmează să localizeze 
defecțiunea. 

— Asta înseamnă că trebuie să mă scol. 

— Aşa e. Nu-mi asum riscul să te las în pat în prezența a 
doi bărbaţi bine făcuți, îmbrăcaţi în salopete. 

— Şi tu ai purtat cîndva salopetă. Îți aminteşti? În ultimul 
an de facultate, cînd lucrai la o stație de benzină. 

— Îmi mai amintesc că, atunci cînd veneam acasă, salopeta 
cădea de pe mine cu o uşurinţă alarmantă. Hai, scoală-te! 

Era încordat, îşi zise ea; îşi impunea controlul asupra 
situației, asupra sieşi. O anunţă că, în ciuda problemelor ce 
apăreau joia la birou, în acea zi avea să stea acasă. 

Explicaţia lui era simplă. După cele întîmplate în 
după-amiaza zilei trecute, indiferent de continuarea 
investigaţiei de către poliţie, nu voia să-și părăsească familia 
cel puţin pînă cînd nu se va clarifica totul. 

Invită întreaga familie la Club, unde el şi cu Ali jucară 
o partidă de dublu cu vecinii lor, Dorothy şi Tom Scanlan. 
Tom avea reputaţia de a fi atît de bogat încît nu mai muncea 
de zece ani. 

Ali fu surprinsă să constate înverşunarea soțului ei de a 
cîştiga. Se simți ruşinată cînd John îl acuză pe Tom că punctase 
o minge în afara terenului şi de-a dreptul umilită atunci cînd 
el trimise, neobișnuit de violent, o minge care trecu razant pe 
lîngă faţa lui Dorothy. 

Cîştigară setul, iar familia Scanlan refuză să mai joace 
unul. Așa că se duseră la piscină, unde John îi agasă la culme 
pe chelneri. Spre sfîrşitul după-amiezei, îl zări pe McDermott 
şi insistă ca acesta să bea un pahar cu ei. John îi spuse soţiei 
sale că McDermott venise la Club ca să-l anunţe pe unul din 
membri că maşina lui depăşise de mult timpul de parcare 
înregistrat de un contor din oraş. 

Şi, în mod periodic, Tanner se ducea la telefonul din 
clădirea Clubului. Ar fi putut cere să i se aducă un aparat la 
masa de lîngă piscină, dar nu fusese de acord. Pretinse că 
interviurile lui Woodward deveneau tot mai aprinse, iar el 
prefera să nu vorbească în public. 

Alice nu-l crezu. Soțul ei avea multe talente şi poate că 
cel mai rafinat era capacitatea lui de a-şi păstra calmul în 
condiţii de mare presiune psihică. Totuşi, în acea zi aproape 
că intrase în panică. 

Se întoarseră acasă la ora opt. Tanner îi trimise pe copii 
la culcare; Alice se revoltă. 

— M-am săturat! zise ea pe un ton categoric. Îşi împinse 
soțul în camera de zi şi-l prinse de braţ. Te porți necugetat, 
dragul meu. Ştiu ce simți. Și eu trec prin aceeaşi stare, însă tu 
n-ai făcut toată ziua decît să dai ordine pe un ton răstit. Fă 
asta! Fă aia! Aşa ceva nu-ţi stă în fire. 

Tanner își aminti de Fassett. Trebuia să rămînă calm, 
normal. Chiar şi cu Ali. 

— Îmi pare rău. Presupun că e o reacție întârziată. Dar 
ai dreptate. lartă-mă! 

— Povestea aia e încheiată, adăugă ea, sesizînd graba 
cu care-şi cerea scuze. A fost groaznic, dar acum totul e în 
regulă. S-a terminat. 

O, Doamne, îşi zise Tanner. Ar fi vrut din tot sufletul 
să fi fost atît de simplu. 

— S-a terminat, iar eu n-am purtat prostește şi vreau ca 
soția mea să-mi spună că mă iubeşte şi să bem ceva, apoi să 
mergem la culcare împreună. O sărută uşor pe buze. Și asta, 
doamnă, e cea mai bună idee pe care am avut-o azi. 

— Ţi-a luat mult timp pînă să ajungi la ea, zise ea cu un 
zîmbet. Mie or să-mi trebuiască vreo cîteva minute. I-am 
promis lui Janet că o să-i citesc o poveste. 

— Ce-o să-i citeşti? 

— Frumoasa şi bestia. Gîndeşte-te la asta! Se desprinse 
din braţele lui, mîngîindu-i fața cu degetele. Acordă-mi 
zece-cincisprezece minute. 

Tanner o privi traversînd holul spre scări. Trecuse prin 
atîtea necazuri, iar acum se ivise situația asta imposibilă. 

Se uită la ceas. Era opt şi douăzeci şi Ali avea să rămînă 
sus cel puțin zece minute, poate chiar de două ori pe-atit. 
Hotări să-l sune pe Fassett la motel. 

N-avea să fie o conversație obişnuită cu Fassett. Fără 
instrucțiuni binevoitoare, fără predici. Era sfîrşitul celei de-a 
treia zile; trei zile de hărțuire a suspecților din Omega. 

John Tanner voia amănunte. Era îndreptăţit să le 
primească. Fassett fu alarmat, iritat de întrebările precise ale 
directorului de ştiri. 

— N-am timp să te sun ori de cîte ori cineva traversează 
strada. 

— Aştept un răspuns. Week-end-ul începe mîine, şi dacă 
vrei să merg mai departe, trebuie să-mi spui ce s-a întîmplat. 
Unde sînt ei acum? Care au fost reacţiile lor? Trebuie să ştiu. 

Urmă o pauză de cîteva secunde. Cînd se auzi, vocea 
lui Fassett era resemnată. 

— Foarte bine... Tremayne a rămas la New York, 
azi-noapte. Ţi-am spus asta, îți aminteşti? Cînd se afla la 
Biltmore, s-a întîlnit cu un bărbat pe nume Townsend. Acesta 
e un cunoscut escroc de bursă la Zürich. Cardone şi soţia lui 
au fost la Philadelphia azi după-amiază. Ea şi-a vizitat familia 
din Chestnut Hill, iar el s-a dus la Bala Cynwyd, să se 
întîlnească cu un tip despre care ştim că e o persoană 

importantă din Mafia. S-au întors la Saddle Valley în urmă 
cu o oră. Soții Osterman se află la Plaza. Au cinat aseară 
tîrziu cu un cuplu numit Bronson — prieteni de mai mulţi ani, 
care figurează pe lista neagră a procurorului general. 

Fassett se opri, așteptîndu-l pe Tanner să vorbească. 

— Şi nu s-au întîlnit unul cu altul? Nici măcar n-au vorbit 
la telefon? Nu şi-au făcut planuri? Vreau adevărul! 

— Dacă au vorbit, au făcut-o de la telefoane pe care nu 
le putem controla, adică ar fi trebuit să se afle în același timp, 
la nişte telefoane publice, ceea ce nu s-a întîmplat. Știm că nu 
s-au întîlnit, fiindcă i-am supravegheat. Dacă vreunul dintre 
ei are planuri, sînt individuale, nu coordonate... Mizăm pe 
asta, aşa cum ţi-am spus. Asta-i tot. 

— Nu pare să existe vreo legătură? Cu nici unul dintre 
ei? 

— Aşa e. La concluzia asta am ajuns. 

— Dar nu te aşteptai. Spuneai că vor intra în panică. 
Omega trebuia să fie alertată pînă acum. 

— Cred că sînt. Fiecare dintre ei. Separat. Presupunerile 
noastre se confirmă. 

— Ce dracu” înseamnă asta? 

— Gîndeşte-te! Un cuplu aleargă la un mafiot puternic. 
Altul se întîlneşte cu o familie tot atît de fanatică pe cît e 
oricine din prezidiul sovietic. lar avocatul poartă o discuţie 
neașteptată cu un hoț internațional de titluri de valoare din 
Zürich. Asta înseamnă panică. NKVD-ul are multe tentacule. 
Fiecare dintre ei se află pe marginea prăpastiei. Tot ce-avem 
de făcut e să aşteptăm. 

— Începînd de mîine, așteptarea n-o să mai fie atît de 
uşoară. 

— Poartă-te firesc. O să descoperi că poți acționa destul 
de uşor pe două planuri. Întotdeauna se întîmplă aşa. Nu e 
nici o primejdie, chiar dacă reuşeşti doar pe jumătate. Ei sînt 
acum prea preocupaţi unul de altul. Nu uita, nu trebuie să 
ascunzi întîmplarea de ieri după-amiază. Vorbeşte despre ea. 
Fii volubil. Comportă-te cît mai firesc. 

— Şi îţi închipui că ei or să mă creadă? 

— N-au de ales! Nu înţelegi asta? Ţi-ai creat o reputație 
ca reporter de investigaţii. Trebuie să-ți amintesc .că o 
investigaţie se termină atunci cînd subiecții intră în conflict? 
De cînd lumea, ăsta-i finalul. 

— Iar eu sînt catalizatorul inocent? 

— Ar fi bine să crezi asta. Cu cît eşti mai inocent, cu atît 
mai fericit va fi sfîrşitul. 

Tanner îşi aprinse o țigară. Nu-l mai putea contrazice 
pe omul legii. Logica lui era prea solidă. lar siguranța, 
securitatea, sfinta bunăstare a lui Ali şi a copiilor se aflau în 
mîinile acestui profesionist imperturbabil. 

— Foarte bine. O să-i întîmpin pe toți în pragul uşii, ca 
pe nişte surori şi frați de mult rătăciți. 

— Asta-i metoda. Și dacă vrei, sună-i pe toţi de dimineaţă, 
să te asiguri că vor veni. Cu excepția familiei Osterman, 
desigur. Procedează ca de obicei... Şi nu uita, noi sîntem aici. 
Cel mai sofisticat echipament care a existat vreodată pe planetă 
lucrează pentru dumneata. Nici cea mai mică armă n-ar putea 
să treacă de uşa dumitale. 

— Adevărat? 

— Am şti dacă s-ar afla o lamă de şase centimetri în 
buzunarul cuiva. Prezenţa în casă a unui pistol de zece 
centimetri ar determina evacuarea tuturor în şaizeci de 
secunde. 

Tenner închise telefonul şi trase adînc din ţigară. În 
timp ce-și desprindea mîna de pe receptor, avu sentimentul — 
senzație fizică — de plecare, salt, dispariţie. 

Trăia o senzație stranie, un sentiment copleşitor de 
singurătate. 

Apoi înţelese despre ce era vorba, iar asta îl tulbură 
profund. 

Echilibrul lui depindea acum de un om numit Fassett. 
Se afla cu totul sub controlul lui. 


PARTEA A TREIA 
Week-end-ul 


17 


Vj i opri în fața casei lui Tanner. Cîinele lui John, 
vînjosul Welsh terrier, alerga de colo-colo pe alee, 
lătrînd scurt de cîte ori avansa ori se retrăgea, aşteptînd pe 
cineva care să priceapă că oaspeţii erau bineveniţi. Janet 
traversă în fugă pajiştea din față. Uşa taxiului se deschise şi 
familia Osterman coborî. Cei doi aveau în braţe cutii cu 
cadouri, frumos ambalate. Şoferul căra o valiză mare. 

Din casă, Tanner îi privi pe amîndoi: Bernie purta o 
jachetă scumpă şi pantaloni bleu; Leila era îmbrăcată într-un 
costum taior alb cu un lanţ de aur în jurul taliei, cu fusta mult 
deasupra genunchilor şi cu o pălărie moale, cu boruri largi, 
care-i acoperea partea stîngă a feţei. Întruchipa simbolul 
succesului californian. Totuşi, exista o ciudățenie în legătură cu 
Bemie şi Leila; începuseră să cîştige cu adevărat bine doar de 
nouă ani încoace. Sau poate că succesul lor era doar o faţadă, se 
întrebă Tanner în vreme ce-i privea aplecîndu-se şi îmbrățişîndu-i 
fiica. Fuseseră ei oare, timp de mulţi ani, locuitorii unei lumi în 

care scenariile şi programele de filmare erau doar 
secundare — nişte acoperiri valabile, cum ar fi spus Fassett? 

Tanner se uită la ceas. Arăta ora cinci şi două minute. 
Cuplul Osterman venise devreme — față de programul lor inițial. 
Comiseseă oare prima greşeală? Sau poate că nu se așteptaseră 
ca el să fie acolo. Întotdeauna pleca devreme de la studio cînd 
venea familia Osterman, dar nu atît de repede încît să fie acasă 
înainte de cinci și jumătate. În scrisoarea ei, Leila spusese clar 
că avionul lor de la Los Angeles ajungea la Aeroportul Kennedy 
pe la cinci. O cursă care să întîrzie era de înțeles, ceva normal. 
O aeronavă care să ajungă înainte de ora programată părea puțin 
improbabil. 

Trebuia să aibă o explicaţie. S-ar fi obosit să i-o ofere? 

— Johnny! Pentru numele lui Dumnezeu! Mi s-a părut mie 
că aud cîinele lătrînd. Au venit Bernie şi Leila. De ce stai acolo? 

Ali venise din bucătărie. 

— A, scuze... Voiam doar s-o las pe Janet să schimbe 
cîteva cuvinte cu ei. 

— Du-te afară, aiuritule! Eu o să pun ceva pe foc. 

Soţia lui se întoarse la bucătărie, iar Tanner se apropie 
de uşa din față. Se uită la clanţa din alamă, simțindu-se ca un 
actor înainte de a interpreta primul său rol dificil. Nesigur — 
total nesigur — de primirea ce avea să i se facă. 

Îşi umezi buzele și își netezi fruntea cu dosul palmei. Apăsă 
clanţa cu grijă şi deschise repede uşa. Cu cealaltă mînă trase 
zăvorul paravanului şi ieşi afară. 

Week-end-ul lui Osterman începuse. 

— Bine-aţi venit, Schreiberi! strigă el cu un zîmbet larg. 

Aşa-i întîmpina de obicei; Bernie se considera foarte 
onorat. 

— Johnny! 

— Bună, dragă! 

La treizeci de metri în faţă, ei îi răspunseră în gura mare, 
afişînd la rîndul lor zîmbete largi. Chiar şi de la acea distanță, 
John Tanner le sesiză privirile atente. Ochii lor îi cercetară pe ai 
lui — o fracțiune de secundă, însă în mod evident. Preţ de o clipă, 
Bernie încetă chiar să zîimbească, rămînînd nemișcat. 

Scena se încheie rapid. Părea că între ei intervenise o 
înțelegere tacită, pentru a pune capăt gîndurilor nerostite. 

— Johnny, ce bine-mi pare că te văd! 

Leila traversă în grabă peluza. John Tanner primi 
îmbrăţişarea ei şi se trezi că-i răspundea cu mai multă afecțiune 
sinceră decît îşi închipuia că ar fi în stare. Ştia de ce. Trecuse 
de primul test, de primele secunde ale week-end-ului lui 
Osterman. Înclină să-i dea dreptate lui Laurence Fassett. Poate 
că, în cele din urmă, se va descurca. 

Fă ceea ce faci în mod obişnuit; poartă-te ca de obicei. 
Nu te gîndi la altceva. 

— John, arăţi grozav, bătrîne! 

— Unde-i Ali, dragă? întrebă Leila, dîndu-se la o parte, 
pentru ca Bernie să-l poată strînge pe Tanner în braţele lui 
lungi, subțiri. 

— Înăuntru. Pregătește ceva. Intraţi! Hai, o să iau eu 
bagajul... Nu, Janet, păpușă, nu poți ridica valiza unchiului 
Bernie. 

— Nu văd de ce nu, rise Bernie. E plină cu prosoape de la 
Plaza. 

— De la Plaza? Tanner nu se putu stăpîni. Credeam că 
abia aţi sosit cu avionul. 

Osterman îi aruncă o privire. 

— Oho. Am venit acum două zile. O să-ți povestesc... 


În mod ciudat, totul era ca în vremurile bune, iar 
Tanner fu surprins să constate că accepta acest fapt. Mai 
funcționa încă acea destindere la revederea lor în carne şi 
oase, fiecare dintre ei dîndu-şi seama că timpul şi distanța 
nu le puteau altera prietenia. Exista încă sentimentul că 
puteau salva conversațiile, spunînd anecdote, sau terminînd 
nişte poveşti începute cu mai multe luni în urmă. Şi Bernie 
era acelaşi; amabilul, reflexivul Bernie cu comentariile lui 
calme, sarcastice despre prăvălia străjuită de palmieri. 
Sarcastice, însă niciodată condescendente; Bernie ridea de 
sine tot atît de tare ca și de lumea profesiunii lui, fiindcă 
era lumea lui. 

Tanner îşi aminti cuvintele lui Fassett. 

. o să descoperi că poţi acționa destul de uşor pe 
două planuri. Întotdeauna se întîmplă aşa. 

Fassett avea din nou dreptate... Înăuntru şi afară; 
înăuntru şi afară: 

Privindu-l pe Bernie, Tanner fu surprins să constate că 
Leila îşi tot întorcea ochii de la soțul ei la el. O dată îi susținu 
privirea; ea îşi lăsă ochii în jos, ca un copil care a fost certat. 

În camera de lucru sună telefonul. Zgomotul îi deranjă pe 

toți, în afară de Alice. Pe masa din spatele sofalei se afla o 
derivație a telefonului, dar John îl ignoră şi traversă încăperea 
spre uşa biroului său. 

— O să răspund de acolo. Probabil că mă caută de la 
studio. 

Intrînd în camera de lucru, o auzi pe Leila vorbind în 
şoaptă cu Ali. 

— Dragă, Johnny pare încordat. S-a întîmplat ceva? lar 
Bernie vorbeşte atît de domol, că nu mai poți să scoţi un 
cuvînt. 

— Încordat? Asta nu-i nimic! Să-l fi văzut ieri! 

Telefonul continua să sune. Tanner înţelese că n-ar fi 
fost firesc să nu răspundă. Totuşi, dorea mult să audă reacția 
cuplului Osterman la relatarea lui Ali despre teroarea de 
miercuri. 

Făcu un compromis. Ridică receptorul, îl puse alături 
şi ascultă conversaţia cîteva secunde. 

Urechile lui surprinseră ceva. Bernie și Leila reacționau 
la cuvintele lui Ali prea repede, anticipînd prea mult. Puneau 
întrebări înainte ca ea să-şi termine frazele! Șriau ceva. 

— Alo! Alo! Alo, alo! 

Vocea neliniștită de la celălalt capăt al firului era a lui 
Joe Cardone. 

— Alo, Joe? Scuze, am scăpat receptorul... 

— N-am auzit cînd a căzut. 

— Am covoare moi şi foarte scumpe. 

— Unde? În biroul ăla al tău cu parchet pe jos? 

— Ei, haide, Joe. 


183 


ROBERT LUDLUM 


— Scuze... În oraş a fost o căldură cumplită, iar piața a 
luat-o razna. 

— Aşa-i mai bine. Acum vorbeşti ca tipul vesel pe care-l 
aşteptăm. 

— Vrei să spui că sînt cu toți acolo? 

— Nu. Doar Bernie şi Leila. 

— Au ajuns devreme. Credeam că avionul lor soseşte la 
ora cinci. 

— Au venit acum două zile. 

Cardone începu să vorbească, apoi se opri brusc. Părea 
că-şi ține răsuflarea. 

— E ciudat că n-au sunat. Adică, n-au luat legătura cu 
mine. Ți-au telefonat ție.mai întîi. 

— Nu, cred că au avut treabă. 

— Sigur, dar ce-ai zice... 

Cardone se opri din nou în mijlocul frazei. Tanner se 
întrebă dacă ezitarea asta îl viza pe el; să-l convingă de faptul 
că Bemie şi Joe nu se întîlniseră, că nu vorbiseră unul cu altul. 

— Probabil că Bernie o să ne explice. 

— Da, zise Cardone cu jumătate de gură. Păi, voiam 
doar să-ţi spun că sîntem în întîrziere. O să fac repede un duș 
şi după aceea venim la voi. 

— La revedere. 

Tanner închise telefonul, surprins de calmul său. Îşi dădu 
seama că el controlase conversaţia. O controlase. Trebuia 
s-o facă. Cardone era un tip nervos și nu-l sunase ca să-i 
spună că întîrziase. În primul rînd, nu întîrziase. Voia să afle 
dacă sosiseră ceilalți. Sau dacă aveau să vină. 

Tanner se întoarse în camera de zi şi se aşeză. 

— Vai, dragă! Ali tocmai ne-a spus! Ce cumplit! Pur şi 
simplu îngrozitor! 

— Doamne, John! Ce experienţă teribilă! Poliţia a spus 
că a fost vorba de un jaf? 

— Aşa susţine şi The New York Times. Presupun că asta-i 
versiunea oficială. 

— N-am văzut nimic în The Times, declară ritos Berie. 

— Au fost doar cîteva rînduri pe ultima pagină. O să 
apară săptămîna viitoare un articol mai mare în ziarul local. 

— N-am mai auzit de un jaf ca ăsta, zise Leila. Nu m-aş 
împăca cu aşa ceva, zău că nu. 

Bernie se uită la ea. 

—-Nu ştiu. De fapt, e o lovitură inteligentă. N-a fost 
nimeni identificat, nimeni rănit. 

— Ceea ce nu înţeleg este de ce nu ne-au lăsat în garaj. 

Ali se întoarse către soțul ei. Era o întrebare la care el 
nu răspunsese satisfăcător. 

— Poliţia n-a explicat de ce? întrebă Bernie. 

— Au spus că gazul nu era foarte eficient. Hoţii nu voiau 
ca Ali şi copiii să-şi revină din leşin și să-i vadă. Au fost nişte 
profesionişti. - 

- Înfiorător, spuse Leila. Cum au reacționat copiii? 

— Ray este eroul cartierului, desigur, zise Ali. Janet încă 
nu-şi dă seama ce s-a întîmplat. 

— Unde e Ray? Bernie arătă spre un pachet din hol. 
Sper că nu a depăşit etapa machetelor de avioane. Ăsta e un 
model cu telecomandă. 

— O să fie fericit, spuse Ali. E în pivniţă, cred. John i-a 
dat ceva de făcu. 

— Nu, e afară. În piscină. 

Tanner îşi dădu seama că intervenţia sa, faptul că o 
corectase tăios pe Ali, îi atrăsese atenţia lui Bernie. Pînă și 
Ali fu surprinsă de bruscheţea afirmației lui. 

Aşa să fie, îşi zise Tanner. Să afle cu toții că tatăl ştia, 
în orice clipă, unde se aflau ai lui. 

Cîinele începu să latre în fața casei; dinspre alee venea 
zgomotul unei maşini. Alice se duse la fereastră. 

— Sînt Dick şi Ginny. lar Ray nu e în piscină, adăugă 
ea, zimbindu-i lui John. E în fața casei şi le iese în întîmpinare. 

— Trebuie să fi auzit mașina, zise Leila, fără motiv. 

Tanner se întrebă de ce făcuse ea acea remarcă; de parcă 
l-ar fi supărat. Se duse la uşa din față şi o deschise. 

— Vino înăuntru, fiule. Mai sînt și alți prieteni de-ai tăi 
aici. 

Cînd văzu cuplul Osterman, ochii băiatului scînteiară. 
Ei nu veneau niciodată cu mîna goală. 

— Bună, mătușă Leila. Unchiule Bernie! 

Raymond Tanner, de doisprezece ani, se aruncă în 
braţele Leilei, apoi dădu mîna bărbăteşte, timid, cu 
Bernie. 

— Ți-am adus ceva. De fapt, amicul tău, Merv, ne-a dat 
ideea. 

Bernie se duse în hol și luă pachetul. 

— Sper să-ți placă. 

— Mulţumesc foarte mult. 

Băiatul luă cadoul şi se duse în sufragerie să-l 
despacheteze. 

i Virginia Tremayne îşi făcu apariția — imaginea vie a 
unei formidabile senzualități. Era îmbrăcată într-o cămaşă 
bărbătească cu dungi multicolore și o fustă strâmtă, care-i 
sublinia mișcările trupului. În Saddle Valley existau multe 
femei care o invidiau pe Ginny pentru înfăţişarea sa, dar nu 
în acea casă. Ginny era o prietenă bună. 

— I-am spus lui Dick că l-ai sunat miercuri, îi spuse ea 
lui Tanner, dar el zice că n-ai reuşit să iei legătura cu el. 
Bietul om s-a blocat într-o sală de şedinţe cu nişte tipi cumpliți 
care se ocupă de fuziuni, din Cincinatti sau Cleveland, ori 
aşa ceva... Leila, draga mea! Bernie, iubitule! 

Ginny sărută uşor obrazul lui Tanner şi se strecură cu 
eleganță pe lîngă el. 

Intră şi Richard Tremayne. ÎI privi cu atenţie pe Tanner, 
iar ceea ce văzu îl încîntă în mod evident. La rindul său, Tanner 
îi simţi privirea şi îşi întoarse brusc capul. Tremayne nu avu 
timp să se uite în altă parte. Directorul de ştiri recunoscu în 
ochii avocatului privirea unui doctor care studia o fişă 
medicală. 

Preţ de o clipă, amîndoi sesizară inconștient încordarea. 
Apoi totul trecu, aşa cum se întîmplase şi cu familia Osterman. 
Nici unul din ei nu îndrăzni să prelungească acea stare. 

- Hei, John! Îmi pare rău că n-am primit mesajul tău. 
Ginny spunea că e vorba despre o chestiune juridică. 

— Credeam că ai citit deja. 

— Ce anume, pentru numele lui Dumnezeu? 

— Nu s-a scris prea mult în ziarele din New York, dar o 
să citești în săptămînalul de lunea viitoare. O să ajungem 
celebri. 

— Ce dracu” tot spui? 

— Am fost jefuiți, miercuri. Jefuiți, răpiți, adormiţi cu 
cloroform şi naiba mai ştie ce! 

— Glumeşti! 

— Glumeşte pe dracu”! 

Osterman veni în hol. 

— Ce mai faci, Dick? 

— Bernie! Cum o mai duci, bătrîne? 

Cei doi îşi strînseră mîinile, dar Tremayne părea să nu-l 
scape din priviri John Tanner. 

— Ai auzit ce-a zis? Ce s-a întîmplat, pentru numele lui 
Dumnezeu? Sînt în oraş de marți. N-am avut timp nici să 
ajung acasă. 

— O să-ţi povestim tot. Mai tîrziu. Acum o vă aduc ceva 
de băut. 

Tanner se îndepărtă rapid. Nu se putea înşela în privința 
reacției lui Tremayne. Avocatul nu era doar surprins de ce 
auzise, ci de-a dreptul înspăimîntat. Pînă într-atât, încît simţise 
nevoia să precizeze că plecase de marți de acasă. 

Tanner pregăti băuturile pentru cuplul Tremayne, apoi 
se duse în bucătărie şi se uită dincolo de piscină, către liziera 
pădurii. Deşi nu se vedea nimeni, el ştia că oamenii se aflau 
acolo. Cu binocluri, staţii radio, probabil şi cu mici difuzoare 
în care se auzeau conversațiile ce aveau loc în orice colț al 
casei lui. 

- Hei, John, nu glumeam! Tremayne venise după el în 
bucătărie. Sincer, n-am ştiut nimic. Despre incidentul de miercuri. 
Cum naiba n-ai dat de mine? 

— Am încercat. Am sunat chiar şi la un număr din Long 
Island. La Oyster Bay, mi se pare. 

— Fir-ar să fie! Tu sau Ali trebuia să-i fi spus lui Ginny. Aş 
fi plecat imediat de la întrunire, doar ştii asta! 

— Acum s-a terminat. Ia-ți paharul! 

Tremayne îl duse la buze. Putea să-l bage sub masă pe 
oricare dintre ei. 

— Nu poţi să laşi lucrurile aşa. Dar mai întîi, spune-mi de 
ce m-ai sunat? 

În mod stupid, Tanner nu era pregătit pentru acea întrebare. 

— Nu... nu mi-a plăcut felul în care a condus poliția ancheta. 

— Poliţia? Grăsanul MacAuliff? 

— N-am vorbit cu căpitanul MacAuliff. 

— N-ai dat o declarație? 

— Da... ba da, am dat. Lui Jenkins şi McDermott. 

— Dar pe unde dracu” umbla bătrînul şef? 

— Nu ştiu. Nu era acolo. 

— În regulă, Mac nu se afla acolo. Tu spui că Jenkins și 
McDermott s-au ocupat de caz. Ali mi-a zis că ei v-au găsit... 

— Da. Da, asta m-a scos din sărite. 

— Ce? 

— Nu mi-a plăcut felul cum au reacţionat. Acum m-am 
mai liniştit. Atunci era momentul, din cauza asta am încercat să 
te găsesc. 

— Tu ce crezi? E neglijenţa poliției? Drepturi limitate? Ce 
anume? 

— Nu ştiu, Dick! Am fost alarmat, asta-i tot. Cînd intri în 
panică, ai nevoie de un avocat. 

— Eu, nu. Aș prefera să beau ceva. 

Tremayne se uită în ochii lui Tanner. Acesta din urmă 
clipi — ca un băieţaş învins într-un joc al privirilor. 

— Acum s-a terminat. Hai să mergem în casă. 

— Poate că ar trebui să vorbim mai tîrziu, să stabilim 
natura acestui caz. 

Tanner dădu din umeri, ştiind că Dick nu voia să mai 
abordeze acest subiect. Avocatul era înspăimîntat, iar teama 
împiedica instinctul său profesional să cerceteze cu atenţie 
situaţia. În drum spre camera de zi, Tanner avu senzația că 
Tremayne spunea adevărul despre un aspect al după-amiezei 
de miercuri. El nu fusese acolo. 

Dar ştia cine fusese? 

Pe la ora şase, cuplul Cardone încă nu sosise. Nimeni 
nu întrebă de ce; timpul trecea repede, iar dacă cineva era 
îngrijorat, nu lăsa să se vadă acest lucru. La şase şi zece, 
Tanner observă o maşină ce trecea încet pe lîngă casa lui. 
Era taxiul din Saddle Valley, a cărui capotă neagră reflecta 
intermitent razele soarelui. La geamul din spate, văzu pentru 
o clipă chipul lui Joe Cardone. Joe voia să fie sigur că toți 
oaspeţii sosiseră. Sau dacă mai erau acolo. 

Patruzeci şi cinci de minute mai tîrziu, Cadillacul familiei 
Cardone intra pe alee. Cînd pătrunseră înăuntru, se văzu 
limpede că Joe băuse cîteva pahare. Nu încăpea nici o îndoială, 
deoarece Joe nu era un băutor, nu prea încuraja consumul de 
alcool, iar vocea lui părea ceva mai ridicată decît de obicei. 

— Bemie! Leila! Bun venit în sînul cercurilor oficiale 
din est! 

Betty Cardone, afectata, durdulia, anglicana Betty, se 
alătură entuziasmului soțului ei şi toți patru se îmbrățişară. 

— Betty, arăţi minunat, zise Leila. Joe, Doamne, Joe! 
Cum poate un bărbat să aibă o mină atît de sănătoasă?... Bernie 
şi-a construit o sală de gimnastică şi iată rezultatul! 

— Nu te lega de Bernie al meu! spuse Joe, ținîndu-l de 
umeri pe Osterman. 

— Spune-i, Joe! 

Bernie se apropie de soția lui Cardone şi-o întrebă 
despre copii. Tanner se îndreptă spre bucătărie, întîlnindu-se 
în hol cu Ali care ducea un platou cu aperitive. 

— Totul e pregătit. Putem să mîncăm oricînd, aşa că o 
să stau puţin jos... Adu-mi ceva de băut, da, iubitule? 

— Sigur. Au venit Joe şi Betty. 

Ali rîse. 

— Bănuiam eu... Ce s-a întîmplat, dragul meu? Arăți 
ciudat. 

— Nu, nimic. Mă gîndeam doar că ar fi bine să sun la 
studio. 

Ali se uită la soţul ei. 

— Te rog. Au venit toți. Cei mai buni prieteni ai noştri. 
Hai să ne distrăm! Uită ziua de miercuri, te rog, Johnny. 

Tanner se întinse peste tava cu aperitive şi o sărută. 

— Exagerezi, zise el, amintindu-și de admonestarea lui 
Fassett. Chiar trebuie să sun la studio. 

În bucătărie, Tanner se duse din nou la fereastră. Era trecut 


191 


ROBERT LUDLUM 


de ora şapte, iar soarele coborîse în spatele copacilor înalți din 
pădure. Umbre se întindeau peste peluza din spate şi peste 
piscină. Iar dincolo de umbre se ghicea prezența oamenilor lui 
Fassett. 

Asta era important. 

Şi, după cum spusese Ali, se aflau cu toții acolo. Cei 
mai buni prieteni. 


Platoul de friptură cu legume şi încă o duzină de 
preparate se bucurară de aprecierea comesenilor. Soţiile 
puseră întrebările obişnuite, iar Ali le dădu şi de astă dată 
cîteva amănunte culinare. Bărbaţii începură disputele 
privitoare la meritele diverselor echipe de base-bail, iar în 
pauze, Bernie le dezvăluia alte metode de lucru amuzante — 
şi extraordinare — ale televiziunii din Hollywood. 

După ce femeile părăsiră sufrageria, Tremayne găsi 
ocazia să-l descoasă pe Tanner în legătură cu jaul. 

— Ce dracu” s-a întîmplat miercuri? Lămureşte-ne. Nu 
cred povestea cu spargerea. 

— De ce nu? întrebă Tanner. 

— N-are sens. 

— Nimeni nu folosește gaz în cazuri din astea, adăugă 
Cardone. Bîte, ochi legaţi, un glonț în cap, poate. Dar nu 
gaz. 

— Poate că aveau o gîndire superioară. Au folosit mai 
curînd un gaz inofensiv decît o bîtă. 

— Johnny. Osterman coborî vocea şi se uită în sufragerie. 
Betty ieşi din bucătărie, începu să strîngă nişte farfurii şi zîmbi. 

El îi întoarse zîmbetul. Lucrezi la ceva care ți-ar putea atrage 
duşmănia cuiva? 

— Într-un fel sau altul, îmi închipui că întotdeauna e 
aşa. 

— Mă gîndesc la ceva gen afacerea San Diego. 

Joe Cardone se uită cu atenţie la Osterman, 
întrebîndu-se dacă se gîndise bine înainte de a invoca acel 
exemplu. San Diego fusese o operațiune a Mafiei. 

— Nu, din cîte ştiu eu. Am oameni care fac anchete în 
multe zone, dar nu e nimic de genul ăsta. În orice caz, eu nu 
cred. Cei mai buni oameni ai mei au mînă liberă... Încerci să 
stabileşti o legătură între evenimentele de miercuri şi actualele 
mele preocupări profesionale? 

— Nu ţi-a dat prin minte? întrebă Tremayne. 

— Nu, ce dracu’! Sînt jurnalist profesionist. Tu îţi faci 
probleme dacă lucrezi la un caz neclar? 

— Uneori. 

— Am citit despre emisiunea ta de duminica trecută. 
Cardone se aşeză pe canapea lîngă Tremayne. Ralph Ashton 
are prieteni sus-puşi. 

— Asta-i o prostie. 

— Nu neapărat. Cardone avea o obsesie pentru acest 
cuvînt. L-am cunoscut. E un tip răzbunător. 

— Nu e nebun, interveni Osterman. Nu cred că ar face 
așa ceva. 

— De ce ar face ceva? Orice, în afară de un jaf? 

Tanner își aprinse o ţigară şi încercă să studieze feţele 
celor trei. 

— Fiindcă, ce naiba, nu e o cale firească de a da o 
spargere, exclamă Cardone. 

— Zău? Tremayne se uită la Cardone, aşezat lîngă el pe 
canapea. Eşti expert în jafuri? 

— Nu mai mult decît tine, domnule avocat, zise Joe. 


18 


pon week-end-ului avea ceva artificial; Ali simți 
asta. Poate fiindcă se vorbea mai tare decît de obicei, 
iar rîsetele erau mai sonore. 

De regulă, cînd soseau Bernie şi Leila, începeau cu toții 
să se intereseze calm de problemele fiecărei familii. Starea de 
sănătate a unui copil sau a altuia, decizii în plan profesional — 
toate aceste subiecte erau întotdeauna abordate în primele 
cîteva ore. Soțul ei îi dăduse denumirea de sindromul Osterman. 
Bemie şi Leila scoteau la iveală ce era mai bun în ei toți. Îi 
făceau să vorbească, să comunice cu adevărat unii cu alții. 

Totuşi, acum, nici unul nu îndrăznise să vorbească 
despre vreo experiență personală importantă. Nimeni nu 
adusese în discuţie ceva esențial din viaţa sa recentă — desigur, 
în afară de întîmplarea oribilă de miercuri după-amiază. 

Pe de altă parte, Ali încă îşi mai făcea griji în privinţa 
soțului său — pentru absența lui de la la birou, pentru irascibilitatea 
lui, pentru purtarea lui stranie de miercuri încoace. Poate că 

asta o făcea să-şi închipuie tot soiul de lucruri despre ceilalți. 

Celelalte femei se alăturaseră soţilor lor; Ali strînsese 
resturile de mîncare. Copiii erau în pat. Iar ea se săturase s-o 
asculte pe Betty sau pe Ginny vorbind despre menajere. Ea 
îşi putea permite o menajeră! Ei îşi puteau permite o 
menajeră! Dar Ali nu voia să aibă una! 

Tatăl ei avusese menajere. El le numea „discipole“. 
„Discipole“ care spălau și măturau și aduceau bani şi... 

Mama ei le spunea „menajere“. 

Ali îşi alungă gîndurile şi se întrebă dacă nu cumva băuse 
prea mult. Dădu drumul la robinet şi îşi stropi fața cu apă 
rece. Joe Cardone intră pe uşa bucătăriei. 

— Stăpînul casei mi-a spus că, dacă vreau ceva de băut, 
să-mi iau singur. Nu-mi spune de unde, am mai fost pe-aici. 

— Dă-i drumul, Joe... Ai la îndemînă tot ce-ţi trebuie? 

— Sigur. Un gin grozav; un tonic minunat... Hei, care- 
i problema? Ai plîns? 

— De ce să pling? Mi-am stropit faţa cu apă. 

— Ai obrajii umezi. 

— Ăsta-i efectul apei asupra feței. 

Joe puse jos sticla de tonic şi se apropie de ea. 

— Aveţi cumva necazuri, tu şi cu Johnny?... După- 
amiaza de miercuri... mă rog, a fost un jaf cam ciudat, mi-a 
zis Johnny... Dar dacă e vorba despre altceva, mi-aţi spune, 
nu-i aşa? Adică, dacă ar avea de-a face cu rechini, nu v-aţi 
feri de mine, nu? 

— Rechini? 

— Cămătari. Eu am clienţi la Standard Mutual. Chiar şi 

cîteva acțiuni. Cunosc compania... Tu şi cu Johnny trăiţi foarte 
bine, dar şaizeci de mii de dolari pe an nu mai înseamnă mare 
lucru. 

Alice Tanner îşi ținu răsuflarea. 

— John se descurcă foarte bine! 

—E ceva relativ. După părerea mea, John e într-un mare 
rahat. Nu poate controla situaţia şi nici nu renunță la micul 
lui repat ca să găsească ceva mai bun. Asta-i treaba lui, şi a 
voastră. Dar vreau să-i spui tu din partea mea... Sînt prietenul 
lui. Bunul lui prieten. Şi sînt curat. Absolut curat. Dacă are 
nevoie de ceva, zi-i să mă sune, bine? 

— Joe, sînt mişcată. Zău. Dar nu cred că e nevoie. Serios, 
nu cred. 

— Dar o să-i spui? 

— De ce n-o faci chiar tu? John şi cu mine avem un pact 
nescris. Nu mai vorbim despre salariul lui. La drept vorbind, 
fiindcă sînt de acord cu tine. . 

— Atunci aveți probleme. 

— Nicidecum. Ceea ce înseamnă o problemă pentru tine, 
s-ar putea să nu aibă nici o importanţă pentru noi. 

— Sper să ai dreptate. Spune-i şi asta. 

Cardone se întoarse rapid la bar şi îşi luă paharul. Înainte 
ca Ali să-i poată răspunde, ieşi pe uşă şi se întoarse în camera 
de zi. 

Joe voise să-i spună ceva, iar ea nu înţelesese. 


— Nimeni nu te-a însărcinat pe tine sau pe ceilalți angajați 
ai oricărui canal de ştiri să vă erijaţi în paznici infailibili ai 

adevărului! M-am săturat de situația asta! O suport în fiecare zi. 

Tremayne stătea în fața şemineului, clocotind de furie. 

— Nu infailibili, sigur că nu, răspunse Tanner. Dar nimeni 
nu le-a dat tribunalelor dreptul de a ne împiedica să căutăm 
informații în mod cît se poate de obiectiv. 

— Atunci cînd acele informaţii prejudiciază un client 
sau pe adversarul său, nu aveți dreptul să le faceți publice. 
Dacă au o bază reală, vor fi prezentate în instanță. Aşteptaţi 
să se pronunțe verdictul. 

— Asta-i imposibil şi tu ştii foarte bine. 

Tremayne făcu o pauză, schiță un zîmbet şi oftă. 

— Ştiu. Ca să fim realişti, nu există soluție. 

— Eşti sigur că vrei să găseşti una? întrebă Tanner. 

— Bineînţeles. 

— De ce? Te afli într-o poziţie privilegiată. Dacă cîştigi 
un proces, e bine. Dacă pierzi, pretinzi că instanța a fost 
influenţată de o presă părtinitoare. Faci recurs. 

— Rareori se întîmplă să cîştigi un proces la recurs, zise 
Bemard Osterman, aşezat pe podea, în fața canapelei. Pînă şi 
eu ştiu asta. Se face multă reclamă, dar sînt cazuri rare. 

— Recursul costă bani, adăugă Tremayne, dînd din 
umeri. De cele mai multe ori, fără nici un rezultat. Mai ales 
recursurile corporațiilor. 

— Atunci obligați presa să-şi restrîngă activitatea în cazul 
dosarelor importante. E simplu. 

Joe îşi goli paharul şi-l privi țintă pe Tanner. 

— Nu e simplu, spuse Leila, care stătea într-un fotoliu 
vizavi de sofa. E vorba despre o hotărîre. Cine defineşte 

restrîngerea? Asta vrea să spună Dick. Nu există o definiție 
limpede. 

— Cu riscul de a-mi ofensa soțul, Doamne fereşte — 
Virginia rîse în timp ce vorbea —, eu cred că un public informat 
e la fel de important ca şi o instanță nepărtinitoare. Poate că 
au chiar legătură una cu alta. Sînt de partea ta, John. 

— Din nou e vorba despre judecată, zise soţul ei. Despre 
opinii. Ce este informaţie reală şi ce e informaţie interpretată? 

— Adevărul e unul, spuse Betty cu nonşalanţă. Se uita 
la soțul său, care bea prea mult. 

— Al cui adevăr? Care adevăr?... Să ne imaginăm o 
situaţie ipotetică. Între mine şi John. Să zicem că lucrez de 
şase luni la o fuziune complicată. Ca avocat cu principii 
morale, colaborez cu oameni în a căror cauză cred; prin 
reunirea unui anumit număr de companii, mii de slujbe sînt 
salvate, iar firma în pragul falimentului capătă deodată o viață 
nouă. Apoi vin cîțiva oameni care au avut de suferit — din 
cauza propriei lor prostii — şi încep să ridice obiecții. Să 
presupunem că ajung la John şi încep să țipe: „Trădare!“. 
Fiindcă ei par — doar par, atenție — nişte nedreptățiţi, John 
acordă cauzei lor un minut, doar un minut de transmisie 
televizată în toată țara. Imediat, procesul meu e prejudiciat. 
Şi să nu-mi spuneţi mie că instanțele nu sînt supuse presiunilor 
exercitate de mass-media. Un singur minut poate spulbera 
şase luni de muncă. 

— Crezi că aş permite aşa ceva? 

— Aveţi nevoie de subiecte. Mereu aveţi nevoie de 
subiecte! Sînt momente cînd nu înţelegi treaba asta! 


199 


ROBERT LUDLUM 


Vocea lui Tremayne răsuna în întreaga încăpere. 

Virginia se ridică în picioare. 

— John al nostru n-ar face aşa ceva, iubitule... Eu aş 
mai bea o cafea. 

— O aduc eu, spuse Alice, ridicîndu-se de pe sofa. Se 
uita la Tremayne, surprinsă de neaşteptata lui vehemenţă. 

— Nu fi absurdă, zise Ginny, intrînd în hol. 

— Eu aş bea ceva. 

Cardone ridică paharul, aşteptînd să-i fie umplut. 

— Sigur, Joe. Tanner îi luă paharul. Gin tonic? 

— Asta am băut pînă acum. 

— Chiar prea mult, adăugă soția lui. 

Tanner se duse în bucătărie şi începu să pregătească 
băutura lui Cardone. Ginny era lîngă maşina de gătit. 

— O să dau drumul la reşou; flacăra aragazului s-a stins. 

— Mulţumesc. 

— Şi eu păţesc mereu așa. Se stinge focul şi cafeaua se 
răceşte. 

Tanner chicoti şi turnă tonicul. Apoi înțelese substratul 
neplăcut al comentariului făcut de Ginny. 

— I-am spus lui Ali să cumpere un filtru electric, dar ea 
refuză. 

— John? 

— Da. 

— E o noapte minunată. Ce-ar fi să mergem cu toții la 
piscină? 

— Sigur. Bună idee. O să încălzesc apa din bazin. Stai să-i 
duc paharul lui Joe. 

Tanner se întoarse în camera de zi, la timp ca să audă 
primele acorduri din „Tangerine“. Ali pusese un disc intitulat 
„Șlagăre de demult“. Urmară reacţiile aşteptate, rîsetele de 
recunoaştere. 

— Ţine, Joe. Mai doreşte cineva ceva? 

Toată lumea refuză în cor. Betty se ridicase din 
fotoliu şi se postase în fața lui Dick Tremayne, lîngă 
şemineu. Tanner avea impresia că se certau. Ali era lîngă 
combina stereo şi-i arăta lui Bernie coperta albumului; Leila 
Osterman stătea în fața lui Cardone, privindu-l cum dădea 
ginul pe gît, aparent iritată de faptul că bea atît de 
repede. 

— Ginny şi cu mine o să încălzim apa din piscină. O să 
facem o baie, de acord? V-aţi luat cu toții costumele de baie; 
dacă nu, avem o grămadă în garaj. 

Dick se uită la Tanner. Era o privire ciudată, îşi zise 
directorul de ştiri. 

— N-o învăţa pe Ginny prea multe despre filtrul ăla de 
apă. Eu mă mențin ferm pe poziție. Fără piscină. 

— De ce nu? întrebă Cardone. 

— Prea mulți copii în preajmă. 

— Construieşte un gard, zise Joe, cu o nuanţă de dispreţ. 

Tanner se îndreptă spre ușa din spate de la bucătărie. 
Din salon se auzea un hohot de ris, dar nu era unul de bucurie. 
Părea forţat, întrucîtva aspru. 

Avea Fassett dreptate? Omega îşi arăta semnele? Oare 
ostilitățile începeau, încet-încet, să se facă simţite? 

Afară, se duse la marginea piscinei, la cutia filtrului. 

— Ginny. 

— Sînt aici, lîngă tomatele lui Ali. Aracul ăsta a căzut şi 
nu pot să leg tulpina. 

— Vin imediat. Se întoarse şi porni spre ea. Care din 
ele? N-o văd. 

— Aici, zise Ginny, arătîndu-i. 

Tanner îngenunche şi văzu aracul. Nu căzuse, fusese 
rupt. 

— Unul din copii trebuie să fi trecut în fugă pe-aici. 
Smulse băţul rupt şi aşeză cu grijă planta pe pămînt. O să 
rezolv mîine treaba asta. 

Se ridică. Ginny stătea foarte aproape de el şi-i puse 
mîna pe braţ. El îşi dădu seama că nu puteau fi văzuţi din 
casă. 

— Eu l-am rupt, spuse Ginny. 

— De ce? 

— Voiam să vorbesc cu tine. Singuri. 

Îşi desfăcuse cîțiva nasturi de la bluză. El îi putea vedea 
curbura sînilor. Tanner se întrebă dacă nu cumva era beată. 
Însă Ginny nu se îmbăta niciodată, iar dacă o făcea, nimeni 
nu ştia. 

— Despre ce vrei să vorbim? 

— Despre Dick, în primul rînd. Îmi cer scuze pentru el. 
Poate deveni grosolan... prost-crescut, cînd e supărat. 

— A fost grosolan? Supărat? N-am observat. 

— Ba ai observat. Te-am urmărit. 

— Te-ai înşelat. 

— Nu cred: 

— Hai să terminăm cu piscina. 

— Stai puţin. Ginny rîse înecat. Nu te sperii, nu-i aşa? 

— Prietenii mei nu mă sperie, spuse Tanner, zîmbind. 

— Ştim multe unii despre alții. 

Tanner privi cu atenție chipul lui Ginny, ochii ei, ușoara 
contracție a buzelor. Se întrebă dacă nu cumva în acel mo- 
ment incredibilul avea să-i fie dezvăluit. Dacă era aşa, el ar fi 
ajutat-o să vorbească. 

— Probabil că întotdeauna credem că ne cunoaștem 
prietenii. Uneori mă întreb dacă e aşa. 

— Mă simt foarte atrasă... fizic de tine. Ştiai asta? 

— Nu, nu ştiam, zise Tanner, surprins. 

— N-ar trebui să te deranjeze asta. N-ar afecta-o pe Ali 
pentru nimic în lume. Nu cred că atracţia fizică presupune 
neapărat asumarea unor obligaţii, nu-i aşa? 

— Toată lumea are fantezii. 

— Eviți răspunsul. 

— Cu siguranţă. 

—Ți-am spus, asta nu ţi-ar afecta în nici un fel viața. 

— Sînt om. M-ar afecta. 

— Şi eu sînt om. Pot să te sărut? Merit măcar un sărut. 

Ginny îşi încolăci braţele pe după gâtul uluitului Tan- 
ner Şi îşi apăsă buzele pe ale lui, deschizînd gura. Tanner 
înțelegea că ea îşi dădea toată silinţa să-l excite, dar nu putea 
pricepe de ce. Dacă ea se purta aşa cu bună-știinţă, nu exista 
nici un loc unde-ar fi putut face dragoste. 

Apoi înţelese. Ea îi dădea speranțe. Proceda aşa cu bună 
ştiinţă. 

— Ah, Johnny! Ah, Doamne, Johnny! 

— Bine, Ginny. Bine. Nu... Poate că era chiar beată, îşi 
zise Tanner. Avea să se simtă penibil a doua zi. O să vorbim 
mai tîrziu. 

Ginny se retrase ușor. Buzele ei erau alături de gura 
lui. 

„= Sigur, o să vorbim mai tîrziu... Johnny... Cine e 
Blackstone? 

— Blackstone? 

— Te rog! Trebuie să ştiu! Nimic nu se va schimba, îţi 
promit. Cine e Blackstone? 

Tanner o luă de umeri, obligînd-o să-l privească în față. 
Ea plîngea. 

— Nu cunosc nici un Blackstone. 

— Nu face asta, şopti ea. Te rog, pentru numele lui 
Dumnezeu, nu face asta! Spune-i lui Blackstone să 
înceteze! 

— Dick te-a trimis aici? 

— M-ar ucide dacă ar şti, zise ea încet. 

— Hai să lămurim un lucru. Îmi oferi... 

— Orice doreşti! Dar lasă-l în pace... Soțul meu e un 
om bun. Un om foarte, foarte cumsecade. E un bun prieten 
al tău! Te rog, nu-l răni! 

— ÎI iubeşti. 

— Mai mult decît pe mine însămi. Aşa că, te rog, nu-i 
face rău. Și spune-i lui Blackstone să înceteze! 

Apoi Ginny plecă în fugă spre garaj. 

Ar fi vrut să se ducă după ea şi să se poarte cu blîndeţe, 

dar spectrul lui Omega îl reținu. Se tot întreba dacă Ginny, care 
fusese în stare să i se ofere ca o tîrfă, ar fi fost capabilă şi de 
lucruri mult mai periculoase. 

Dar Ginny nu era o tîrfă. Nepăsătoare, poate, chiar 
provocatoare într-un fel amuzant, inofensiv, dar lui Tanner sau 
vreunui cunoscut de-al lui nu-i trecuse niciodată prin cap că ea 
s-ar culca şi cu altcineva în afară de Dick. Nu părea să fie stilul 
ei. 

Numai dacă nu cumva era tîrfa lui Omega. 

Se auzi din nou un rîs forțat în casă. Tanner desluşi primele 
acorduri ale clarinetului din „Amapola“. Îngenunche şi scoase 
termometrul din apă. | 

Deodată, îşi dădu seama că nu era singur. Leila Osterman 
stătea la cîţiva paşi în spatele lui, în iarbă. leşise în linişte din 
casă, ori poate că fusese el prea ocupat ca să mai audă şi uşa de 
la bucătărie sau zgomotul paşilor ei. | 

— A, bună! M-ai speriat. 

— Credeam că te ajută Ginny. 

— Ea... a scăpat nişte pudră de filtru pe fustă... Uite, 
temperatura e de douăzeci şi două de grade. Lui Joe o să i se 
pară prea mult. 

— Dacă mai poate vorbi. 

- Înţeleg ce vrei să spui, zise Tanner, ridicîndu-se în 
picioare, zîmbitor. Joe nu e un băutor. 

— Se străduieşte să fie. 

— Leila, cum de-aţi venit, tu şi cu Bernie, acum două zile? 

— Nu ţi-a spus el? 

Leila ezită, aparent iritată de faptul că i se transferase ei 
sarcina de a da explicații. 

— Nu. Evident. 

— Se agită prin zonă. A participat la întruniri, dejunuri 
de afaceri. 

— Ce caută? 

— A, proiecte. ÎI ştii pe Bernie; trece prin diverse etape. 
Nu uită niciodată că The New York Times l-a numit cîndva 
palpitant... sau incisiv, niciodată nu-mi amintesc exact. Din 
nefericire, a căpătat gusturi costisitoare. 

— Nu mai înţeleg. 

— Cochetează cu ideea unui serial de clasă; ştii tu, genul 
de modă veche. Companiile cinematografice vorbesc mult 
despre îmbunătățiri. 

— Serios? N-am auzit. 

— Tu lucrezi la ştiri, nu la programe. 

Tanner scoase un pachet de ţigări şi-i oferi una Leilei. 
În timp ce i-o aprindea, observă îngrijorarea, încordarea din 
ochii ei. 

— Bernie e un tip de valoare. Voi doi aţi cîştigat mulți 
bani cu companiile. N-o să aibă probleme; este extrem de 
convingător. 

— Mă tem că e nevoie de ceva mai mult decît de putere 
de convingere, zise Leila. Dacă nu vrei să lucrezi pentru un 
procentaj în cultura non-profit... Nu, e nevoie de influență. 
Enormă. Cît să-i faci pe oamenii cu bani să-şi schimbe părerea. 

Leila trase adînc din țigară, evitînd privirea lui Tanner. 

— Şi el e în stare de aşa ceva? 

— S-ar putea. Cuvîntul lui Bernie are mai multă greutate 
decît acela al oncărui alt scriitor de pe coastă. Are „impact“, 

cum se spune... Ajunge pînă la New York, crede-mă pe cuvînt. 

“ Tanner constată că nu mai voia să vorbească. Durea 
prea tare. Leila aproape că-i mărturisise, îşi zise el. Aproape 
că proclamase puterea Omegăi. Sigur că Bernie avea să fie 
consecvent cu sine. Bernie putea să-i facă pe oameni să se 
răzgîndească, să răstoarne decizii. Însă Omega — iar el era 
inclus în ea — făcea parte din ei. 

— Da, zise el încet. O să te cred pe cuvînt. Bernie e un 
om important. 

Rămăseseră tăcuţi pentru o clipă, apoi Leila vorbi cu 
asprime: 

— Eşti mulțumit? 

— Ce? 

— Te-am întrebat dacă eşti mulțumit. M-ai interogat ca 
un polițai. Pot chiar să-ţi dau o listă a întîlnirilor lui, dacă 
vrei. E vorba despre frizerii, depozite, magazine — sînt sigur 
că toți îți vor confirma că am fost acolo. 

— Ce dracu” tot spui acolo? 

— Ştii foarte bine! Aici nu are loc o petrecere prea 
plăcută, în caz că n-ai observat. Ne purtăm cu toții de parcă 
nu ne-am fi întîlnit niciodată, ca şi cum noile noastre cunoștințe 
ar fi extrem de dezagreabile. 

— Asta n-are nici o legătură cu mine. Poate că ar trebui 
să vă uitaţi la voi înșivă. 

— De ce? 

Leila făcu un pas înapoi. Tanner îşi zise că părea tulburată, 
dar nu putea fi sigur. 

— De ce-am face-o? Ce este, John? 

— Nu poţi să-mi spui 74? 

— Doamne Sfinte, ești pe urmele lui, nu-i aşa? Eşti pe 
urmele lui Bernie. 

— Nu, nu sînt. Nu sînt pe urmele nimănui. 

— Ascultă-mă, John! Bernie şi-ar da viața pentru tine! 
Nu ştii asta? l 

Leila Osterman aruncă ţigara şi se îndepărtă. 


În timp ce Tanner se pregătea să ducă găleata cu clor 
în garaj, Ali ieşi din casă, împreună cu Bernie Osterman. Se 
întrebă preț de o clipă dacă Leila vorbise cu el. Era limpede 
că nu. Soţia lui și Bernie voiau doar să ştie unde pusese el apa 
minerală şi să-i spună că toţi își luaseră costumele de baie. 

Tremayne era în ușa bucătăriei, cu paharul în mînă, 
privindu-i pe cei trei care stăteau de vorbă. Lui Tanner i se 
păru nervos, neliniștit. 

Directorul de ştiri intră în garaj şi puse găleata din plastic 
într-un colţ, lîngă toaletă. Era cel mai răcoros loc. Uşa dinspre 
bucătărie se deschise şi Tremayne cobori treptele. 

— Vreau să vorbim puţin. 

— Sigur. 

Tremayne se răsuci lateral şi se strecură pe lîngă 
Triumph. 

— Nu te-am văzut niciodată conducînd maşina asta. 

— O detest. E un chin să intri şi să ieşi din ea. 

— Eşti băiat mare. 

— E o maşină mică. 

— Eu... voiam să-ţi spun că-mi pare rău din cauza 

tîmpeniilor pe care le-am debitat mai devreme. N-am motive 
de ceartă cu tine. M-a înfuriat un reporter, de la The Wall 
Street Journal, acum cîteva săptămîni, în legătură cu un 
proces. Îți dai seama? The Journal! Firma mea a hotărît să nu 
dea curs incidentului. 

— O presă liberă sau un proces corect. Un argument al 
naibii de valabil! Eu n-aş considera asta o ofensă personală. 

Tremayne se rezemă de Triumph. Vorbi cu prudenţă. 

— Acum cîteva ceasuri, Bernie te-a întrebat — vorbea 
despre întîmplarea de miercuri — dacă lucrezi la ceva 
asemănător cu povestea din San Diego. N-am ştiut niciodată 
mare lucru despre asta, în afară de faptul că mai e uneori 
amintită prin ziare... 

— S-a exagerat mult. A fost vorba despre o serie de 
plăți făcute în port. De către localnici către industriaşi, din 
cîte țin minte. 

— Nu fi aşa modest. 

— Nu sînt. A fost un reportaj grozav şi aproape că am 
luat premiul Pulitzer. Asta mi-a influenţat întreaga carieră. 

— Foarte bine... În regulă... N-o s-o mai lungesc. Faci 
cercetări în legătură cu ceva care mă afectează pe mine? 

— Nu, din cîte ştiu... Asta-i spuneam lui Bernie; am o 
echipă de vreo şaptezeci de oameni, implicați direct în 
strîngerea datelor. Nu le cer rapoarte zilnice. 

— Vrei să spui că nu ştii ce fac ei? 

— Mă subapreciezi, zise Tanner, cu un rîs scurt. Eu aprob 
cheltuielile; nimic nu apare fără ştirea mea. 

Tremayne se îndepărtă de Triumph. 

— În regulă, hai să lămurim treaba asta... Ginny s-a întors 
în casă acum cincisprezece minute. Trăiesc cu fata asta de 
şaisprezece ani. O cunosc bine... Plînsese. A ieșit afară, după 
tine, şi s-a întors plingînd. Vreau să știu de ce. 

— Nu pot să-ți răspund. 

— Ar fi bine să-ncerci!... Eşti invidios pe banii mei, nu-i 
aşa? 

— Nu-i adevărat. 

— Ba da! Crezi că n-am auzit ce spune Ali în spatele 
tău! Iar acum laşi să se înţeleagă subtil, cu nonşalanţă, că 
nimic nu apare fără ştirea ta! Asta i-ai spus soției mele? Trebuie 
să aud amănuntele de la ea? O soţie nu poate depune 
mărturie, ne protejezi? Ce vrei? 

— Află singur! Te-ai implicat în ceva atît de cumplit 
încît ai devenit paranoic? Asta e? Vrei să-mi vorbeşti despre 
asta? 

— Nu. Nu! De ce plingea? 

— Întreab-o tu! 

Tremayne îşi întoarse capul, iar John Tanner văzu trupul 
avocatului tremurînd în vreme ce-şi trecea mîinile peste 
caroseria micului automobil sport. 

— Ne cunoaştem de mult, dar tu nu m-ai înţeles 
niciodată... Nu emite judecăţi de valoare înainte de a-i înțelege 
pe oamenii respectivi. 

Deci asta era, îşi spuse Tanner. Tremayne recunoștea. 
Făcea parte din Omega. 

Apoi Tremayne vorbi din nou şi concluzia aceea se 
spulberă. Se întoarse spre el cu o privire disperată. 

— S-ar putea să nu fiu ireproșabil, ştiu asta, însă mă 
încadrez în limitele legii. Asta-i sistemul. Poate că nu-mi place 
întotdeauna, dar respect acest sistem! 

Tanner se întrebă dacă oamenii lui Fassett instalaseră 
vreun microfon în garaj. Dacă auziseră cuvintele, rostite cu 
atîta amărăciune, sunînd atît de adevărat. Se uită la omul 
distrus din fața lui. 

— Să mergem în bucătărie. Nici unuia dintre noi nu i-ar 
strica un pahar. 


19 


Vice întoarse comutatorul de sub pervazul ferestrei 

=“ «4 de la camera de zi, astfel ca muzica să poată fi 

auzită în difuzoarele din curtea interioară. Erau cu toţii afară, 

pe marginea piscinei. Chiar şi soțul ei şi Dick Tremayne se 

sculaseră în cele din urmă de la masa din bucătărie; stătuseră 

acolo douăzeci de minute şi lui Ali i se păru ciudat faptul că 
vorbiseră foarte puţin. 

— Hei, grațioasă doamnă! 

Era vocea lui Joe, şi Alice se încordă ca un arc. El venea 
dinspre hol, îmbrăcat cu slipul. Corpul lui Joe avea ceva 
neplăcut — făcea ca obiectele din jur să pară mai mici. 

— Nu mai era gheaţă, aşa că am dat un telefon să ne aducă. 

— La ora asta? 

— E mai simplu decît să meargă cineva după ea. 

— Pe cine-ai sunat? 

— Pe Rudy, de la magazinul de băuturi. 

— Acolo e închis. 

Cardone veni spre ea, clătinîndu-se uşor. 

— L-am sunat acasă; nu dormea... Îmi face mici servicii. 
I-am spus să lase două pachete la ușa din față şi să le treacă în 
contul meu. 

— Nu era nevoie. Adică plata. 

— Fiecare bănuţ contează. 

— Scuză-mă. 

Ea se îndreptă spre sofa, fie şi pentru a scăpa de damful 
de gin al lui Cardone. El o urmă. 

— Te-ai gîndit la ce ţi-am spus? 

— Eşti foarte generos, dar nu avem nevoie de ajutor. 

— Aşa a zis John? 

— Aşa ar zice. 

— Deci n-ai vorbit cu el? 

— Nu. 

Cardone îi luă mîna cu blîndeţe. Ea încercă instinctiv 
să şi-o tragă, dar el i-o reținu — ferm, fără ostilitate, doar 
prietenos; totuşi, i-o reţinea. 

— S-ar putea să fiu puţin amețit, dar vreau să mă iei în 
serios... Sînt un om norocos; n-a fost greu deloc... Sincer, 
mă simt chiar puţin vinovat, înţelegi ce vreau să spun? ÎI admir 
pe Johnny. Am o părere foarte bună despre el, fiindcă el 
contribuie... Eu nu prea contribui; eu doar iau. Nu fac rău 
nimănui, dar iau... M-aş simți mult mai bine dacă m-aţi lăsa 
să ofer... ca un fel de schimb. 

El îi lăsă mîna şi, fiindcă fusese luată prin surprindere, 
antebraţul i se lovi de mijloc. Se simţi pentru moment 
stînjenită. Și uimită. 


213 


ROBERT LUDLUM 


— De ce eşti atît de hotărît să ne oferi ceva? 

Cardone se așeză cu greutate pe braţul canapelei. 

— Se mai află cîte ceva. Zvonuri, bîrfe, poate. 

— Despre noi? Despre noi şi banii noştri? 

— Oarecum. 

— Ei bine, nu-i adevărat. Pur şi simplu nu-i adevărat. 

— Atunci hai să pun problema altfel. Acum trei ani, cînd 
Dick, Ginny, Bemie și Leila au mers cu noi să schiem la 
Gstaad, tu şi cu Johnny n-aţi vrut să veniţi. Corect? 

Alice clipi, încercînd să urmărească logica lui Joe. 

— Da, îmi amintesc. Ne gîndeam că ar fi mai bine să 
ducem copiii la Nassau. 

— Dar acum John e foarte interesat de Elveţia, nu-i aşa? 

Corpul lui Joe se legăna uşor. 

— Nu, din cîte ştiu eu. Nu mi-a vorbit despre asta. 

— Atunci, dacă nu Elveţia, poate Italia. N-ar fi exclus 
să-l intereseze Sicilia; e un loc foarte pitoresc. 

— Pur şi simplu nu te înţeleg. 

Cardone se ridică de pe braţul canapelei şi se ținu pe 
picioare. 

— Noi doi nu ne deosebim prea mult, nu-i aşa? Adică, 
încrederea de care ne bucurăm n-am moştenit-o... A trebuit 
să ne-o cîştigăm, fiecare în felul său... 

— Cred că asta-i ceva jignitor. 

— Îmi cer scuze, n-am vrut să te ofensez... Nu doresc 
decît să fiu cinstit, iar cinstea începe acolo unde te afli... unde 
ai fost. 

— Eşti beat. 

— Cu siguranță. Sînt beat şi nervos. O combinaţie 
groaznică... Vorbeşte cu John. Spune-i să nu-şi facă griji în 
legătură cu Elveţia sau Italia, în regulă? Spune-i, nu contează 
cum, că eu sînt curat şi că îmi plac oamenii care contribuie, 
dar nu fac rău altora... Că o să plătesc. 

Cardone făcu doi paşi spre Ali şi-i luă mîna stîngă. 
Delicat, dar stăruitor, i-o duse la buze, cu ochii închişi, şi-i 
săruta palma. Ali mai văzuse genul ăla de sărut; în copilărie, 
îi surprinsese pe adepții fanatici ai tatălui ei făcînd la fel. Apoi 
Joe se întoarse şi porni şovăitor spre hol. 

De la fereastră, o variaţie de lumină, o reflectare, o 
modificare a clarităţii îi atrase privirea lui Ali. Întoarse 
capul. Ceea ce văzu o făcu să îngheţe. Afară, pe pajişte, la 
numai doi metri de geam stătea Betty Cardone, într-un 
costum alb de baie, scăldată în lumina albastru-verzuie a 
piscinei. 

Betty văzuse ce se întîmplase între Alice şi soţul ei. 
Alice îi citea asta în ochi. 

Soția lui Joe se uita cu atenţie pe fereastră, iar privirea 
ei era nemiloasă. 


Vocea plină a tînărului Sinatra plutea în aerul cald al 
nopții de vară, în timp ce cuplurile stăteau în jurul piscinei. 
Pe rînd — lui John Tanner i se păru că nu erau niciodată doi — 
„unul sau altul dintre ei intra în apă şi se bălăcea alene. 

Femeile vorbeau despre şcoli şi copii, în vreme ce 
bărbaţii, de partea cealaltă a bazinului, discutau mai puţin 
calm despre bursă, politică şi o economie de neînțeles. 

Tanner stătea la baza trambulinei, lîngă Joe. Nu-l văzuse 
niciodată atît de beat şi-l ţinea sub observaţie. Dacă unii sau 
toți cei de-acolo făceau parte din Omega, Joe era cea mai 
slabă verigă. Avea să cedeze primul. 

Se iscară mici dispute, repede potolite. La un moment 
dat, vocea lui Joe se auzi mai tare şi Betty reacționă rapid, 
însă calm. 

— Eşti beat, bărbate. Fii atent! 

— Joe are dreptate, Betty, spuse Bernie, bătîndu-l pe 
genunchi pe Cardone. A fost o zăpuşeală teribilă la New York 
azi, îţi aminteşti? 

— Şi tu ai fost la New York, Bemie, interveni Ginny 
Tremayne, întinzîndu-şi picioarele peste marginea bazinului. 
A fost chiar aşa de cald? 

— O zăpușeală teribilă, iubito. 

Vorbise Dick, de pe malul celălalt. Tanner îi surprinse 
pe Osterman şi Tremayne schimbînd o privire. Comunicarea 
lor tăcută se referea la Cardone, dar asta nu însemna că el, 
Tanner, trebuia să înțeleagă sau să observe ceva. Apoi Dick 
se ridică şi întrebă cine mai voia să bea un pahar. Numai Joe 
îşi exprimă dorința. 

— Mă duc eu, zise Tanner. 

— Rămîi pe loc, răspunse Dick. Tu ai grijă de jucătorul 
de base-ball. Oricum, vreau s-o sun pe fată. I-am spus să se 
întoarcă la unu; e aproape două. În ziua de azi trebuie să 
verifici. 

— Eşti un tată deplorabil, spuse Leila. 

— Cîtă vreme nu sînt bunic. 


216 


OPERAŢIUNEA OMEGA 


Tremayne traversă peluza spre uşa bucătăriei. 
Urmară cîteva secunde de tăcere, apoi femeile reluară 
conversaţia lor relaxată, iar Bernie cobori de pe 
marginea bazinului în apă. Joe Cardone şi Tanner nu 
vorbeau. i 

Cîteva minute mai tîrziu, Dick ieşi pe uşa de la bucătărie, 
aducînd două pahare. 

— Hei, Ginny! Peg era nervoasă că am trezit-o. Ce zici 
de asta? 

— Cred că este plictistă de întîlnirea ei. 

Tremayne se apropie de Cardone şi-i întinse paharul. 

— Ține, fundaşule. 

— Am fost mijlocaş. Îl încercuiam pe Levi Jackson al 
tău de la Yale Bowl! 

— Sigur. Dar am vorbit cu Levi. Spunea că te fentau 
întotdeauna. Era de-ajuns să strige „sos tomat“ şi tu o zbugheai 
pe tuşă! 

— Al naibii de amuzant! L-am terminat pe ticălosul ăla 
negru! 

— El vorbeşte frumos despre tine, zise Bernie, zîmbind 
de la marginea bazinului. 

— Iar eu vorbesc frumos despre tine, Bernie! Şi despre 
marele Dick, prezent aici! Cardone se ridică greu în picioare. 
Vorbesc frumos despre voi toți! 

— Hei, Joe... 

Tanner se depărtă de trambulină. 

— Zău, Joe, stai jos, îi ordonă Betty. O să cazi în apă. 

— Da Vinci! 

Era doar un nume, dar Cardone îl strigase. Apoi repetă: 

— Da Vinci... Rosti sunetele lungindu-le, cu un pronunțat 
accent italian. 

— Ce înseamnă asta? întrebă Tremayne. 

— Tu să-mi spui! răcni Cardone în tăcerea încordată 
din jurul piscinei. 

— E nebun, zise Leila. 

— E beat mort, dacă nu deranjează pe nimeni exprimarea 
mea, adăugă Ginny. 

— Fiindcă noi nu puteam — eu, cel puţin, nu — să-ți 
spunem ce e un Da Vinci, poate că ne explici tu. 

Berni vorbise încet. 

— Încetează! Încetează! 

Cardone îşi strînse pumnii de două ori la rînd. Osterman 
ieşi din apă şi se apropie de Joe. Miinile îi atîrnau pe lîngă 
corp. 

— Liniştește-te, Joe. Te rog... Linişteşte-te. 

— Ziirichhhhh! 

Tanner avu impresia că țipătul lui Joe Cardone fusese 
auzit de la cîţiva kilometri. Se întîmplase! O spusese! 

— Ce vrei să zici, Joe? 

Tremayne făcu un pas şovăitor spre Cardone. 

— Ziirich! Asta vreau să spun! 

— E un oraș în Elveţia! Şi ce altceva? Osterman stătea 
în faţa lui Cardone; n-avea de gînd să fie îndurător. Spune ce 
înţelegi prin asta! 

— Nu! 

Tremayne îl luă pe Osterman de umăr. 

— Să nu vorbești cu mine, ţipă Cardone. Tu eşti cel care... 

— Încetaţi! Toţi! 

Betty stătea în picioare pe suprafața betonată de la capătul 
piscinei. Tanner n-ar fi crezut niciodată că soția lui Cardone 
putea avea atita forță. 

Dar aşa era. Cei trei bărbaţi se depărtară unul de altul ca 
nişte cîini bătuți. Femeile se uitară la Betty, apoi Ginny şi Leila 
se îndepărtară, în timp ce Ali rămase nemişcată, fără să priceapă 
NIMIC. 

Betty continuă, revenind la tonul de gospodină blîndă, de 
periferie, care părea să fie: 

— V-aţi purtat cu toții ca nişte copii şi ar fi mai bine ca Joe 
să meargă acasă. 

— Eu... cred că putem să bem cu toţii un pahar înainte de 
culcare, Betty, spuse Tanner. Ce zici? 

— Pe-al lui Joe să-l diluezi, răspunse Betty cu un zîmbet. 

— Nu se poate altfel, zise Bernie. 

— Le aduc eu. 

Tanner se întoarse către ușă. 

— Vine toată lumea? 

— Stai puţin, Johnny! Era Cardone, pe chipul căruia se 
aşternuse un rînjet larg. Eu sînt băiatul cel rău, aşa că lasă-mă să 
te ajut. În plus, vreau să merg la baie. 

Tanner intră în bucătărie înaintea lui Cardone. Era tulburat, 
uluit. Se aşteptase ca, atunci cînd Joe strigase cuvîntul „Zürich“, 
totul să se încheie. Ziirich reprezenta cheia care ar fi trebuit să 
declanșeze prăbuşirea. Totuși, nu se întîmplase aşa. 

Dimpotrivă, intervenise o situație contrară. Fusese impus 

un control; provenind de la cea mai improbabilă sursă pe care 
şi-o putea imagina — Betty Cardone. 

Deodată, în spatele lui se auzi o izbitură. Tremayne 
stătea în pragul uşii, uitîndu-se la Cardone, care se prăbuşise 
la pămînt. 

— Aşa! O masă de muşchi de la Princeton tocmai a 
leşinat!... Să-l ducem la maşina mea. Eu sînt șoferul în seara 
asta. 

Leşinat? Tanner nu credea. Cardone era într-adevăr 
beat. Dar nu părea să fie pe punctul de a se prăbuşi. 


20 


(pei trei bărbaţi se îmbrăcară repede şi-l aşezară 

=/ pe Cardone pe scaunul din față al maşinii lui 
Tremayne. Betty şi Ginny stăteau pe bancheta din spate. 
Tanner continua să observe faţa lui Joe, mai ales ochii, 
încercînd să descopere vreun semn de prefăcătorie. Nu văzu 
însă nimic. Totuşi, ceva era fals, îşi zise el; mişcările exagerate 
ale lui Cardone aveau prea mare precizie. Oare Joe se 
acoperise cu o platoșă de tăcere ca să-i pună la încercare pe 
ceilalți? se întrebă el. 

Sau autocontrolul său fusese alterat de tensiunea 
crescîndă? 

— Fir-ar să fie! exclamă Tremayne. Mi-am uitat jacheta în 
casă. 

— i-o aduc eu la Club mîine dimineaţă, spuse John. Noi 
sîntem programaţi la unsprezece. 

— Nu, mai bine o iau acum. Am lăsat nişte note în buzunar; 
s-ar putea să am nevoie de ele... Stai aici cu Bernie. Mă întorc 
imediat. 

Dick alergă în casă şi îşi luă jacheta de pe un fotoliu din 
hol. Se uită la Leila Osterman, care lustruia tăblia unei mese 
din camera de zi. 

— Dacă fac treaba asta acum, poate că familiei Tanner 
o să-i mai rămînă ceva mobilă, zise ea. 

— Unde-i Ali? 

— În bucătărie. 

Leila continuă să frece tăblia mesei. Cînd Tremayne 
intră în bucătărie, o găsi pe Ali umplînd maşina de spălat 
vase. 

— Ali? 

— Ah!... Dick. Joe e în regulă? 

— Joe e bine... Ce face John? 

— Nu e afară cu voi? 

— Eu sînt aici. 

— E tîrziu; sînt prea obosită pentru glume. 

— Nu prea-mi arde de glume... Noi sîntem buni prieteni, 
Ali. Tu şi cu Johnny însemnați mult pentru noi, pentru mine 
şi Ginmy. 

— Şi noi avem aceleaşi sentimente pentru voi; ştii asta. 

— Credeam că ştiu. Ascultă-mă... 

Tremayne se înroşise la față; înghițea mereu în sec, 
incapabil să-și stăpînească zbaterea pronunţată a ochiului stîng. 

— Nu judecați oamenii. Nu-l lăsa pe John să dea 
publicității... opinii care fac rău oamenilor înainte de a înțelege 
motivaţia faptelor lor. 

— Nu pricep ce... 
— E foarte important, o întrerupse Tremayne. El ar trebui 

să înțeleagă. E o greşeală pe care eu n-o comit niciodată în 
instanță. Întotdeauna încerc să înțeleg. 

Alice sesiză ameninţarea din tonul vocii lui. 

— Îți sugerez să-i spui lui ce ai de zis. 

— Așa am făcut, dar el nu mi-a răspuns. De aceea mă 
adresez ţie... Nu uita, Ali. Nimeni nu e în totalitate ceea ce 
pare a fi. Numai cîțiva dintre noi sînt mai inventivi. Ţine minte 
lucrul ăsta! 

Tremayne se răsuci pe călcîie şi plecă; cîteva clipe mai 
tîrziu, Ali auzi ușa din față închizîndu-se. Uitîndu-se către 
uşa deschisă a bucătăriei, îşi dădu seama că altcineva era prin 
preajmă. Se auzea sunetul inconfundabil al unor paşi înăbuşiți. 
Cineva trecuse prin sufragerie şi se oprise în cămara ei, după 
colț, nevăzut. Ea se duse încet, în tăcere, spre arcadă. Cînd se 
întoarse spre mica încăpere, o văzu pe Leila stînd nemişcată 
lîngă perete, privind drept înainte. 

Leila ascultase conversaţia din bucătărie. Rămase cu 
gura căscată cînd o văzu pe Ali, apoi rîse, fără nici o urmă de 
veselie. Ştia că fusese surprinsă. 

— Am venit să mai iau o cîrpă. 

Ridică mîna în care avea o cîrpă de praf şi se întoarse în 
sufragerie fără alte comentarii. 

Alice stătea în mijlocul cămării, întrebîndu-se ce lucru 
îngrozitor li se întîmplase tuturor. Era ceva ce tulburase 
profund vieţile celor aflaţi în acea casă. 

Se urcaseră în pat; Ali stătea întinsă pe spate, John pe 
partea stîngă, la distanţă de ea. Cuplul Osterman se afla dincolo 

de hol, în camera de oaspeţi. Era prima dată cînd rămăseseră 
singuri în acea noapte. 

Alice ştia că soțul ei era extenuat, însă nu mai putea 
amîna întrebarea. 

— Au apărut nişte probleme între tine, Dick şi Joe, nu-i 
aşa? 

Tanner se răsuci în pat; ridică ochii spre tavan, aproape 
uşurat. Știa că urma să vină acea întrebare şi învățase pe de rost 
răspunsul. Era încă o minciună; începuse să se obişnuiască cu 
minciunile. Dar rămăsese foarte puțin timp — Fassett îl asigurase 
de lucrul ăsta. Îi vorbi cu nonşalanţă: 

— Eşti teribil de isteață. 

— Da? 

Se întoarse pe o parte şi îşi privi soțul. 

— E ceva neplăcut, dar o să treacă. Ţi-am pomenit de 
afacerea aia cu acţiuni despre care perora Jim Loomis în tren? 

— Da. Nu voiai ca Janet să se ducă la prînz... adică la 
familia Loomis. 

— Aşa e... Ei bine, Joe şi Dick s-au combinat cu Loomis. 
Eu le-am spus să n-o facă. 

— De ce? 

— Am verificat. 

— Ce? 

— Noi aveam cîteva mii puse deoparte, care ne aduc 
cinci la sută dobîndă. Mi-am zis: de ce nu? Așa că l-am sunat 
pe Andy Harrison — el e şeful departamentului juridic de la 
Standard, l-ai cunoscut anul trecut de Paşte. El a făcut nişte 
cercetări. 

— Şi ce-a aflat? 

— Toată afacerea pute. E o operațiune putredă. 

— E ilegală? 

— Probabil că va fi săptămîna viitoare... Harrison sugera 
să facem ceva pe tema asta. Să realizăm o emisiune grozavă. 
Le-am spus asta lui Joe și Dick. 

— O, Doamne! Că o să faci un program pe tema asta? 

— Nu-ţi face griji. Avem material pentru cîteva luni 
de-acum încolo. Nu e o urgență. Şi chiar dacă am realiza 
emisiunea, i-aş preveni. Ar putea ieşi la timp din afacere. 

Ali îşi aminti vorbele lui Cardone și Tremayne: Ai vorbit 
cu el? Ce-a spus? Nu-l lăsa să emită opinii... Fuseseră 
alarmaţi, iar acum ea înțelegea de ce. 

— Joe şi Dick sînt teribil de îngrijoraţi, ştii asta, nu? 

— Da. Am presupus. 

— Ai presupus? Pentru numele lui Dumnezeu, sînt 
prietenii tăi!... Sînt speriaţi de moarte! 

— Bine. Bine. Miine, la Club, o să le spun să stea liniștiți... 
Vulturul de la San Diego nu mai iese la vînătoare. 

— Zău, ai dat dovadă de cruzime! Nu-i de mirare că sînt 
cu toții așa de supăraţi! Ei îşi închipuie că pregăteşti ceva 
cumplit. 

Ali îşi aminti de silueta nemişcată a lui Leila, lipită de 
zidul cămării, ascultîndu-l pe Tremayne care se ruga şi 
ameninţa în bucătănie. 

— l-au spus şi cuplului Osterman. 

— Eşti sigură? Cum? 

— Nu contează, nu e important. Îşi închipuie, probabil, 

că eşti un monstru... Mîine dimineaţă, te rog să-i linişteşti. 

— Ţi-am zis că aşa o să fac. 

— Asta explică multe. Țipătul ăla dement de la piscină, 
certurile... Zău că sînt supărată pe tine. 

Dar Alice Tanner nu era supărată; necunoscutul îi 
devenise cunoscut. Putea face față situației. Se lăsă pe spate, 
încă preocupată, îngrijorată, dar ceva mai calmă decît fusese 
cu cîteva ceasuri în urmă. 

Tanner închise ochii şi răsuflă adînc. Ali îi dăduse 
crezare. Mai repede decît și-ar fi închipuit. Acum deveni mai 
stăpîn pe sine, putea schimba realitatea mai uşor. 

Fasset avusese dreptate, putea să-i dirijeze pe toți. 

Pînă și pe Ali. 


2 1 


KOY lîngă fereastra dormitorului. Nu se vedea luna, 
doar norii se deplasau lent pe cerul nopții. Coborî 
privirea spre zona laterală a peluzei şi către pădurea de dincolo 
de ea şi, deodată, se întrebă dacă nu cumva ochii îi jucau 
feste. Văzuse clar licărul unei țigări aprinse. Cineva se plimba 
şi fuma fără să se ferească! Iisuse! Oare nu-și dădea seama că 
scotea la iveală faptul că locuinţa era supravegheată? 

Apoi se uită mai atent. Omul purta un halat de baie. 
Era Osterman. Văzuse Bernie ceva? Auzise ceva? Tanner se 
duse rapid, pe tăcute, spre ușa dormitorului şi ieşi afară. 

— Mi-am închipuit eu că eşti treaz şi te plimbi prin casă, 
zise Bernie, care stătea într-un şezlong şi privea apa din 
piscină. Seara asta a fost un dezastru. 

— Nu sînt aşa de sigur. 

— Atunci, probabil că ţi-ai pierdut văzul şi auzul. A fost 
o noapte fierbinte. Dacă am fi avut cu toții cuțite, piscina asta 
ar fi fost plină de sînge pînă acum. 

— Exagerezi, cu mentalitatea ta hollywoodiană. 

Tanner se așeză la marginea apei. 

— Sînt scriitor. Observ și extrag esenţialul. 

— Cred că greşeşti, zise Tanner. Dick mi-a spus că era 
stresat din cauza programului său de lucru. Joe s-a îmbătat. 
Şi ce-i cu asta? 

Osterman îşi răsuci piciorul peste şezlong și se ridică în 
capul oaselor. 

— Poate că te întrebi ce fac aici... A fost o presimțire, 
ceva instinctiv. Mă gîndeam că o să cobori şi tu. Nu păreai în 
stare să dormi, ca şi mine. 

-Mă intrigi. 

— Fără glumă. E timpul să vorbim. 

— Despre ce? 

Osterman se ridică şi se duse lîngă Tanner. Aprinse 
țigară de la ţigară. | 

— Ce-ţi doreşti cel mai mult? Pentru tine şi familia ta? 

Lui Tanner nu-i venea să-şi creadă urechilor. Osterman 
începuse cu cea mai banală introducere imaginabilă. Totuşi, 
răspunse ca şi cum ar fi luat întrebarea în serios. 

— Linişte, cred. Linişte, hrană, adăpost, bunuri pămâînteşti. 
Astea-s cuvintele-cheie? 

— Le ai pe toate astea. În orice caz, pentru nevoile 
actuale. 

— Atunci chiar că nu te înţeleg. 

— Ţi-a trecut vreodată prin minte că nu mai ai 
posibilitatea de a opta? Întreaga ta viață e programată să 
îndeplinească o funcţie predeterminată, înţelegi? 

— Îmi închipui că e ceva universal. Nu pun în discuţie 
treaba asta. 

— Nici n-ai putea. Sistemul nu ţi-ar permite. Eşti antrenat 
pentru ceva anume; cîştigi experienţă şi asta faci tot restul vieții 
tale. Fără alte discuţii. 

— Eu aş fi un fizician atomist sub orice critică; tu n-ai fi 
deloc potrivit în neurochirurgie, zise Tanner. 

— Sigur că totul e relativ; nu vorbesc despre fantezii. Eu 
spun că sîntem controlați de forțe pe care nu le mai putem stăpîni. 
Am ajuns la vîrsta specializării, iar ăsta e semnul morții. Trăim 
şi muncim înăuntrul unor cercuri date; nu ni se permite să le 
depăşim limitele, nici măcar să ne uităm în jur. Cred că afirmația 
e valabilă mai ales pentru tine. Eu, cel puțin, am o oarecare 
libertate de a alege rahatul cu care să lucrez. Oricum, tot rahat 
e... Sîntem sufocați. 

— Eu rămîn la ce am şi nu mă plâng. În plus, riscurile mele 
sînt destul de bine calculate. 

— Dar n-ai susţinere! Nimic! Nu-ţi poţi permite să te ridici 
şi să spui: ăsta-s eu! Nu în privinţa banilor, nu poţi! Nu avînd 
astea de plătit! 

Osterman îşi învîrti brațul, arătînd spre casa și terenul lui 
Tanner. 

-E posibil să nu pot... în privința banilor. Dar cine poate? 

Osterman trase şezlongul şi se aşeză. Se uită în ochii lui 
Tanner şi vorbi încet: 

— Există o cale. Şi sînt dispus să te ajut. Se opri o clipă, 
de parcă şi-ar fi căutat cuvintele, apoi începu să vorbească din 
nou. Johnny... 

Osterman tăcu iarăși. Tanner se temea că n-o să continue, 
că n-o să aibă curaj. 

— Te ascult. 

— Trebuie să am nişte... asigurări; asta-i foarte important! 

Osterman vorbea repede, cuvintele rostogolindu-se unul 
după altul. Deodată, atenţia celor doi se îndreptă spre casă. 
Lumina din dormitorul lui Janet Tanner se aprinsese. 

— Ce-i asta? întrebă Bernie, fără să-şi ascundă teama. 

- E Janet. Aia e camera ei. Am reuşit s-o convingem că 
trebuie să aprindă lumina atunci cînd se duce la baie. Altfel se 
loveşte de toate lucrurile din cale şi ne ține pe toţi treji timp 
de douăzeci de minute. 

Apoi străpunse aerul. Sfîşietor, plin de groază. Țipătul 
unui copil. 

Tanner ocoli în fugă piscina şi năvăli pe uşa bucătăriei. 
Țipetele continuau şi luminile se aprinseră şi în celelalte trei 
dormitoare. Bernie Osterman şi Tanner alergară spre camera 
fetei. Fugiseră atît de repede încît Ali și Leila abia avuseseră 
timp să iasă din dormitoarele lor. 

John se năpusti pe ușă, fără să mai apese pe clanță. Uşa 
se dădu de perete şi cei patru pătrunseră înăuntru. 

Copila stătea în mijlocul camerei, deasupra corpului 
Welsh terrierului familiei Tanner. Fata nu se putea opri din 
tipat. 

Cîinele zăcea într-o baltă de sînge. Capul îi fusese tăiat. 

John Tanner îşi luă fiica şi alergă cu ea în hol. Mintea 
nu-i mai funcţiona. Avea în fața ochilor doar imaginea teribilă 
a cadavrului din pădure, alternînd cu cea a căţelului. Iar în 

urechi cuvintele oribile ale bărbatului din parcarea motelului 
Howard Johnson. „Un cap retezat înseamnă un masacru.“ 

Trebuia să preia controlul asupra situaţiei, trebuia. 

O văzu pe Ali şoptind ceva la urechea lui Janet şi 
legănînd-o în braţe. Îşi dădea seama că fiul lui plîngea la cîțiva 
paşi de el şi percepea silueta lui Bernie Osterman, care-l 
liniştea. Apoi auzi cuvintele Leilei. 

„ — O iau eu pe Janet, Ali. Du-te la Johnny. 

Tanner sări în picioare, înfuriat. 

— Dacă o atingi, te omor! Ai auzit, te omor! 

— John! 

Ali ţipa la el, nevenindu-i să-şi creadă urechilor. 

— Cum vorbeşti? 

— Ea era vizavi! Nu înţelegi? Ea era vizavi! 

Osterman alergă spre Tanner, îl împinse şi-l lipi cu 
umerii de perete. Apoi îl plesni cu putere peste faţă. 

— Cîinele ăla e mort de ceasuri întregi! Acum încetează! 

De ceasuri întregi. Nu puteau să fie ceasuri întregi. 
Abia se întîmplase. Se aprinsese lumina şi capul fusese 
tăiat. Cineva retezase capul cățelului... lar Leila se afla 
vizavi de camera fetei. Ea şi cu Bernie. Omega! Un 
masacru! 

Bernie îi luă capul în mîini. 

— Trebuia să te lovesc. Îţi ieşiseși din minţi... Haide, 
revino-ți. E teribil, de-a dreptul teribil, ştiu. Şi eu am o fiică. 

Tanner încercă să se concentreze. Mai întîi ochii, apoi 
gîndurile. Toţi se uitau la el, chiar şi Raymond, care suspina 
lîngă uşa camerei lui. 

— Nu e nimeni aici? 

Tanner nu se putu stăpîni. Unde erau oamenii lui Fassett‘ 
Unde Dumnezeu erau? 

— Cine, iubitule? Ali îi înconjură talia cu braţul, ajutîndu- 
să nu cadă. 

— Nu e nimeni aici. Afirmația fusese rostită încet. 

— Noi sîntem aici. Şi-o să chemăm poliția. Chiar acum 

Bernie puse mîna lui Tanner pe balustradă şi cobori scările 
cu el. Tanner se uita la bărbatul suplu, puternic, ce-l sprijinea 
N-a înţeles Bernie? El era Omega. Soția lui era Omega! N 
putea să telefoneze la poliție! 

— Poliţia? Vrei să vină poliția? 

— Cu siguranţă. Dacă a fost o glumă, e cu siguranţă ce: 
mai dezgustătoare pe care am văzut-o vreodată. Sigur că vreat 
să vină poliția. Tu, nu? 

— Ba da. Bineînţeles. 

Ajunseră în camera de zi; Osterman preluă comanda. 

— Ali, sună la poliţie! Dacă nu ştii numărul, sună l: 
centrală! Apoi se duse în bucătărie. 

Unde erau oamenii lui Fassett? 

Alice traversă încăperea spre telefonul bej din spatele 
canapelei. Imediat, deveni limpede că nu mai era nevoie sè 
sune. 

Fasciculul unui reflector trecu prin fereastra din față. 
luminînd peretele camerei de zi. În sfîrşit, oamenii lui Fasseti 
sosiseră. 

Auzind soneria la uşa din față, Tanner se ridică brusc de 
pe canapea şi intră în hol. 

— Am auzit nişte țipete şi am văzut luminile aprinse. S-a 
întîmplat ceva? 

Era Jenkins, care-şi ascundea cu greu neliniştea. 

— Aţi întîrziat puţin! zise Tanner calm. Ar fi bine să 
intrați! Omega a fost aici. 

— Nu te enerva. 

Jenkins pătrunse în hol, urmat de McDermott. Osterman 
ieşi din bucătărie. 

— Iisuse! Da” ştiu că vă mişcați repede! 

— Schimbul de la douăsprezece la opt, domnule, spuse 
Jenkins. Am văzut luminile aprinse şi oameni agitîndu-se. E 
ceva neobişnuit la ora asta. 

— Sînteţi foarte ageri, iar noi vă sîntem recunoscători... 

— Da, domnule, îl întrerupse Jenkins şi intră în sufragerie. 
Care-i problema, domnule Tanner? Poţi să ne spui sau preferi 
să vorbim între patru ochi? 

— Nu e vorba de nici un secret, domnule poliţist. 

Osterman îl urmase pe ofițer şi vorbise înainte ca Tan- 
ner să poată răspunde. 

— În primul dormitor pe dreapta, la etaj, e un cîine. E 
mort. 

— Da? 

Jenkins era nedumerit. Se întoarse către Tanter. 

— I-a fost tăiat capul. Retezat. Nu ştiu cine a făcut-o. 

Jenkins vorbi calm: 

— Înţeleg... O să ne ocupăm de asta. Se uită peste umăr 
la partenerul lui, rămas în hol. Adu-mi prelata pentru 
victime, Mac. 

— Imediat. 

McDermott ieşi afară. 

— Pot să folosesc telefonul ăsta? 

— Sigur. 

— Trebuie informat căpitanul MacAuliff. O să-l sun 
acasă. 

Tanner nu înțelegea. Asta nu ţinea de competența 
poliției. Era Omega! Ce făcea Jenkins? De ce-l suna pe 
MacAuliff? Trebuia să ia legătura cu Fassett! MacAuliff era 
un ofițer al poliției locale; acceptabil, poate, însă cu o funcție 
cert politică. MacAuliff răspundea în faţa consiliului munici- 
pal din Saddle Valley, nu în fața guvernului Statelor Unite. 

— Crezi că e necesar? La ora asta? Adică, e căpitanul... 

Jenkins îl întrerupse brusc pe Tanner: 

— Căpitanul MacAuliff e şeful poliției locale. I s-ar părea 
foarte ciudat dacă nu i-aş raporta situaţia asta direct lui. 

Imediat, Tanner înţelese. Jenkins îi oferise cheia. Once 
s-ar fi întîmplat, oriunde şi oricum, nu trebuia să existe nici o 
abatere de la normă. 

Asta era „Spărtura din Piele“. 

Iar Tanner fu și mai surprins de faptul că Jenkins dăduse 
telefon pentru Bernie şi Leila Osterman. 


Căpitanul Albert MacAuliff intră în casa familiei Tanner 
şi imediat îşi făcu simțită autoritatea. Tanner îl urmărea dînd 
instrucțiuni ofițerilor de poliție, cu o voce joasă, poruncitoare. 
Era un bărbat înalt, obez, cu o ceafă groasă, răsfrîntă peste 
gulerul cămăşii. Avea mîinile masive, însă ciudat de imobile, 

atîmînd pe lîngă corp în timp ce mergea — semn că omul 
petrecuse mulți ani patrulînd pe străzi, mutîndu-şi bastonul 
dintr-o mînă în alta. 

MacAuliff fusese adus de la poliția din New York şi 
era un exemplu grăitor al omului potrivit la locul potrivit. Cu 
mulți ani în urmă, consiliul municipal dăduse de ştire că dorea 
un om eficient, care să țină elementele indezirabile la distanță 
de Saddle Walley. Şi cea mai bună apărare în aceste vremuri 
de toleranță excesivă era atacul. 

Saddle Valley dorea un mercenar. Angajase un fanatic. 

— În regulă, domnule Tanner. Vă rog să daţi o declaraţie. 
Ce s-a întîmplat aici azi-noapte? 

— Am... am avut o mică petrecere cu prieteni. 

— Cîţi? 

— Patru cupluri. Opt oameni. 

— Al angajat pe cineva la servit? 

— Nu... Nu, fără ajutoare. 

MacAuliff se uită la Tanner, punîndu-şi carnetul 
deoparte. 

— Nici menajeră? 

— Nu. 

— Doamna Tanner a avut pe cineva în cursul 
după-amiezei? Ca s-o ajute? 

— Nu. 

— Eşti sigur? 

— Întreab-o şi dumneata. 

Ali era în camera lui de lucru, unde improvizaseră paturi 
pentru copii. 

— Ar putea fi important. În timp ce dumneata erai la lucru, 
s-ar putea să fi trecut pe-aici nişte colorați sau portoricani. 

Tanner îl văzu pe Bernie retrăgîndu-se scîrbit. 

— Am fost acasă toată ziua. 

— În regulă. 

— Căpitane. Osterman înaintă spre el, părăsind-o pe 
Leila. Cineva a pătruns cu forța în casa asta şi a tăiat beregata 
cîinelui. Nu e posibil să fi fost un hoț? Domnul și doamna 
Tanner au fost jefuiți miercurea trecută. Poate că ar trebui să 
verificăm... 

Atît reuşi să mai spună. MacAuliff îl privi pe scriitor 
de-abia stăpînindu-şi disprețul. 

— O să mă ocup eu de asta, domnule... Şeful poliţiei se 
uită în carnet: Domnule Osterman. Aş vrea ca domnul Tanner 
să-mi explice ce s-a întîmplat aici azi-noapte. Ți-aş fi 
recunoscător dacă l-ai lăsa pe el să răspundă. O să ajungem şi 
la dumneata, la momentul potrivit. 

Tanner încerca să-i atragă atenția lui Jenkins, darpolițistul 
îi evita privirea. Directorul de ştiri nu ştia ce să spună — sau ce 
anume să nu spună. 

— Aşadar, domnule Tanner... MacAuliff se aşeză și 
întoarse carnetul, ținînd pixul în echilibru. Să începem 
cu începutul. Şi nu uita aspecte cum ar fi livrările de 
marfă. 

Tanner dădu să vorbească, dar se auzi vocea lui 
McDermott de la etaj. 

— Domnule căpitan! Vrei să vii puțin? În camera de oaspeți. 

Fără să scoată un cuvînt, Bernie începu să urce scările în 

fața lui MacAuliff, urmat de Leila. Imediat, Jenkins se apropie 
de fotoliul lui Tanner şi se aplecă. 

— Am timp să-ţi spun doar atît. Ascultă şi fă cum îţi 
spun! Nu aduce în discuţie afacerea Omega. Nimic despre 
ea. Nimic! Nu puteam să-ți spun mai devreme, fiindcă familia 
Osterman se învîrtea în jurul dumitale. 

— De ce nu? Pentru numele lui Dumnezeu, asta este 
afacerea Omega!... Ce-ar trebui să declar? De ce să nu 
spun? 

— MacAuliff nu e de-al nostru. Nu e verificat... Spune-i 
adevărul despre petrecerea dumitale. Asta-i fot! 

— Vrei să spui că el nu ştie? 

— Nu. Ți-am zis, nu e verificat. 

— Dar oamenii de afară, patrulele din pădure? 

— Ăia nu-s oamenii lui... Dacă vorbeşti despre asta, o 
să creadă că ești nebun. lar cuplul Osterman va şti. Dacă te 
referi la mine, voi nega orice ai spune. Arăţi ca un psihopat. 

— Voi credeţi că MacAuliff... 

— Nu. E un poliţai bun. E şi un mic Napoleon, aşa că 
nu-l putem folosi. Nu pe față. Dar e conştiincios, ne poate 
ajuta. Determină-l să afle unde s-au dus familiile Tremayne şi 
Cardone. 

— Cardone era beat. Tremayne i-a dus pe toți acasă. 

— Află dacă s-au dus direct acasă. MacAuliff adoră 
interogatoriile; o să-i prindă dacă mint. 

— Cum aş putea... Eşti îngrijorat din cauza lor. E 
suficient. Şi nu uita, afacerea se apropie de sfîrşit. 

MacAuliff se întoarse. McDermott estimase „greşit“ că 


237 


ROBERT LUDLUM 


zăvorul lateral de la fereastra camerei de oaspeţi fusese forțat. 

— În regulă, domnule Tanner. Să începem cu momentul 
în care ţi-au sosit oaspeții. 

Şi astfel, John Tanner, funcționînd pe două niveluri, 
relată evenimentele tulburi ale serii. Bernie şi Leila Osterman 
coborîră la parter şi adăugară foarte puţine elemente. Ali ieşi 
din camera de lucru şi nu contribui cu nimic. 

— Foarte bine, doamnelor şi domnilor. 

MacAuliff se ridică din fotoliu. 

— N-o să-i interogaţi şi pe ceilalți? 

Tanner se sculase şi el în picioare şi venise în fața 
căpitanului. 

— Voiam să te întreb dacă puteam folosi telefonul 
dumitale. Avem de urmat nişte proceduri. 

— Sigur. 

— Jenkins, sună la Cardone. O să mergem la ei mai 
întîi. 

— Da, domnule. 

— Dar familia Tremayne? 

— Procedura, domnule Tanner. După ce vorbim cu Cardone, 
o să sunăm la Tremayne şi pe urmă o să mergem la ei. 

— În felul ăsta, nimeni nu ia legătura cu altcineva, corect? 

— E corect, domnule Osterman. Eşti familiarizat cu 
munca de poliție? 

— Eu vă scriu replicile în fiecare săptămînă. 

— Soţul meu e scenarist de televiziune, zise Leila. 

— Domnule căpitan. Jenkins vorbea de lîngă telefon. 
Familia Cardone nu e acasă. Menajera e la aparat. 

— Sună la Tremayne. 

Întregul grup rămase tăcut în vreme ce Jenkins forma 
numărul. După o scurtă conversaţie, acesta puse receptorul 
în furcă. 

— Aceeași poveste, domnule căpitan. Fiica lor spune că 
încă n-au ajuns acasă. 

FIR aer stătea cu soţia lui în camera de zi. Bernie şi 
Leila se duseseră sus; poliția plecase în căutarea 
cuplurilor dispărute. Nici John, nici Ali nu se simțeau la largul 
lor. Ali, pentru că bănuia cine ucisese cîinele, John fiindcă 
nu-şi putea scoate din minte implicaţiile morţii animalului. 

— Dick a fost, nu-i aşa? 

— Dick? 

— M-a ameninţat. A venit la bucătărie şi m-a ameninţat. 

— Te-a ameninţat? În cazul acesta, de ce nu apăruseră 
mai devreme oamenii lui Fassett, se gîndi Tanner? Cînd? Cum? 

— Cînd se pregătea să plece... Nu m-a ameninţat pe 
mine personal. În general, pe noi toți. 

— Ce-a spus? 

Tanner spera că oamenii lui Fassett îi ascultau. Era un 
aspect pe care l-ar fi putut discuta mai tîrziu. 

` — Spunea că n-ar trebui să judeci oamenii. Să dai 
publicității propriile opinii. 

— Altceva? 

— Că mii... mii de oameni sînt mai inventivi. Asta spunea. 
Că ar trebui să nu uit că oamenii nu sînt întotdeauna ce par a 
fi... Că unii sînt mai inventivi decît alții... 

— S-ar putea să se fi referit la mai multe lucruri: 

— Trebuie să fie vorba de o groază de bani? 

— Cum adică, o groază de bani? 

— Afäcerile pe care el şi Joe le fac cu Jim Loomis. Chestia 
aceea pe care ai verificat-o. 

O, Doamne, îşi zise Tanner. Realul şi irealul. Aproape 
că uitase minciuna pe care i-o spusese. 

— E, într-adevăr, vorba despre o grămadă de bani, 
confirmă el, dîndu-și seama că se afla pe un teren minat. 

Lui Ali i-ar fi putut trece prin minte că banii nu 
reprezentau o motivaţie suficientă. Încercă să-i anticipeze 
reacția. 

— Şi mai mult decît atît, cred că reputațiile lor s-ar putea 
duce pe apa sîmbetei. 

Alice privea ţintă singura veioză aprinsă. 

— Sus, tu... ai crezut că Leila a făcut-o, nu-i aşa? 

— M-am înșelat. 

- Ea era vizavi de camera fetei... 

— Asta n-are nici o importanță; am vorbit cu MacAuliff. 
El a fost de acord. Sîngele era uscat, coagulat. Căţelul fusese 
omorît cu multe ceasuri în urmă. 

— Cred că ai dreptate. 

Ali şi-o amintea pe Leila, cu spatele lipit de perete, 
privind drept înainte şi ascultînd conversaţia din bucătărie. 

Ceasul de pe poliţa şemineului arăta ora cinci şi douăzeci. 
Conveniseră să se culce în camera de zi, în faţa biroului, aproape 
de copii. 

La cinci şi treizeci, telefonul sună. MacAuliff nu găsise 
familiile Tremayne şi Cardone. Îi spuse lui Tanner că hotărâse 
să le declare persoane dispărute şi să difuzeze un comunicat 
la toate secţiile de poliție. 

— Poate că au decis să se ducă în oraș, la New York, 
zise repede Tanner. Un asemenea comunicat ar fi determinat 
Omega să se dea la fund, ar fi prelungit coşmarul. Există cîrciumi 
deschise. Mai lasă-le puţin timp. Sînt prieteni, ce Dumnezeu! 

— Nu sînt de acord. Nicăieri nu e deschis după ora patru. 

— Poate au hotărît să se ducă la un hotel. 

— O să ştim curînd. Comunicatul se transmite în primul 
rînd la hoteluri şi spitale. 

— Ai căutat în oraşele din jur? Eu ştiu cîteva cluburi 
private... 

— Şi noi. Am verificat. 

Tanner ştia că trebuia să găsească o soluție. Aceasta i-ar 
fi lăsat lui Fassett răgazul necesar să controleze situaţia. Oamenii 
lui Fassett ascultau convorbirea, asta era sigur; ar fi înțeles 
imediat primejdia. 

— Ai căutat în zona din jurul vechii gări? Cea de pe 
Lassiter Road? 

— Cine dracu” s-ar duce acolo? De ce? 

— Miercuri, mi-am găsit soţia şi copiii acolo. Era doar o 
idee. 

Sugestia fu reținută. 


242 


OPERAȚIUNEA OMEGA 


— O să revin, zise MacAuliff. Mă duc să verific. 

În clipa în care puse receptorul în furcă, Alice întrebă: 

— Nici un semn? 

— Nu... Iubito, încearcă să te odihneşti puțin. Ştiu cîteva 
locuri — niște cluburi — pe care poliția s-ar putea să nu le 
cunoască. O să încerc să sun acolo. Ar fi mai bine să vorbesc 
de la telefonul din bucătărie. N-aş vrea să-i trezesc pe copii. 

Fassett răspunse imediat. 

— Sînt Tanner. Ştii ce s-a întîmplat? 

— Da. Ai procedat foarte înțelept. Eşti angajat. 

— Ăsta-i ultimul lucru pe care mi-l doresc. Ce-ai de 
gînd să faci? Declanşarea cercetărilor la nivel național ar putea 
compromite întreaga acțiune. 

— Ştim. Cole şi Jenkins ţin legătura. O să stopăm 
acţiunea. 

— Şi pe urmă? 

— Există mai multe mişcări posibile. N-am timp să-ţi 
explic. În plus, am nevoie de linia asta! Încă o dată, mulțumesc. 

Fassett închise telefonul. 

— Am încercat în două locuri, zise Tanner, cînd se 
întoarse în camera de zi. Degeaba... Hai să dormim puţin. 
Probabil că au găsit vreo petrecere şi au rămas acolo. De cîte 
ori n-am făcut şi noi la fel. 

— Nu în ultimii ani, spuse Ali. 

Amîndoi se prefăceau că dorm. Tic-tacul ceasului 
era ca un metronom, hipnotic, exasperant. În cele din urmă, 
Tanner îşi dădu seama că soţia lui adormise. Închise ochii, 
simțind greutatea pleoapelor, conştient de întunericul din 

mintea lui. Dar auzul său nu-şi găsea odihnă. La ora şase 
şi patruzeci, ascultă zgomotul unei maşini. Venea din fața 
casei lui. Tanner se ridică din fotoliu şi se duse repede la 
fereastră. MacAuliff urca pe alee, singur. Tanner ieşi să-l 
întîmpine. 

— Soţia mea doarme. Nu vreau s-o trezesc. 

— Nu contează, spuse MacAuliff amenințător. Eu am 
treabă cu dumneata. 

— Ce? 

— Am descoperit familiile Cardone și Temayne în stare 
de inconştienţă în urma administrării unei doze masive de 
eter. Au fost lăsați într-o maşină, dincolo de drumul aflat lîngă 
gara Lassiter. Acum vreau să ştiu de ce ne-ai trimis acolo. De 
unde-ai ştiut? 


Tanner îl privea în tăcere pe MacAuliff. 

— Care-i răspunsul? 

— Să mă bată Dumnezeu dacă am ştiut ceva! N-am ştiut 
nimic... N-o să uit după-amiaza aia de miercuri cîte zile-oi 
avea. Şi dumneata ai fi făcut la fel, dacă ai fi fost în locul 
meu. Pur şi simplu mi-a venit în minte gara, îţi jur! 

— Teribilă coincidenţă, nu? 

— Ascultă, dacă aş fi ştiut, ți-aş fi spus de la început! Nu 
mi-aş fi expus soția unui asemenea stres. Pentru numele lui 
Dumnezeu, fii rezonabil! 

MacAuliff se uită la el întrebător. Tanner continuă 
precipitat: 

— Cum s-a întîmplat? Ce-au spus? Unde sînt? 

— Sînt la spitalul Ridge Park. Nu vor fi externaţi mai 
devreme de mîine dimineaţă. 

— Trebuie să fi vorbit cu ei. 

„ Conform spuselor lui Tremayne, relată MacAuliff, cei 
patru coborîseră pe Orchard Drive mai puţin de opt sute de 
metri, cînd văzuseră o lumină roşie pe drum şi un automobil 
parcat lîngă trotuar. Un bărbat bine îmbrăcat le făcea semne, 
arătînd ca orice alt locuitor din Saddle Valley. Numa: că nu 
era localnic. Îşi vizitase nişte prieteni şi se întorcea la 
Westchester. Maşina lui avusese o defecțiune la motor şi 
rămăsese blocat. Tremayne se oferise să-l conducă înapoi la 
casa prietenilor. Omul acceptase. 

Asta era tot ce-şi aminteau Tremayne şi cele două femei. 
Cardone fusese inconștient în timpul incidentului. La gara 
pustie, poliția găsise un spray neinscripționat pe podeaua 
maşinii lui Tremayne. Urma să fie examinat în acea dimineaţă, 
dar MacAuliff bănuia că era vorba despre eter. 

— Trebuie să existe vreo legătură cu ziua de miercuri, 
zise Tanner. 

— E o concluzie evidentă. Totuşi, cine cunoaște acea 
zonă ştie că gara e pustie. Mai ales cineva care a citit ziarele 
sau a auzit despre întîmplarea de miercuri după-amiază. 

— Aşa cred. Au fost şi ei... jefuiţi? 

— Nu de bani, portofele sau bijuterii. Tremayne spunea 
că-i lipseau nişte hirtii din haină. Era foarte supărat. 

— Hîrtu? 

Tanner își aminti că avocatul spusese că lăsase nişte 
note în jachetă. Note de care ar fi putut avea nevoie. 


Li 

— A spus despre ce hirtii era vorba? 

— Nu direct. A făcut o criză — nu prea mai era coerent. 
Repeta întruna numele „Zürich“. 

John îşi tinu răsuflarea şi, aşa cum se deprinsese mai 
demult, îşi încordă mușchii abdomenului, încercînd din 
răsputeri să-și ascundă surpriza. Era atît de caracteristic pentru 
Tremayne să vină cu date scrise, semnificative, privind 
conturile din Zürich. În eventualitatea unei confruntări, el se 
înarmase cu elemente concrete. 

MacAuliff observă reacția lui Tanner. 

— Zürich are vreo semnificație pentru dumneata? 

— Nu, de ce ar avea? 

— Întotdeauna răspunzi la o întrebare cu altă întrebare? 

— Cu riscul de a te deranja din nou, sînt interogat oficial? 

— Desigur. 

— Răspunsul e negativ. Numele „Zürich“ nu are nici o 
semnificație pentru mine. Nu-mi pot da seama de ce l-a rostit! 
Sigur, firma lui de avocatură e internațională. 

MacAuliff nu încercă să-şi ascundă furia. 

— Nu ştiu ce se întîmplă, dar află de la mine că sînt un 
ofițer de poliţie cu experienţă şi am rezolvat cîteva dintre 
cele mai grele cazuri pe care le poate avea un polițist. Cînd 
am acceptat slujba asta, mi-am dat cuvîntul că o să păstrez 
liniştea în oraşul ăsta. Nu glumeam. 

Tanner se săturase de prezenţa polițistului. 

— Sînt sigur că întotdeauna ai vorbit serios, domnule 
căpitan. 

Îi întoarse apoi spatele şi porni spre casă. 

Fu rîndul lui MacAuliff să-l privească surprins. Suspectul 
pleca, iar șeful poliţiei din Saddle Valley nu putea să facă nimic. 

Tanner se opri în pragul uşii din faţă şi se uită după maşina 
lui MacAuliff care se îndepărta. Cerul era mai luminos, dar fără 
soare. Norii pluteau jos, prevestind venirea ploii, dar nu imediat. 

Nu conta. Nimic nu mai conta. Pentru el, totul se terminase. 
În ceea ce-l priveşte, a respectat înțelegerea. Contractul dintre 
John Tanner şi Laurence Fassett era nul şi neavenit. 

Deoarece garanţiile lui Fassett se dovediseră a fi false. 
Omega nu se limita la familiile Tremayne, Cardone şi 
Osterman. Depăşea cercul participanților la week-end. 

Acceptase să joace — trebuia să joace — după regulile 
lui Fassett, atîta vreme cît ceilalți participanţi la joc fuseseră 
femeile şi bărbaţii pe care-i cunoștea. 

Dar nu acum. 

Acum exista altcineva — cineva care putea să oprească 
o mașină pe un drum întunecos, în primele ore ale dimineții, 
şi să declanşeze teroarea. Cineva pe care nu-l cunoştea. Nu 
putea fi de acord cu aşa ceva. 

Tanner aşteptă pînă la prînz să se ducă în pădure. 
Familia Osterman hotărîse să tragă un pui de somn pînă 
pe la unsprezece şi jumătate, iar acum sosise momentul 
să-i propună acelaşi lucru lui Ali. Erau cu toții epuizați. 
Copiii stăteau în biroul lui şi se uitau la desenele animate 
de sîmbătă dimineaţă. 


Se plimba agale în jurul piscinei, cu o crosă de golf în 
mînă, prefăcîndu-se că-şi exersează lovitura, dar în realitate 

observînd ferestrele din spatele casei: cele de la camerele 
copiilor şi cea a băii de la etaj. 

Se apropie de marginea pădurii și îşi aprinse o țigară. 
Nimeni nu-i remarcă prezenţa. Nu se vedea nici un semn, 
nimic în afara liniștii din pădurice. Tanner vorbi încet: 

— Aş vrea să-l găsesc pe Fassett. Te rog să răspunzi. E 
o urgenţă. 

Lovi aerul cu crosa de golf în timp ce vorbea. 

— Repet! Vreau să iau legătura cu Fassett! Să-mi 
răspundă cineva. 

Nici o mişcare. Tanner se întoarse, improviză un gest 
către nimeni şi intră în pădure. Ajuns printre copacii înalți, îşi 
folosi coatele şi braţele ca să înainteze în hăţiş, spre arborele 
la care se dusese Jenkins să ia stația radio. 

Nimeni! O luă spre nord; lovind, retezînd crengi la 
întîmplare, căutînd. În cele din urmă, ajunse la drum. 

Acolo nu era nimeni! Nimeni nu-i păzea casa! Nimeni 
nu supraveghea insula! 

Nimeni! 

Oamenii lui Fassett plecaseră! 

Se întoarse, traversă în fugă pajiştea, ocoli piscina şi 
intră în bucătărie. Acolo, se opri la chiuvetă să-și tragă 
sufletul și dădu drumul la apa rece. Îşi stropi fața, apoi rămase 
în picioare şi îşi arcui spatele, încercînd să-şi vină în fire. 

Nimeni! Nimeni nu-i păzea casa. Nimeni nu-i păzea 
soția şi copiii! 

Închise robinetul, pe urmă se hotărî să lase apa să curgă 
încet pentru a acoperi zgomotul pașilor lui. În timp ce ieşea pe 

ușa bucătăriei, auzi rîsetele copiilor din camera de lucru. Se 
duse sus şi apăsă încet clanţa de la ușa dormitorului său. Ali 
zăcea în vîrful patului, cu halatul căzut într-o parte și cămașa de 
noapte mototolită. Dormea adînc. 

Închise ușa şi ascultă lîngă camera de oaspeţi. Nu se 
auzea nici un zgomot. 

Se întoarse în bucătărie, închise uşa după el şi merse către 
cămară pentru a se asigura că era şi aceea închisă. Apoi se 
duse la telefonul de pe peretele bucătăriei şi ridică receptorul. 
Nu formă nici un număr. 

— Fassett! Dacă dumneata sau unul dintre oamenii 
dumitale vă aflaţi pe fir, răspundeţi! Acum! 

Se auzea un ton continuu; Tanner încercă să 
recepționeze un semnal cît de slab pe circuit. Tăcere deplină. 
Formă numărul de la hotel. 

— Camera douăzeci şi doi, te rog. 

— Îmi pare rău, domnule. Camera douăzeci și doi nu e 
ocupată. 

— Nu-i ocupată? Te înșeli! Am vorbit cu cineva de- 
acolo la ora cinci dimineața! 

— Îmi pare rău, domnule. Au plecat. 

Tanner puse receptorul în furcă, uitîndu-se la el şi 
nevenindu-i să creadă. Numărul de la New York! Numărul 
pentru urgenţă! 

Luă receptorul, încercînd să-şi stăpînească tremurul 
mîinii. Declicul unui magnetofon se auzi înaintea vocii. 

— Numărul pe care l-aţi format nu e înregistrat. Vă rog 
să verificați cartea de telefoane pentru a afla numărul corect. 

Aceasta e o bandă magnetică. Numărul pe care l-aţi format... 

John Tanner închise ochii. Era de neconceput. Fassett 
nu putea fi contactat! Oamenii lui Fassett dispăruseră! 

Era singur! 

Încercă să se concentreze. Trebuia să-l găsească pe 
Fassett! Era vorba despre o imensă eroare. Omul lucid, 
profesionist, al legii, în nenumăratele lui şiretlicuri şi născocini 
comisese o greșeală oribilă. 

Totuşi, oamenii lui Fassett plecaseră. Poate că nu era 
NICI O greşeală. 

Tanner îşi aminti deodată că şi el avea relaţii. Standard 
Mutual Network stabilise legături inevitabile cu anumite 
agenții guvernamentale. Formă numărul serviciului de 
informaţii din Connecticut şi obținu numărul din Greenwich 
al lui Andrew Harrison, şeful departamentului juridic de la 
Standard. 

— Alo, Andy?... Sînt John Tanner. 

Se strădui să pară cît mai calm cu putință. 

— Îmi pare foarte rău că te deranjez acasă, dar tocmai 
a sunat biroul din Asia. E o poveste din Hong Kong pe 
care vreau s-o lămuresc... aş prefera să nu-ţi spun acum 
despre ce e vorba, o să discutăm luni dimineață. S-ar putea 
să nu fie nimic, dar vreau să verific... Cred că la CIA ar fi 
cel mai bine. Ține de ei. Au mai colaborat cu noi... Bine, 
rămîn la aparat. 

Directorul de ştiri puse receptorul sub bărbie şi își 
aprinse o ţigară. Harrison îi dădu un număr, iar Tanner îl 
scrise. 

— Asta-i în Virginia, nu?... Mulţumesc foarte mult, Andy. 
Ne vedem luni dimineaţă. 

Formă din nou un număr. 

— Centrala de Investigaţii. Biroul domnului Andrews. 

Era o voce de bărbat. 

— Numele meu e Tanner. John Tanner. Sînt director de 
ştiri la Standard Mutual din New York. 

— Da, domnule Tanner. Îl căutaţi pe domnul Andrews? 

— Da. Da, aşa cred. 

— Îmi pare rău, azi nu e aici. Pot să te ajut eu? 

— De fapt, încerc să-l găsesc pe Laurence Fassett. 

— Cine? 

— Fassett. Laurence Fassett. Lucrează la Agenţie. 
Trebuie să vorbesc urgent cu el. Cred că e în zona New 
York-ului. 

— Are legătură cu departamentul ăsta? 

—Nu ştiu. Ştiu doar că lucrează la Agenţia Centrală de 
Investigaţii. Ți-am spus, e urgent! Mai exact, o situație critică! 

Tanner începea să transpire. N-avea timp să vorbească 
cu un funcţionar. 

— În regulă, domnule Tanner. O să verific în registru şi 
o să dau de el. Revin imediat. 

Trecură două minute pînă cînd omul se întoarse. Vocea 
era ezitantă, dar foarte clară. 

— Eşti sigur că numele e corect? 

— Bineînţeles. 

— Îmi pare rău, dar nu există nici un Laurence Fassett la 
centrală sau în alte registre. 

— E imposibil!... Ascultă, am lucrat cu Fassett!... Vreau 
să vorbesc cu şeful dumitale. 

Tanner îşi aminti că Fassett, chiar şi Jenkins, făceau 
referiri la anumite persoane care fuseseră „puse la curent“ în 
legătură cu Omega. 

— Cred că nu înţelegi, domnule Tanner. Ăsta e un birou 
de priorități. L-ai cerut pe asociatul meu... subordonatul meu, 
dacă vrei. Numele meu e Dwight. Domnul Andrews îmi 
aduce mie spre aprobare deciziile acestui birou. 

— Nu-mi pasă cine eşti! Eu îţi spun că e o situație critică! 
Cred că ar fi bine să iei legătura cu un superior al dumitale, 
domnule Dwight. Nu pot fi mai explicit. Asta-i zor! Dar fă-o 
acum! O să aştept! i 

— Foarte bine. S-ar putea să dureze cîteva minute... 

— O să aştept. 

Cele șapte minute care se scurseră pînă la întoarcerea 
lui Dwight i se părură o veșnicie lu: Tanner. 

— Domnule Tanner, mi-am luat libertatea de a verifica 
identitatea dumitale, deci presupun că eşti un om responsabil. 
Totuşi, te asigur că ai fost indus în eroare. Nu există nici un 
Laurence Fassett la Agenţia Centrală de Investigaţii. 


23 


NR one închise telefonul şi se sprijini de marginea 
chiuvetei. Apoi plecă de acolo şi ieşi pe ușa 
bucătăriei în curtea din spate. Cerul era întunecat. O briză făcea 
frunzele să foşnească şi încrețea suprafața apei din piscină. O 
să vină furtuna, îşi zise Tanner, uitîndu-se la nori. 

Omega se apropia. 

Cu sau fără Fassett, Omega era ceva real, nu mai încăpea 
nici o îndoială. Era reală fiindcă el îi văzuse şi-i simțise puterea, 
forţa pe care o genera, capabilă să-l îndepărteze pe Laurence 
Fassett, să manipuleze deciziile şi personalul celei mai 
importante agenţii de informaţii din ţară. 

Tanner ştia că n-avea rost să ia legătura cu Jenkins. 
Ce-i spusese acesta în camera de zi, în primele ore ale 
dimineții?... „Dacă arăţi spre mine, o să neg totul...“ Atîta 
vreme cît Omega putea să-l reducă la tăcere pe Fassett, 
anihilarea lui Jenkins semăna cu o joacă de copii. 

Trebuia să existe un punct de plecare, o trambulină care 

să-l proiecteze înapoi, printre minciuni. Nu-i mai păsa; voia 
doar ca totul să se termine, iar familia lui să fie în siguranță. Nu 
mai era războiul lui: singura lui grijă o constituiau Ali 
Şi copiii. 

Tanner văzu silueta lui Osterman prin fereastra 
bucătăriei. Asta era! Osterman reprezenta punctul lui de 
plecare, breşa din Omega! Se duse repede înăuntru. 

Leila se aşezase la masă, iar Bernie stătea lîngă maşina 
de gătit, unde fierbea apă pentru cafea. 

— Plecăm, zise Bemie. Ne-am făcut bagajele; o să chem 
un taxi. 

— De ce? 

— Ceva nu e în regulă, spuse Leila, şi chestia asta nu mă 
privește. Nu sîntem implicaţi şi nici nu vrem să fim. 

— Despre asta vreau să vorbesc. Cu amîndoi. 

Bernie și Leila se uitară unul la altul. 

— Dă-i drumul, zise Bernie. 

— Nu aici. Afară. 

— De ce afară? 

— Nu vreau să audă Ali. 

— Doarme. 

— Trebuie să vorbim afară. 

Cei trei trecură pe lîngă piscină, îndreptîndu-se către 
capătul peluzei. Tanner se întoarse, stînd cu fața spre ei. 

— Nu mai trebuie să mințiți. Nici unul dintre voi. Vreau 
ca rolul meu să se termine. Nu-mi mai pasă. Făcu o pauză. 
Ştiu despre Omega. 

— Despre ce? întrebă Leila. 

— Omega... Omega! Vocea lui Tanner — șoapta lui — era 
mîhnită. Nu-mi pasă! Să mă bată Dumnezeu, nu-mi pasă! 

— Ce tot spui acolo? 

Bernie îl privea cu atenţie pe directorul de ştiri, făcînd 
un pas către el. Tanner se dădu înapoi. 

— Care-i problema? 

— Pentru numele lui Dumnezeu, nu face asta! 

— Ce să nu fac? 

— Ți-am spus! Pentru mine nu mai are nici o importanță! 
Dar vă rog! Vă rog! Lăsaţi-i în pace pe copii și pe Ali. 
Faceți ce vreţi cu mine!... Dar lăsaţi-i pe ei în pace! 

Leila întinse mîna şi îşi puse palma pe brațul lui 
Tanner. 

— Nu ești în toate mințile, Johnny. Nu ştiu despre ce 
vorbeşti. 

Tanner se uită la mîna Leilei: și îşi stăpîni lacrimile. 

— Cum poţi să faci asta? Te rog! Nu mai minţi! Nu cred 
că aş putea suporta. 

— Să mint în legătură cu ce? 

— N-ai auzit niciodată despre nişte conturi bancare în 
Elveţia? La Zürich? 

Leila îşi retrase mîna şi soții Osterman rămaseră 
nemișcați. Într-un tîrziu, Bernie vorbi calm: 

— Da, am auzit despre nişte conturi bancare la Zürich. 
Avem şi noi vreo două. 

Leila se uită la soțul ei. 

— De unde aţi luat banii? 

— Noi cîştigăm mulţi bani, răspunse Bemie prudent. Ştii 

asta. Pentru liniștea ta, n-ai decît să-l suni pe contabilul nostru. 
L-ai cunoscut pe Ed Marcum. Nu e altul mai bun... sau mai 
curat... în California. 

Tanner era zăpăcit. Simplitatea replicii lui Osterman îl 
încurca; suna atît de firesc. 

— Dar soții Cardone şi Tremayne? Şi ei au conturi la 
Ziirich? £ 

— Bănuiesc că da. ȘI, în afară de ei, ar mai fi vreo cincizeci 
la sută din oamenii pe care-i cunosc pe Coastă. ~- 

— De unde au banii? 

— De ce nu-i întrebi pe ei? 

Osterman continua să-i răspundă cu un calm 
imperturbabil. 

— Tu ştii! 

— Eşti stupid, zise Leila. Atît Dick, cît şi Joe sînt oameni 
de mare succes. Joe, probabil că mai mult decît noi toți. 

— Dar de ce Ziirich? Ce e la Ziirich? 

— O anume libertate, răspunse Bernie încet. 

— Asta e! Îmi amintesc de reclama pe care o făceai 
aseară! „Ce-ţi doreşti cel mai mult?“, așa spuneai. 

— Se pot face mulţi bani la Ziirich, n-o să neg asta. 

— Cu Omega! Aşa-i faci tu, nu-i aşa? Nu-i aşa? 

— Nu ştiu ce înseamnă asta, spuse Bernie neliniştit. 

— Dick şi Joe! Ei sînt cu Omega! Ca şi tine! „Spărtura 
din Piele“! Informaţii pentru Zürich! Bani pentru 
informații! 

Leila înhăță mîna lui Bernie. 

— Telefoanele, Bernie! Mesajele. 

— Leila, te rog... Ascultă, Johnny. Îţi jur că nu ştiu despre 
ce vorbeşti. Aseară m-am oferit să te ajut şi vorbeam serios. Se 
pot face investiţii; îți ofeream bani pentru investiții. Asta-i tot. 

— Nu pentru informaţii? Nu pentru Omega? 

Leila apucă mîna soţului ei; Bernie se uită la ea, 
poruncindu-i din priviri să se calmeze. Se întoarse către 
Tanner. 

— Mă îndoiesc că informaţiile de care dispui mi-ar putea 
fi de folos. Nu cunosc nici o Omega. Nu știu ce-i asta. 

— Joe ştie! Dick ştie! Au vorbit amîndoi cu Ali şi cu 
mine! Ne-au ameninţat. 

- În cazul acesta, eu nu sînt partener cu ei. Noi nu 
sîntem partenerii lor. 

— O, Doamne, Bernie, s-a întîmplat ceva... 

Leila nu se mai putea stăpîni. Bernie se întinse spre ea 
şi-o îmbrățişă. 

— Orice-ar fi, n-are nici o legătură cu noi... Spune-ne 
mai bine despre ce e vorba. Poate că stă în puterea noastră să 
te ajutăm. 

Tanner se uită cu atenţie la ei şi realiză cît de tandră era 
îmbrăţișarea lor. Voia să-i creadă. Avea o nevoie disperată 
de aliați. Iar Fassett îi spusese: nu toți erau Omega. 

— Chiar nu ştiţi, nu? Nu ştiţi ce e Omega. Sau ce 
înseamnă „Spărtura din Piele“. 

— Nu, zise Leila cu simplitate. 

Tanner îi credea. Trebuia să-i creadă, fiindcă asta 
însemna că nu mai era singur. Aşa că le spuse. 

Totul. 

După ce termină, cei doi rămaseră cu privirile aţintite 
asupra lui, fără să scoată un cuvînt. Începuse o ploaie măruntă, 
dar nici unul dintre ei n-o simţea. În cele din urmă, Bernie vorbi: 

— Şi tu ai crezut că eu mă refeream la... că noi aveam 
vreo legătură cu asta? Bernie îşi îngustă ochii, nevenindu-i 
să creadă. Doamne! E o nebunie! 

— Nu, nu e. E adevărat. Eu am văzut. 

— Spui că Ali nu ştie? întrebă Leila. 

— Mi s-a spus să nu suflu o vorbă, asta mi-au spus! 

— Cine? O persoană pe care n-o poți găsi la telefon? 
Un individ de care Washingtonul nu a auzit? Cineva care te-a 
zăpăcit cu minciuni despre noi? 

— Un om a fost ucis! Familia mea putea să fie omorită 
miercuri! Soții Cardone şi Tremayne au fost atacați cu gaz 
azi-noapte! 

Osterman se uită la soția lui, apoi din nou la Tanner. 

— Dacă au fost într-adevăr atacați, zise el încet. 

— Trebuie să-i spui lui Alice. Leila vorbise apăsat. 
Nu-i mai poți ascunde adevărul. 

— Ştiu. Aşa o să fac. 

— Şi pe urmă trebuie să plecăm de-aici, spuse Osterman. 

— Încotro? 

— La Washington. Există unul sau doi senatori. Vreo 
doi congresmeni, care sînt prieteni cu noi. 

— Bemie are dreptate. Noi avem prieteni la Washington. 

Ploaia începuse să se întețească. 

— Hai să intrăm în casă, zise Leila, atingînd uşor umărul 
lui Tanner. 

— Stai! Nu putem vorbi acolo. Casa e plină de 
microfoane. 

Bernie şi Leila Osterman reacționară de parcă ar fi fost 
pălmuiţi. 

— Peste tot? întrebă Bernie. 

— Nu sînt sigur... Nu mai sînt sigur de nimic. 

— Atunci nu mai vorbim în casă; sau dacă vorbim, dăm 
drumul tare la radio şi discutăm în şoaptă. 

Tanner se uită la prietenii lui. Slavă Domnului! Slavă 
Domnului! Era începutul drumului de întoarcere spre 
normalitate. 


24 


| mai puțin de o oră, vijelia de iulie se dezlănţuise. 
Buletinele posturilor de radio prognozau furtuni de 
proporții; se transmiteau avertismente pentru ambarcaţiunile 
de dimensiuni medii, aflate între Hatteras și Rhode Island. 
Localitatea Saddle Valley nu era nici atît de izolată, nici 
protejată pentru a scăpa de inundații. 

Ali se sculă o dată cu primul tunet, iar John îi spuse — 
îi şopti —, printre zgomotele aparatelor de radio date tare, 
că trebuia să se pregătească să plece cu Bernie şi Leila. O 
strînse în brațe și o imploră să nu pună întrebări, să aibă 
încredere în el. 

Copiii fură aduşi în camera de zi; Ali pregăti două 
valize şi le duse lîngă intrarea în garaj. Leila fierse nişte ouă, 
apoi împachetă ţelină şi morcovi. 

Bemie spusese că s-ar putea să nu facă nici un popas 
timp de o oră sau două. Tanner urmărea pregătirile, iar gîndurile 
îl duseră cu un sfert de secol în urmă. 

Evacuarea! 

Telefonul sună la ora două şi jumătate. Era Tremayne, 
sugrumat de emoție, isterizat, care — pe un ton fals, îşi zise 
Tanner — relată întîmplarea de la gara Lassiter şi preciză 
că el şi cu Ginny erau prea șocați ca să mai poată veni la 
cină. Cina de sîmbătă seara, dintr-un week-end al lui 
Osterman. 

— Trebuie să-mi spui ce se întîmplă! 

Alice Tanner vorbea cu soțul ei în cămară. Un aparat 
portabil de radio era dat la maximum, iar ea încercă să-l 
închidă. Soțul ei îi prinse mîna, oprind-o şi-o trase spre el. 

— Ai încredere. Te rog, ai încredere în mine. O să-ţi 
explic în maşină. 

— În maşină? Ali făcu ochii mari de frică şi îşi duse mîna 
la gură. Vrei să spui că... nu poți vorbi. 

— Ai încredere. 

Tanner se duse în bucătărie și i se adresă, mai mult prin 
gesturi, lui Bernie: 

— Hai să încărcăm bagajele. 

Se duseră să ia valizele. Cînd se întoarseră din garaj, 
Tanner şi Osterman o găsiră pe Leila la fereastra bucătăriei, 
privind spre curtea din spate. 

— Afară a început o adevărată furtună. 

Telefonul sună şi Tanner se duse să răspundă. Cardone 
spumega de furie. Jura întruna că avea să-l facă fărîme pe 
ticălosul care-i gazase. Era şi tulburat, cu totul zăpăcit. Ceasul 
lui valora opt sute de dolari, dar nu-i fusese luat. Avusese în 
portofel două hîrtii de o sută, care rămăseseră neatinse. 

— Poliţia spunea că lui Dick i s-au furat nişte hirtii. Ceva 
în legătură cu Ziirich, Elveţia. 

Cardone icni scurt, apoi se făcu liniște. Cînd Joe vorbi 
din nou, vocea de-abia i se auzea: 

— N-are nici o legătură cu mine! 

Apoi, fără multă convingere, îi spuse în grabă lui Tanner 
că primise un telefon din Philadelphia, prin care era avertizat 
că tatăl lui se îmbolnăvise grav. El şi cu Betty erau nevoiți să 
rămînă acasă. Poate că aveau să se vadă cu toții duminică. 
Tanner puse receptorul în furcă. 

— Hei! 

Leila se uita la ceva de pe peluză. 

— Priveşte umbrelele alea. Pur şi simplu au fost smulse. 

Tanner se uită pe fereastra de deasupra chiuvetei. Cele 
două umbrele mari fuseseră aplecate de forța vîntului. Pînza 
fiecăreia era întinsă între spiţele metalice. În curînd avea să 
se rupă sau să se întoarcă pe dos. Tanner știa că ar fi părut 
ciudat să nu aibă grijă de ele. N-ar fi fost normal. 

— O să le dau jos. Durează două minute. 

— Vrei să te ajut? 

— N-are rost să ne udăm amîndoi. 

— Trenciul tău e în dulapul din hol. 

Vîntul era puternic, ploaia cădea în rafale. Îşi protejă 
faţa cu mîinile şi îşi croi drum spre cea mai îndepărtată masă. 
Se întinse sub pînza ce flutura și apucă scoaba metalică. Începu 
să tragă de ea. 

Un zgomot asurzitor se auzi dinspre tăblia mesei din 
fier forjat. Zburară așchii metalice, arzîndu-i braţul. Zgomotul 

se repetă. Fragmente de ciment de la picioarele lui ricoşară la 
baza mesei. Urmă apoi altă împușcătură, de astă dată pe 
partea cealaltă. 

Tanner se aruncă sub masa metalică, ghemuindu-se la 
capătul îndepărtat, în afara traiectoriei gloanțelor. 

Asupra lui se abătu o salvă de împuşcături rapide, care 
împrăștiară particule de metal şi piatră. Începu să se furişeze 
în spate, spre pajişte, însă micile explozii din noroi îl blocară. 
Înhăță un scaun şi-l ţinu strîns în fața lui, de parcă ar fi fost 
ultimele fire ale unei frînghii destrămate, iar el s-ar fi aflat 
suspendat deasupra unei prăpăstii. Îngheţă de spaimă, așteptîndu-şi 
moartea. 

— Fugi! La naiba! Fugi! 

Osterman trăgea de el, plesnindu-l peste față şi 
smulgîndu-i scaunul din mînă. Porniră în patru labe spre 
casă; gloanţele se izbeau cu zgomot surd de ziduri. 

— Stai deoparte! Nu te duce la ușă! ţipă Bernie. 

Dar era prea tîrziu, ori soția lui nu luase în seamă 
ordinul. Leila deschise uşa, iar Bernie Osterman îl aruncă pe 
Tanner înăuntru, sărind în același timp peste el. Leila se 
ghemui sub fereastră şi închise uşa. 

Împuşcăturile încetară. Ali alergă spre soțul ei şi-l întoarse 
cu fața în sus, îi luă capul în poală şi gemu cînd îi văzu sîngele 
de pe braţele dezgolite. 

— Eşti rănit? ţipă Bernie. 

— Nu... nu, n-am nimic. 

— Da’ de unde! O, Doamne! Uită-te la braţele lui! 

Ali încerca să şteargă sîngele cu mîna. 

— Leila! Caută nişte alcool! Iod! Ali, ai iod? 

Ali nu putea răspunde — avea obrajii scăldaţi în lacrimi. 
Leila o prinse de umeri şi vorbi cu asprime: 

— Încetează, Ali! Încetează! Unde ai pansamente, 
antiseptice? Johnny are nevoie de ajutor! 

— Sînt nişte sprayuri... în cămară. Şi tifon. 

Ea nu şi-ar fi lăsat soţul singur. Leila se strecură în 
cămară. Bernie examină braţele lui Tanner. 

— Nu e grav. Doar nişte zgîrieturi. Nu cred că i-a pătruns 
ceva în came... 

John ridică privirea recunoscătoare spre Bernie, simțind 
dispreţ față de sine. 

— Mi-ai salvat viaţa... Nu ştiu ce să spun. 

— Să mă săruţi la viitoarea mea zi de naştere... Bravo, 
Leila. Dă-l încoace. 

Osterman luă sprayul și stropi cu el braţele lui Tanner. 

— Ali, sună la poliţie! Stai departe de fereastră, dar 
păseşte-l pe măcelarul ăla gras căruia-i spuneţi căpitan de 
poliție! 

Alice se ridică fără tragere de inimă de lîngă soţul ei şi 
se furişă pe lîngă chiuveta din bucătărie. Întinse mîna spre 
perete şi luă receptorul. 

— E mort. 

Leila icni de spaimă. Bernie se repezi la Ali şi-i smulse 
receptorul din mînă. 

— Are dreptate. 

John Tanner se întoarse cu fața în jos şi apăsă cu brațele 
podeaua bucătăriei. Era bine. Se putea mişca. 

— Hai să vedem cum stăm, zise el încet. 

— Ce vrei să spui? întrebă Bernie. 

— Fetelor, voi staţi la podea... Bernie, întrerupătorul e 
lîngă telefon. Ridică-te şi aprinde lumina după ce număr eu 
pînă la trei. 

— Ce-ai de gînd să faci? 

— Fă cum ţi-am spus. 

Tanner se strecură spre uşa bucătăriei, pe lîngă bar, şi 
se ridică în picioare lîngă fereastră. Singurele zgomote erau 
ale ploii, vîntului şi ale cîte unui tunet. 

— Eşti gata? Încep să număr. 

— Ce vrea să facă? 

Ali dădu să se ridice; dar Osterman puse mîna pe umărul 
ei şi n-o lăsă. 

— Tu ai mai trecut prin asta, Bernie, spuse John. Manualul 
de infanterie. Capitolul: Patrule de noapte. Nu trebuie să-ți 
faci griji. Şansele sînt de o mie la unu în favoarea mea. 

— Nu potrivit cărţilor pe care le ştiu eu. 

— Taci!... Unu, doi, trei! 

Osterman răsuci întrerupătorul şi lumina din bucătărie 
se aprinse. Tanner sări către cămară. 

A venit. Semnalul. Semnul că duşmanul era acolo. 

Se auzi împușcătura, geamul se sparse, iar glonțul se 
izbi de perete, făcînd să zboare fragmente de tencuială. 
Osterman stinse lumina. 

Pe podea, John Tanner, închise ochii şi vorbi calm. 

— Aşadar, asta-i situația. Microfoanele au fost o 
minciună... Totul — o minciună. 

— Nu! Înapoi! Fugiţi înapoi! ţipă Leila, fără ca nimeni 
să-şi dea seama cu cine vorbea. 

Traversă în goană bucătăria, urmată de Alice, către uşă. 

Copiii lui Tanner nu auziseră împușcăturile de afară; 
zgomotele ploii, tunetele şi televizorul le acoperiseră. Dar auziseră 
focul de armă din bucătărie. Cele două femei se aruncară peste 
ei, trîntindu-i la podea, protejîndu-i cu trupurile lor. 

— Ali, du-i în sufragerie! Rămîneţi la podea! ordonă 
Tanner. Bernie, nu ai cumva o armă? 

— Îmi pare rău, n-am avut niciodată. 

— Nici eu. Ciudat! I-am dezaprobat întotdeauna pe cei 
care-şi cumpără arme. Mi se părea un gest atît de primitiv. 

— Ce-o să facem? 

Leila încerca să rămînă calmă. 

— O să ieşim de-aici, răspunse Tanner. Împușcăturile 
vin din pădure. Cel care trage nu ştie dacă avem sau nu arme. 
N-o să tragă din faţa casei... cel puţin eu nu cred. Pe Orchard 
trec mașini destul de des... O să ne îngrămădim în camionetă 
şi ieșim dracului de-aici. 

— Eu o să deschid uşa, zise Osterman. 

— Ai fost o dată erou în după-amiaza asta. E rîndul meu... 
dacă ne sincronizăm mișcările, nu-i nici o problemă. Uşa de 
la garaj se ridică repede. 

Se strecurară în garaj. Copiii se întinseră în spatele 
camionetei, între valize, înghesuiți, dar protejați. Leila şi Ali 
se ghemuiră pe podea, în spatele scaunului din față. Osterman 
se instală la volan, iar Tanner, postat lîngă uşa garajului, era 
pregătit s-o ridice. 

— Dă-i drumul. Porneşte! 

El urma să aştepte pînă cînd motorul se ambala la 
maximum, apoi ar fi deschis ușa și-ar fi sărit în camionetă. 
Nu era nici o problemă. Maşina ar fi trecut pe lîngă micul 
Triumph şi-ar fi luat uşor curba, pentru a ţîşni în jos pe alee. 

— Dă-i drumul, Bernie! Ce naiba, porneşte! 

Însă Osterman deschise ușa și cobori. Se uită lung la 
Tanner. 

— Motorul e mort. 


Tanner învîrti cheia în contactul Triumph-ului. Motorul 
nu reacționă. Osterman împinse capota camionetei şi-i făcu 
semn lui John. Cei doi se uitară la motor la flacăra unui chibrit 
aprins de Tanner. Toate firele fuseseră tăiate. 

— Uşa garajului se deschide de afară? întrebă Bernie. 

— Da. Dacă nu-i încuiată. 

— Era? 

— Nu. 

— N-am fi auzit dacă era deschisă? 

— Cu ploaia asta, probabil că nu. 

— Atunci, s-ar putea să fie cineva aici. 

Cei doi se uitară spre uşa băii. Era închisă. Era singura 
ascunzătoare posibilă din garaj. 

— Hai să-i scoatem de-acolo, şopti Tanner. 

Ali, Leila şi copiii se întoarseră în casă. Bernie şi John 
se uitară prin garaj, căutînd obiecte ce-ar fi putut servi drept 
arme. Tanner luă un topor ruginit; Osterman, o furcă. Se 
apropiară de uşa închisă. 

Tanner îi făcu semn lui Bernie s-o deschidă. Apoi se 
repezi înăuntru, cu lama toporului în fața lui. 

Încăperea era pustie. Dar pe perete, mîzgălită cu vopsea 
neagră, se vedea litera grecească Q. 

TIR oner le ceru tuturor să coboare în pivniţă. Ali şi 
Leila o luară pe scări în jos, cu copiii în brațe, 
încercînd fără succes să le dea impresia că se jucau. Tanner 1 
opri pe Osterman la uşa din capul scării. 

— Hai să instalăm nişte obstacole! 

— Crezi c-o să se ajungă pînă acolo? 

— Nu vreau să-mi asum riscuri. 

Cei doi se furişară pe sub pervazurile ferestrelor și 
împinseră trei fotolii grele, două suprapuse, iar al treilea într-o 
parte, lîngă ușă. Apoi se strecurară către fiecare fereastră, fără 
să fie văzuți, ca să verifice încuietorile de la geamuri. 

În bucătărie, Tanner luă o lanternă şi o puse în buzunar. 
Mutară împreună masa din plastic lîngă uşa ce dădea afară. 
Tanner împinse scaunele din aluminiu, fixînd stinghia unuia 
dintre ele sub clanța uşii. 

— Nu e bine, spuse Bernie. În felul ăsta, ne blochezi în 
casă. Trebuia să ne gîndim cum să plecăm de-aici! 

— Tu te-ai gîndit? 

În lumina slabă, Osterman vedea numai silueta lui 
Tanner. Dar îi simţea disperarea din voce. 

— Nu. Nu, nu m-am gîndit. Dar trebuie să încercăm! 

— Ştiu. Pînă atunci, trebuie să ne luăm toate măsurile 
de precauţie... Nu ştim ce-i afară. Cîţi sînt sau unde sînt. 

— Atunci, să terminăm treaba. 

Cei doi se furişară spre capătul îndepărtat al bucătăriei, 
dincolo de cămară, către intrarea în garaj. Uşa dinspre exterior 
a acestuia fusese încuiată, dar, ca o măsură suplimentară de 
siguranță, proptiră ultimul scaun de bucătărie sub clanţă, apoi 
se strecurară înapoi în hol. Îşi luară armele improvizate — 
toporul și furca — și coborîră în pivniță. 

Se auzea zgomotul ploii torențiale căzînd pe ferestrele 
MICI, dreptunghiulare, aflate la nivelul solului de deasupra 
pivniţei. Fulgere sporadice luminau pereţii din beton de zgură. 
Tanner vorbi: 

— Aici e uscat. Sîntem în siguranţă. Oricine s-ar afla 
afară, e ud pînă la piele și nu poate sta acolo toată noaptea... 
E sîmbătă. Ştiţi cum patrulează maşinile poliţiei în week-end. 
Or să vadă că nu e lumină în casă şi-or să vină să verifice. 

— De ce-ar face-o? întrebă Ali. Şi-ar putea închipui că 
am ieşit să cinăm în oraş... 

— Nu după ce s-a întîmplat noaptea trecută. MacAuliff 
a spus clar că o să supravegheze casa. Patrulele lui nu pot 
vedea în curtea din spate, dar vor observa fațada casei. Sînt 
obligați... Uite. 

Tanner o luă de cot pe soţia sa şi-o conduse către singura 

fereastră din faţă, aflată deasupra solului, lîngă treptele de 
piatră de la intrare. Ploaia şiroia pe geam; era greu să se vadă 
ceva. Nici măcar stîlpul de iluminat de pe Orchard Drive nu era 
tot timpul vizibil. Tanner scoase lanterna din buzunar și-i făcu 
semn lui Osterman. 

— După cum îi spuneam lui Ali, MacAuliff mi-a promis 
azi-dimineaţă că-şi va pune oamenii să supravegheze casa. Şi 
el are de gînd s-o facă. Nu mai are nevoie de necazuri... O să 
stăm pe rînd la fereastra asta. În felul ăsta, nimeni n-o să-şi 
obosească ochii şi n-o să aibă vedenii. De îndată ce unul dintre 
noi zăreşte maşina poliției, îi facem semne cu lanterna. Or să 
le vadă şi-or să oprească. 

— E bine, zise Bernie. E foarte bine! Trebuia să-mi fi 
spus asta sus. 

— Nu eram sigur. E ciudat, însă nu-mi aminteam dacă 
se vede în stradă de la fereastra asta. Am curăţat pivnița asta 
de-o sută de ori, dar nu eram sigur. 

Le zîmbi. 

— Deja mă simt mai bine, spuse Leila, încercînd să le 
insufle şi celorlalți încrederea lui John. 

— Ali, tu faci primul schimb. Cîte cincisprezece minute 
fiecare. Bernie, tu şi cum mine o să ne deplasăm între celelalte 
ferestre. Leila, vrei să stai tu cu Janet? 

— Eu ce să fac, tati? întrebă Raymond. 

Tanner îşi privi fiul, mîndru de el. 

— Stai la fereastra din față cu mama. Tu o să fii perma- 
nent acolo. Uită-te după maşina poliţiei. 

Tanner şi Osterman începură să patruleze între cele două 

ferestre care dădeau în spatele casei şi cea laterală. După 
cincisprezece minute, Leila o înlocui pe Ali la fereastra din faţă. 
Ali găsi şi o pătură veche, din care făcu o mică saltea pentru 
Janet. Băiatul rămase cu Leila la geam, ștergîndu-l din cînd în 
cînd cu mîna, de parcă ar fi putut îndepărta apa ce curgea pe 
partea cealaltă. - 

Nimeni nu vorbea; răpăiala ploii şi rafalele de vînt 
păreau să se întețească. Veni rîndul lui Bernie să se posteze la 
fereastra din față. În timp ce lua lanterna de la soţia lui, o 
strînse cîteva clipe în braţe. 

Îşi făcu şi Tanner schimbul, iar Ali veni în locul lui. 
Nimeni nu spunea lucrul ăsta, dar începeau să-şi piardă 
speranța. Dacă MacAuliff patrula prin zonă, concentrat 
asupra proprietății lui Tanner, părea absurd ca o mașină a 
poliției să nu fi trecut pe-acolo de mai bine de o oră. 

— Uite-o! Uite-o, tati! Vezi lumina roşie? 

Tanner, Bernie şi Leila alergară la fereastră, lîngă Alice 
şi băiat. Ali aprinsese lanterna şi o agita în toate părțile. 
Maşina poliției încetinise. De-abia se mişca, dar nu se oprea. 

— Dă-mi lanterna! 

Tanner ținu fasciculul nemișcat, pînă cînd reuşi să vadă, 
slab, dar sigur, silueta înceţoșată a maşinii albe prin perdeaua 
de apă. Apoi mișcă lanterna vertical, cu repeziciune. 

Oricine ar fi fost la volan nu putea să nu fi observat 
lumina. Fasciculul trebuia să fi trecut prin geamul maşinii 
atrăgînd atenția şoferului. 

Dar maşina poliției nu se opri. Ajunse în dreptul aleii, 


"Ax A 


apoi se îndepărtă încet. 

Tanner stinse lanterna, nedorind să se întoarcă şi să vadă 
feţele celorlalți. Bernie vorbi încet: 

— Nu-mi place asta. 

— Trebuia s-o fi văzut. Trebuia! 

Ali îşi ținu fiul, care continua să se uite pe fereastră. 

— Nu-i obligatoriu, minţi John Tanner. Afară e o vreme 
cumplită. Poate că geamurile de la mașina lui sînt la fel de 
aburite ca şi ale noastre. Poate chiar mai mult. Geamurile 
maşinilor se încețoşează uşor. O să se întoarcă. Data viitoare 
o să fim pregătiţi. Data viitoare, o să fug afară. 

— Cum? întrebă Bernie. N-ai ajunge la timp. Am 
îngrămădit mobilă în fața uşii. 


— O să ies pe fereastra asta. \ 
Tanner măsură spațiul în minte. Era mult prea mic. Ce 
uşor rostea minciunile! 


— Eu mă pot strecura pe-acolo, tati! 

Băiatul avea dreptate. Poate că vor fi nevoiți să-l trimită 
pe el. Dar ştia că n-ar fi făcut-o. N-ar fi putut. Oricine s-ar fi 
aflat în maşina poliției văzuse lumina lantemnei şi nu se oprise. 

— Să ne întoarcem la ferestre. Leila, tu stai aici. Ali, vezi 
ce face Janet. Mi se pare că a adormit. 

Tanner știa că trebuia să-i menţină activi, chiar dacă 
agitația lor era fără rost. Fiecare avea gîndurile sale, propria 
teamă. 

Se auzi zgomotul asurzitor al unui tunet. Un fulger 
lumină pivniţa. 

— Johnny! Osterman se afla lîngă fereastra din stînga 
care dădea în spate. Vino încoace! 

Tanner alergă spre Osterman și se uită afară. Printre rafalele 
de ploaie, văzu un scurt fascicul vertical de lumină, ridicîndu-se 
din pămînt. Se mişca dinspre capătul îndepărtat al peluzei, 
dincolo de piscină, lîngă pădure. Lumina se legăna încet, 
intermitent. Apoi, un fulger lumină silueta care ţinea lanterna. 
Cineva venea spre casă. 

— Cineva se teme să nu cadă în piscină, șopti Bernie. 

— Ce este? 

Vocea încordată a lui Ali se auzea dinspre salteaua 
improvizată, unde stătea cu fiica sa. 

— E cineva afară, răspunse Tanner. Toată lumea să stea 
absolut nemişcată... Ar putea fi... foarte bine. Ar putea fi poliția. 

— Sau cel care a tras în noi! O, Doamne! 

— Șşt. Taci! 

Leila plecă de lîngă fereastra din față şi se duse lîngă 
Alice. 

— Nu sta la geam, Bernie! 

— Se apropie. Înconjură piscina. 

Cei doi bărbaţi se retraseră spre părţile laterale 
ale ferestrei. Omul de afară purta un poncho larg, iar pe 
cap avea o glugă. În timp ce se apropia de casă, stinse 
lanterna. 

Deasupra lor, prizonierii auziră zgomotul uşii de la 
bucătărie, apoi cel al unui corp izbindu-se de lemnărie. 
Bubuiturile încetară curînd şi nu se mai auzi decît ploaia. 
Silueta se îndepărtă de la uşa bucătăriei, iar Tanner, văzu, 
din locul în care stătea, lumina lanternei mişcîndu-se în sus 
şi-n jos. Apoi dispăru la capătul îndepărtat al casei, lîngă garaj. 

— Bernie! Leila se ridică în picioare, lîngă Alice şi fată. 
Uite! Acolo! 

Prin fereastra din dreptul ei se vedeau razele intermitente 
ale altei lanterne. Deşi era departe, lumina era puternică; se 
apropia într-un balans rapid. Cel care ţinea în mînă lanterna 
venea în fugă spre casă. 

Deodată, lumina dispăru şi din nou rămaseră doar ploaia 
şi fulgerele din jur. Tanner şi Osterman se duseră la fereastra 
laterală, fiecare pe cîte-o parte, şi priviră cu prudenţă afară. 
Nu vedeau pe nimeni, nici o siluetă, nimic în afara ploii ce 
cădea în rafale împrăştiate de vînt. 

Se auzi un trosnet puternic dinspre capul scărilor. Apoi 
altul, mai ascuţit — lemn izbindu-se de lemn. Tanner se duse 
către scară. Încuiase uşa pivniţei, dar lemnul era subțire; o 
lovitură zdravănă ar fi smuls-o din balamale. Ridică toporul, 
pregătit să atace pe oricine ar fi coborit pe scară. 

Tăcere. 

Din casă nu se mai auziră zgomote. Deodată, Alice 
Tanner ţipă. O mînă masivă ştergea geamul ferestrei din față. 
Fasciculul unei lanterne puternice străpunse întunericul. 
Cineva se lăsase pe vine în spatele luminii, cu fața ascunsă de 
o glugă... 

Tanner alergă spre soţia şi fiica sa, ridicînd copilul de 
pe pătură. 

— Înapoi! Lipiţi-vă de perete! 

Cizma străinului sparse geamul, şi cioburile zburară în 
toate direcțiile. Lovitunile continuară. Noroi, cioburi şi aşchii de 
lemn aterizară în pivniță. Ploaia pătrundea prin fereastra 

spartă. Cei şase prizonieri se îngrămădiră lîngă peretele din 
față, în timp ce lumina lanternei mătura podeaua, peretele şi 
scările. 

Ceea ce urmă îi încremeni de groază. 

Ţeava unei puști apăru la marginea ferestrei şi o rafală 
asurzitoare de gloanţe lovi podeaua și peretele din spate. Praful 
de beton începu să se rotească în aerul pivniţei; în lumina 
puternică a lanternei, păreau nişte nori învolburaţi de ceață. 
Rafalele începură din nou, cumplite, trase la întîmplare. Fostul 
infanterist Tanner pricepu ce se întîmplase. Al doilea 
încărcător fusese fixat la o puşcă automată. 

Apoi patul altei puşti sparse geamul ferestrei din spate, 
în stînga, aflată exact în faţa lor. Un fascicul lat lumină grupul 
de ființe umane lipite de perete. Tanner îşi văzu soția 
strîngînd-o în braţe pe fiica lor, protejînd-o cu trupul ei, şi se 
simți copleşit de furie. 

Alergă la fereastră, răsucind toporul către geamul spart 
şi silueta ghemuită din dreptul lui. Individul sări înapoi; 
gloanţele se loviră de tavan, deasupra țestei lui Tanner. Acum 
era luminat de fasciculul ce pătrundea prin fereastra din față. 
S-a terminat, îşi zise John. Totul avea să se încheie pentru el. 
Însă Bernie răsucise cu furca țeava puștii, deviind gloanțele 
din direcţia lui Tanner. Directorul de ştiri se strecură înapoi 
lîngă soție şi copii. 

— Treceți aici! strigă el, împingîndu-i spre zidul din fund, 
dinspre garaj. 

Janet țipa tot timpul. 

Bernie înșfăcă încheietura soției lui şi o trase către un colț 

al pivniţei. Fasciculele luminoase se încrucişară. Urmară alte 
împuşcături; aerul era plin de praf, devenise imposibil de 
respirat. 

Brusc, lumina de la fereastra din spate dispăru; cea din 
față îşi continua căutarea la întîmplare. A doua pușcă îşi 
schimbă poziția. Apoi, de la fereastra laterală se auzi altă 
izbitură şi zgomotul de geam spart. Fasciculul lat de lumină 
străluci din nou, orbindu-i. Tanner îşi trase soția şi fiul lîngă 
colțul îndepărtat de lîngă scări. Urmară nenumărate 
împuşcături; Tanner simțea-vibraţiile gloanţelor înfigîndu-se 
în zid, deasupra şi în jurul lui. 

Foc încrucişat! 

Apucă strîns coada toporului, apoi se năpusti înainte, 
printre împuşcături, înțelegînd perfect că orice glonţ l-ar fi 
putut răpune. Dar nu înainte de a-şi atinge ţinta. Nimic nu-l 
mai putea împiedica! 

Ajunse la fereastra laterală şi repezi toporul în diagonală 
prin ea. Se auzi un țipăt ascuțit şi sîngele țîşni prin deschizătură 
împroşcînd faţa şi braţele lui Tanner. 

Puşca de la fereastra din față încercă să țintească în 
direcția lui John, dar era imposibil. Gloanţele loveau podeaua. 
Osterman alergă spre trăgătorul rămas pe poziţie, ținînd furca 
la nivelul umărului. În ultimul moment, o aruncă prin geamul 
spart al ferestrei, de parcă ar fi fost o suliță. Un strigăt de 
durere; rafalele încetară. 

Tanner se sprijini de peretele de sub fereastră. În lu- 
mina fulgerelor, văzu sîngele curgînd pe podea. 

Trăia, iar asta era extraordinar. 

Se întoarse la soție şi copii. Ali o ținea în braţe pe Janet, 
care continua să țipe. Băiatul îşi întorsese fața la perete şi nu 
se putea opri din plîns. 

— Leila! lisuse, Doamne Sfinte! Leila! 

Răcnetul isteric al lui Bernie prevestea ce era mai rău. 

— Sînt aici, zise calm Leila. N-am pățit nimic, iubitule. 

Tanner o găsi pe Leila lîngă zidul din față. Nu-i ascultase 
ordinul de-a se mişca de-acolo. 

Apoi Tanner văzu ceva ce-i biciui nervii întinşi la maxi- 
mum. Leila purta o broşă mare, verzuie, pe care n-o observase 
pînă atunci. Acum o vedea limpede, fiindcă strălucea în 
întuneric. Avea irizaţii — una din acele bijuterii ce se vînd în 
magazinele de modă. Era imposibil să n-o remarci în întuneric. 

Licărul vag al unui fulger lumină peretele în jurul ei. 
Tanner nu era sigur, ci aproape sigur: nu se vedeau urme de 
gloanţe lîngă ea. 

Tanner își cuprinse soţia şi fata cu un braţ, iar cu celălalt 
acoperi capul fiului său. Bernie alergă spre Leila şi o îmbrăţișă. 
Vaietul unei sirene se auzi printre zgomotele furtunii, adus 
de rafalele de vînt prin ferestrele sparte. 

Rămaseră nemişcaţi, cu forțele secătuite. Cîteva minute 
mai tîrziu, auziră voci Şi bătăi la uşa din față. 

— Tanner! Tanner! Deschide uşa! 

El îşi lăsă fiul şi soţia şi se duse la fereastra spartă din 


— Sîntem aici. Sîntem aici, jigodii împuţite! 


26 


V, amner îi văzuse de multe ori pe cei doi poliţişti în 
oraş, dirijînd traficul şi patrulînd în maşini 
prevăzute cu staţii radio, dar nu le cunoştea numele. Fuseseră 
angajați cu mai puțin de un an în urmă și erau mai tineri decît 
Jenkins și McDermott. 

Acum, el ataca. Îl împinse cu violență pe primul poliţist 
în peretele holului. Sîngele de pe mîinile lui murdări haina de 
ploaie a ofițerului. Colegul lui alergase la pivniță, după ceilalți. 

— Ce naiba, dă-mi drumul! 

- Ticălos împuţit! Jigodie ordinară! Puteam să... era 
cît pe ce să fim ucişi acolo jos! Toţi! Soția mea! Copiii mei! 
De ce-ai făcut asta? Să-mi răspunzi, dar repede! 

— Ce dracu”, dă-mi drumul! Ce răspuns vrei, pentru 
numele lui Dumnezeu? 

— Ai trecut pe lîngă casa asta acum o jumătate de oră! 
Ai văzut lanterna şi ai plecat! Ai fugit de-aici! 

— Eşti nebun! Eu şi Ronnie eram în capătul de nord! Am 

primit un mesaj, să venim încoace acum vreo cinci minute. Un 
tip pe nume Scanlan a auzit împuşcături... 

— Cine-i în cealaltă mașină? Vreau să ştiu cine-i în 
cealaltă mașină! 

— Dacă-ţi iei mîinile de pe mine, o să vă aduc 
programarea traseelor. Am uitat cine e — dar ştiu unde sînt. 
Sînt pe Apple Drive. A fost un jaf acolo. 

— Familia Cardone stă pe Apple Drive! 

-Nu la casa lor. O ştiu pe aia. La Needham. Un cuplu 
de bătrîni. 

Ali apăru în hol dinspre scări, ținînd-o pe Janet în braţe. 
Fata vomita şi respira greu. Ali plîngea încet, legănîndu-și 
fata în braţe. 

Băiatul lor le urma îndeaproape, cu fața murdară de 
praf și mînjită de lacrimi. Soții Osterman veneau ultimii. 
Bernie o ținea pe Leila de mijloc, ajutînd-o să urce scările. 
O strîngea atît de tare, de parcă n-ar mai fi vrut să-i dea 
drumul. x 
Al doilea polițist ajunse încet în pragul ușii. Expresia 
de pe chipul lui îl surprinse pe celălalt ofiţer. 

— Sfintă Fecioară, zise el încet. În pivniță parcă a fost 
măcel... Pe crucea mea dacă pricep cum au scăpat cu viaţă. 

— Sună-l pe MacAuliff. Cheamă-l încoace. 

— Telefonul e mort, spuse Tanner, conducînd-o pe 
Ali cu blîndeţe spre canapeaua din camera de zi. 

— O să-l chem prin staţie. 

Polițistul numit Ronnie se duse spre ușa din faţă. 

— N-o să-i vină să creadă, zise el calm. 

Colegul lui luă un fotoliu pentru Leila. Ea se 
prăbuşi în el şi începu să plîngă pentru prima dată. Din 
spatele ei, Bernie se aplecă şi-i mîngiie părul. Raymond 
se ghemui lîngă tatăl lui, în fața mamei şi a surorii sale. 
Era atît de terorizat încît nu putea decît să se uite la 
chipul lui John. 

Polițistul se duse spre scara pivniţei. Fără îndoială voia 
să coboare, nu atît din curiozitate, cît mai ales pentru a nu 
tulbura scena de familie din camera de zi. 

Uşa se deschise și al doilea polițist pătrunse în casă. 

— I-am spus lui Mac. A prins mesajul pe frecvenţa stației 
din maşina lui. Iisuse, să-l fi auzit. E pe drum. 

—.Cît durează? întrebă Tanner de pe canapea. 

— Nu mult, domnule. Locuieşte la vreo doisprezece 
kilometri de aici şi drumurile sînt mizerabile. Dar după felul 
cum vorbea, o să fie aici cît ai clipi din ochi. 


— Am postat o duzină de oameni în jurul proprietăţii, 
iar doi oameni vor sta în casă. Unul, la parter, celălalt la etaj. 
Nu ştiu ce-aş mai putea face. 

MacAuliff se afla cu Tanner în pivniță. John voia să 
discute între patru ochi cu căpitanul de poliție. 

— Ascultă-mă! Cineva, unul dintre oamenii dumitale, 
a trecut pe lîngă casa asta și a refuzat să se oprească! Sînt 
convins că a văzut lumina lanternei! A văzut-o şi a plecat 
mai departe! 

— Nu cred asta. Am verificat. Nimeni din maşinile de 
patrulare n-a remarcat ceva deosebit în zona asta. Ai văzut 

programarea traseelor. Locul ăsta e marcat pentru a fi 
supravegheat cu maximă atenţie. 

— Eu am văzut maşina poliţiei plecind!... Unde-i Jenkins? 
McDenmott? 

— E ziua lor liberă. Am de gînd să-i chem înapoi la treabă. 

— E ciudat că sînt liberi în week-end, nu? 

— Oamenii mei sînt liberi în week-end prin rotaţie. 
Sfirşitul de săptămînă e foarte bine acoperit. Exact cum a 
stabilit Consiliul municipal. 

Tanner observă tonul de autojustificare din vocea lui 
MacAuliff. 

— Mai trebuie să faci ceva. 

MacAuliff nu-l asculta. Inspecta zidurile curții de beton. 
Îşi aplecă trupul imens şi culese cîteva gloanţe de plumb de 
pe podea. 

— Vreau să se ridice toate probele de aici şi să fie trimise 
la analiză. O să apelez la FBI dacă la Newark nu se poate... 
Ce ziceai? 

— Ar mai fi ceva. Un lucru foarte important pe care 
numai noi doi îl putem face. 

— Ce anume? 

— O să mergem să căutăm un telefon, iar dumneata o să 
suni în două locuri. 

— La cine? 

MacAuliff pusese întrebarea, deoarece Tanner făcuse cîțiva 
paşi spre scara pivniţei, să se asigure că nu-i asculta nimeni. 

— La familiile Cardone şi Tremayne. Vreau să ştiu unde 
sînt. Unde au fost. 

— Ce dracu.'...! 

— Fă cum ţi-am spus! 

— Crezi că... 

— Nu cred nimic! Vreau doar să ştiu unde sînt... Să 
zicem că sînt încă îngrijorat de soarta lor. 

Tanner pomi spre scări, dar MacAuliff rămase nemișcat 
în mijlocul încăperii. 

— Stai puțin! Vrei să dau telefoanele alea şi pe urmă să 
fac verificări. În regulă, o s-o fac... Acum e rîndul meu. 
Dumneata mă calci pe nervi. Îmi agravezi ulcerul. Ce dracu” 
se întîmplă? Afacerea asta pute prea tare şi nu-mi convine 
deloc! Dacă dumneata şi prietenii dumitale aveți necazuri, 
veniți și spuneţi-mi clar! Nu pot să fac nimic dacă nu ştiu 
încotro s-o iau. Și-ți mai spun ceva — MacAuliff cobori vocea 
Şi îşi îndreptă arătătorul spre directorul de ştiri, ţinîndu-se cu 
cealaltă mînă de burtă —, n-am de gînd să-mi pătez dosarul 
din cauza figurilor dumitale. N-o să admit un măcel pe 
teritoriul meu, pentru că dumneata nu-mi dezvălui ce-ar trebui 
să ştiu, ca să preîntîmpin așa ceva! 

Tanner rămase unde se afla, cu un picior pe treapta de 
jos. Privea şi stătea în cumpănă. Putea să-i spună imediat, îşi 
zise. 

— În regulă... Omega... Ai auzit de Omega? 

Tanner se uita atent la ochii lui MacAuliff, încercînd să 
sesizeze şi cea mai slabă reacție. 

— Scuză-mă, am uitat. Dumneata nu eşti verificat pentru 
Omega, nu-i aşa? 

— Ce dracu” tot spui acolo? 


283 


ROBERT LUDLUM 


— Întreabă-l pe Jenkins. Poate că o să afli mai multe de 
la el... Hai, să mergem. 


MacAuliff dădu trei telefoane din maşina de poliţie. 
Informaţiile primite erau clare, exacte. Familiile 
Tremayne şi Cardone nu se aflau nici acasă, nici în 
împrejurimi. 

Soții Cardone se găseau în Rockland County, lîngă New 
York. leşiseră să cineze, spunea menajera; iar dacă polițistul 
i-ar fi găsit, era atît de amabil să le spună să sune acasă? 
Primiseră un mesaj urgent din Philadelphia. 

Deoarece Virginia era bolnavă, cuplul Tremayne se 
dusese la doctorul din Ridge Park. Acesta confirmase vizita 
lor la cabinet. Era sigur că plecaseră la New York. De fapt, el 
le recomandase o cină în doi şi un spectacol. Recidiva bolii 
doamnei Tremayne era în primul rînd de natură psihică. 
Trebuia să-şi scoată cu totul din minte întîmplarea de la gara 
Lassiter. 

Totul era atît de exact, își zise Tanner. Atît de bine 
pus la punct prin intermediari sau terțe părți. 

Totuși, nici unul din cupluri nu avea o motivaţie 
întemeiată. 

Şi, în vreme ce Tanner trecea în revistă evenimentele 
din pivniţă, îşi dădu seama că una din persoanele ce încercaseră 
să-i ucidă ar fi putut fi o femeie. 

Fassett îi spusese că Omega era constituită din ucigași 
şi fanatici. Bărbaţi şi femei. 

— Ăsta-i răspunsul pentru dumneata. 


284 


OPERAȚIUNEA OMEGA 


Cuvintele lui MacAuliff întrerupseră șirul gîndurilor 
lui Tanner. 

— O să-i verificăm după ce se întorc. E uşor de controlat 
ce ne vor spune... după cum ştii. 

— Da... Da, sigur. Să mă suni după ce vorbeşti cu ei. 

— Nu-ţi promit. O s-o fac dacă o să consider că trebuie 
să afli. 


Sosi mecanicul, să repare automobilele. Tanner îl 
conduse prin bucătănie în garaj şi-i urmări expresia de pe chip 
în vreme ce inspecta firele tăiate. 

— Ai avut dreptate, domnule Tanner. Toate contactele 
sînt întrerupte. O să fac nişte legături provizorii şi mai tîrziu 
le vom definitiva la atelier. Cineva ţi-a jucat o festă urâtă. 

Întors în bucătărie, Tanner îi găsi acolo pe soţii 
Osterman şi pe soția lui. Copiii erau sus, în camera lui 
Raymond, unde unul dintre poliţiştii lui MacAuliff acceptase 
să stea și să le țină companie și să se joace cu ei, avînd grijă să 
fie cuminţi cît timp cei mari stăteau de vorbă. 

Osterman era ferm pe poziţie. Trebuia să plece din 
Saddle Valley, să ajungă la Washington. După ce camioneta 
avea să fie reparată, ei urmau să plece, dar nu cu maşina, 
ci pînă la Aeroportul Kennedy, ca să ia un avion. N-aveau 
încredere în taxiuri sau limuzine închiriate. Nu i-ar fi dat 
nici o explicaţie lui MacAuliff; pur şi simplu s-ar fi suit în 
maşină şi-ar fi plecat. MacAuliiff n-avea nici un drept legal 
să-i rețină. 

Tanner stătea lîngă Ali, vizavi de soții Osterman, şi o ţinea 

de mînă. De două ori, Bernie şi Leila aproape că-l somaseră 
să-i explice totul soției sale şi de fiecare dată Tanner spusese că 
avea s-o facă între patru ochi. 

Soții Osterman păreau să fi înţeles acest lucru. 

Nu însă şi Ali, motiv pentru care John o ţinea de mînă. Și 
ori de cîte ori vorbea Leila, Tanner îşi amintea de broşa ei 
strălucind în întunericul din pivniţă şi de zidul neatins de gloanţe 
din spatele ei. 

Se auzi soneria de la uşa din față, iar John se duse să 
răspundă. Se întoarse zîmbind. 

— Veşti din lumea reală. Au venit depanatorii de la 
telefoane. 

Tanner nu se întoarse la locul lui. Conturul vag al unui 
plan începu să i se schiţeze încet în minte. Avea nevoie de 
Ali. Soția lui se întoarse şi-l privi, citindu-i gîndurile. 

—Mă duc sus să văd ce fac copiii. 

Plecă, iar Tanner se duse la masă. Își luă pachetul de 
țigări şi-l puse în buzunarul de la cămaşă. | 

— Te duci să-i spui? întrebă Leila. 

— Da. 

— Spune-i totul. Poate că ea o să găsească vreo logică în 
această... Omega. 

Bernie privea neîncrezător. 

— Eu nu sînt în stare. Dumnezeu mi-e martor. 

— Ai văzut semnul de pe perete. 

Bernie se uită ciudat la Tanner. 

— Am văzut un semn pe perete. 

— Scuză-mă, domnule Tanner. Polițistul ce făcea de pază 

la parter stătea în ușa bucătăriei. Oamenii de la telefoane vor să 
te vadă. Sînt în biroul dumitale. 

— Bine. Vin acum. 

Se întoarse către Bernie Osterman. 

— O să încerc să-ţi împrospătez memoria. Semnul pe care 
l-ai văzut era litera grecească Omega. 

leşi în grabă pe uşa bucătăriei şi se duse în camera de 
lucru. Afară, norii negri pluteau amenințători, iar ploaia, deşi se 
mai domolise, continua să cadă în rafale. În cameră era aproape 
întuneric; doar veioza de pe birou împrăştia puţină lumină. 

— Domnule Tanner. Vocea venea din spate şi el se întoarse. 
Era omul pe care-l chema Cole, îmbrăcat cu bluza albastră a 
companiei telefonice, privindu-l cu atenție. Alt 
bărbat stătea lîngă el. Te rog să nu ridici vocea. 

Tanner era atît de şocat încît își pierdu controlul. Se repezi 
la agent. 

— Ticălosule!... 

Fu oprit de cei doi. Aceştia îi răsuciră braţele la spate, 
lipite de talie. Cole îl înșfăcă de umeri şi vorbi precipitat: 

— Te rog! Știu prin ce-ai trecut! Nu mai putem face nimic, 
dar te asigurăm că s-a terminat! S-a terminat totul, domnule 
Tanner! Omega a fost demascată! 

— Nu-mi spuneți nimic! Ticăloşilor! Ticăloşi ordinari! Voi 
nu existați! Nimeni n-a auzit de Fassett! Telefoanele voastre 
sînt deconectate! Voi... 

— A trebuit să plecăm repede! îl întrerupse agentul. 
Am fost nevoiți să abandonăm ambele posturi. N-aveam de ales. 
ŢI se va explica totul. 

— Nu cred o iotă din ce-mi spui! 

— Ascultă-mă! Iei mai tîrziu o hotărîre, dar acum 
ascultă. Fassett e la mai puţin de trei kilometri de aici, punînd 
cap la cap ultimele elemente. El şi cei de la Washington 
se apropie tot mai mult. Pînă mîine dimineaţă o să capturăm 
Omega. 

— Ce Omega? Ce Fassett? Am sunat la Washington! 
Am vorbit la McLean, Virginia! 

— Ai vorbit cu un tip numit Dwight. Formal, e superiorul 
lui Andrews, da” nu și în realitate. Dwight n-a fost autorizat 
să se ocupe de Omega. A verificat la serviciile sub acoperire, 
iar mesajul a ajuns la director. Nu exista altă soluție decît 
negarea, domnule Tanner. În astfel de cazuri, negăm 
întotdeauna. Trebuie s-o facem. 

— Unde sînt paznicii de-afară? Ce s-a întîmplat cu 
faimoasa voastră supraveghere electronică? Cu trupele voastre 
de şoc, care n-ar fi permis să fim atacați? 

— Ți se poate explica totul... Eu n-o să te mint. Se fac 
greşeli. O imensă eroare, dacă vrei. Nu le putem niciodată 
compensa, ştim asta. Dar nici n-am mai avut de-a face pînă 
acum cu o organizaţie ca Omega. Esenţial e că obiectivul se 
află acum în fața noastră. Sîntem cu ochii pe țintă! 

— Astea-s prostii! Esenţial e că soția şi copiii mei au fost 
la un pas de moarte! 

— Uite. Uită-te la asta. 

Cole scoase un mic disc metalic din buzunar. Colegul 
lui eliberă braţele lui Tanner. 

— Haide, ia-l. Priveşte-l cu atenţie. 

Tanner luă obiectul în mînă şi-l întoarse spre lumină. Văzu 
că era corodat, cu suprafața găurită. 

— Ei şi? 

— Ăsta-i unul dintre discurile miniaturizate. Agentul 
de coroziune e un acid. S-a picurat acid pe el, ca să-l distrugă. 
Discurile din toate camerele au fost stricate în felul ăsta. N-am 
reuşit să auzim nimic. 

— Cum puteau fi găsite? 

— Cu aparatură adecvată, e destul de uşor. Nu există 
nici o urmă pe ele, nici o amprentă. Asta e Omega, domnule 
Tanner. 

— Cine e? 

— Nici măcar nu ştiu. Doar Fassett ştie. El ține totul sub 
control. El e cel mai bun, de pe trei continente. Dacă nu mă 
crezi, întreabă-l pe secretarul de stat. Pe preşedinte, dacă vrei. 
Nu se va mai întîmpla nimic rău în casa asta. 

John Tanner respiră adînc de cîteva ori şi se uită la 
agent. 

— Îţi dai seama că nu mi-ai explicat tot. 

— Ţi-am spus. Mai târziu. 

— Nu-i de-ajuns! 

Cole îl privi întrebător pe Tanner. 

— Ai altă soluţie? 

— Să-l chem pe polițistul ăla aici şi să încep să ţip. 

— La ce ţi-ar folosi? Ai cîştiga cîteva ceasuri de linişte. 
Cît crezi că ar dura? 

Tanner trebuia să-i mai pună o întrebare. Oricare ar 
fi fost răspunsul, nu mai conta. Planul din mintea lui John 

Tanner începea să se cristalizeze. Dar Cole n-avea să știe asta. 

— Ce mi-a rămas de făcut? 

— Nimic. Absolut nimic. 

— De cîte ori spuneți voi asta, mortierele încep să 
lovească plaja. < 

— Nu mai sînt mortiere. S-a terminat. 

— Înţeleg. S-a terminat... În regulă. Eu... nu fac... nimic. 
Pot să mă întorc acum la soția mea? 

— Sigur. 

— Apropo, telefonul s-a reparat? 

— Da. 

Directorul de ştiri porni încet spre hol, simțind 
împunsătura durerii din braţe. 

Nu mai putea avea încredere în nimeni. 

Trebuia să forțeze singur mîna lui Omega. 


21 


Ai stătea pe marginea patului şi asculta relatarea 
=" soțului ei. Erau momente cînd se întreba dacă nu-şi 
pierduse mințile. Ştia că oameni ca soțul ei, care lucrau mult 
timp în condiţii de stres, puteau să clacheze psihic. Îi putea 
înţelege pe maniacii nocturni, avocaţi şi agenți de bursă în 
pragul dezastrului iminent, chiar şi tendinţa irezistibilă a lui 
John de a îmbunătăţi ceea ce nu se putea îmbunătăţi. Totuşi, 
ce-i spunea el acum depășea puterea ei de înțelegere. 

— De ce-ai fost de acord? îl întrebă ea. 

— Pare ciudat, însă am fost prins în capcană. N-aveam 
de ales. Trebuia să merg pînă la capăt. 

— Tu te-ai oferit! zise ea. 

— Nu chiar. De îndată ce am acceptat ca Fassett să-mi 
dezvăluie numele, am semnat o depoziție sub jurămâînt prin 
care deveneam pasibil de pedeapsă, în temeiul Actului de 
Securitate Naţională. După ce am aflat cine erau ei, am fost 
ca şi agăţat. Fassett ştia că aşa o să fie. Era imposibil să am în 

continuare relații normale cu ei. Şi dacă n-aș fi făcut-o, aș fi 
încălcat înțelegerea şi aş fi fost pus sub acuzare. 

— Ce cumplit, spuse Ali încet. 

— „Imoral“ e mai aproape de adevăr. 

Îi vorbi despre episoadele succesive cu Ginny şi Leila, 
de lîngă piscină. Şi cum îl urmase Dick Tremayne în garaj. În 
sfîrşit, cum Bernie începuse să-i spună ceva, chiar înainte ca 
tipetele lui Janet să scoale toată casa. 

— Nu ţi-a mai spus despre ce era vorba? 

— A zis că nu voia decît să-mi oferte bani pentru investiții. 
Îi acuzasem pe amîndoi că făceau parte din Omega... Apoi, 
el mi-a salvat viaţa. 

— Nu. Stai puţin. Ali se aplecă în față. Cînd tu ai ieşit să 
iei umbrelele şi noi ne uitam la tine cum stăteai în ploaie... pe 
urmă s-au auzit împuşcăturile şi ne-am speriat cu toţii... eu 
am încercat să ies afară, dar Leila şi Bernie m-au oprit. Aşa 
că am țipat şi am încercat să fug. Leila — nu Bernie — mă ţinea 
lîngă perete. Deodată s-a uitat la Bernie şi-a zis: „Poţi să te 
duci, Bemie! E în regulă, Bernie!“... Din cîte am înțeles, i-a 
dat un ordin. 

— O femeie nu-şi trimite soțul în faţa plutonului de 
execuţie. 

— La asta mă gîndeam şi eu. Mă întrebam dacă eu aş 
avea curajul să te trimit... să-l ajuţi pe Bernie. 

Pe urmă, Tanner îi spuse soției sale despre broşă şi 
despre zidul fără urme de gloanţe. 

— Dar ei erau în pivniță, dragul meu. Nu erau afară. 
Nu ei trăgeau în noi. 

Ali tăcu. Amintirea acelei scene o copleşea. Nu mai putea 
vorbi despre ea. În schimb, îi relată istericalele lui Joe din came- 
ra de zi şi despre faptul că Betty Cardone îi urmărise prin 
fereastră. f 

— Deci aici am ajuns, zise el după ce Ali îşi încheie 
relatarea. Cu toate că nu prea știu unde. 

— Dar bărbatul de la parter zicea că totul o să se termine. 

— Mi-au spus o grămadă de lucruri... Dar care dintre ei 
o fi? Sau sînt toți trei? 

— Cine? întrebă ea. 

—Omega. Trebuie să fie vorba despre cupluri. Ei operează 
în cupluri... Dar soții Tremayne şi Cardone au fost gazaţi în 
mașină şi părăsiți la Lassiter... Sau poate că nu-i adevărat? 

Tanner îşi vîrî mîinile în buzunare şi începu să se plimbe 
prin cameră. Se duse la fereastră şi se aplecă peste pervaz, 
privind spre peluza din faţa casei. 

— Sînt mulți poliţişti afară. Se plictisesc de moarte. Sînt 
sigur că n-au văzut pivniţa. Mă întreb... 

Geamul se sparse. Tanner se răsuci, cu sîngele țişnindu-i 
pe cămașă. Ali ţipă și alergă spre soțul ei, care căzu pe podea. 

Se auziră mai multe împuşcături, dar nici una nu mai 
lovi fereastra. Se trăgea afară. 

Polițistul de pe hol se năpusti pe ușă şi alergă spre Tanner; 
în cîteva secunde, colegul lui de la parter intră în fugă, cu 
pistolul în mînă. Afară se auzeau voci strigînd. Veni şi Leila, 
icni de spaimă şi alergă spre Ali şi soțul ei prăbuşit la podea. 

— Bernie! Fir-ar să fie, Bernie! 

Dar Osterman nu apăru. 

— Puneţi-l pe pat! răcni polițistul de la etaj. Vă rog, 
doamnă, dați-i drumul! Lăsaţi-mă să-l pun pe pat! 

Îl auziră pe Osterman țipînd pe scări. 

— Ce dracu” s-a întîmplat? Intră în cameră. O, Doamne! 
O, Iisuse Hristoase! 


Tanner îşi recăpătă cunoştinţa şi privi în jur. MacAuliff 
stătea în picioare, lîngă doctor; Ali ședea pe pat. Bernie şi 
Leila se aflau la capul patului, încercînd să-i zîmbească 
încurajator. 

— O să te faci bine. Rana e foarte superficială, zise 
doctorul. Dureroasă, dar nimic serios. Cartilajul de la umăr, 
despre asta-i vorba. 

— Am fost împuşcat? 

— Ai fost împuşcat, admise MacAuliff. 

— Cine m-a împuşcat? 

— Nu ştim asta. 

MacAuliff încerca să-şi ascundă mînia, dar pînă la urmă 
izbucni. Căpitanul nutrea convingerea fermă că era ignorat; 
că i se ascundeau nişte informaţii esenţiale. 

— Dar uite ce-ţi spun: am de gînd să-l interoghez pe 
fiecare dintre voi, chiar dacă o să dureze toată noaptea pînă 
cînd o să aflu ce se petrece aici. V-aţi purtat cu toţii prosteşte, 
iar eu n-o să admit asta! 

— Rana e pansată, zise doctorul, punîndu-şi haina. 
Ai voie să te scoli şi să te plimbi de îndată ce simţi că poți, 
numai s-o laşi mai moale, domnule Tanner. Nu e mai grav 
decît o tăietură adîncă. Ai pierdut foarte mult sînge. 

Doctorul zîmbi şi dispăru rapid. N-avea de ce să mai 
stea. De îndată ce se închise ușa, MacAuliff interveni brusc: 

— Vă rog să aşteptaţi cu toţii la parter, vă rog! Vreau să 
rămîn singur cu domnu” Tanner. 

— Domnule căpitan, tocmai a fost împuşcat, zise hotărît 
Bernie. Nu-l poți interoga acum; n-o să-ți permit. 

— Sînt ofițer de poliţie, într-o anchetă oficială; n-am 
nevoie de permisiunea dumitale. L-ai auzit pe doctor. Nu e 
rănit grav. 

— Îi ajunge prin cîte-a trecut! 

Ali îl privea țintă pe MacAuliff. 

= Îmi pare rău, doamnă Tanner. E necesar. Acum, 
dacă vreţi, vă rog... 

— Nu, nu vrem! 

Osterman plecă de lîngă soția sa şi se apropie de şeful 
poliției. 

— Nu el trebuie interogat, ci dumneata. Toată afurisita 
dumitale de forță poliţienească ar trebui luată la întrebări... 
Aş vrea să știu de ce n-a oprit maşina aia de patrulare, domnule 
căpitan! Ţi-am auzit explicaţia şi n-o accept! 

— Continuă în acelaşi fel, domnule Osterman, şi-o să 
cer unui poliţist să te aresteze! 

— Eu n-aş face asta... 

— Nu mă pune la încercare! Am mai avut de-a face cu 
de-al de dumneata! Eu am lucrat la New York, ovreiule! 

Osterman rămase nemişcat. 

— Ce-ai spus? 

— Nu mă provoca. Dumneata mă provoci! 

— Las-o baltă! zise Tanner din pat. Nu mă deranjează, 
serios. 

Rămas doar cu MacAuliff, Tanner se ridică în capul 
oaselor. Umărul îl durea, dar se putea mişca liber. MacAuliff 
se duse la capătul patului şi prinse tăblia cu ambele mîini. 
Vorbi calm: 

— Acum vorbeşte. Îmi spui tot ce ştii sau te acuz de 
tăinuire de informaţii într-o tentativă de omor. 

— Au încercat să mă ucidă. 

— Tot omor e. O-m-o-r. Nu contează dacă victima eşti 
dumneata sau ticălosul ăla de evreu! 

— De ce eşti atît de pornit? întrebă Tanner. Spune-mi! 
Ar trebui să mă rogi în genunchi. Eu sînt un contribuabil, iar 
dumneata nu mi-ai asigurat protecția. 

MacAuliff încercă de cîteva ori să vorbească, dar se 
sufoca de furie. În cele din urmă, reuși să se stăpînească: 

— În regulă. Ştiu că multora dintre voi nu le place cum 
îmi fac treaba. Voi, ticăloșilor, vreți să mă daţi afară şi să 
aduceţi vreun nenorocit de hippy de la cine ştie ce stupidă 
facultate de drept! Ei bine, nu puteți face asta decît dacă eu 
încurc lucrurile. Şi eu n-am de gînd să fac una ca asta! Dosarul 
meu rămîne curat! Orașul ăsta rămîne curat! Așa că o să-mi 
spui ce se întîmplă, iar dacă o să am nevoie de ajutor, o să-l 
cer! Dar nu pot face asta fără un punct de plecare! 

Tanner se ridică din pat, la început şovăielnic, apoi, 
spre surprinderea lui, sigur pe picioare. 

— Ai dreptate. Mulţi dintre noi nu te plac. Dar asta poate 
fi ceva umoral, aşa că hai s-o lăsăm baltă... Totuşi, n-o să-ți 

răspund la întrebări. În schimb, îţi dau un ordin. O să 
supraveghezi casa asta zi şi noapte, pînă cînd o să-ţi spun eu 
că nu mai e nevoie! Ai priceput? 

— Eu nu primesc ordine! 

-O să le primeşti de la mine. În caz contrar, o să transmit 
imaginea dumitale pe şaizeci de milioane de ecrane de 
televizor, descriindu-te drept un exemplu tipic de polițist 
depăşit, needucat, confuz, o adevărată amenințare la adresa 
serviciilor însărcinate cu respectarea legii! Eşti scos din 
circulaţie. Îţi iei pensia şi dispari. 

— N-o să faci asta... 

— Crezi? Întreabă-i pe alții. 

MacAuliff stătea în fața lui Tanner. Vinele de la gît îi 
erau atît de umflate încît directorul de ştiri crezu că aveau să 
plesnească. 

— Vă urăsc, ticăloşilor! zise el cu răceală. Detest tupeul 
vostru. 

— Şi eu pe-al dumitale... Te-am văzut acționînd... Dar 
acum nu contează asta. Stai jos. 


Zece minute mai tîrziu, MacAuliff ieși în grabă din casă, 
în ploaia potolită de iulie. Trînti uşa din față în urma lui şi 
dădu ordine rapide cîtorva poliţişti de pe peluză. Oamenii 
schițară saluturi, iar MacAuliff se sui în maşină. 

Tanner luă o cămaşă din sertarul biroului şi o puse pe 
el cu greutate. leşi din dormitor şi o luă pe scări în Jos. 

Ali stătea de vorbă cu un polițist în hol şi-l văzu. 
Alergă în întîmpinarea lui pe palier. 

— Poliţiştii mişună peste tot. Mi-aş fi dorit să fie o 
armată... O, Doamne! Încerc să fiu calmă, zău că da! Însă nu 
pot! ÎI îmbrăţișă, ştiind că avea un bandaj pe sub cămaşă. 
Ce-o să facem? La cine o să apelăm? 

— Totul o să fie în regulă... Trebuie doar să așteptăm 
puţin mai mult. 

— Pentru ce? 

— MacAuliff mi-a dat nişte informaţii. 

— Ce informaţii? 

Tanner o trase pe Ali lîngă perete. Vorbi încet 
asigurîndu-se mai întîi că polițistul nu-l asculta: 

— Cei care au fost la ferestrele de la pivniță sînt răniți. 
Despre unul ştiu sigur că e lovit rău — în picior. De celălalt nu 
sîntem siguri, dar Bernie crede că l-a lovit în umăr sau în 
piept. MacAuliff s-a dus la familiile Cardone şi Tremayne. O 
să mă sune atunci. S-ar putea să dureze mai mult, dar o să se 
întoarcă aici. 

— I-ai spus ce să caute? 

— Nu. Nimic. l-am cerut doar să le verifice alibiurile. 
Asta-i tot. Nu vreau ca MacAuliff'să ia decizii. Asta-i treaba 
lui Fassett. 

Dar nu era treaba lui Fassett, îşi zise Tanner. De-acum 
nu-l mai privea decît pe el. Avea să-i spună şi lui Ali la momentul 
oportun. În ultima clipă. Așa că-i zîmbi, îşi petrecu brațul în 
jurul taliei ei şi îşi dori să poată fi liber s-o iubească din nou. 


Telefonul sună la ora zece patruzeci şi şapte. 
— John? Sînt Dick. MacAuliff a venit să mă vadă. 

Tremayne respira greu în receptor, dar vocea era destul de calmă. 
Totuşi, se controla cu dificultate... N-am idee în ce eşti implicat 
— tentativă de omor, Doamne Sfinte! — și nici nu vreau să ştiu, 
dar eu nu mai rezist! Îmi pare rău, John, însă o să-mi iau familia 
de-aici. Am rezervat locuri la Pan Am, la ora zece dimineața. 

— Unde te duci? 

Tremayne nu răspunse. Tanner vorbi din nou: 

— Te-am întrebat unde te duci. 

— Îmi pare rău, John... s-ar putea să sune aiurea, dar nu 


vreau să-ți spun. N 
— Cred că înţeleg... Totuși, fă-ne o favoare. Treci pe-aici 
în drum spre aeroport. 


— Nu-ţi promit. La revedere. 

Tanner ţinu degetul apăsat pe furca telefonului, apoi îi 
dădu drumul. Formă numărul secției de poliție din Saddle 
Valley. 

— Poliţia. Sînt sergentul Dale. 

— Cu căpitanul MacAuliff, te rog. Îl caută John Tanner. 

— Nu e aici, domnule Tanner. 

— Poți să dai de el? E ceva urgent. 

— O să încerc la staţia radio din maşină; vreți să rămîneți 
pe fir? 

— Nu, spune-i doar să mă sune cît mai repede. 

Tanner îi dădu numărul de telefon și închise. MacAuliff 
era probabil în drum spre Cardone. Trebuia să fi ajuns pînă 
acum. Avea să sune curînd. Se întoarse în camera de zi. Voia 
să-i demoralizeze pe soții Osterman. Făcea parte din planul lui. 

— Cine-a sunat? întrebă Bernie. 

— Dick. A auzit ce s-a întîmplat... Își ia familia și pleacă. 

Soții Osterman se uitară unul la altul. 

— Unde? 

— N-a spus. Or să plece cu un avion de dimineaţă. 

— N-a precizat unde anume? 

Bernie se ridică în picioare ca din întîmplare, însă nu-şi 
putea ascunde neliniștea. 

— Ţi-am zis. N-a vrut să-mi spună. 

— Nu asta ai zis. Osterman se uită la Tanner. Ai zis „n-a 
spus“. Nu-i acelaşi lucru cu faptul că n-a vrut să-ți spună. 

— Probabil... Tot mai crezi că ar trebui să mergem la 
Washington? 

— Ce? Osterman o privea pe soţia lui. Nu auzise 
întrebarea lui Tanner. 

— Tot mai crezi că ar trebui să mergem la Washington? 

— Da. Bernie se uită la Tanner. Acum mai mult ca 
niciodată. Ai nevoie de protecție. Adevărată... Fi încearcă să 
te ucidă, John. 

— Mă întreb dacă pe mine vor să mă lichideze. 

— Ce vrei să spui? 

Leila se ridică în picioare, înfruntîndu-l pe Tanner. 
Telefonul sună. John se întoarse repede în birou şi ridică 
receptorul. Era MacAuliff. 

— Ascultă, zise Tanner calm. Vreau să-mi spui exact — 
exact — unde era Tremayne în timp ce-l interogai. 

— În camera lui.de lucru. 

— Unde anume? 

— În biroul lui. De ce? 

— S-a ridicat în picioare? S-a plimbat? A venit să-ți strîngă 
mîna, de exemplu? 

— Nu... Nu, nu cred. Nu, nu s-a plimbat. 

— Dar soţia lui? Ea ţi-a deschis ușa? 

— Nu. Menajera. Soţia lui Tremayne era sus. Bolnavă. 
Am verificat asta; am sunat doctorul, îți amintești? 

— În regulă. Acum spune-mi despre soții Cardone. 
Unde i-ai găsit? 

— Am vorbit întîi cu soția. Unul din copii mi-a deschis. 
Ea zăcea pe sofa, iar soțul ei era în garaj. 

— Unde ai vorbit cu el? AI 

— Ți-am zis. În garaj. Nici acolo n-am ajuns prea repede. 
E în drum spre Philadelphia. Tatăl lui e bolnav. Se duc să-l 
pregătească de înmormântare. 

— În Philadelphia?... Mai exact, unde era el? 

— În garaj, am spus! Împachetase bagajele. El era în 
mașină: mi-a spus să fiu scurt. Se grăbea să plece. 

— El era în maşină? 

— Corect. 

— Nu ţi s-a părut ciudat? 

— De ce să mi se pară? Ce naiba, taică-su e pe moarte! 
Voia să ajungă la Philadelphia. O să verific. 

Tanner închise telefonul. Nici unul din cupluri nu-l 
întîmpinase pe MacAuliff în condiții fireşti. Nici unul nu stătuse 
în picioare, nici unul nu se deplasase. Ambele familii 
invocaseră motive să nu vină la el acasă duminică. 

Tremayne stătuse în spatele unui birou, înspăimâîntat, nemișcat. 
Cardone se aflase într-un automobil, nerăbdător săplece. 

Unul sau amîndoi — răniți. 

Unul sau amîndoi, poate, fiind Omega. 

Venise momentul. Afară, ploaia se oprise; drumul avea 
să fie mai uşor, deşi pădurea era încă umedă. 

În bucătărie, se îmbrăcă cu hainele pe care le adusese 
din dormitor: pantaloni negri, o jachetă neagră cu mîneci lungi 
şi pantofi de tenis. Puse banii în buzunar, verificînd dacă avea 
măcar şase fise printre monede. La urmă, agăță o 
lanternă-stilou în buzunarul jachetei. 

Apoi se duse spre uşa dinspre hol şi o chemă pe Ali în 
bucătărie. Se temea de acest moment mai mult decît orice 
lăsase în urmă. Totuşi, n-avea altă soluție. Ştia că trebuie să-i 
spună. 

— Ce faci? De ce... 

Tanner îşi duse degetele la buze şi o trase spre el. Se 
îndreptă spre capătul bucătăriei, aflat lîngă uşa de la garaj, în 
locul cel mai îndepărtat de hol. Îi vorbi calm, în şoaptă: 

— Îţi amintești că ţi-am cerut să ai încredere în mine? 

Ali dădu încet din cap. 

-O să ies puţin afară. Mă întîlnesc cu doi oameni care 
ne pot ajuta. MacAuliff mi-a făcut legătura cu ei. 

— De ce nu vin ei aici? Nu vreau să te duci afară. Nu 
poți să te duci afară! 

— Nu există altă soluție. Totul e aranjat, minţi el, ştiind 
că ea bănuia minciuna. O să te sun cît pot de repede. Atunci 
ai să te convingi că totul e în regulă. Între timp, te-aș ruga să le 
spui soților Osterman că am ieşit să mă plimb... Că sînt supărat, 
sau ce crezi tu de cuviință. E important să le inoculezi propria 

convingere că eu am ieşit să mă plimb. Că o să mă întorc dintr-un 
moment în altul. 

— Cu cine o să te intilneşti? Trebuie să-mi spui. 

— Cu oamenii lui Fassett. 

Ea îi susținu privirea. Minciuna se instalase între ei, iar 
Ali nu mai ştia ce să creadă. 

— E neapărat necesar să faci asta? întrebă ea încet. 

— Da. 

O îmbrăţișă strîns, nerăbdător să plece, şi ieşi în grabă 
pe uşa bucătăriei. 

Afară, începu să se plimbe agale pe proprietatea lui, sub 
ochii polițiștilor din fața şi din spatele casei, pînă cînd bănui că 
nu mai era observat cu atenţie. Iar atunci, cînd simți că nimeni 
nu se mai uita la el, dispăru în pădure. 

Făcu un ocol larg spre vest, folosind mica lanternă 
pentru a evita obstacolele. Umezeala și moliciunea pămîntului 
făceau înaintarea dificilă, dar pînă la urmă văzu luminile de la 
curtea din spate a vecinilor lui, familia Scanlan, cam la o sută 
de metri de hotarul proprietății lui. Era ud leoarcă atunci cînd 
ajunse la poarta din spate a casei lui Scanlan şi sună. 

Cincisprezece minute mai tîrziu — din nou mai mult 
decît prevăzuse iniţial —, Tanner se suia în Mercedesul coupe 
al lui Scanlan și pornea motorul. Pusese pistolul Smith & 
Wesson la centură și trei încărcătoare în buzunar. 

Tanner coti la stînga de pe Orchard Drive, către centru. 
Trecuse de miezul nopţii; întîrziase simţitor în raport cu 
programul pe care-l stabilise. 

Făcu o succintă evaluare a propriilor sale calități şi 

defecte. Nu se considerase niciodată un om extrem de curajos. 
Bravura pe care o manifestase uneori apăruse în situații 
conjuncturale. lar acum nu se simţea curajos. 

Era ciudat. Teama lui — teroarea profundă în care trăise în 
ultimele zile — îşi crease propriul echilibru, cedînd locul furiei. 
Mînia de a fi manipulat. Nu mai putea accepta aşa ceva. 

În oraş domnea liniştea; strada principală era blînd 
luminată de imitații ale lămpilor cu gaz, iar vitrinele magazinelor 
reflectau prosperitatea tihnită a locuitorilor. Nu existau lămpi 
cu neon, şi nici reflectoare. 

Tanner trecu de Village Pub, depăşi taxiul din față, făcu o 
întoarcere şi parcă. Telefonul public se afla vizavi de Mercedes. 
Maşina staționa suficient de departe astfel încît putea 
supraveghea întreaga zonă. Traversă strada şi dădu primul 
telefon. | 

— Sînt, Tanner, Tremayne. Taci şi ascultă-mă... Omega e 
terminată. A fost dizolvată. Am anulat-o. Zürich a 
anulat-o. Te-am supus testului final şi ai eşuat. Cu toţii au dat 
dovadă de o stupiditate incredibilă! Voi da ordinele de retragere 
în noaptea asta. Să vii la gara Lassiter la ora două treizeci. Şi 
nu încerca să mă suni acasă. Telefonez din oraș. O să iau un taxi 
pînă acolo. Casa mea e supravegheată, din cauza voastră! Să 
veniți amîndoi la gară la două și jumătate. Omega s-a prăbuşit! 
Dacă vrei să scapi cu viață, să fii acolo... La două treizeci! 

Tanner apăsă furca telefonului. Urmau soții Cardone. 

— Betty? Sînt Tanner. Ascultă-mă cu atenție. Găseşte-l pe 
Joe şi spune-i că Omega e terminată. Nu-mi pasă cum, dar fă-l 
să înțeleagă asta. E un ordin de la Zürich. Spune-i asta!... Omega 

s-a prăbușit. A fost o tîmpenie să-mi stricați mașinile. Voi da 
ordinele de retragere în noaptea asta, la gara Lassiter, la ora 
două treizeci. Tu şi cu Joe să fiți acolo! Zürich vă aşteaptă. Şi 
nu încerca să mă suni acasă. Vorbesc din oraş. Casa mea e 
supravegheată. O să iau un taxi. Nu uita — gara Lassiter. Spune-i 
lui Joe. 

Tanner puse receptorul în furcă. Al treilea telefon îl 
dădu acasă. 

— Ali? Totul e în regulă, iubito. N-ai de ce să-ți faci 
griji. Acum, să nu vorbeşti! Dă-mi-l imediat pe Bemie la 
telefon... Ali, acum! Dă-mi-l pe Bernie la telefon!... Bernie, 
sînt John. Scuză-mă că am plecat pe nepusă masă, dar trebuia 
s-o fac. Am aflat cine e Omega. Mai tîrziu o să am nevoie de 
o maşină... nu acum; mai tîrziu. Nu vreau ca maşina mea să 
fie văzută în oraş. O să iau un taxi. Ne întîlnim la gara Lassiter 
la ora două treizeci. O iei la dreapta de pe alee şi mergi spre 
est pe Orchard — face o curbă către nord — cam vreo doi 
kilometri. O să vezi un iaz mare, înconjurat de un gard alb. 
Pe partea cealaltă e Lassiter Road. Mergi pe Lassiter vreo 
trei kilometri şi-o să dai de gara... S-a terminat, Bernie. O să 
demasc Omega la gară, la două şi jumătate. Pentru numele 
lui Dumnezeu, n-o da în bară! Ai încredere în mine! Nu suna 
pe nimeni şi nu face nimic! Doar vino acolo! 

Tanner închise telefonul, deschise uşa cabinei şi alergă 
spre Mercedesul coupe. 


28 


Şi într-un loc întunecat, în fața uşii unui magazin 
de jucării. Îi trecuse prin minte că Mercedesul lui 
Scanlan era o maşină cunoscută în oraş, iar soţii Tremayne, 
Cardone şi poate chiar şi Osterman ştiau că Scanlan era cel 
mai apropiat vecin al lui. Asta putea fi în avantajul lui, îşi 
zicea Tanner. Dacă cineva presupunea că împrumutase 
automobilul, ar fi putut să-și închipuie şi că posesorul lui se 
afla în zonă. Atunci, căutarea ar fi fost minuțioasă. 
N-avea altceva de făcut decît să aștepte. Pînă după ora două, 
cînd urma să se îndrepte spre gara Lassiter. 

Va rămîne în centrul orașului, ca să vadă cine o să vină 
după el; cine îl va împiedica să ajungă la întîlnire. Care cuplu? 
Sau toate trei? Fiindcă Omega trebuia să fi fost de-acum 
înspăimîntată. Misterul fusese scos la lumină. 

Acum, Omega va încerca să-l oprească. Dacă spusele lui 
Fassett conțineau măcar un sîmbure de adevăr, asta era singura lor 
direcție de acțiune. Să-l intercepteze înainte de a ajunge la gară. 

Miza pe asta. Nu l-ar fi putut opri — îşi luase măsuri de 
siguranţă —, dar voia să ştie dinainte cine era duşmanul. 

Se uită în susul şi-n josul străzii. Nu se vedeau decît 
patru persoane. Un cuplu care plimba un dalmaţian, un bărbat 
ce ieșea din restaurant şi şoferul unui taxi, care dormea pe 
scaunul din față. 

Dinspre capătul de est al orașului, Tanner văzu farurile 
unei mașini ce se apropia încet. Îşi dădu seama imediat că era 
camioneta lui. Se lipi cu spatele de uşa întunecată a 
magazinului. 

Şoferul era Leila Osterman. Singură. 

Pulsul lui Tanner se înteţi. Ce făcuse? Nu-i trecuse prin 
minte că vreunul din cupluri s-ar fi separat într-o situație de 
criză! Şi Leila era singură! Nimic nu-l va împiedica pe 
Osterman să-i ia ostatici pe Alice şi pe copii! Osterman era 
unul dintre cei protejați, nu urmărit. Putea să acţioneze în voie, 
să plece de-acolo, dacă voia. Să-i oblige pe Ali şi pe copii să 
meargă cu el, dacă așa considera necesar! 

Leila parcă maşina în faţa restaurantului, cobori şi se 
duse în grabă la şoferul taxiului, trăgînd de el ca să-l trezească. 
Discutară în şoaptă cîteva clipe; Tanner nu le auzea vocile. 
Pe urmă, Leila se întoarse spre restaurant şi intră acolo. Tanner 
rămase în pragul uşii, aşteptînd-o să iasă. Timpul trecea 
chinuitor de greu. Trebuia să ajungă la telefon şi să vorbească 
cu poliția ca să se convingă că familia lui era în siguranță! 

În cele din urmă, ea apăru, se sui în maşină şi plecă. 
După cinci sau şase clădiri, coti la dreapta şi maşina nu se mai 
văzu. 

Tanner traversă în fugă strada, spre cabina telefonică. 
Vîri o fisă şi formă numărul. 

— Alo. 

Slavă Domnului! Era Ali! 

— Eu sînt. 

— Unde eşti... 

— Nu contează acum. Totul e-n regulă... Tu n-ai pățit 
nimic? 

Ascultă cu atenţie, încercînd să sesizeze vreo notă falsă 
în vocea ei. 

— Sigur că nu. Sîntem foarte îngrijoraţi din cauza ta. Ce 
faci? 

Vorbea pe un ton firesc. Totul era bine. 

— N-am timp. Vreau... 

Ea îl întrerupse. 

— Leila a ieşit să te caute. Ai făcut o greşeală teribilă... 
Am stat mult de vorbă. Noi doi ne-am înşelat, iubitule. Foarte 
tare. Bernie a fost atît de îngrijorat încît se gîndea... 

El îi tăie vorba. N-avea timp de pierdut; nu vorbind 
despre Osterman, nu acum. 

— Stai cu poliţiştii. Fă cum îți spun. Nu-i scăpa din ochi! 

Închise înainte ca ea să-i răspundă. Trebuia să ia legătura 
cu poliţia. Fiecare clipă conta acum. 

— Poliţia. Jenkins la telefon. 

Aşadar, singurul poliţist din Saddle Valley care ştia 
despre Omega se întorsese. ÎI chemase MacAuliff. 

— Poliția, repetă morocănos ofițerul. 

— Sînt John Tanner... 

— Iisuse, unde-ai fost? Te-am căutat peste tot! 

— N-o să mă găseşti. Pînă cînd n-o să vreau eu... Acum, 
ascultă-mă! Cei doi poliţişti din casa mea — vreau să stea cu 
soția mea. Nu trebuie lăsată singură! Nici copiii! Nici o clipă! 
Nu trebuie lăsaţi singuri cu Osterman! 

— Sigur! Ştiu asta! Unde eşti? Nu fi stupid! 

— Te sun mai tîrziu. Nu încerca să afli de unde vorbesc. 
O să plec de-aici. 

Trânti receptorul şi deschise uşa cabinei, căutînd din priviri 
un punct de observație mai bun decît uşa magazinului. Nu putea 
alerga neobservat de-acolo. Traversă iarăși strada. Taximetristul 
adormise la loc. 

Pe neaşteptate, Tanner auzi zgomotul unui motor. Silueta 
neclară a unei mașini cu farurile stinse țîşni spre el. Venea din 
neant cu o viteză enormă, iar el era ţinta. Alergă spre trotuarul 
opus, la cîțiva paşi de mașina ce gonea. Se aruncă pe bordură, 
răsucindu-se pentru a evita automobilul. 

În aceaşi clipă, simți o lovitură puternică în piciorul stîng. 
Se auzi un zgomot ascuţit de roți scrîşnind pe asfalt. Tanner 
căzu, rostogolindu-se, şi văzu mașina neagră trecînd la cîțiva . 
centimetri de Mercedes, apoi îndepărtîndu-se spre Valley Road. 

Durerea din picior era chinuitoare; în umăr îl săgeta o 
durere violentă. Spera din tot sufletul să poată merge! 

Şoferul de taxi alerga spre el. 

— Doamne! Ce s-a întîmplat? 

— Ajută-mă să mă ridic, te rog. 

— Sigur! Sigur! Ai păţit ceva?... Tipu’ ăla tre’ să fi fost 
beat mort! Iisuse! Putea să te omoare! Vrei să chem un doctor? 

— Nu. Nu. Nu cred că e nevoie. 

— E un telefon chiar acolo. Sun la poliție! Or să aducă 
imediat un doctor! 

— Nu! Nu suna! N-am nimic... Ajută-mă doar să fac 
cîțiva paşi. 

Deşi greu, Tanner constată că se putea mişca. Asta era 
important. Durerea nu mai conta. Nimic nu mai conta, în 
afară de Omega. lar Omega ieşise la lumină! 

— Mai bine sun la poliție, zise şoferul, ţinîndu-l pe Tanner 
de braț. Papagalu' ăla ar trebui scos cu forţa de pe şosea. 

— Nu... Adică, nu i-am luat numărul. Nici n-am văzut ce 
maşină era. N-ar ajuta la nimic. 

— Nici eu nu cred. Totuşi, ar merita să nimerească într-un 
copac. 

— Da. Aşa e. 

Tanner mergea acum singur. Avea să se facă bine. Sună 
telefonul din staţia de taxiuri. 

— Ăsta-i pentru mine... Te simţi bine? 

— Sigur. Mulţumesc. 

— E sîmbătă noaptea. Probabil că-i singura comandă 
din tot schimbul. Sîmbătă noaptea lucrează doar un taxi. Şi 
nu-i prea mult. Şoferul se îndepărtă. Noroc, amice. Sigur nu 
vrei un doctor? 

— Nu, serios. Mulţumesc. 

Îl urmări pe şofer cum nota o adresă, apoi îl auzi 
repetînd-o: 

— Tremayne. Peachtree, şaisprezece. Ajung în cinci minute, 
doamnă. 

Închise şi-l văzu pe Tanner privindu-l. 

— Ce zici de asta? Vrea s-o duc la un motel de lîngă 
Aeroportul Kennedy. Cu cine s-o regula ea acolo? 

Tanner era stupefiat. Soții Tremayne aveau două 
maşini... Intenţiona oare Tremayne să nesocotească ordinul 
de a se întâlni la gara Lassiter? Sau, asigurîndu-se că singurul 
taxi de noapte era ocupat, spera să-l izoleze în oraş? 

Oricare variantă era posibilă. 

Tanner merse şchiopătînd spre o alee de lingă restau- 
rant, folosită mai ales pentru aprovizionare. De acolo, fiindcă 
drumul dădea într-o parcare municipală, putea scăpa neobservat 
la nevoie. Se opri pe alee şi îşi masă piciorul. Peste o oră, avea 
să i se umfle cît o butie. Se uită la ceas. Era douăsprezece şi 
patruzeci şi nouă. Încă o oră pînă la plecarea spre gară. Poate 
că se întorcea maşina neagră. Poate că alte maşini aveau să 
apară. 

Simţea nevoia să fumeze, dar nu voia să aprindă un 
chibrit lîngă stradă. Putea ascunde în palmă licărul unei țigări, 
nu şi flacăra unui chibrit. Merse vreo zece metri pe alee și îşi 
aprinse ţigara. Auzi ceva. Erau paşi? 

Se întoarse încet spre intrarea în Valley Road. Oraşul 
era pustiu. Singurele zgomote, înăbuşite, veneau de la 
restaurant. Apoi, ușa acestuia se deschise şi trei oameni ieşiră 
în stradă. Jim şi Nancy Loomis, însoțiți de un bărbat pe care 
nu-l recunoscu. Rîse trist, doar pentru sine. 

John Tanner, respectatul director de ştiri de la Standard 
Mutual, ajunsese să se ascundă pe o alee întunecată — murdar, 
ud, cu o rană de glonţ în umăr şi o vînătaie la picior, făcută de 

un şofer decis să ucidă —, urmărindu-i în tăcere pe Jim şi Nancy 
care ieşeau din restaurant. Jim Loomis. Fusese contactat de 
Omega şi el n-avea să ştie niciodată. 

Dinspre capătul de vest al lui Valley Road — în direcția 
Autostrăzii Cinci — venea încet un automobil, cu o viteză de 
vreo cincisprezece kilometri pe oră. Şoferul părea să caute pe 
cineva sau ceva pe Valley Road. 

Era Joe. 

Nu se dusese la Philadelphia. Nu exista nici un tată 
muribund la Philadelphia. Soții Cardone minţiseră. 

Tanner nu fu surprins să constate acest lucru. 

Se lipi cu spatele de zidul aleii, încercînd să se facă 
neobservat, însă era un bărbat masiv. Doar pentru siguranța lui, 
Tanner scoase pistolul de la centură. La nevoie l-ar fi ucis pe 
Cardone. 

Cînd maşina ajunse la vreo zece metri de el, două explozii 
scurte din alt automobil, ce venea din direcția opusă, îl făcură 
pe Cardone să se oprească. 

A doua maşină se apropia în viteză. Era Tremayne. Cînd 
trecu prin dreptul aleii, Tanner îi văzu spaima întipărită pe chip. 

Avocatul opri lîngă Cardone şi cei doi vorbiră repede, în 
şoaptă. Tanner nu auzea cuvintele, dar remarcă neliniştea cu 
care erau rostite. Tremayne întoarse şi cele două auto-mobile 
porniră în aceeaşi direcție. 

Tanner se relaxă şi îşi întinse corpul plin de răni. Acum 
era lămurit în privința tuturor acelora pe care îi cunoștea și a 
omului necunoscut. Omega plus unu, socoti el. Cine fusese în 
automobilul negru? Cine încercase să-l lichideze? 

N-avea nici un rost să mai zăbovească acolo. Văzuse 
ceea ce trebuia să vadă. Acum o să se ducă cu maşina pînă la 
cîteva sute de metri de gara Lassiter și o să aştepte ca Omega 
să-şi dea arama pe față. 

leşi de pe alee şi porni către maşină. Apoi se opri. 
Ceva nu era în regulă cu maşina. În lumina slabă a lămpilor 
cu gaz văzu că partea din spate a automobilului se lăsase pe 
suprafaţa şoselei. Bara de protecţie se afla la cîțiva centimetri 
de pavaj. 

Alergă spre maşină şi scoase lanterna-stilou. Amîndouă 
roțile din spate erau turtite, jantele metalice susținînd greutatea 
automobilului. Se lăsă pe vine şi văzu două cuțite ieşind din 
cauciucurile dezumflate. 

Cum? Cînd? Fusese tot timpul la mai puțin de douăzeci 
de metri distanță! Strada era pustie! Nimeni nu putea să se fi 
strecurat în spatele Mercedesului fără să fie văzut! 

În afară, poate, de acele cîteva clipe cît stătuse pe alee. 
Cînd îşi aprinsese ţigara şi se lipise de perete, urmărindu-i pe 
Tremayne şi Cardone. Acele momente cînd i se păruse că auzea 
paşi. 

Cauciucurile fuseseră tăiate cu mai puţin de cinci minute 
în urmă! ăi 

O, Doamne! îşi zise Tanner. Manipularea nu înceta nici 
o clipă. Omega era pe urmele lui. Știind. Cunoscînd fiecare 
mișcare pe care-o făcea. În fiecare moment! 

Ce începuse Ali să spună la telefon? Bernie... ce? 
Porni spre cabina telefonică, scoțînd ultima fisă din buzunar. 
Scoase pistolul de la centură şi privi în jur în timp ce traversa 
strada. Cel care găurise roțile putea să-l urmărească. 


313 


ROBERT LUDLUM 


— Ali? 

— Iubitule, pentru numele lui Dumnezeu, vino acasă! 

— Curînd, iubito. Zău, nu-i nici o problemă. Nici una... 
Vreau doar să-ţi pun o întrebare. E important. 

— La fel de important e să vii acasă! 

— Spuneai mai devreme că Bernie hotărîse ceva. Despre 
ce era vorba? 

— A... cînd ai sunat prima dată. Leila s-a dus după tine; 
Bernie nu voia să ne lase singuri. Dar s-a gîndit că poate tu 
n-o s-o asculți pe ea, aşa că, profitînd de faptul că poliția e 
aici, s-a hotărît să plece el să te caute. 

— A luat Triumph-ul? 

— Nu. A împrumutat o maşină de la un polițist. 

— O, Doamne! 

Tanner nu voise să strige în cabină, dar nu se putuse 
stăpîni. Automobilul negru apărut din neant! Acel plus unu 
făcea parte dintre cei trei! 

— S-a întors? 

— Nu. Doar Leila. Ea credea că Bernie s-ar putea să se 
fi rătăcit. 

— Te mai sun eu. 

Tanner închise. Sigur că Bernie se „rătăcise“. Nu mai 
avusese timp să se întoarcă. Deoarece Tanner se aflase pe 
alee, iar roțile fuseseră dezumflate. 

Acum înţelese că trebuia să ajungă cumva la gara Lassiter. 
Să ajungă şi să se posteze undeva, înainte ca vreun membru din 
Omega să-l poată opri sau să descopere unde se afla. 

Lassiter Road se găsea în partea de nord-vest a oraşului, 

în diagonală, la vreo cinci kilometri de centru. Pînă la gară 
mai erau doi sau trei kilometri. Avea s-o ia pe jos. Nu exista 
altă soluţie. 

Pomi cît putea de repede, şchiopătînd tot mai puţin pe 
măsură ce înainta, apoi se opri în dreptul unei uşi, uitîndu-se 
în urmă. Nu-l urmărea nimeni. 

Îşi continuă drumul mergând în zigzag spre nord-vest, 
pînă cînd ajunse la periferia oraşului — unde nu erau trotuare, 
ci doar păşuni întinse. Nu mai rămăsese mult de mers pînă la 
Lassiter. De două ori se întinse la pămînt, în timp ce nişte 
automobile trecură în viteză pe lîngă el, şoferii stînd cu ochii 
ațintiți asupra drumului din faţa lor. 

În sfîrşit, trecînd printr-un pâlc de copaci din spatele 
unei peluze îngrijite, la fel ca a lui, ajunse la Lassiter Road. 

O luă la stînga pe suprafața aspră a şoselei, parcurgînd 
ultima parte a călătoriei sale. După socotelile lui, nu era o 
distanță mai mare de un kilometru şi jumătate sau doi. Putea 
ajunge la gara pustie în cincisprezece minute, dacă-i rezista 
piciorul. Dacă nu, avea să meargă mai încet, dar tot ar fi 
ajuns acolo. Ceasul lui arăta ora unu patruzeci și unu. Avea 
timp. 

Omega n-o să vină mai devreme:Nu-şi putea permite. 
Membrii ei nu ştiau ce-i aştepta. 

Şchiopătînd pe drum, Tanner constată că se simțea mai 
bine — mai în siguranță — cu pistolul lui Scanlan în mînă. Văzu 
un licăr luminos în spatele lui. Faruri, la trei sau patru sute de 
metri distanță. Se retrase în pădurea de la marginea drumului 
ŞI se întinse pe pămîntul noroios. 

Maşina trecu pe lîngă el mergînd încet. Era acelaşi 
vehicul care-l doborîse pe Valley Road. Nu-l vedea pe 
şofer; absenţa stîlpilor de iluminat făcea imposibilă 
identificarea lui. 

După ce automobilul dispăru din vedere, Tanner se 
întoarse pe şosea. Se gîndise s-o ia prin pădure, dar înainta 
mai repede pe suprafaţa netedă. Îşi continuă drumul, tot 
şchiopătînd, întrebîndu-se dacă maşina neagră aparținea 
vreunui polițist postat la el acasă. Şi dacă şoferul era un scriitor 
pe nume Osterman. 

Străbătuse aproape opt sute de metri, cînd farurile apărură 
din nou, de astă dată în fața lui. Intră în tufişuri, sperînd că nu 
fusese abservat, și trase piedica pistolului în vreme ce zăcea 
culcat la pămînt. 

Automobilul se apropie cu o viteză excesivă. Cel care 
conducea se întorcea să caute pe cineva. 

Îl căuta pe el? 

Sau pe Leila Osterman? 

Sau voia să ajungă la Cardone, care n-avea nici un tată 
muribund în Philadelphia. Sau La Tremayne, care nu era în 
drum spre motelul de lîngă Aeroportul Kennedy. 

Tanner se ridică şi porni anevoie la drum, cu pistolul strîns 
în mînă. , 

Înconjură o curbă a drumului şi ajunse. Un singur felinar 
înclinat lumina clădirea năruită a gării. Vechea clădire din 
stuc era astupată cu scînduri bătute în cuie, buruieni gigantice 
atîrnînd amenințător din crăpăturile lemnului putred. Bălării 
cu aspect hidos se înălțau din temelia clădirii. 

Nu bătea vîntul, nu ploua, nu se auzea nici un zgomot în 
afara picuratului ritmic al apei de pe mii de crengi şi frunze — 
singurul indiciu al furtunii care trecuse. 

Se opri la marginea parcării năpădite de ierburi, 
încercînd să hotărască unde să se instaleze. Era aproape ora 
două şi trebuia să găsească un loc ferit. Chiar clădirea gării! 
Poate că reușea să pătrundă înăuntru. O luă într-acolo, printre 
pietre şi buruieni. 

O lumină orbitoare îi intră în ochi; cu un gest reflex 
se aruncă înainte. Se rostogoli pe umărul rănit, fără să 
simtă durerea. Un reflector puternic străpunsese 
întunericul din preajma gării, apoi răsunară împuşcături 
în acea zonă pustie. În jurul lui se înfipseră gloanţe în 
pămînt şi şuierară deasupra capului. Continua să se 
rostogolească, iar şi iar, dîndu-şi seama că un cartuș îi 
lovise braţul stîng. 

Ajunse la marginea pantei cu pietriș, unde înălță pistolul 
spre lumina orbitoare. Trase rapid în direcţia duşmanului. 
Reflectorul explodă; urmă un țipăt. Tanner ţinu degetul pe 
trăgaci pînă cînd goli tot încărcătorul. Încercă să ia alt 
încărcător din buzunar cu mîna stîngă, însă constată că nu-şi 
putea mişca brațul. 

Se aşternu din nou tăcerea. John puse jos pistolul şi 
scoase cu greu alt încărcător, folosindu-se de mîna dreaptă. 
Întoarse pistolul și, ținînd ţeava fierbinte cu dinţii, împinse un 
încărcător nou în magazie. 

Așteptă să se mişte duşmanul. Să facă vreun zgomot. Totul 
era neclintit. 

Se ridică încet, cu brațul stîng absolut nemișcat. Ţinea 
pistolul în fața lui, pregătit să apese pe trăgaci la cea mai mică 
mişcare în iarbă. 

Nu se văzu nimic. 

Tanner se întoarse către uşa gării, ținînd arma ridicată, 
pipăind atent terenul cu picioarele, pentru a evita vreun obstacol 
care l-ar fi făcut să cadă. Ajunse la uşa blocată cu scînduri, 
ştiind că n-ar fi putut s-o spargă dacă fusese bătută în cuie. 
Aproape tot corpul îi era plin de răni. Se simţi sleit 
de puteri. 

Totuşi, împinse cu spatele în uşă, iar lemnul gros 
cedă puţin, trosnind puternic. Tanner întoarse capul, doar 
cît să vadă că deschizătura nu depăşea opt sau zece 
centimetri. Balamalele vechi erau pline de rugină. Izbi cu 
umărul drept marginea uşii şi aceasta cedă, făcîndu-l pe 
Tanner să plonjeze în întuneric şi să cadă pe podeaua 
putrezită a gării. 

Rămase acolo cîteva clipe. Uşa gării era pe trei sferturi 
deschisă, cu partea de sus sărită din balamale. Felinarul aflat la 
cincizeci de metri distanță lumina slab încăperea. Tablourile 
electrice stricate din tavan reprezentau a doua sursă inutilă de 
lumină. 

Deodată, Tanner auzi un scîrtîit în spatele lui. Sunetul 
inconfundabil al unui pas pe podeaua veche. Încercă să se 
întoarcă, încercă să se ridice. Prea tîrziu. Ceva îl izbi la baza 
craniului. Ameţeala îl năucea, dar văzu piciorul. Un picior 
acoperit de bandaje. 

Înainte de a se prăbuși pe podea, învăluit de întuneric, 
ridică privirea spre un chip. 

Tanner ştia că găsise Omega. 

Era Laurence Fassett. 


29 


N: ştia cît timp îşi pierduse cunoştinţa. Cinci minute? 
O oră? Greu de spus. Nu-şi vedea ceasul, nu-şi 
putea mişca braţul stîng. Stătea cu fața lipită de podeaua aspră 
a clădirii dărăpănate a gării. Sîngele îi curgea încet din brațul 
rănit; îl durea capul. 

Fassettt! 

Manipulatorul. 

Omega. 

În vreme ce zăcea acolo, îi veneau în minte fragmente 
izolate din conversații trecute. 

„... ar trebui să ne întîlnim... soțiilor noastre le-ar face 
plăcere să se cunoască...“ 

Dar soția lui Laurence Fassett fusese ucisă în Berlinul de 
est. Aceea reprezentase cea mai emoţionantă rugăminte a lui. 

Şi mai era ceva. Ceva legat de emisiunea lui Woodward... 
Emisiunea despre CIA, cu un an în urmă. 

„-- Eram în State atunci. Am văzut-o.“ 

Dar. nu fusese în State în acea perioadă. La 
Washington, Fassett îi spusese că în urmă cu un an se 
aflase la granița albaneză. „.... patruzeci şi cinci de zile 
de tîrguială.“ Pe teren. De aceea îl contactase pe John 
Tanner, seriosul, nepătatul director de știri de la 
Standard Mutual, locuitor al zonei obiectivului, „Spărtura 
din Piele“. 

Mai erau şi alte contradicții — nici una la fel de evidentă, 
dar existau. Acum nu-l mai ajutau cu nimic. Avea să-şi 
sfirşească viața între ruinele gării Lassiter. 

Mişcă din cap şi-l văzu pe Fassett stînd în picioare 
deasupra lui. 

— Trebuie să-ți mulțumim pentru multe lucruri. Dacă eşti 
un tip atît de important pe cît cred eu că ai fi, ai creat martirul 
perfect. Un erou mort. Chiar dacă e doar rănit, va muri în curînd... 
A, el este cealaltă parte a noastră, cu toate acestea ar înţelege 
excelenta contribuţie a sacrificiului său... Vezi, nu te-am mințit. 
Sîntem fanatici. Trebuie să fim. 

— Şi acum ce urmează? 

— Îi aşteptăm pe ceilalţi. Unul sau doi sînt obligaţi să 
se arate. Apoi totul se va sfirşi. Vieţile lor, ca şi a dumitale, 
mă tem. lar Washingtonul va avea Omega sa. Apoi, cine ştie, 
un agent de teren pe nume Fassett va fi acoperit de laude. 
Dacă nu sînt atenţi, mă vor face într-o bună zi director de 
operațiuni. 

— Eşti un trădător. R 

În întuneric, Tanner găsi ceva lîngă mîna dreaptă. Era o 
bucată de traversă de vreo şaizeci de centimetri lungime şi trei 

centimetri lățime. Se ridică cu mare greutate în capul oaselor, 
trăgînd scîndura lîngă el. 

— Nu şi în opinia mea. Un dezertor, poate. Nu însă un 
trădător. Să nu intrăm în amănunte. N-ai înțelege, și nici n-ai 
aprecia punctul meu de vedere. Să zicem doar că, după 
părerea mea, dumneata eşti trădătorul. Voi toți. Uită-te în 
jur... i 

Tanner ridică bucata de lemn şi lovi cu toată puterea 
piciorul bandajat din faţa lui. Sîngele ţişni imediat, 
împrăştiindu-se pe pansament. Tanner se aruncă asupra lui 
Fassett, încercînd cu disperare să ajungă la mîna care ținea 
arma. Fassett ţipă de durere. Tanner găsi încheietura mîinii 
agentului cu mîna dreaptă, folosindu-și braţul stîng, imobil, 
doar ca pe un tentacul fără vlagă. Îl împinse pe Fassett la 
perete şi îşi repezi călcîiul în piciorul rănit al agentului, 
izbindu-l în neştire. 

Tanner îi smulse pistolul, şi acesta căzu pe podea, 
alunecînd către uşa deschisă şi pe unde pătrundea fişia palidă 
de lumină. Cu un țipăt sfişietor, Fasset se prăbuşi lîngă perete. 

John se aruncă după pistol, îl luă şi-l ţinu strîns în mînă. 
Se ridică, săgetat de durere în tot corpul şi cu sîngele şiroindu-i 
din braţ. 

Fassett era vag conştient, gemînd de durere. Tanner 
voia ca Omega să rămînă în viață. Dar îşi aminti de pivniță, 
de Ali şi de copii, aşa că ţinti cu grijă şi trase de două ori, o 
dată în masa de carne şi sînge care era rana lui Fassett, a doua 
oară în rotula genunchiului. 

Se retrase spre ușă, sprijinindu-se de cadrul ei. Făcu un 

efort să se uite la ceas: două şi treizeci şi şapte. Şapte minute 
după ora de întîlnire cu Omega. 

N-avea să mai vină nimeni. Jumătate din Omega zăcea în 
chinuri în clădirea gării; restul, în iarba înaltă și umedă de dincolo 
de parcare. Se întrebă cine era. 

Tremayne? 

Cardone? 

Osterman? 

Tanner sfişie o bucată de mînecă și încercă s-o lege în 
jurul rănii de la braţ. Măcar de-ar fi reușit să oprească 
sîngerarea, fie şi puţin. În cazul acesta, ar fi putut traversa 
vechea parcare spre locul unde fusese reflectorul. 

Dar nu izbuti şi, dezechilibrîndu-se, căzu pe spate la 
podea. Nu se simțea mai bine decît Fassett. Vieţile lor aveau să 
se stingă încet, chiar acolo. În vechea gară. 

Se auzi o sirenă; Tanner nu ştia dacă imaginația îi juca feste 
sau era un zgomot real. Nu, nu se înşela! Se auzea tot mai tare. 

Sirena, apoi huruitul motoarelor. Pe urmă, scrîşnet de 
frâne, pe pietriş şi noroi. Tanner se ridică într-un cot. Încercă 
din răsputeri să se ridice — fie şi în genunchi, ar fi fost de-ajuns. 
Ar fi fost de-ajuns ca să se tîrască. Pînă la uşă. 

Razele reflectoarelor pătrunseră printre scînduri şi 
crăpăturile din ziduri, un fascicul fiind aţintit spre intrare. 
Apoi se auzi un glas, amplificat de portavoce: 

— Aici e poliția! Sîntem împreună cu autorităţile federale! 
Dacă aveți arme, aruncaţi-le şi ieşiţi cu mîinile sus!... Dacă îl 
ţineţi ostatic pe Tanner, eliberați-l! Sînteţi eak Nu 
aveți unde fugi! 

Tanner încercă să vorbească în timp ce se tîra spre uşă. 
Vocea se auzi din nou. 

— Repetăm. Aruncaţi armele... 

Tanner auzi altă voce țipînd, dar nu în megafon. 

— Aici! Luminaţi aici! Lîngă mașina asta! Aici, în iarbă! 

Cineva găsise cealaltă parte din Omega. 

— Tanner! John Tanner! Eşti înăuntru? 

Tanner ajunse la intrare şi se sprijini de marginea uşii, 
ridicîndu-se în lumină. 

— Acolo e! Doamne, uită-te la el! 

Tanner căzu în față. Jenkins alergă spre el. 


— Aşa, domnule Tanner. Te-am bandajat cît am putut 
de bine. O să țină pînă vine ambulanța. Vezi dacă poţi să 
mergi. 

Jenkins îl luă pe Tanner de talie şi-l ridică în picioare. 
Alţi doi poliţişti îl cărau pe Fassett. 

— El e... El e Omega. 

— Ştim. Eşti un tip formidabil. Ai reuşit ceea ce nimeni 
n-a fost în stare să facă în cinci ani de căutări. Ai găsit 
Omega în locul nostru. 

— Mai e cineva. Acolo... Fassett spunea că era cealaltă 
parte a lor. i 

— L-am găsit. E mort. E tot acolo. Vrei să vezi cine e? 
Să le povesteşti nepoților într-o bună zi. 

Tanner se uită la Jenkins și răspunse şovăitor: 

— Da. Da, aş vrea. Cred că ar fi bine să ştiu. 

Cei doi bărbaţi porniră prin iarbă. Tanner era fascinat şi 

dezgustat în egală măsură de momentul care se apropia, cel 
în care avea să vadă cu ochii lui a doua faţă a lui Omega. 
Intuia că Jenkins îşi dădea seama de importanța momentului. 
Descoperirea trebuia s-o facă el, nu să afle din alte surse. 
Avea să depună mărturie despre cea mai teribilă parte din 
Omega. 

Trădarea dragostei. 

Dick. Joe. Bernie. 

Cîţiva oameni examinau automobilul negru cu 
reflectorul avariat. Cadavrul zăcea cu faţa în jos, lîngă uşa 
maşinii. În întuneric, Tanner observă că era un bărbat masiv. 

Jenkins aprinse lanterna şi întoarse corpul cu o lovitură 
de picior. Fasciculul luminos se opri pe faţa lui. 

Tanner încremeni. 

Trupul ciuruit de gloanțe, ce zăcea în iarbă, aparținea 
căpitanului Albert MacAuliff. 


Un ofiţer de poliție se apropie şi vorbi cu Jenkins la 
marginea parcării. 

— Vor să vină încoace. 

— De ce nu? Face parte din obligaţii. Plaja e asigurată. 

Jenkins vorbise cu un dispreț accentuat. 

— Veniţi! strigă McDermott spre nişte bărbaţi aflați în 
întuneric, de partea cealaltă a parcării. 

Tanner văzu trei siluete înalte traversînd prundişul, cu 
paşi şovăielnici. 

Bernie Osterman, Joe Cardone, Dick Tremayne. 

John merse şchiopătînd prin iarbă, cu ajutorul lui 

Jenkins, îndepărtîndu-se de Omega. Cei patru prieteni se aflau 
față în faţă; nici unul nu ştia ce să spună. 

— Să mergem, îi zise Tanner lui Jenkins. 

— Scuzaţi-ne, domnilor. 

3U 


i PI uminică după-amiaza în localitatea Saddle Valley, 
| NA 
New Jersey. Cele două mașini de patrulare 


cutreierau străzile ca de obicei, însă mergeau cu viteză redusă, 
întorcînd alene pe drumurile umbrite. Şoferii le zimbeau 
copiilor şi făceau semne cu mîna localnicilor ocupați cu 
treburile casnice de duminică. În maşini decapotabile străine 
şi în camionete lucitoare se vedeau saci de golf şi rachete de 
tenis. Soarele strălucea; arborii şi pajiştile scînteiau, 
împrospătate de ploaia de iulie. 

Locuitorii din Saddle Valley se treziseră şi se pregăteau 
pentru o minunată după-amiază de duminică. Se dădeau 
telefoane, se făceau planuri, uneori se cereau scuze pentru 
purtarea din seara precedentă. Acestea din urmă nu erau luate 
în serios — ce naiba, seara precedentă fusese sîmbătă seara. În 
Saddle Valley, New Jersey, oamenii dădeau repede uitării senile 
de sîmbătă. 

O berlină de ultimul tip, bleumarin, cu pneuri albe, intră 
pe aleea casei lui Tanner. Înăuntru, John Tanner se ridică de pe 
canapea şi se duse cu greutate la fereastră. Pieptul şi tot brațul 
stîng îi erau strînse în bandaje. La fel şi piciorul stîng, de la 
coapsă pînă la gleznă. 

Tanner se uită pe fereastră la cei doi bărbaţi care 
urcau aleea. Pe unul din ei îl recunoscu, doar după ce-l 
privi mai atent — era Jenkins, care nu purta uniforma de 
polițist. Acum arăta ca un localnic din Saddle Valley — un 
bancher sau directorul unei firme de publicitate. În schimb, 
Tanner nu-l cunoaştea pe al doilea bărbat. Nu-l mai văzuse 
niciodată. 

— Am venit, strigă el spre bucătărie. 

Ali veni şi se opri în hol. Era îmbrăcată neglijent, cu 
pantaloni largi şi o cămaşă, dar privirea ei nu exprima cîtuşi de 
puţin nepăsare. 

— Cred că trebuie să isprăvim repede. Dădaca a ieşit cu 
Janet. Ray e la club... Presupun că Bernie şi Leila sînt deja la 
aeroport. 

— Dacă au terminat la timp. Au avut de dat declarații, 
de semnat acte. Dick e avocatul tuturor. 

Se auzi soneria, iar Ali se duse la uşă. 

— Stai jos, iubitule. În reprize scurte, aşa a zis doctorul. 

— Bine. 

Jenkins şi colegul lui necunoscut intrară în casă. Alice 
aduse cafele şi toți patru se aşezară — soții Tanner pe canapea, 
iar Jenkins şi bărbatul pe care-l prezentă drept Grover în 
fotolii. 

— Dumneata eşti cel cu care am vorbit la New York, 
nu-i așa? întrebă John. 

— Da, eu sînt. Lucrez la Agenţie. Întîmplător, şi Jenkins. 
A fost detaşat aici de un an şi jumătate. 

— Ai jucat foarte convingător rolul de poliţist, domnule 
Jenkins, zise Ali. 

— N-a fost greu. E un loc plăcut, oamenii sînt drăguți. 

— Credeam că aici e „Spărtura în Piele“. 

Ostilitatea lui Tanner era evidentă. Sosise momentul să 
primească explicaţii. El le ceruse. 

— Şi asta, desigur, adăugă încet Jenkins. 

— Atunci ar fi bine să discutăm despre acest aspect. 

— Foarte bine, spuse Grover. O să rezum în cîteva 
cuvinte. „Dezbină şi ucide.“ Asta a fost deviza lui Fassett. 
Deviza Omegăi. 

— Deci a existat un Fassett. Adică, ăsta era numele lui? 

— Cu siguranţă. De zece ani, Laurence Fassett era unul 
dintre cei mai buni oameni din Agenţie. Un dosar excelent, 
un tip devotat. Pe urmă, i s-a întîmplat ceva. 

— S-a vîndut. 

— Niciodată nu e aşa de simplu, zise Jenkins. Să zicem 
că angajamentele lui s-au modificat. S-au alterat în mod dras- 
tic. A devenit dușmanul. 

— Şi voi nu ştiați? 

Grover ezită înainte de a răspunde. Părea să caute 
cuvinte mai puțin dure. Dădu imperceptibil din cap. 

— Ştiam... Am aflat treptat, după cîţiva de ani. Dezertori 
de calibrul lui Fassett nu sînt niciodată demascați peste noapte. 

E un proces lent; o serie de însărcinări cu obiective 
conflictuale. Mai devreme sau mai tîrziu, se desprinde un 
model. Iar atunci îl exploatezi la maximum... Exact asta am făcut 
noi. 

— Metoda asta mi se pare teribil de periculoasă şi 
complicată. 

— Există un anume pericol, poate; dar nu e ceva 
complicat, serios. Fassett era manevrat, după cum el 
vă manipula pe dumneata şi pe prietenii dumitale. 
Fusese cooptat în Operațiunea Omega deoarece 
prestigiul lui îi garanta succesul. Era un tip strălucit, 
iar aceasta reprezenta o situație explozivă... În spionaj, 
anumite legi sînt fundamentale. Am presupus corect că 
duşmanul avea să-i dea lui Fassett responsabilitatea de 
a păstra Omega intactă, fără să-i permită distrugerea 
ei. El era în acelaşi timp generalul din apărare şi forța 
de atac. Strategia era bine gîndită, crede-mă pe cuvînt. 
Începi să înţelegi? 

— Da, spuse Tanner abia auzit. 

— „Dezbină şi ucide.“ Omega a existat. „Spărtura 
din piele“ era Saddle Valley. În urma verificării localnicilor 
au ieşit la iveală conturile elveţiene ale familiilor Cardone 
şi Tremayne. Cînd a apărut Osterman, şi despre el s-a 
aflat că avea un cont la Ziirich. Împrejurările erau ideale 
pentru Fassett. Găsise trei cupluri, asociate la nişte 
speculaţii financiare ilegale sau, cel puţin dubioase, în 
Elveţia. 

— Zürich. De aceea la auzul numelui Zürich deveneau cu 

toții nervoşi. Cardone se îngrozea de fiecare dată. 

— Avea toate motivele. El şi Tremayne. Primul, fiindcă 
era asociatul unei agenţii de brokeraj extrem de riscante, care 
folosea mulți bani ai Mafiei; al doilea, deoarece îşi oferise 
serviciile de avocat unei firme implicate în fuziuni imorale — 
Tremayne, specialistul. Puteau să fie ruinaţi. Osterman avea cel 
mai puțin de pierdut, însă făcea parte din mass-media, astfel 
încît o punere sub acuzare ar fi putut avea efecte dezastruoase. 
După cum ştii — mai bine decît noi —, companiile de televiziune 
sînt foarte sensibile. 

— Da, spuse Tanner, din nou fără convingere. 

— Dacă, în timpul week-end-ului, Fassett ar fi putut 
amplifica neîncrederea dintre cele trei cupluri în asemenea 
măsură încît acestea să înceapă să se acuze reciproc, 
următorul pas ar fi fost violenţa. Imediat după crearea acestei 
posibilităţi, adevărata Omega intenţiona să ucidă cel puţin 
două dintre cupluri, iar Fassett ne-ar fi putut prezenta o falsă 
Omega. Cine l-ar fi contrazis? Subiecţii ar fi fost morţi. O... 
idee strălucită. 

Tanner se ridică cu efort de pe canapea şi merse şchiopă- 
tînd spre şemineu. Se sprijini de poliţă, clocotind de furie. 

— Mă bucur că puteţi sta acolo, făcînd evaluări 
profesionale. Se întoarse către oamenii legii. Nu aveţi 
dreptul, nici'un drept! Soţia mea, copiii mei erau gata 
să fie uciși! Unde se aflau oamenii voştri de afară? Ce 
s-a întîmplat cu echipamentul ăla de protecţie, furnizat 
de cea mai mare corporație din lume? Cine-a ascultat la 

acele... chestii electronice instalate în toată casa? Unde 
erau toți? Am fost părăsiţi în pivnița aia ca să murim! 

Grover şi Jenkins aşteptară să se calmeze lucrurile. 
Acceptară cu calm şi înțelegere izbucnirea lui Tanner. Mai 
trecuseră prin astfel de momente. Grover vorbi liniștit, încercînd 
să contracareze mînia lui Tanner: 

— În operațuni de acest gen, noi anticipăm că nişte erori — 
să fiu sincer în general o mare eroare — pot apărea. E inevitabil, 
dacă te gîndeşti la mijloacele de care dispunem. 

— Ce eroare? 

Jenkins vorbi: 

— Aş vrea să răspund eu... Eroarea îmi aparține. Eu am 
fost ofiţerul superior în operaţiunea asta şi singurul care știa 
despre trădarea lui Fassett. Sîmbătă după-amiază, McDermott 
mi-a spus că ofiţerul Cole descoperise nişte informaţii. N-am 
verificat la Washington, n-am confirmat nimic. M-am dus în oraş 
cît am putut de repede... Am crezut că fie Cole, fie cineva 
de aici descoperise cine era în realitate Fassett. Dacă aşa 
stăteau lucrurile, un nou set de instrucțiuni trebuia să vină de 
la Washington. 

— Eram pregătiţi, îl întrerupse Grover. Urmau să fie 
aplicate imediat planuri alternative. 

— M-am dus la New York, am urcat în apartamentul 
de hotel... dar Cole nu era acolo. Ştiu că pare greu de 
crezut, dar ieşise să cineze. Pur şi simplu plecase la masă. 
A lăsat numele restaurantului, aşa că m-am dus acolo. 
Toate astea mi-au luat timp. Taxiuri, trafic. Nu puteam 
folosi telefonul; toate conversațiile erau înregistrate. 

Fassett ar fi prins de ştire. Pînă la urmă, l-am găsit pe 
Cole. Nu ştia despre ce era vorba. El nu trimisese nici un 
mesaj. 

Jenkins se opri; relatarea episodului îl înfuriase şi-l 
zăpăcise. 

— Asta era eroarea? întrebă Ali. 

— Da. l-am dat lui Fassett răgazul de care avea nevoie. 
Eu i l-am dat. 

— Fassett nu risca prea mult? Să cadă singur în capcană? 
Cole a negat existența oricărui mesaj. 

— A calculat riscul. L-a programat. Deoarece Cole se 
afla permanent în legătură cu operațiunea, un singur mesaj, 
mai ales prin intermediar, putea fi deformat. Şi faptul că 
am înghițit găluşca i-a spus ceva. Mai pe şleau, urma să fiu 
UCIS. 

— Asta nu explică absenţa gardienilor de afară. Plecarea 
dumitale la New York nu ne lămureşte de ce nu erau acolo. 

— Spuneam că Fassett a acționat strălucit, continuă Grover. 
Cînd o să-ți dezvăluim motivul pentru care nu se aflau acolo, la 
aceasta adăugîndu-se absenţa oricărui polițist pe o rază de cîțiva 
kilometri, o să înţelegi cît de inteligent a fost... A retras pe rînd 
toți oamenii de pe proprietatea dumitale, susținînd că dumneata 
erai Omega. Omul pe care-l apărau cu prețul vieţii lor 
reprezenta, în realitate, duşmanul. 

— Cum? 

— Gîndeşte-te. Dacă ai fi murit, cine ar mai fi putut dovedi 
contrariul? 

— Şi oamenii lui de ce-ar fi crezut asta? 

— Din cauza dispozitivelor electronice de supraveghere. 
Încetaseră să funcționeze în toată casa. Unul cîte unul, nu mai 
transmiteau. Dumneata erai singurul de aici care ştia de existența 
lor. Prin urmare, dumneata le anihilaseşi. 

— Dar nu ştiam unde sînt plasate! Nici acum nu știu! 

— N-avea nici o importanță dacă ştiai sau nu. Acum 
vorbea Jenkins. Acele emițătoare pot transmite de 
oriunde, însă funcționează doar între treizeci şi şase şi 
patruzeci şi opt de ore. Nu mai mult. Ți-am arătat unul 
aseară. Fusese tratat cu acid. De fapt, toate. Acidul a 
corodat plăcile miniaturizate şi a dus la întreruperea 
transmisiilor... Dar oamenii de pe teren nu ştiau decît că 
ele nu funcționau. Fassett le-a mărturisit atunci că el 
comisese o eroare. Dumneata erai Omega, iar el nu-şi 
dăduse seama. Mi s-a spus că a fost foarte convingător. 
E ceva teribil ca un om de talia lui Fassett să recunoască 
o eroare majoră. A retras patrulele, apoi el şi cu 
MacAuliff au venit pentru a ucide. Puteau s-o facă, 
deoarece eu nu eram acolo ca să-i împiedic. Mă 
îndepărtase de la 'ocul faptei. 

— Ştiai de implicarea lui MacAuliff? 

— Nu, răspunse Jenkins. Nici măcar nu era suspect. 
Avea o acoperire genială. Un polițist fanatic dintr-un oraş mic, 
veteran al poliției newyorkeze şi pe deasupra, de extremă 
dreaptă. Sincer vorbind, l-au bănuit pentru prima dată că este 
implicat în afacere atunci cînd ne-ai spus că maşina poliției n-a 
oprit atunci cînd ai semnalizat din pivniţă. Nici o maşină de 

patrulare nu era prin preajmă la acea oră; avusese grijă 
MacAuliff. Totuşi, ţine în portbagaj o lampă roşie de 
semnalizare, prevăzută cu o clemă care se poate prinde de 
capotă. El dădea roată casei dumitale, încercînd să te scoată 
afară...Cînd a ajuns în cele din urmă aici, două lucruri ne-au 
luat prin surprindere. În primul rînd, fusese contactat prin stația 
radio din mașină. Nu acasă. În al doilea rînd, cei care erau de 
serviciu mi l-au descris pe MacAuliff ţinîndu-se de stomac, 
din cauza unei pretinse crize de ulcer. Era posibil să fi fost 
rănit. S-a dovedit a fi o presupunere corectă. „Ulcerul“ lui se 
datora unei tăieturi adînci în abdomen. Mulțumită domnului 
Osterman. 

Tanner luă o țigară. Ali i-o aprinse. 

— Cine l-a ucis pe bărbatul din pădure? 

— MacAuliff. N-ai nici un motiv să te consideri vinovat. 
L-ar fi ucis chiar dacă nu te sculai și nu aprindeai lumina. Tot el 
a încercat să-ţi gazeze familia miercurea trecută. A luat sprayul 
din stocurile poliției. 

— Dar cîinele nostru? Cel din dormitorul fetei. 

— Fassett l-a omorît, zise Grover. Ți s-au livrat nişte 
cuburi de gheaţă la ora unu patruzeci şi cinci; au fost lăsate 
la uşa din față. Fassett a profitat de ocazie ca să creeze 
mai multă panică, aşa că le-a dus în casă. Eraţi cu toţii la 
piscină. O dată intrat, s-a descurcat fără probleme; e un 
profesionist. Se putea da drept omul care a adus cuburile 
de gheaţă. Chiar dacă l-ai fi văzut dumneata, ţi-ar fi spus 
că lua măsuri suplimentare de precauţie. Cu siguranță 

n-ai fi protestat. Şi, în mod evident, tot Fassett a fost 
omul de pe drum care i-a agresat pe soţii Cardone şi 
Tremayne. 

— Totul a fost calculat cu precizie pentru a ne menţine pe 
tofi într-o permanentă stare de panică. L-au manipulat pe soțul 
meu astfel încît să creadă că oricare dintre ei putea fi făptaşul. 
Ali se uită la soţul ei şi vorbi calm. Ce-am făcut 
noi? Ce le-am spus? 

— În anumite momente eram convins că fiecare dintre ei... 
sau ele... se dăduse de gol. Puteam să jur. 

— Căutai asta cu disperare. Relaţiile din casa asta, în timpul 
week-end-ului, au fost foarte tensionate. Fassett ştia asta. 

Grover se uită la Jenkins. 

— Sigur, dumneata trebuie să înţelegi că erau cu toții 
înspăimântați. Aveau și de ce. În afară de considerentele de ordin 
personal exista un motiv major valabil pentru toți. 

— Zürich? 

— Exact. Asta a explicat ultimele lor acțiuni. Aseară, 
Cardone nu se ducea la un tată muribund din Philadelphia. Îi 
sunase pe partenerul său Bennett, pentru a-i solicita o întrevedere. 
Nu voia să vorbească la telefon şi se temea ca nu cumva locuința 
să-i fie supravegheată. Totuşi, n-avea de gînd să se îndepărteze 
prea mult de familia lui. Au cinat la un restaurant de pe 
Autostrada Cinci... Cardone i-a vorbit lui Bennett despre 
manipulările de la Zürich şi şi-a oferit demisia în schimbul unei 
înțelegeri. Avea de gînd să depună mărturie împotriva foştilor 
complici în schimbul imunității. 

— Tremayne spunea că vrea să plece în dimineața asta... 

— Cu Compania Lufthansa. Direct la Zürich. E un avocat 
bun, foarte priceput în genul ăsta de negocieri. Se ducea să 
vadă ce se mai putea salva. 

— Deci amîndoi — fiecare separat — îl lăsau pe Bernie cu 
ochii în soare. 

— Domnul şi doamna Osterman aveau şi ei planurile lor. 
Un sindicat patronal din Paris era pregătit să ia în primire 
investiţiile lor. Nu le rămînea altceva de făcut decît să trimită o 
telegramă avocaților francezi. 

Tanner se ridică de pe canapea şi se duse şchiopătînd 
spre ferestrele ce dădeau către curtea din spate. Nu era sigur că 
mai voia să audă ceva. Corupţia domnea pretutindeni. Părea că 
nimeni nu rămăsese neatins de acest morb. Fassett îi spusese de 
la bun început. 

E ca o spirală, domnule Tanner. Nimeni nu mai trăieşte 

fără să se agite. 

Se întoarse încet spre oamenii legii. 

— Totuși, mai există întrebări. 

— Niciodată n-o să-ți putem da toate răspunsurile, zise 
Jenkins. Indiferent de dezvăluirile pe care ţi le facem acum, 
întrebările vor stărui multă vreme. Vei descoperi nepotriviri, 
contradicții aparente care se vor transforma în îndoieli. 
Întrebările vor apărea din nou... Asta-i partea cea mai dificilă. 
Chestiunea a devenit prea personală pentru dumneata. Ai trăit 
timp de cinci zile într-o stare de epuizare, dormind puțin sau 
deloc. Fassett a mizat şi pe asta. 

— Nu la asta mă refer. E vorba despre aspecte concrete... 
Leila purta o broşă care putea fi văzută în întuneric. Pe perete, 
în jurul ei, nu se vedeau urme de gloanţe... Soţul ei n-a fost 
aici aseară, cînd m-am dus eu în oraş. În centru, cineva mi-a 
tăiat cauciucurile și-a încercat să mă calce cu mașina... 
Întîlnirea de la gara Lassiter a fost ideea mea. Cum putea afla 
Fassett dacă nu i-ar fi spus unul dintre ei?... De ce eşti atît de 
sigur? Nu știai nimic despre MacAuliff. De unde ştii că ei nu 
sînt... 

John Tanner se opri, dîndu-şi seama ce era gata să spună. 
Se uită la Jenkins, care îl privea cu atenţie. 

Jenkins spusese adevărul. Întrebările apăreau din nou, 
iar amăgirile erau prea personale. Grover se aplecă în 
fotoliu. 

— Cu timpul, toate vor căpăta răspuns. Întrebările alea nu 
sînt grele. Fassett şi MacAuliff lucrau în echipă. După ce a 
părăsit motelul, Fassett a transferat legăturile telefonice la noul 
său sediu. Putea să-i transmită lui MacAuliff să te ucidă, apoi 
să se ducă la gară în cazul în care căpitanul i-ar fi spus că eşuase. 
Obţinerea altor automobile nu-i o problemă, tăierea cauciucurilor 
nu cere multă îndemînare... Broşa doamnei Osterman? Un 
detaliu de vestimentaţie. Peretele fără urme de gloanţe? Din 
cîte înțeleg eu, poziționarea lui face aproape imposibil tirul 
direct. 

— „Aproape“, „s-ar fi putut“... o, Doamne. 

Tanner se întoarse la sofa şi se aşeză cu greutate. O luă 
pe Ali de mînă. 

— Stai puţin. Vorbea pe un ton şovăielnic. Ieri 
după-amiază, s-a întîmplat ceva în bucătărie... 

— Ştim, îl întrerupse cu blîndeţe Jenkins. Soția dumitale 
ne-a spus. 

Ali se uită la John şi încuviință. Avea ochii trişti. 

— Prietenii dumneavoastră, soţii Osterman, sînt nişte 
oameni deosebiți, continuă Jenkins. Doamna Osterman a înțeles 
că soțul ei trebuia să-ţi sară în ajutor. Nu putea să stea şi să se 
uite cum eşti omorît... Ei sînt foarte apropiați unul de altul. Ea 
i-a dat voie să-şi nişte viața pentru dumneata. 

John Tanner închise ochii. 

— Nu insist asupra acestui lucru. 

Tanner îl privi pe Jenkins și înțelese. Grover se ridică din 
fotoliu. Era un semnal pentru Jenkins, care făcu la fel. 

— Acum o să plecăm. Nu vrem să te obosim. Avem 
destul timp mai tîrziu. Îți sîntem datori... A, apropo. Ăsta îți 
aparține. 

Grover vîrî mîna în buzunar și scoase un plic. 

— Ce-i asta? 

- Depoziţia sub jurămînt pe care ai semnat-o pentru 
Fassett. Înțelegerea dumitale în legătură cu Omega. Trebuie să 
mă crezi pe cuvînt că banda magnetică e adînc îngropată în 
arhive. E pierdută pentru o mie de ani. În beneficiul ambelor 

— Înţeleg... Încă ceva. 

Tanner se opri, temîndu-se să pună întrebarea. 

— Ce este? 

— Cine dintre ei te-a sunat? Cine ţi-a vorbit despre gara Lassiter? 

— Au făcut-o împreună. S-au întîlnit cu toții şi-au hotărît 
să sune la poliţie. 

— Pur şi simplu? 

- E o ironie a sorții, domnule Tanner, spuse Jenkins. Dacă 
ar fi făcut ce trebuia mai devreme, nimic din toate astea nu s-ar 
fi întîmplat. Dar s-au întîlnit cu toții abia aseară şi şi-au mărturisit 
unul altuia adevărul. 


În Saddle Valley începuseră să circule zvonurile. La 
Village Pub, luminat discret, bărbaţii se adunau în grupuri 
mici şi vorbeau în şoaptă. La club, cuplurile stăteau în jurul 
piscinei şi discutau cu voce joasă despre ciudatele bîrfe care 
circulau în orăşel — soții Cardone au plecat într-o lungă 
vacanţă, nimeni nu ştia unde; unii spuneau că Joe avea 
probleme la firmă. Richard Tremayne bea mai mult decît de 
obicei, şi nici înainte nu fusese prea cumpătat. Mai existau 
şi alte poveşti despre soţii Tremayne. Menajera îi părăsise, 
iar casa nu mai arăta ca înainte. Grădina Virginiei începuse 
să fie năpădită de buruieni. 

Însă, curînd, zvonurile încetară. Viaţa locuitorilor din 
Saddle Valley revenea la normal. După o vreme, oamenii 
uitară să mai întrebe de soţii Cardone şi Tremayne. De fapt, 
niciodată nu-și găsiseră locul în comunitate. Prietenii lor nu 
prea erau genul de oameni agreaţi la club. În plus, nu mai 
aveau timp pentru asemenea preocupări. Existau atitea lucruri 
de făcut. Vara, Saddle Valley era o splendoare. De ce n-ar fi 
fost? 

Izolată, singură, intangibilă. 

Iar John Tanner ştia că n-avea să mai petreacă niciodată 
un week-end cu Osterman. 

Dezbină şi ucide. 

Pînă la urmă, Omega învinsese. 


Sfirşit 


